
Георги Радев - личност и дело (Петър Манев) 


ГЕОРГИ РАДЕВ (12.ГХ.1900 г. + 22.71.1940 г.) 

Изключителните времена изискват изключителни личности. 
При кризи, които бележат прехода на една епоха в друга, когато една 
остаряла жизнена форма се стреми да продължи съществуването си, 
като спъне естественото развитие, са нужни хора достатъчно чутки, 
за да открият новото и достатъчно смели, за да го приемат и 
отстояват. 

Наближаващата нова култура “създава вече “ своите 
предвестници. Един от тия малцината е безспорно и Георги Радев, 
който неотдавна ни напусна, за да се прибере в истинската родина на 


всички ни. 

За първите години от дейността на заминалия приятел в 
живота на Братството ще се изкажат други. Моите спомени се отнасят 
главно до последното десетилетие от земния му път. 

Разбира се, далеч не е лесно да се обрисува в едно кратко 
изложение обликът на една богата индивидуалност, още повече, 
когато тя е и мъчнодостъпна. А Жорж бе, въпреки всичката си 
приказливост, твърде непроницаем дори и за най-близките. 

По необходимост, човек трябва да се задоволи в случая с 
впечатленията, получени при едно по-дълго сътрудничество, и 
редките случаи на по-интимно настроение у нашия другар. 

Още при първата ми среща с Георги Радев - то бе в самото 
начало на 1931 г. - получих впечатлението, че имам работа с един 
първокласен интелектуалец, но едва с течение на времето аз можах да 
се запозная с неговата многостранност. 

Моят нов приятел се оказа човек с извънредна памет, която бе 
го направила полиглот, владеещ много добре модерните и класически 
езици. 

Оригиналността и подвижността на ума му изпъкваха още в 
неговите разговори, в които енциклопедични познания и житейска 
мъдрост се преплитаха във виртуозни импровизации, феерично 
осветлявани от искрите на един тънък хумор и едно рядко остроумие. 

Изключителната острота на мисълта бе го напътила да избере 
за своя специалност една от най-трудните области на официалната 
наука - математиката. Но той бе работил доста и върху философските 
дисциплини, особено психологията. 

Едновременно с това, нашият приятел задълбава в окултните 
науки и успява да овладее между друго френологията и 


физиогномиката, хирологията и графологията, кабалата и 


Ке) 


астрологията: по начин, който му бе дал възможност да изработи 
свои мнения по ред въпроси. 

Друга особеност на Жоржовия умствен апарат беше неговият 
естетичен характер. Като малцина, нашият другар умееше да даде и 
на най-отвлеченият проблем пластична, художествена форма. От там 
и големият му интерес към изящната литература, музиката и 
изкуствата изобщо, дето той се чувстваше също у дома си. 

Разбира се, аз нямам претенцията с тия няколко щрихи да 
изчерпя неговата духовна физиономия. Аз исках само да набележа 
контурите на един щедро надарен човек, който бе успял да се справи 
с редица области както на официалната наука, така и на тайното 
познание, който умееше със сръчността на артист да ги доведе в 
хармонично отношение и бе поел пътя към идеала на всеки истински 
окултист - синтезата между наука и философия, религия и изкуство. 

Жорж не се ограничи, обаче, само да работи върху себе си. Той 
направи не малко и за другите. От него имаме преди всичко цяла 
дузина преводи, между които „Астрология“ от > Сефариал“, 


3 4 
„Хирология“ от Вреде”, „Четене на характера“ от Дюрвил , „Занони“ от 





1 
Това са т. нар. окултни науки: френологията - наука за ума, която изучава 


мозъчните центрове, имащи роля при формирането на черепа; физиогномиката -- 
наука, която изучава чертите на лицето; хирологията - наука, която изучава линиите 
на ръцете; графологията - наука, която изучава взаимовръзката между почерка и 
характера на човек; кабалата - наука, която изучава мистичната роля на числата и 
астрологията, която е наука за звездите. 

2 Астрологията на Сефариал (псевдоним на д-р Уолтър Олд) е изключително важна 
книга за българската астрологична традиция. Това е първата преведена Астрология. 
ЗВ. А. Бреде (Вреде) и неговата „Хирология“ са издадени в Рига през втората 
половина на 1927 г. В България книгата е преведена и издадена много скоро - още 
през 1929 г. Това са лекции по хиромантия на Бреде, изнасяни пред Рижското 
общество за психични изследвания. 

3 Братята Дюрвил - Гастон и Андре, са синове на френския окултист Ектор Дюрвил. 
Гастон Дюрвил (1887-1971) е френски лекар, който е един от инициаторите на 
натуризма (нудизма) във Франция по време на периода между двете войни. 

Б. Литон”, една трилогия от Бо-Ин-Ра”, биографиите на Русо и Ганди 
от Р. Ролан и др. 

Същевременно той преминава и към оригинално творчество. 

Още в първата му самостоятелна публикация, именно малката 
брошура върху „Живите сили на Слънцето“ (1926 г.), проличава както 
научната подготовка, така и блестящите полемични качества на 
младия автор. В по-нататъшната си литературна дейност той си 
служи на широко със своята богата начетеност, но, струва ми се, не 
прибягна вече до унищожителната критика, дето той се чувстваше в 
своята стихия. Може би, нашият приятел се бе съобразил с една 
мъдрост из беседите, според която истината не се нуждае от защита. 

Главното поле на неговата дейност бе настоящето списание, 
макар че той периодически сътрудничеше и в други наши и чужди 
списания. През последното десетилетие той бе поел редактирането на 
„Житно Зърно“ заедно с главната тежест на техническата работа 
около него. 

И ако в българските интелектуални среди „Житно Зърно“ е 
минавало за едно от най-сериозните списания, това се дължи сигурно 
не на последно място на качествата на главния му редактор. 

Дейността на Жорж като сътрудник на „Житно Зърно“ е твърде 
разнообразна. Читателите на > списанието познават > неговите 
математически отмерени, богати както с данни, така и с подтици, 
елегантно написани статии. Както се знае една част от тия статии, 


третиращи най-различни проблеми в окултно осветление, бидоха 





? Едуард Булвер-Литон(1803-1873) е английски писател, поет, драматург и политик. 
Той е изключително популярен със своите романи, които са едни от най-продаваните 
в Англия. Романът „Занони“ (1842) ес изключителен окултен заряд и намира широка 
популярност и в България. 

8 Бо-Ин-Ра (ВО Уш Ка - 1876-1943) е псевдоним на германски художник и теософ 
Йозеф Антон Шнайдерфранкен. В средите на братството това име не се ползва с 
голямо уважение. 

? Първото наименование на „В царството на живата природа“. 

издадени в сборника „Пътят на звездата“. Тая работа, дори и без 
оглед на идейното й богатство, осигурява на Георги Радев едно от 
първите места между българските есеисти. 

В „Житно Зърно“ той завеждаше и няколко по-дълги работи, 
между друго и един курс по графология. Ако бе успял да го завърши, 
ние щяхме сега да притежаваме, може би, едно от най-хубавите 
съчинения върху тая област. 

С цикъла „Жената в евангелието“ той създаде не само една 
галерия от класически образи, но даде и пример за едно по- 
задълбочено тълкуване на Новия завет. 

Серията му „Планетни сфери“ представлява току-речи най- 
пластичното изложение на планетарната типология, което съм 
срещал в астрологичната литература. 

В последно време нашият другар, бе започнал един нов цикъл 
според една класификация от Учителя, именно „Животът на 
старозаветните, новозаветните праведните и ученика“. За жалост, 
обаче, той не можа да продължи тоя труд, който обещаваше да се 
развие в монументални размери. 

В „Житно Зърно“ Жорж бе разработил освен това редица 
притчи и приказки от Учителя, които са истински бисери както по 
съдържание, така и по форма. 

Пак в „Житно Зърно“ той направи опит да систематизира 
материали из беседите, отнасящи се до някои основни принципи на 
новия мироглед. Известно е, че тия статии в последствие бидоха 
събрани и издадени под заглавието „Учителя говори“. 

Един от нашите най-културни хора, който съвсем не обича да 
надценява нещата, нарече тая систематизация „симфония, достатъчна 


да увековечи един човешки живот“. 





8 П и 1939 г. К б 
„пътят на звездата е издадена през Г. нигата е с орник с есета на духовна 
тематика. 


Същевременно нашият приятел опитва и друг един път за 
популяризация на новите идеи, като поднася чрез уводните статии на 
списанието материали из текущи беседи върху дадена тема. От тия 
статии по-късно се роди „Живот за Цялото“. 

Така, с „Учителят говори“ и „Живот за Цялото“ Георги Радев 
пръв на наша почва посочи два от многото възможни начини за 
систематизиране на огромния материал, даден от Учителя. 

Известна е ролята на френските издания“ на тия книги за 
запознаването на чуждия свят с новата идеология. В бъдеще тяхното 
значение ще се види още по-ясно, а заедно с това и грамадната 
заслуга на нашия приятел. 

Част от неговите характерологични проучвания бяха издадени 
под заглавие „Лица и Души“ като премия на „Житно Зърно“, една 
твърде интересна работа, която му донесе между друго и един ласкав 
отзив на проф. Михалчев“. 

По-специалните изследвания на Жорж, които сигурно са и най- 
значителните измежду оригиналните му работи, обаче, останаха 
непубликувани, и, за жалост, може би, ще останат и за винаги 
неизвестни. 

Плод на заниманията с една от най-любимите му науки - 
хармонията - и на окултните му познания бе една студия върху 


музиката, по-специално тая на Учителя. 





7 „Учителят говори“, „Живот за Цялото и „В царството на живата природа“ са трите 
най-важни книги, които представляват екстракт от Словото на Учителя. 

0 Преводът на тези книги през 1935-1936 г. намират широк отзвук и откриват пътя на 
по-нататъшната мисия по прокарване на Идеите на Учителя във Франция. 

М „Лица и Души“ е оригинално творение на Г. Радев, която изследва 
физиогномичните взаимовръзки. Книгата е включена в настоящото издание, тъй като 
има пряко отношение към предмета на Астрологията. 

2 Проф. Димитър Михалчев (1880-1967) е български философ и председател на 
Българската академия на науките между 1944 и 1947 година. 

Нашият другар е работил и върху произхода и символиката на 
формите, по-специално на някои кристални форми в светлината на 
окултизма. 

Той бе направил, изглежда, няколко открития и в областта на 
висшата математика. 

Главното внимание на Жорж, обаче, бе обърнато към 
математическата разработка на някои астрологични проблеми. 

За жалост, не е известно, къде се намират ръкописите на 
горните трудове, някои, от които трябва да са доста обемисти. Но, ако 
един ден те бъдат издадени, аз вярвам, че и специалистите от 
съответните области ще има да научат нещо от младия представител 
на Всемирното Братство в малка България. 

Неведнъж в приятелски среди са подчертавани умствените 
способности на Жорж с тенденция да се изтъкне един предполагаем 
недостиг в сърдечно отношение. 

Моите впечатления, пък и тия на хората, които го познаваха 
по-отблизо, са по-други. Вярно е, че интелектът бе доминиращият 
елемент в живота на нашия приятел. По всяка вероятност не са 
липсвали и конфликти между двете области, каквито впрочем ги има 
и у нас в една или друга форма. Вън от това, обаче, аз можах не 
веднъж да констатирам у него една неподозирана готовност за 
жертви към по-близки и по-далечни. 

За илюстрация ще спомена само един пресен случай. През 
последната пролет, при всичкото си неразположение, той се бе 
ангажирал да помогне на един позакъсал ученик, както е правил 
много пъти по-рано. На съвета на един приятел да не изразходва с 
такава работа и така оскъдните си сили, Жорж отговаря: „Ако бяха 
богати, щях да ги отрежа най-безцеремонно, но те са бедни, и не мога 


да им откажа.“ 


Във всеки случай, едно е сигурно: той съвсем не обичаше да 
изнася на показ своите чувства. 

Освен със споменатите качества Георги Радев бе образец и с 
някои черти на характера си. 

По общо признание, той притежаваше една финост, присъща 
на френския дух, само че у него тя бе в щастливо съчетание с една, 
бих казал, органическа ненавист спрямо всяка неискреност. 

Известно е, че интелектуалните типове от тая категория не 
всякога са надарени и с усет за практическия живот. Случаят с Жорж 
не бе такъв. Той имаше чудно верен поглед за действителността, 
която познаваше отлично. 

При наличността на това качество, което бе комбинирано от 
една страна с един изумително борчески темперамент и със солидна 
научна подготовка от друга страна, той имаше изгледи да се нареди 
много добре в живота. Между другото, според мнението на сведущи, 
една академическа кариера по математика му е била почти сигурна. 
Но, за всички подобни сметки той имаше познатата на всички 
Жоржова иронична усмивка. И доколкото ми е известно, той не 
прибра до край от университета своята диплома за завършено с 
отличие математическо образование. С тоя акт Георги Радев показа, 
че в живота има нещо по-велико от едно добро социално положение и 
че той бе роден именно за това по-велико., 

Друга интересна особеност на нашия духовен аристократ, 
който иначе нямаше никакъв афинитет към политическия живот, 
бяха неговите твърде напредничави социални възгледи. Дейното му 


13 
участие в два опита за колективен живот - В Ачларе през 1922 г. ив 





В До 1934 г. е с. Ачлре, а после е преименувано в Екзарх Антимово - село в 
Югоизточна България, община Карнобат, област Бургас. През 1922 г. 8 млади 
студенти, вдъхновени от Словото и идеите на Учителя решават да направят своя опит 
за братски живот. Комуната просъществува само няколко месеца. 

Русе през 1923 г. - говорят, че тия възгледи не са били само външно 
лустро у нашия другар. 

Въпреки своя краен индивидуализъм, Жорж бе постигнал 
забележителни превъзмогвания в държанието си. Неговото място в 
салона на Братството бе или при вратата или до някой краен 
прозорец, дето изготвяше своите майсторски резюмета. Ние го знаем 
като участник в братския оркестър“, но никога - поне през 
последните десетина години - не чухме от сцената неговия чудно 
хубав тенор. Както е известно, статиите си обикновено подписваше 
само с едно малко „г“, а великолепните си преводи най-често пускаше 
без всякакъв подпис. 

Нещо повече. Покрай положението, което заемаше като 
представител на младежкия клас и главен редактор на списанието, 
Жорж току-речи никога не изпадна в наставнически тон нито в 
писмената, нито в словесната си дейност - едно доказателство за 
силно развитата му самокритика. 

Работата на Георги Радев се отличаваше с ред и 
експедитивност Всяко негово дело носеше белега на прецизността. Не 
ми е известно, доколко тая изисканост е наследено качество, но Жорж 
не веднъж подчерта, че го е развил до голяма степен под 
ръководството на Учителя. 

Трудолюбието беше една от най-характерните черти на Жорж, 
която не го напусна и до последните му дни. Дори от Куртово той 
изпрати уводните статии за последната - шеста книжка на „Житно 
Зърно“. 

Аз не бих желал да завърша горния бегъл очерк, без да спомена 


за още едно качество на нашия приятел, което остана почти 





14 , 
Освен всички гореизброени дарби тои свири и на виолончело. Има го на Снимки, В 
които участва в братския оркестър, който изпълнява Паневритмията. 

неизвестно поради сдържаността на Жорж - именно неговата 
проницателност, достигаща до ясновидски прозрения. 

Наистина, достоен за удивление е фактът, че Георги Радев бе 
успял да реализира в един кратък живот гореспоменатите 
постижения, някои, от които са диаметрално противоположни на 
основните наследени тенденции - един факт, който говори както за 
огромната работа, която Жорж е извършил съзнателно върху себе си, 
така и за Висшето Ръководство, което му е помагало. 

Тоя мощен дух, обаче, разполагаше с твърде слаба физика. 
Жорж бе наследил твърде деликатно здраве, което при това е било 
атакувано от един воден плеврит през ученическите години. Неговата 
крайна чувствителност и прекомерно критичното отношение към 
света също не бяха от естество да подобрят здравословното му 
състояние. 

Онова, което природосъобразният режим в братска среда 
поправяше, е бивало често подравяно от една почти непонятна 
небрежност към собственото здраве. 

Като астролог, Жорж е знаел, че 1940 г. е критична за него. Но 
той никога не се оплака пред нас. Напротив, не веднъж спомена с 
най-голямо спокойствие за едно евентуално заминаване от тоя свят. 

Съгласно желанието си, той прекара три месеца на една висока 
поляна в Родопите, доминираща над далечни простори. Той 
предпочете последния месец да остане само с чужди хора, може би, за 
да се сбъдне онова, което бе предсказал сам за края на своя живот. 

Иначе, той запази бодрост до край. Последните му писма 
дишат свежест и възторг от дивната хубост на оня планински кът и 
говорят за една не намалена жажда за работа. 

На 22 юли 1940 г., обаче, към 9 ч. сутринта, Жорж е отлетял към 


един по-хубав свят, за който той копнееше в последно време. 


Така, земният път на Жорж завърши необикновено, както и бе 
протекъл. 

Още при пръв допир с новото, младият Георги Радев 
съзнателно жертва шансовете за едно блестящо обществено 
положение в полза на един висок идеал. Той зарязва гладкия, удобен 
друм на традицията, за да поеме стръмната пътека срещу общото 
течение. Негов дял бе да пробива нови пътища, да сочи нови 
хоризонти. В услуга на тая цел Жорж постави всичките си познания 
из областта на официалните и окултни науки и всичките си дарби. И 
той работи упорито, безшумно и крайно безкористно в продължение 
на повече от две десетилетия въпреки всички семейни и обществени 
затруднения. Въпреки дори тежката болест той остана до край верен 
на своя пост като борец за един по-съвършен свят. 

Неговият живот не бе дълъг. Жорж си замина едва 
четиридесетгодишен. Но той живя, както намери за най-добре и 
създаде едно дело, за което само малцина могат да мечтаят. 

Жорж ще продължи своята работа чрез своите творби. 
Неговият пример ще осветлява нашия път. Идеалът, на който той 
посвети живота си, ще върви въпреки всичко към своята реализация 
за щастието на едно по-добро, по-просветено и по-свободно 
човечество. 

Нека мир придружава светлия дух на Георги Радев, пионерът 

новото време. 





2 Статията на Петър Манев от сп. Житно Зърно (1940 г., 7-8 бр.) е посветена на 
кончината на Г. Радев. 

Предислов към Астрология на Сефариал . (прев. от англ. 


“е 


Георги Радев., София, Библ. „Водолей“, 1920. 


Когато хората убиват, те дълбоко се заблуждават, защото 
мислят, че с унищожаване на тялото, унищожават и онова съзнание, 
което го е обитавало. 

Така е и когато те убиват една идея, едно учение, една наука. 
Днес има много древни науки, които са погребани - Астрологията е 
една от тях. Знайни им са и гробовете дори: в еди-коя 
„енциклопедия, еди-кой „речник, и ония, които посещават 
гробищата на човешките предубеждения и догми, ала нямат око за 
живото в живота, ще ви се присмеят, ако им заговорите за неща 
„отдавна умрели“ според тях. Те дори могат ви посочи и имената на 
ония „официални учени“, свещенослужители в храма на науката, 
застроен от Ренесанса насам и достройван до наши дни, които са 
извършили погребението на тия „суеверици“ и да ви цитират нещо от 
техните „надгробни речи“. Наистина във времето на Ренесанса от 


Астрологията бяха останали само дрипи - тази божествена Девица се 





16 Настоящият предислов е сглобен от статии и наброски, които съм печатал по разни 
поводи в списанието „Житно зърно“, четирите годишнини (1924-1928 г.) |бел. Г. 
Радев. 

П Дер Уолтър Олд (Майег Сот 014) роден на 20 март 1864, в 2:06 ч ПМТ в 
Напдзууог иа, Англия; починал на 23 декември 1929 г. в Хоув (Ноуе), е забележителен 
астролог и теософ от 19-ти век, по-известен с псевдонима си берпапа!. През 1887 г. 
едва на възраст само 23 г. той е приет в „светая светих“ на Теософското общество и 
става един от учредителите му в Англия. Сефариал живее съвместно с Мадам 
Блаватска до нейната смърт (1891). Той става много влиятелен автор в областта на 
окултното, астрологията и нумерологията, като неговите произведения оказват силно 
въздействие върху Алис Бейли (1876-1959) и Алън Лео (1860-1917). Сефариал е 
първият астролог, който използва Черната луна (Лилит) в своите астрологични 
занимания. 

изплъзна из ръцете на оная сган от шарлатани-гадатели, и те успяха 
да откъснат от нейните одежди само по някоя и друга дрипа. Та 
когато дойдоха по-послешните учени, те всъщност погребаха не 
Астрологията, а няколко „астрологически дрипи“. 

Па и тъй е; когато хората погребват, те погребват само дрипите 
- живота си заминава, за да влезе в нова форма и нова фаза на развой. 

Така беше и с Астрологията. Доскоро мнозина мислеха, че тя е 
мъртва наука и това предубеждение така бе залегнало в техните 
умове, че и не смятаха за нужно сами да проверят онова, що им бяха 
натрапили. Една от чертите на съвременния човек какъвто и да е той 
- учен или прост - е, че пази ревниво своите догми. Той дреме над 
своето, наследено от дядо и баба, имане, над своите наследени 
ценности и не си дава труда да провери дали повечето от тях не са 
фалшиви. И днес по разните пазарища на живота - религиозни 
пазарища, политически пазарища - хората си служат с тия фалшиви 
монети на атавизма и наричат това „почтена търговия. А има и 
много хора, интелигентни особено, които знаят фалшивостта на тия 
монети - знаят лъжата на всички ония религиозни и обществени 
догми, които спъват развитието на човечеството - ала от страх 
мълчат. 

Все пак има и  доблестни хора, които > пристъпват 
непредубедено към нещата и които не се боят да изкажат истината, 
въпреки подсмива и хулите на страхливите и ревниви пазители на 
догмите. 

Днес за днес мнозина учени на Запад и в Америка са се 
запретнали да проверят астрологичните данни, като поставят тази 
наука на чисто опитна база - наред с другите експериментални 
науки. Не голословията и отрицанията на разни скудоумци - каквито 
и да бъдат те: „официални“ или „неофициални“ учени - а опитът дава 


научно оправдание на едно твърдение. 

И ето, опитите и наблюденията на редица учени идат да 
оправдаят древната астрологична истина за влиянието на звездното 
небе - частно за влиянието на Слънцето, Луната и планетите върху 
живота на човека и земята“. 

Данните за научна обосновка (в съвременен смисъл на думата) 
на Астрологията се събират по два пътя: по пътя на астрофизиката и 
по пътя на статистичните изследвания. 

За да се види в общи черти в каква фаза се намират 
астрофизичните изследвания, които НИ водят до древната 
астрологична идея за звездните влияния, ще приведем част от 
статията на Е. Сазап!”? (Е. Калан) „Опити върху научна Астрология“, 
печатана във френското списание „Ге уоПе Яо, което е посветило 
два свои броя специално на Астрологията“. 

„Като разглеждаме планетното пространство като едно 
магнитно поле, в което Слънцето е индуктор, а планетите - 
приемници на индукцията, можем да кажем, че всяка точка от 
повърхността на една планета е подложена на електрични пълнежи, 
които се менят всеки миг вследствие движението на небесните 
светила и закона на Ленц. Тия пълнежи изменят съответно не само 
потенциала на елементите на почвата, но и самия човек, който може 
да се уподоби на редица батерии, свързани с една-едничка батерия, 
която представя психомоторния център на мускулната система. 


Следователно проучването на земния магнетизъм може да позволи да 





18 Както става ясно от бележка Хе16 под линия - цялото предисловие е „сглобено“ от 
четири статии на Г. Радев, отпечатани в сп. „Житно зърно. От началото на текста 
дотук е използвана статията „Бележки по повод статията „Астрология и медицина“, 
сп. „Житно зърно“, бр. 7, 1924 г. 

2 Йожени Калан (Сайаш, Епеепе, 1865-1940) е френски офицер и астролог. Работи 
главно в областта на изчисление на таблици за ефемериди. 

ки „Булото на Изида“. 

” От следващият абзац започва статията „Опити върху научната Астрология““, сп. 
„Житно зърно“, бр. 7-8, 1925 г. 

се докаже влиянието на небесните светила върху човека и да се 
изследват неговите свойства. 

Така Брук (Земният магнетизъм), като изследва токовете, що 
браздят земята, отбелязва, че към земния магнетизъм трябва да се 
прибави комбинуваното действие на Слънцето и Луната. От него 
произлизат известни напрежения и контракции, „известни 
изпразвания, които се менят под влияние на земното движение, като 
упражняват  реципрочни въздействия, та по такъв > начин 
непрекъснато менят собствената си интензивност. Брук отбелязва 
дневни, седмични, месечни, годишни, четиригодишни, 
шестнадесетгодишни и петвековни колебания. Дневните осцилации“ 
зависят от земния магнетизъм; Седмичните флуктуации са свързани 
главно със сизигиите на Луната; Месечните колебания менят своите 
скорости, а годишните промени  видоизменят  пълнежите. 
Четиригодишният период се дължи на възвръщането на Слънцето 
към същото положение в един и същи час; Шестнадесетгодишният 
произтича от съчетанието на предходния с деветнадесетгодишния 
лунен цикъл (цикъл на поврата на новолунията в същите дати). 
Петвековният период обхваща точно 516 години и се мести 
непрекъснато на 11 всеки 19 години. Всички тия цикли се 
придружават със съответни промени, както в метеорологията, тъй и в 
историята на народите. Брук, като ги сравнява с хода на историчните 
събития, установява, че те отговарят на големите периоди на 
културен подем и извежда следните няколко общи закона: 

„Апогея, в периода на познатите цивилизации, е бил достиган 
все в същата периодична вековна епоха, именно епохата на 


преминаването на вековния полюс през столицата или по-скоро през 





22, 
Осцилация - вид периодично трептение около равновесно положение, например 
махало, тяло, окачено на пружина, променлив ток, светлина. 

центъра на владенията на ръководния народ; тия апогеи са траяли 
колкото времето на това преминаване“. 

„Един ръководен народ управлява и напътва човечеството само 
в течение на един петвековен период“. 

Без да познава съчиненията на Брука, Сулейр подзема 
аналогична идея (Сулейр: Дейността на слънчевата корона). Той 
смята, че Слънцето и земята, които са и двете наелектризувани, 
трябва да се влияят взаимно. Нещо, което става очевидно като се 
забележи връзката що съществува: 

1. между отклоненията на магнитната стрелка и слънчевите 
бури; 

2. между тия отклонения и северните сияния, които представят 
електрични изпразвания с бавни трептения, предизвикани в горните 
слоеве на атмосферата. Това взаимодействие между Слънцето и 
Луната не може да се отнася само за земята, то трябва да съществува и 
между другите планети и Слънцето. И наистина Сулейр доказва, че 
главните периоди на слънчевите петна отговарят на времето, що 
изтича между съединенията и опозициите на следните планети: 
Юпитер, Сатурн, Уран, Нептун. От друга страна знайно е, че 
съществува едно съотношение между слънчевите петна и 
периодичността на валежите; между тях и известни епидемии. Сулейр 
заключва за една връзка между планетите, които са причина за 
слънчевите петна, и човешкото здраве, което бива засегнато при 
епидемиите“. 

В „Електродинамичното влияние на светилата“ , от - Сазшп се 
подзема същия проблем, но се развива още по-нататък. Там се 


изчислява действието на планетите и анализът на формулата ни 





23 За връзката между слънчевите петна и епидемиите са дадени интересни данни в 
книгата: „МайитейкКкипае аи/ епегеейзсйе Стипйеаре“ от Масте!от. |бел. Г. Радев! 
щ Монография на автора на настоящата статия: издание на Дюрвил, Париж. |бел. Г. 
Радев| 

показва начини на действие от страна на планетите, аналогични на 
тия, които им приписва астрологичната традиция. 

Напоследък този въпрос е бил засегнат още по-отблизо. Като 
се излиза от факта, че бързините на трептенията са обратно 
пропорционални на масите, (Ш. Анри: Опити за обобщаване теорията 
на излъчванията и г. н.) изчислили са трептенията на планетите и са 
смогнали да ги свържат с нервните трептения. Този метод показва 
ясно начина, по който може да се определи, по един строго научен 
път психологичната и физична роля на планетните влияния. Но това 
са още само скици. Този метод налага значителни изчисления и 
прилагане на най-последните данни на модерната физика. 
Изследванията, до които той е довел, са в състояние на развой и могат 
днес за днес да се разглеждат само като правни елементи на една 
физична Астрология. 

Вместо да се изчисляват действията на планетните трептения, 
може да се постигне тяхното експериментално определяне с 
приспособени за целта инструменти от рода на биометрите, сиреч 
уреди чувствителни за нервното въздействие във връзка със 
звездните влияния. И тук проучванията са още в своето начало. Това 
се дължи на обстоятелството, че наблюденията, които е необходимо да 
се направят в течение на много планетни цикли, за да се синтезуват и 
проверят, изискват значителен период от време, поради голямата 
продължителност на някои от тия цикли. Все пак може да се каже, че 
първите резултати са интересни и представят едно отлично обещание 
за в бъдеще. 

Ония, които пишат биографиите на Птоломея, Кепелера, Тихо 
Брахе - все бележити астрономи, които са оставили дълбоки следи в 


25 
развитието на астрономията - изпадат често в неловко положение. 





25 
Това е първото изречение на статията „Научна Астрология“ - част 1, сп. „Житно 
зърно“, бр. 1, 1925 г. 


Защото тези учени мъже са се занимавали и с Астрология, 
практикували са я и са оставили съчинения върху нея! Как да си 
обясни човек това противоречие - трезви умове като Йохана Кеплера, 
способни на търпелива и систематична научна работа, да се 
занимават с пустоверици, и да не разберат това. Кеплер, който години 
наред прави по възможност най-точни и най-прецизни за времето си 
наблюдения над Марс, за да определи неговата орбита, и 
следователно, знае що е трезва научна работа, да не може да схване 
своята заблуда по отношение на Астрологията! Чудно, наистина. Да 
беше само той - как да е, но до него се нижат цяла низа видни учени, 
които са изучавали и практикували Астрологията: Тихо Брахе, Йохан 
Мюлер, наречем Региомонтанус, който издигна първата обсерватория 
в Нюрнберг и когото немците тачат като баща на немската 
Астрономия; прочутия математик Кардано, докторът по медицина и 
професор по математика Морен дьо Вилфранш, живял във времето на 
Ришельо и Мазарини, който ни е оставил един от най-бележитите 
трудове по Астрология - Аз тора СаШса, Нютон, Лютер, Св. Томас 
Аквински и редица още други... 

Интересна психологическа загадка. Но кой ще се спира да ти 
разрешава загадки - нали официалната наука в лицето на някои свои 
представители е  произнесла своята смъртна присъда над 
Астрологията, въпросът е изчерпан, по-нататъшни занимания с този 
въпрос стават излишни. Отворете, която щете енциклопедия или 
речник, и вие ще прочетете категоричното решение на официалните 
учени - процедура и бърза, и лесна, освобождава човека от лишни 
главоболия, спестява и време, и труд. 

И тия, които пишат биографиите на поменатите учени, или 
мълком отминават факта, че те са били астролози, или пък с няколко 
евтини фрази, повечето пъти насмешливи, си умиват ръцете. 


Спомням си тук думите на един французки учен, който е дал впрочем 

най-систематичното изложение на прочутия Птоломеев Алмагест - 
книга, която представя истински синтез на тогавашните знания по 
Астрономия. Той разглежда надълго и широко оня дял от книгата, 
който носи названието 5упахв татетайсв, а само пътем, в няколко 
сиромашки страници, резюмира астрологичната част на Алмагест - 
прочутия в средновековието астрологичен трактат Тетрабиблос. В тия 
си бегли бележки той каза: „Но вие вече се досещате, че аз нямам 
умисъл да третирам сериозно този въпрос“. Тези думи изразяват 
напълно отношението на официалната наука към Астрологията - и 
вие виждате доколко то е научно! 

Поменавам тия неща не за друго, а защото - за мислещия 
човек, който се интересува от психология - те представят голям 
психологичен интерес. Ние се намираме пред едно колективно 
внушение, което за да се изкорени из човешките мозъци, нужни са 
големи усилия и много светлина. Случаят с Астрологията не е 
единствен - спомнете си за пример богомилството. Трябваше да 
минат столетия, за да се откърти онази дебела кора от клевети и 
обвинения, с която го бяха покрили тогавашните духовници, мятайки 
своите собствени престъпления на негов гръб, за да блесне отново, 
чиста и лъчезарна, истината за него. 

Това време е настанало и за Астрологията. И днес, въпреки 
осъждението, което тегне над нея, просветени умове в Англия, 
Америка, Франция, Германия, а де по-малко, де повече и в другите 
страни, изучават Астрологията, проучват - строго и опитно - 
законите на този звезден език на природата, и се учат да разчитат 


> 26 
неината веща мисъл. 





26 В тези страни има създадена богата астрологична книжнина: книги, списания, 
алманаси, годишници. Има основани и астрологични бюра, които засягат най-вече 
практичната астрология - нейните многообразни приложения в различните отрасли 
на живота. В Америка освен това има и Висше Училище по Астрология и сродните 
ней науки. |бел. Г. Радев! 

Разбира се, това, че в миналото, па и в наши дни много 
просветени умове са се занимавали с Астрология, не е още никакъв 
научен доказ. Туй само може да ни вдъхне вяра в нейната 
достоверност и да ни подтикне към самостойни проучвания. 

Въпросът за истинността на Астрологията обаче е разрешен 
чисто научно. И следователно, щом тя може да се постави на една 
чисто експериментална база, досущ така, както и останалите 
природни науки, и да се изследва по ония общи методи, които са 
достъпни на съвременната наука, по-нататък за някакви субективни 
вярвания в Астрологията и дума не може да става - ние ще бъдем 
изправени пред нейната научна достоверност, която сама ще 
определи своята стойност с правдивия език на числата. 

Но преди да пристъпим към научното поставяне на 
астрологичната проблема, ще хвърлим един бегъл поглед върху 
астрономичните елементи, с които Астрологията оперира“. 

Астрологичното изследване изхожда от следните данни: дата и 
място на раждането на даден индивид или на извършването известно 
събитие, което значи: изчисляване положението на Слънцето, Луната 
и планетите по еклиптиката за дадено място и време на земното 
кълбо. 

С други думи, ние снемаме небесна карта за даден 
астрономичен момент, в която фигурира кръга на зодиака с 12-те си 
знакове, по които са разпределени Слънцето, Луната и планетите 
според своите дължини (еклиптични координати) и ориентираме 


този зодиак според местните данни: географска дължина и широчина 





2 за по-подробно запознаване с характера на астрологията и основните проблеми, 
които тя третира, обръщаме внимание на читателя върху следните статии, печатани в 
първата годишнина на „Житно Зърно“: Планетни влияния, кн. 2; Езикът на звездните 
небеса, кн. 8; Астрология и мед. кн. 7. в кръгове, които лежат в пояса на 
зодиакалните съзвездия с горните имена, които и всъщност представят зодиака). |бел. 
Г. Радев! 

и час на раждането. При това нас ни интересува геоцентричното 
положение на астрономичните елементи. Ще изясним горното. 

Еклиптиката, или видимият път на Слънцето, се разделя както 
знаем, на 12 знака, като се изхожда от пролетната равноденствена 
точка, всеки от по 30”. Тези знакове са подред: Овен, Телец, Близнаци, 
Рак, Лъв, Дева, Везни, Скорпион, Стрелец, Козирог, Водолей и Риби. 
На нашата фигура кръгът представя еклиптиката. Планетите, които 
както е знайно се движат в плоскости, твърде близки до плоскостта на 
еклиптиката, се поставят на съответното място в еклиптиката според 
своите геоцентрични дължини. (Плоскостите на планетните орбити 
секат небесната сфера в кръгове, които лежат в пояса на зодиакалните 
съзвездия с горните имена, които и всъщност представят зодиака). 

Имената на планетите са следните: Слънце, Луна, Меркурий, 
Венера, Марс, Юпитер, Сатурн, Уран, Нептун. 

Но вследствие денонощното движение на земята, небесната 
сфера видимо се завърта около оста си за 24 часа. Следователно и 
зодиака, по който се движат Слънцето, Луната и планетите от запад 
към изток, прави една пълна обиколка за едно денонощие от изток 
към запад. В дадено място на земното кълбо, в дадено време, както е 
знайно, изгряват различни съзвездия от зодиака или по-точно казано, 
в дадено място и време в източната точка на хоризонта и през 
меридиана на мястото, минават точно определено число градуси, 
минути и секунди от еклиптиката. Това именно представя локалната 
ориентировка на зодиака. Какъв е астрологичния смисъл на това ще 
се види в книгата, чийто превод даваме. 

Онази точка от еклиптиката, сиреч градусите, минутите и 
секундите, която минава през източната точка на хоризонта, се 


нарича асцендент (възход). Ще го бележим тук с Азс. 


А градусите, минутите и секундите от еклиптиката, които 
минават през меридиана на дадено място, ни дават онази точка, която 
се нарича тпедишт соей (среда на небето). Бележим яс М.С. 

Ясно е следователно, че за 24 часа през източната точка на 
хоризонта ще минат едно по друго 12-те знака на зодиака: ще изгреят 
така, както Слънцето изгрява, ще се издигнат, ще минат през 
меридиана и ще залязат подобно на Слънцето. И понеже планетите са 
разположени в тия знакове, във всеки момент тяхното положение се 
мени: едни от тях изгряват, други греят на меридиана или близо до 
него, трети клонят към заник, четвърти са под хоризонта ит. н. В друг 
някой момент на денонощието, тяхното разположение относно 
хоризонта и меридиана е вече друго. Га ясна е онази сложна картина 
на планетни положения, която създава денонощното движение, вън 
от онова многообразие - по-бавно менящо се - което се поражда от 
собствените движения на планетите по зодиака. И както не е все едно 
дали Слънцето е на изгрев, или на меридиана, дали залязва или е 
дълбоко под хоризонта, дали е в този или оня знак на зодиака 
(защото както е знайно това е равносилно на туй да кажем, че имаме 
пролет, лято, есен или зима; така например, когато Слънцето минава 
през знаковете Овен, Телец и Близнаци имаме пролет и т. н.), така не 
е все едно и дали една планета е при изгрев, дали е на меридиана, 
дали захожда или е под хоризонта. При денонощното движение 
планетите, носени от зодиака, един вид опасват земята със своите 
магнетични токове и индуцират по такъв начин своите влияния, 
обособени от знака, в който те се нахождат. 

И тъй Азс. и М.С. ни дават ориентировката на зодиака. Но за 
да се определи с по-голяма точност положението на планетите 
относно хоризонта и меридиана на дадено място, астролозите са 
разделили небесната сфера на 12 резена или сегмента, като се тръгне 


от хоризонта и се вземе пладнената линия (линията север-юг) за ос. 

Тия 12 резена пресичат еклиптиката в 12 точки, които са две по две 
противоположни, но на различни разстояния една от друга. 

Те представляват 12-те върха на така наречените домове или 
къщи, които следват от | до ХП реда на зодиакалните знакове. 

Това разпределяне става по различни методи с помощта на 
доста сложни сферично- тригонометрични изчисления, но таблиците 
съставени за намиране на домовете, сиреч за ориентиране на зодиака 
в дадено място и време на земното кълбо, ни освобождават от този 
труд. 

Изобщо съставянето на небесна карта за един определен 
момент и място на Земята става лесно и бързо с помощта на таблици 
(ефемериди или  годишници). Най-удобни за > астрологични 
изчисления, защото са специално пригодени за тях, са ефемеридите 
на Карпае! (Карвае!5 азгопописа! Ербетепз, Гопдоп: МУ. Еошзваш 8с 
Со ИП. 10 + 11 Вед Поп Сошп, Нее! 5иее! Е. С. 4“. 

Фигурата, която даваме тук (Фиг. 1), ни дава един ясен 
графичен наглед на всичко казано досега. Тя представя небесна карта 
на 12 юли 1924 год, 12 ч. обяд м. соф. вр. София (23"1947“ изт. дължина 
и 4274157“ сев. шир.). 

Астрономичните данни могат да се вземат от един кой да е 
годишник, например от Соппаззапсе Чез Тепрв, а географската 
ширина и дължина се вземат приблизително точно от една 
географска карта. 

Азс. 1619" от Везни - показва, че на соф. хор. на пладне 12 юли 
е изгрявал 16-тия градус от знака Везни, т. е. на изток е изгрявал 
19619" от еклиптиката. (Дължините се броят - както е знайно от 
пролетната равноденствена точка 0” на Овена и като се помни, че 


всеки знак има 30, лесно е да се види, че 19619" от еклиптиката 





-. Могат да се изпишат и от Париж, Габгате апоазе Сайопат 224, ге КтуоП, Рап. 
Струват 4 Е. |бел. Г. Радев! 


попадат точно в знака Везни. По същия начин се разполагат и 
другите елементи. 

М.С. се намира на 19” от Рака, т. е. през меридиана минава 169- 
тия градус от еклиптиката (3 знака: Овен, Телец и Близнаци по 30” - 


90” + 19 от знака Рак дават точно 109”). 


,“ О# 4 Ф " 
а | ЗДА Фу 





Фиг. 1 


Точно противоположните точки на Азс. и М.С. са съответно 
1619" от Овен и 19" от Козирог, както е видно от чертежа. Ясно е как са 
разпределени и планетите. За пример; Слънцето е на 19"4627“ от Рака, 
намира се следователно на меридиана, в Х дом. Луната е на 23275“ от 
Скорпиона във П дом ит. н. Ще рече, фигурата ни дава от една страна 
небесното положение на планетите, положението им по еклиптиката, 
а от друга страна тяхното положение относно хоризонта и меридиана 


на даденото място (в случая София). 

При това домовете се броят от връх до връх. Тъй Х дом се смята 
от 19” Рак до 22” Лъв и т. н. Ще поменем най-сетне още едно важно 
астрологично понятие - така наречените аспекти. 

Под аспект между 2 планети или 2 кои да било точки от 
еклиптиката се подразбира изобщо ъгловото разстояние помежду им, 
или дъгата от еклиптиката (изразена в град., мин. и сек.) която ги 
дели. 

Най-употребими аспекти са следните: 

1. Съединение (съвпад) - планетите се намират в една и съща 
точка на еклиптиката, ъгловото им разстояние е 0"; например такова е 
положението на Слънцето и Луната при новолуние. 


о 


2. Опозиция (противостояние) - планетите се намират на 180 
една от друга. 

3. Квадратура - дели ги дъга, равна на 90” (както Слънцето и 
Луната при първа и последна четвърт). 

4. Тригон - ъгловото им разстояние е 120”. 

5. Секстил - ъгл. разстояние е 60”. 

6. Паралел - когато планетите имат еднаква северна или южна 
деклинация (склонение от екватора). 

Има и други аспекти, които се употребяват в Астрологията, но 
засега, за простота, ще се ограничим с тези. 

При това трябва да се отбележи, че тези аспекти се простират в 
известни граници, т. е. аспекта съществува и тогава, когато той се 
отклонява от точния с известно число градуси (най-много 10). 
Например в нашата фигура Слънцето и Луната са в тригон, макар 
ъгловото им разстояние да не е точно 120”, а 1232038“. Съображенията 
за това ще се изтъкнат в последствие. 

Като се вземе следователно под внимание, че всеки човек 
притежава своя карта на раждане, или както се казва свой Хороскоп, 


то ясно е, че могат да се правят сравнителни изследвания на два или 

повече хороскопа, нещо, което е от голяма важност за научната 
Астрология. 

След тези предварителни бележки, ние можем вече да 
пристъпим към поставената от нас в начало задача“. 

Астрологията, както вече се изтъкна, почива на системни 
статистични издирвания. Нейните закони, статистични по естество, 
са толкова убедителни, колкото и законите на всички останали 
експериментални науки и да се отрекат те, ще каже да се отрекат 
основите на цялото съвременно познание. 

Ще изложим накъсо и в едри черти начина, по който се 
третират астрологичните проблеми, без да се впускаме в разните 
математични подробности, с които е свързано прилагането на 
теорията на вероятностите в Астрологията. При това излагане ние ще 
се придържаме към работите на Пол Фламбар, един от най-видните 
работници в областта на научната Астрология, който и най- 
систематично е разработил тези въпроси. 

Видяхме, че всеки индивид притежава свое „небе на раждане“, 
свой хороскоп. Ясно е следователно, че ние можем да сравняваме 
хороскопите - да извършваме известни сравнителни проучвания над 
тях. Едно просто разглеждане на два хороскопа може тутакси да ни 


разкрие едни или други прилики и отлики. Възможно е за пример 





- Тук свършва статията „Научна Астрология“ - част Ги от следващият абзац започва 
„Научна Астрология“ - част П, , сп. „Житно зърно“, бр. 2-3, 1925 г. В това изложение 
липсва само началния цитат на Анри Паункаре от произведението му „Наука и 
хипотеза“ (1902): „Всички науки са само несъзнателни приложения на теорията на 
вероятностите. Отхвърли ли се тя, с това ще бъде отхвърлена и цялата наука. В много 
случаи физикът се намира в положението на играч, който пресмята своите 
благоприятни и неблагоприятни възможности. И когато той тегли своите индуктивни 
заключения, трябва винаги да прилага, повече или по-малко съзнателно, 
вероятностите.“, както и последващото пояснително изречение от Г. Радев: 
„Мислите, изказани от бележития французки математик и философ Паункаре, са 
достатъчно ясни за всеки едного, който е що-годе запознат със съвременната наука, 
за да имат нужда от коментарии. Наистина, всички закони на днешните тъй наречени 
точни науки, са статистични“. 

една планета и в двата хороскопа да заема едно и също положение в 
зодиака. Може да се случи Луната в единия хороскоп да е на 15” от 
знака Лъв (135 по еклиптиката). Ако и във втория хороскоп тя е на 15” 
от Лъва или в границите на планетния кръг на влияние“, който се 
простира по на 10” отсам и оттатък точката, която заема Луната в 
първия хороскоп, т. е., ако се намира между 5" и 25” от Лъва счита се, 
че тия планети имат еднакво зодиакално положение. Може да се 
случи после някои планети да се намират в един и същи дом, 
например в Х1-и дом. Най-сетне могат да се срещнат в разглежданите 
хороскопи един или ред еднакви аспекти. Могат да се случат да речем 
следните аспекти, общи и за двата хороскопа: Слънцето в секстил (60”) 
с Марса, Луната в паралел с Венера, Меркурий в квадратура (90“) с 
Юпитера и пр. 

С една реч при разглеждане на два или повече хороскопа 
винаги е възможно да попаднем на известни аналогии, но възможно е 
и обратното - да не попаднем на никакви прилики. Именно тук се 
явяват на помощ статистичните изследвания и вероятностите, за да 
ни осветлят, кога изобщо можем да се надяваме да срещнем това или 
онова съвпадение на два или повече астрологични фактора, с други 
думи да ни дадат вероятността, с която можем да очакваме в общия 
случай да попаднем на това или онова аналогично съчетание. Но 
нека още веднъж прецизираме основите, върху които оперира 
астрологичното сравнение. Ние сравняваме: 

1. Положението в зодиака на 11-те елементи: Азс, М.С. и 9-те 


планети; 





320 Орбисите или кръговете, в които се простира влиянието на аспектите между 
планетите, са установени от дълговековен опит. Те търпят обаче известни вариации, 
които зависят както от вида на аспектите, тъй и от много още други причини, 
Фламбар, за да опрости теоретичните изследвания, приема орбиса на планетите 
кръгло 10“. |бел. Г. Радев! 

2. Положението на 9-те подвижни светила: Слънце, Лука и 
планети; 

3. Аспектите, които образуват 11-те горепоменати елементи 
помежду си в единия и другия хороскоп”. 

Едно просто изчисление ще ни даде броя на ония 
астрологични фактори, които играят роля като елементи на 
сравнение. 

11 положения в зодиака на 11-те елементи дава 11 фактора. 9-те 
положения в 12-те дома на 9-те подвижни елементи дава още 9 
фактора.11-те елементи: Азс, М.С. и 9-те планети в своите 
всевъзможни съчетания в границите на 6- те аспекта, след като се 
изключат ония случаи, които нямат астрономичен смисъл? дават още 
около 313 фактора. Та всичко на брой около 333 фактора, върху които е 
ограничил своите изследвания поменатия французки астролог. Ще 
кажем само пътем, че привличането и на други елементи, които 
играят роля в Астрологията, ще предизвика едно силно покачване в 
броя на астрологичните фактори, които в такъв случай може да 
надхвърлят няколко хиляди. 

Следователно ние бихме могли, да се запитаме, каква е 
вероятността даден астрологичен фактор да се среща едновременно в 
два хороскопа (като се съобразяваме с всички изисквания за 
периодите на планетните обиколки, с една реч, като спазим всички 
астрономични условия). При това ще се разграничат три вида 
вероятности, които Фламдбар е нарекъл астрономична, обща и 
специална или частна. Няколко примера за всички тия категории 


вероятности ще ни избавят от дълги обяснения, па освен това тутакси 





31 В изследванията си Фламбар включва само така наречените главни или големи 
аспекти: съвпад, секстил, квадратура, тригон, опозиция и паралел. |бел. Г. Радев!| 

32 Например между Меркурий и Слънцето от една страна, и Венера и Слънцето от 
друга - никога не могат да се образуват други аспекти освен съвпад и паралел, поради 
малката им елонгация от Слънцето. |бел. Г. Радев! 

ще ни доведат до самата ядка на въпроса, що зачекнахме още в 
начало. 

Астрономичната вероятност произтича от > собственото 
движение на 11-те елементи. Да се попитаме например каква е 
вероятността да се намира Слънцето в хороскопа на лицето В в 
същото зодиакално положение, както в хороскопа на лицето А. Това 
зодиакално положение е равносилно на съвпад. Понеже на 360” има 
изцяло 20” (10 отсам и 10 оттатък точката на съвпада), които могат да 
ни дадат този съвпад, то явно е, че има всичко на всичко 20 
благоприятни случая и че вероятността е 20/360 или 1/18. 
Следователно астрономичната вероятност в този случай е 1/18 или 
приблизително 5,» 2, което значи, че на 100 хороскопа има поне 5,5, В 
които се среща поменатото положение на Слънцето на разстояние 
приблизително 10“. Такава е астрономичната вероятност например и 
на Азс. Така всеки фактор си има своя, присъща нему, астрономична 
вероятност. 

Общата вероятност пък произтича собствено от статистични 
изследвания върху произволен брой произволно взети хороскопи. Не 
е необходимо тя да съвпада винаги с астрономичната. Нейното 
установяване е лесно: достатъчно е да имаме голям брой хороскопи, 
например няколкостотин, за да намерим търсения процент за кой да е 
фактор. Трябва да поменем обаче, че почти във всички случаи общата 
вероятност съвпада напълно с астрономичната. Гака изследванията 
показват, че за Азс например общата вероятност възлиза пак на 5,5 Ф. 

Нека допуснем обаче, че нас ни интересува как стои въпроса с 
Луната например не в общия случай, когато имаме произволно 
подбрани лица - и по място на раждане и по възраст - ав специалния 
случай, когато тия лица са свързани помежду си с роднински връзки 
(родителски, братски, сестрински). Т. е. да си зададем въпроса каква е 


вероятността, при разглеждане хороскопите на хора, свързани 

помежду си с тесни роднински връзки, да намерим Луната в едно и 
също  зодиакално положение (приблизително на около 10”). 
Изследванията в този специален случай ще ни доведат до така 
наречената специална или частна вероятност. В много случаи 
частната вероятност се рязко отклонява от общата - и тъкмо тук, в 
това отклонение на частната от общата вероятност лежи опитния 
доказ за съществуването на една естествена връзка между светилата и 
човека. 

Специалната вероятност на Луната, за която по-горе 
загатнахме, т. е. случая, когато имаме хороскопи на сродници, 
възлиза според многобройните изследвания на Фламбар на около 18 Х 
(по точно 18,6 2), когато пък общата вероятност, както видяхме, не 
надхвърля 5,9 Фо. Същото се получава и за Азс. 

Изследвания от този род са позволили на поменатия 
французки астролог да формулира ясно и категорично Закона за 
астралната наследственост - именно че индивидите не се раждат кога 
да е, а тяхното небе на раждане е в известна закономерна връзка с 
„небето“ на техните родители. Не само това, ами ако вземем 
хороскопи на близки роднини, ние често попадаме на такива 
поразителни аналогии, които никога не можем да очакваме в общия 
случай - когато имаме хороскопи на какви да е лица. Само този факт 
вече е достатъчен да потвърди истинността на Астрологията - древна 
наука, в която не напразно са вярвали и не само вярвали, а и 
практикували такива светли умове в миналото. И наистина, ако 
планетните влияния не съществуваха, ако те бяха нещо фиктивно, 
тогава не би трябвало да получим такова рязко отклонение между 
общата вероятност и частната - трябваше да се получат цифри, които 


едва едва да се различават, които почти да се покриват. 


Няколко примера още за частни вероятности, чийто брой 
впрочем е твърде голям и може произволно да расте с всеки нов 
частен случай: 

Аспектите между Меркурий и Луната са характерни за 
философския ум. Общата вероятност да попаднем на един от 6-те 
аспекти между Меркурий и Луната е 50 2. Но като разгледаме случая, 
когато тия лица попадат в специалната категория на „философите“ 
(Фламдар е разгледал 167 случая на знаменити философи с всесветска 
известност), добиваме като специална вероятност 77,22. 

Изследванията показват, че творческите, продуктивни умове (в 
наука, изкуство, литература) се раждат повече под така наречения 
тритон на въздуха, който обхваща знаковете Близнаци, Везни и 
Водолей, а също и под знаковете Дева и Скорпион, т. е. техният Азс., 
или точката от еклиптиката, която изгрява на източния хоризонт в 
мига на раждането им, лежи в някой от тези знаци. Именно процента 
е около 75 Ф, когато пък общия случай ни дава едва 422. 

Общо казано - без да се впущаме в повече подробности и да 
цитираме повече примери - по този път ние се добираме до ценни 
факти. Може да се изследват ред въпроси, като за пример 
наследствеността, дълготрайността на живота, смъртността (също да 
се прецизират ясно астрологичните фактори на смъртта), да се 
установят астрологичните данни, които са характерни за творческите 
натури, за хората на науката, за математици, философи, музиканти, 
поети и пр. 

Аз само нахвърлям тук някои по-външни въпроси, без дори и 
да зачеквам ония по-дълбоки астрологически проблеми, които са 
твърде сложни в своята психологична постановка - тъй като целта ми 
е да дам само една идея за научното третиране на астрологичната 


проблема. 


Ще изтъкна още някои и други цифри, за да изпъкне още по- 
ясно и по-нагледно факта, че индивидите не се раждат под 
произволно „небе“, а под такива съчетания, които най-хармонират с 
тяхното вътрешно и външно естество и с тяхната материална съдба. 

Поменах, че хороскопите на родни лица ни дават по някой път 
поразителни аналогии (планети в едно и също зодиакално 
положение, сума еднакви аспекти, еднакво положение на планетите 
по разните домове и пр.). Нека допуснем, че освен другите 
аналогични съчетания в хороскопите на двама души (баща и син 
например) съществуват и следните: 

1. Тригон (120) между Луната и Сатурн, (обща вероятност 1/9); 

2. Еднакво положение на Юпитер в зодиака (обща вероятност 
1/18); 

3. Юпитер се намира и в двата хороскопа в един и същи дом 
(обща вероятност 1/12) 

4. общо зодиакално положение на Слънцето (обща вероятност 
1/18). 

За да попаднем на едновременното стичане на тия 4 фактора, 
нещо което е възможно, защото те са напълно независими един от 
друг и могат да се случат едновременно, в два какви да било 
хороскопа, т. е. в общия случай, ние трябва да вземем 9 х 18 х 12 х 
18-34992 хороскопа. (Тъй като вероятността, както се лесно изчислява 
е 1/34992). 

Тук ние разглеждаме случая за 4 еднакви съчетания, а често 
хороскопите на сродници ни показват толкова много и такива 
поразителни, че ние без мъка можем да разгадаем мисълта на 
природата, която тя пише със своите живи звездни писмена. 

Изобщо, “| изследванията в областа на  астралната 
наследственост изобилстват с факти, които ясно и убедително ни 


говорят за реалността на звездните влияния. 

Накрай ще изтъкна още веднъж, че стига да проучваме 
търпеливо и добросъвестно, голямата книга на природата ще ни се 
отвори, и природата ще ни повери ключовете на един от най- 
великите езици, които е дадено човеку да разбира - езика на 
звездното небе. 

Изгрев, 14 април 1929 год. 


От преводача 


Предговор към прегледаното и разширено 
издание 


Откакто беше издадено това малко ръководство по практична 
Астрология, две издания бяха изчерпани. Интересът, с който то се 
посрещна, стигна до там, че стана необходимо да се издаде едно 
сбито съчинение, предназначено да служи като начално пособие за 
изучаващите Астрология, и при това на достъпна за всички цена. Ние 
вярваме, че прегледът и разширението, което претърпя това издание, 
ще го направи още по-популярно от преди. 

Практичната полза от Астрологията от ден на ден все повече и 
повече се съзнава и оценява, макар че някои от най-висшите 
проблеми останаха по необходимост незасегнати в тия страници, все 
пак се надяваме, че онова, което бе възможно да се изнесе от тая 
трудна наука, ще даде възможност на читателя да следи предмета с 
вяра и задоволство. В такъв случай той безсъмнено скоро сам ще 
открие, и то без специални указания от моя страна, че Астрологията е 
от край до край една практична и полезна наука. 

Има, разбира се, известни страни от тая завладяваща с магична 
сила наука, които не се изнасят в тоя малък труд, разглеждащ само 
така наречената Рождена Астрология, или учение за ражданията. Но 
ако е вярно - както поне аз мисля, - че „присъщият на човечеството 
предмет за проучване е човекът“, то ние без съмнение сме прави, като 
избираме тая тъкмо област от Астрологията като такава, на чието 
проучване начинаещият трябва най-напред да се посвети. 

След като ДОСТИГгНем До едно пълно разбиране на 
многосложната природа на човешкия характер, както и на 
първопричините за голямото разнообразие в проявите му, след като 


видим как многоцветният храм на Светлината крепи под сводовете си 

подлунния мир със своята калейдоскопична игра от сили, ние ще 
бъдем донякъде по-добре подготвени не само да боравим с човешките 
характери, а и да насочваме силите на човешкия ум по известни 
канали, които водят до съхраняване на социалната икономия, и то не 
чрез каквито и да било стеснителни мерки, не чрез вредното във всяко 
отношение потискане на страстите и силите, а чрез превръщането им 
ВЪВ форми, които са съзидателни и ползотворни. 

Да знае човек върху кои способности по-специално да насочи 
своето внимание, да намери линиите на най-малката съпротива, да 
открие мястото на собствената си душа във вселената и границите, до 
КОИТО амбицията му може по един нормален начин да се стреми, това 
са неща, които е необходимо да се знаят. 

На вън от научните истини, науката за планетните влияния ни 
разкрива и други не по-малко важни и обаятелни истини от чисто 
философско естество, до които тя неизбежно води ума ни и които не 
могат да не упражнят мощно влияние при оформяне на ония наши 
възгледи, които имат непосредствено отношение към целите на 
практичния живот. Тя изработва у мислещия човек едно съвсем ново 
становище по ред най-дълбоки проблеми на живота и факт е, че за 
ония, които се захващат за нейното проучване, Астрологията става 
истинско откровение. Тя става за тях едно убеждение, от което е 
невъзможно и нежелано да се освободят. 


Сефариал 


Увод 


От най-ранните още времена на световната история 
астрологичният проблем е възбуждал интерес в умовете на мнозина 
мислещи хора и е упражнявал голямо влияние върху тях. Тази наука 
никога не е била общодостъпна, макар и да може да се каже, че при 
наличността на нейните безбройни привърженици на Изток и на 
постоянно нарастващия брой на следовниците й на Запад няма ни 
едно верую по-универсално от вярата във влиянието на небесните 
светила върху съдбините на човека. 

Невъзможно е в рамките на такава малка книга като тая да се 
разгледа както е редно философският парадокс, който прави от 
свободната воля на човека една „песез5Иу ш рау“. Все пак очевидно е, 
че това понятие не е съвсем ненаучно, като се има предвид, че е 
прието да се говори за „свободния път на трептенията“ в химичните 
атоми, когато същевременно се знае, че тия атоми си имат своите 
строго определени свойства, начин на движение и т. н. и са 
подчинени на общите закони, които регулират телата, от които те 
съставят част. Ако можем следователно да установим една зависимост 
между конфигурацията на небесните светила в мига на раждането и 
познатия живот и характер на индивида, а също така и едно 
съответствие между хода на събитията в неговия живот и промените, 
които произлизат в движенията на светилата след момента на 
раждането, ние ще сторим добре да приемем тоя факт - нещо за което 
той е достоен, и да извадим съобразно с него своите философски 
заключения. 

В дълбока древност, още в 2154 год. преди Рождество Христово 
срещаме вести за голямото значение, което са отдавали китайските 


държавници на небесните явления. В историческите летописи на 

древен Китай се съобщава, че по онова време астролозите Хи и Хо 
пренебрегнали някак дълга си, така че когато на 10 октомври имало 
голямо слънчево затъмнение в Пекин между 7 и9 часа сутринта, 
народът бил съвсем неподготвен за него и „се щурал насам-натам, 
обзет от страшно смущение“. Хи и Хо били лишени от длъжностите 
си, имотите им били конфискувани, а самите те прокудени от 
родината си. У индусите срещаме класическите писатели Гарга, 
Парашара и Махира наред с легион техни коментатори. Асирийските 
исторически паметници са пълни с астрологични загатвания относно 
влиянието на планетните съвпади и положенията на светилата. 
Гръцката митология не е нищо друго освен една широка система на 
космографска Астрология и историята, която тя съдържа, не е друга 
освен онази, която можете да прочетете в небесните констелации и 
съответстващото там развитие на човешката раса. Аристотел я 
направи част от своята философия. Хипарх, Хипократ, Галес, Галениус 
и други са изповядвали открито своята вяра в нейните принципи, 
почиващи на дълбоко разбиране. Ала на Клавдий Птолемей дължим 
първото сбито и научно изложение на нейните начала и на нейната 
практика, поне за Европа. Той написа своя Тетрабиблос или 
Четирикнижие, дето положи основите на една истинска астрологична 
наука. Юлиус Фирмикус затвърди учението на Птолемей и го 
разшири. Откриването в по-нови времена на планетите Уран и 
Нептун от Хершел и Адамс разшири полето на изследване и даде на 
съвременните астролози ключ за разбиране на много работи, които 
дотогава не бяха добре разбирани. Не че тия открития обърнаха 
наопаки цялата система на Астрологията, както мнозина си 
въобразиха и започнаха нелепо да твърдят, или че отрекоха 
заключенията, изведени от констатираните действия на седемте 
познати в древността небесни тела от слънчевата система, а само 


дадоха възможност след известен период от време да се попълнят 

някои празноти и да се обяснят известни събития, които не можеха да 
се отдадат на никоя от познатите дотогава планети. Откриването на 
аргона не обори нашите заключения относно естеството и свойствата 
на водорода, кислорода или азота, нито придаде съвсем ново 
значение на думата „атмосфера“. И още 7 нови планети да се 
откриеха, пак нямаше да има нужда да се преработи нито един- 
едничък параграф от тая книга. Онова, което се знае за планетните 
влияния върху живота на човека, се знае с голяма сигурност и 
действията на една планета не могат никога да бъдат смесени с тия на 
друга някоя. Колкото и несъвършена да е, но Астрологията е една 
истинска наука както по отношение на своите принципи, тъй и по 
отношение на своята практика. Тя от само себе си изисква своето 
място всред другите науки по простата причина, че се подава на 
математично доказателство и борави само с наблюдавани положения 
и движения на небесните тела. И оня, който поддържа основните 
закони на Нютон, солидарността на слънчевата > система, 
взаимодействието на планетите и следващите от него елекростатични 
въздействия върху земята, не може да отрече основните начала на 
Астрологията. Прилагането на тия начала към фактите на 
всекидневния живот е само въпрос на дълги изследвания и отчитания 
по една изработена вече стълбица, която се е продължавала с хиляди 
години по всички части на земята, така че читателят трябва сам да 
направи собствения си хороскоп, за да подложи веднага на проверка 
Астрологията. 

Пишещият тия редове е в положение да знае, че изучаването 
на Астрологията в наши дни не е по-малко искрено и широко 
разпространено, отколкото когато да е, но малко грижа се полага за 
това да бъде тя популяризирана, защото както казваше проф. Макс 
Мюлер: „Голямо е невежеството, което смесва една наука, изискваща 


ВИСОКО образование, с изкуството на обикновените гадатели“. Онова, 

което великият Кеплер беше принуден да изповядва „благодарение на 
безпогрешното опитно  констатиране на > хармонията, “която 
съществува между събитията на земята и промените в небесното 
пространство “като неволна вяра“, науката, която прилагаше и 
поддържаше Тихо Брахе въпреки многобройните удари на съдбата и 
враждебното отнасяне към Астрологията, изкуството, което спря 
вниманието на младия Нютон и го накара да мисли върху 
проблемите на силата и материята, което плени умовете на люде като 
Френсиз Бейкън, архиепископ зйега, Халей, Сър Джорж Уитчел, 
Фламстед и много други, е и до днес любимо занятие на мнозина и 
обещава да стане предмет на популярно изследване. 

Ние вярваме, че настоящото съчинение ще > помогне 
значително на оня, които сериозно се заемат с основното проучване 
на Астрологията, и макар че то далеч не изчерпва онова, което се знае 
по предмета, но все пак ще се стреми да бъде ясно и точно в рамките, 
които си е поставило, и ще даде възможност на всеки малко 
интелигентен читател да провери претенциите на Астрологията. 
Литературата по предмета е значителна и авторът на тая книга 
изисква доверието на читателя дотолкова, доколкото собственият му 
широк опит и практика му дават възможност да изложи тоя предмет 


в една проста и сбита форма. 


ДЯЛ ПЪРВИ - 


Азбука на небето 


Глава Г- Планетите, тяхната природа и типове, 
които създават 


Слънцето, Луната и планетите са познати на астрономите под 


следните имена и символи: 
Слънце о) Луна 2 Нептун ш Уран ци Сатурн В Юпитер 2 
Марс С Венера Ф и Меркурий е) 


Нептун обикаля около Слънцето по далечната си орбита за 
около 165 години. Уран извършва обиколката си за 84 години, Юпитер 
за 12 години, Марс за около 15 месеца, Венера за 7 месеца и 
Меркурий за 3 месеца. Ако си представите, че тия тела се движат 
около Слънцето в една плоскост и че вие се намирате на Слънцето, 
движението им ще ви се стори еднообразно и все в една посока. Ако 
орбитите на планетите бяха концентрични кръгове и Слънцето се 
намираше в техния център, движението им щеше да бъде 
еднообразно, сиреч щеше да се извършва все в една и съща посока и 
по един и същи начин. Ала орбитите са елиптични и Слънцето заема 
един от фокусите на отделните орбити. Поради това планетите 
понякога отстоят по-далеч от Слънцето, понякога по-близо. В първия 
случай се казва, че те са в афелий, а противоположната точка на 
орбита, където те са по-близо до Слънцето, се нарича перихелий. 
Когато са в афелий, планетите се движат по-бавно, а когато са в 
перихелий, по-бързо, отколкото когато се намират в средното си 
отстояние. Астрономите си служат с въображаеми кръгови орбити на 
планетите, по които се движат равномерно с една средна скорост. 
Полученото по такъв начин средно движение се коригира от едно 
уравнение, което зависи от положението на планетата по нейната 
орбита, и то именно определя разликата в положенията на 


въображаемата и истинската планета. Самото уравнение пък зависи 

от ексцентрицитета на орбитата. Земята следва същите закони като 


всички други тела от слънчевата система. 


С 





Ала ако си въобразим, че земята е неподвижна в 
пространството и служи за център, около който планетите се въртят, 
техните движения видимо ще проявяват известни неправилности. 
Меркурий и Венера ще ни се сторят, че се движат около Слънцето, а 
то пък около земята, като при това ще идват понякога между земята и 
Слънцето - положение, което се нарича долно съединение, а понякога 
оттатък Слънцето, което в случая ще се намира между земята и 
планетата, както е при горно съединение. В известни моменти те ще 
бъдат отдясно, в други отляво на Слънцето - ще имат източна или 
западна елонгация. Другите планети, чиито орбити са по-големи от 
тия на земята, ще ни се сторят, че се движат около нея, вариращи 
непрекъснато както по отстояние, така и по скорост. В известни точки 
на орбитите им ще изглежда, че те се спират, че остават, както се 
казва, стационарни, в една и съща част от зодиака. Приложеният 
чертеж ще улесни читателя да разбере казаното по-горе. Тялото М е 
Меркурий, когато е в долно съединение със Слънцето, погледнато от 
земята. Буквата У означава Венера в горно съединение със Слънцето. 


Точките М и Е са точки на най-голямата западна и източна 

елонгации, а буквата 5 означава точките от орбитите, в които тия тела 
изглеждат стационарни, като се гледа от земята, сиреч от С. 
Погледната от земята, Венера ще ни се струва права, а Меркурий 
ретрограден. 

Астрологично ние гледаме земята като пасивен субект, който 
подлежи на планетните влияния и трябва следователно да гледаме на 
нея като център на силовото поле. Ако трябваше да направим 
хороскопа на един жител от Марс, да речем, щяхме да вземем Марс за 
център на системата. Положенията на планетите се вземат 
следователно, като се изхожда от земята като център, сиреч вземат се 
техните геоцентрични, а не хелиоцентрични положения, при който за 
център служи Слънцето. За тая цел се употребяват специални 
астрологични ефемериди, дето се дават геоцентричните положения 
на планетите. Пътем ще отбележим, че 480 000 екземпляра от тия 
ефемериди се купуват годишно от астролозите и изучаващи 
Астрологията на Запад. Това число, разбира се, не включва 
милионите читатели на алманаси, нито ония, които изучават и 
практикуват Астрологията на Изток, тъй като последните сами си 
съставят ефемериди. 

Познавайки природата на планетите като отделни единици, 
ние можем да преценим и техните действия, когато оперират в 
съчетание с други. 

Нептун действува по такъв начин, че създава един силно 
напрегнат нервен темперамент, който често върви ръка за ръка или с 
лудост, или с гениалност. Предразполага към неврози, афазия и т. н. 
Предизвиква усложнения в предприятията и заплетеност в работите 
изобщо. Предразполага към измама, към двойственост в обноските и 
невменяеми постъпки. В организма предизвиква разстройства в 


тъканите и предразположение към линеене. 


Уран дава ексцентричен ум, скитнически > склонности, 
оригиналност, изобретателност. Действайки върху търговските афери, 
той предизвиква внезапни и неочаквани промени, неправилности, 
бързи покачвания и спадания, неустойчивост, неочаквани обрати към 
сполука или несполука В организма той има отношение към 
нервната система, и болестите, които предизвиква, са парализа, язви 
и нервно разстройство. 

Сатурн дава > разсъдлив, трезвенн и уравновесен ум, 
постоянство, търпение и издръжливост. Склонност към рутината и 
приетите навици, към методичност. Във финансовите афери дава 
траен, придобит съразмерно с вложения труд успех, бавен, ала 
сигурен. Той носи понякога затвор, мъчнотии, лишения. В организма 
е свързан с костната система и въздействията му се предизвикват от 
известни пречки, от простуда и разстройство във функциите. 

Юпитер дава весел нрав, оптимизъм, добродушие, щедрост, 
богат и плодотворен ум, прави субекта щастлив в неговите 
начинания, като му дава успех, а често и богатство. У когото тая 
планета е силна в хороскопа, той никога не пропада. В тялото той има 
отношение към  артериалните процеси и болестите, които 
предизвиква, произтичат от преяждане, затлъстяване и пълнокръвие. 

Марс дава чувство за независимост, голяма амбиция и 
изпълнителна способност, искреност, вярност, безгрижие към 
последиците. Той прави ума силен и бояк, подтиква към нови 
проекти и начинания. Има отношение към мускулната система. 
Болестите на Марс произтичат от възпаление в органите. 

Венера дава поезия, изящен вкус, деликатна чувствителност, 
артистични дарби, кротост, мекота, склонност към бездействие и 
денгубство, както и любов към удоволствията. Тя прави работите 
приятни и благополучни и носи сполука както в селскостопанските, 


тъй ив артистичните занятия. Покрай Юпитер тя е най-благотворната 

от всички останали планети във влиянието си върху човечеството. В 
тялото тя има отношение към венозната система и болестите й 
произтичат от нечиста кръв, малокръвие, екзема. 

Меркурий прави ония, които подлежат на влиянието му, 
активни, променчиви, делови, способни за работа и обичащи 
работата, склонни към многобройни сношения и връзки, било 
умствени, било търговски. Това са натури, жадни за знание, пъргави 
и винаги добре осведомени за нещата. Влиянието на Меркурий е 
различно, защото той винаги възприема естеството на планетата, с 
която в момента на раждането е в най-близък аспект. (Дял 1, гл ГУ). 
Органически той е свързан с чувствителния нервен апарат, със 
сетивните центрове, като при това рефлективно контролира 
двигателните нерви. 

Луната дава приятни обноски и блага реч. Родените под лунно 
влияние са меки натури, които лесно се приспособяват и са крайно 
променливи. Обичат промените, романтиката и приключенията. 
Склонни са към изследвания и пътешествия. Органически тя отговаря 
на жлезите и лимфатичната система, и болестите, които поражда, се 
явяват именно в лимфатичните жлези и тъкани. 

Слънцето прави родените под негово влияние великодушни, 
благородни, горди, презиращи всички долни и гнусни деяния. Прави 
ги верни, истинни и безстрашни. То дава почести и благоволения от 
страна на висшите сановници и прави човека честит при водене на 
своите дела и предприятия. В организма то владее над жизненото 
начало, виталната сила. 

Физиогномичните типове, които отделните планети създават, 
са твърде разнообразни, ала главните им черти са следните: 

Нептун - тънки, нервни хора със сини очи, нежна като 
коприна коса, тънко и обикновено дълго лице и поглед, често пъти 


вторачен нейде или сякаш уплашен. 

Уран - високи, жилави и енергични фигури, пъргави, 
мускулести, спазмодични и обладаващи нещо ексцентрично. 

Сатурн - мургави и сухи хора с малки хлътнали очи, навъсени 
вежди, дълги носове, тънки устни и жълтеникав цвят на лицето. 

Юпитер - снажни, пълни хора, с големи сини или кафяви очи, 
дъговидни вежди, високи чела, овални лица и богата кестенява коса 
(когато не са плешиви). 

Марс - силни, жилести, атлетични тела, мургав цвят, сиви очи, 
изпъкнали рошави вежди, полегато чело, обикновено имат някакъв 
белег или рязка от зараснала рана по лицето. 

Слънцето - свеж, ясен цвят на лицето, сини или сиви очи, 
обла глава, широки рамене, силни бедра, походка стройна и пълна с 
достойнство. 

Венера - изящни, спретнати и често твърде угледни на вид 
хора, със сини или бледокестеняви очи, кестенява коса, ситни и 
хубави зъби и нокти, малки крачка и къси пухкави ръце. 

Меркурий - хора с тънко, високо и пъргаво тяло, живи, 
подвижни, с малки и обикновено тъмни очи. Големи тънки устни, 
дълги ръце. Те често са големи приказливци и са чевръсти на ход. 

Луна - повечето пъти ниски и пълни хора, с бледо лице, меки, 
светли очи, тъмнокестенява и среднокафява коса, ситни зъби и 
широки гърди. Те са предразположени към напълняване. Челото им е 
обикновено високо и широко, полегнало назад. 

Вглеждайте се в хората, когато минават край вас на улицата. 
Подведете ги, ако можете, под един или друг от тия типове. Спомнете 
си онова, което се каза за естеството на планетите, и ще имате един 
ключ за разгадаване на някои и други страни от техния характер и 


съдба. 


Глава П- Знаци на Зодиака 


Зодиакът е един въображаем пояс на небесната сфера, в който 
се движат Слънцето и планетите при видимите си обиколки около 
земята. Той се простира от 23” 27 над плоскостта на екватора до 23” 27 
под нея, сиреч между тропика на Рака на север и тропика на Козирога 
на юг. Еклиптиката е кръг, който минава през зодиакалния пояс и се 
сече с екватора под ъгъл 23" 27. Точките на пресичането се наричат 
равноденствени точки. 

Еклиптиката се дели на дванадесет равни части, като се 
изхожда от пролетната равноденствена точка Те се наричат 


зодиакални знаци. Всеки знак има следователно по 30 градуса. 


Имената и белезите им са: 


1 Овен а 


2. Телец е) 

3. Близнаци П 
4 Ракдо 

5. Лъв 9) 

6. Дева ЦИ 

7. Везни 2: 


8. Скорпион М. 

9. Стрелец 4 

10. Козирог О или Ц. 
11. Водолей лАл 


12. Риби 


За астрологични цели те се разпределят според елемента, към 


който принадлежат, и според динамичното си естество в следните 


групи: 


Елементи 


Огън - Овен, Лъв и Стрелец 
Земя - Телец, Дева и Козирог 
Въздух - Близнаци, Везни и Водолей 


Вода - Рак, Скорпион и Риби. 


Естество: 


Кардинални или ъглови - Овен, Рак, Везни и Козирог. 

Неподвижни или твърди - Телец, Лъв, Скорпион и Водолей. 

Подвижни - Близнаци, Дева, Стрелец и Риби. Родът на 
знаците, като се почне от Овена, се мени алтернативно: ту мъжки, ту 
женски. Така Овен е мъжки знак, Телец - женски, Близнаци - мъжки, 
Рак - женски ит. н. Знаковете: Овен, Лъв и Козирог се наричат ялови 
или без-плодни, а Телец, Рак, Скорпион и Риби - плодни. Овен 
управлява изток, Рак - север, Везни - запад, а Козирог - юг. 

Двойствени знаци са Близнаци, Стрелец и Риби. Важно е да се 
запомнят всички тия класификации, защото съставят съществена част 
от Астрологията и често се употребяват при тълкуване на хороскопа. 

Типовете хора, които попадат под различните знаци, трябва да 
се познават по възможност най-добре. За едно лице се казва, че е 
родено „под известен знак - сиреч под негово влияние, когато тоя 
знак изгрява на изток в мига на раждането. Вие лесно ще разпознаете 
тия типове измежду вашите приятели и познати. 

Овен дава хора с мършаво тяло, дълъг врат, изпъкнали ябълки, 


сиви очи, светла или тъмнокестенява коса, която може да бъде и 


нрава, и къдрава. Предните им зъби са обикновено големи и 
издадени. 

Телец дава пълно, ниско и набито тяло, къс и силен врат, яки 
плещи, големи кестеняви очи, черни къдрави коси, пълни устни, 
повечето пъти голяма уста и валчеста глава. Ръцете и нозете са къси и 
дебели. 

Близнаци дава високо, подвижно и стройно тяло, дълги ръце и 
нозе, големи, тънки устни, прав заострен на края нос, суха, нрава 
черна коса, повечето пъти широки рамена и тънка снага. 

Рак дава по-скоро нисък ръст, пълно лимфатично тяло, блед 
цвят, кръгло лице, широко полегнало чело, тъмнокестенява коса, 
големи влажни очи, пълни гърди, къси, пухкави ръце и нозе. 

Лъв прави родените под негова власт високи, 
широкоплещести, красиви и мъжествени на вид, със свежо лице, сиви 
или сини очи, руса или светлокестенява коса, права и смела стойка. 

Дева дава тънко и активно тяло, хубаво развита глава, широко 
чело, коса светлокестенява и накъдрена на едри вълни, сини или 
кафяви очи, широки рамене. Тип артистичен и интелектуален. 

Везни дава изящно тяло, добре развити крайници, хубаво 
овално лице, прав нос, светли, сини очи (понякога тъмнокафяви), руса 
или кестенява коса, хубав цвят на лицето. Най-красивите типове се 
раждат обикновено под тоя знак. 

Скорпион дава ниска, набита, слаба фигура, широки пълни 
гърди, мургав или медножълт цвят, черни къдрави коси, силни, 
донейде криви крака. Тип твърде силен и снажен. 

Стрелец дава висок ръст, хубава фигура, овално и въздълго 
лице, кафяви или тъмноруси коси, които се вият на едри вълни, 
хубави, изразителни очи, повечето пъти изпъкнали и тъмнокафяви 


или сини на цвят, дълъг нос, почти орлов. 


Козирог произвежда слаби и недобре оформени типове, с 
дълъг и гърчав врат, резки черти, тясна брада, слаби и често пъти 
хилави крайници, слаби гърди и хлътнали рамене. Фигурата им често 
е жилава и внушава голямо търпение и издръжливост. Веждите са 
издадени, носът - дълъг, лицето тънко и мършаво, със суров вид. 

Водолей дава най-красивите типове покрай Везни. 
Саксонският тип доминира. Висока фигура, добре оформена и 
развита, свеж цвят и сини очи, руса коса, прави черти, добре 
оформена брада и хубаво, ясно чело. 

Риби създава повечето пъти хора с нисък ръст, къси крайници, 
с лимфатично тяло, бледен цвят, ясносини очи, които могат да бъдат 
черни или кафяви, къс нос, пълни устни, кръгло лице, малки ръце и 
нозе. 

Знаците, които дават нисък ръст, са Телец, Рак, Козирог и 
Риби. Висок ръст дават Близнаци, Лъв, Стрелец и Водолей. 
Останалите дават среден ръст. 

Планетите, които се намират в Асцендента или възхождащия 
знак, променят външния вид, като поставят своя собствен отпечатък 
върху типа. 

Всеки знак си има свой владетел и положението на владелеца 
или господаря на Асцендента оказва силни влияние върху физичната 
структура на индивида. Ако например Телец възхожда на изток в 
мига на раждането, сиреч е Асцендент, и Венера - господар на Гелеца 
- се намира в Лъв, роденият ще бъде по-висок на ръст и по-хубав от 
ония, които биха се намирали само под влияние на Телеца. Чистите 
типове са редки. В туй отношение планетите са разпределени така: 


Сатурн „владее“ или „управлява“ Водолей и Козирог 


Юпитер „ „ Риби и Стрелец 
Марс „ » Овен и Скорпион 
Венера „ » Телец и Везни 

Меркурий „ „ Близнаци и Дева 

Луната „ » Рак 

Слънцето „ „ Лъв 

Когато една планета се намира в знак, където владее, тя 
действува много по-силно, отколкото другаде, а когато се намира в 
знаци, противоположни на ония, в които владее, казва се, че се 
намира в „заточение“ - там действието й е по-слабо. 

Планети, управляващи противоположни знаци, се наричат 
„врагове“. Такива планети не дават хармонични и благоприятни 


резултати, когато са в съвпад. 


Глава Ш - Домове 


Въображаемият кръг, който минава непосредно над главите ви, 
когато се обърнете с лице към юг, се нарича първи вертикален кръг. 
Той е разделен за астрологични цели на дванадесет равни части, 
наречени домове, шест от които се намират над хоризонта и шест под 
хоризонта. Те се броят от източния хоризонт през долния меридиан 
към запад и от запад през зенита до изток. 

Всеки от тия дялове или домове си има своето значение. 
Установено е вън от всякакво съмнение или предвзета умисъл, че 
ориентировката, която могат да ни дадат древните и по тоя въпрос, е 
изобщо повече от сигурна и автентична, колкото и емпирична да 
изглежда. 

Първият дом управлява външния вид, но главно лицето и 
главата. Вторият дом - финансите, текущите сделки, търговията 
(връзките, свързани с материалните придобивки). В тялото той има 
отношение към шията и гърлото. Третият дом указва късите 
пътешествия, кореспонденцията, както и другите средства за връзки, 
близките роднини и съседи. Управлява ръцете и дробовете. 
Четвъртият дом има отношение към реалното имущество, 
местопребиваването, производството от земята, а също и към майката 
на индивида и края на живота. Органически той е свързан с гърдите и 
гръдния кош. Петият дом указва поколението на индивида, половите 
му инстинкти и склонности, домашните отношения, както и 
удоволствията и развлеченията му вън, в света. В тялото той има 
отношение към сърцето и гърба. Шестият дом управлява здравето, 
хигиената и удобствата на индивида, дрехите, храната и другите - 
физични нужди, болестите и лекуването им, а също и отношенията 


със слугите и подчинените. В тялото е свързан с корема и вътрешните 

органи. Седмият дом управлява брака, съдружията, договорите, 
обмените, явните врагове и т. н. В тялото има отношение към 
бъбреците и кръста. Осмият дом е свързан със смъртта, завещанията, 
наследията. Управлява отделителната система и половите органи. 
Деветият дом управлява дългите пътешествия, убежденията и 
религиозните вярвания, както и онова, което е свързано с чужбина. В 
тялото има отношение към бедрата. Десетият дом управлява 
социалното положение на индивида, неговата чест, неговото име, а 
СЪЩО тъй и бащата и висшите управляващи фактори от всички 
категории. Има отношение към коленете. Единадесетият дом е 
свързан с приятелите, обществените връзки и отношения, обществото 
и кръговете, в които индивидът се движи. В тялото има отношение 
към прасците на краката. Дванадесетият дом управлява скритите 
врагове, спънките, тайните стъпки, лишенията, затворите, с една реч 
всички ограничения на личната свобода. Свързан е с нозете - 
ходилата. 

Речем ли да приложим тия значения при тълкуване на 
хороскопа, ще видим, че ако например Марс изгрява в мига на 
раждането, по лицето на родения ще има някакъв белег или рязка. 
Наблюдения от тоя вид често могат да ни помогнат да определим 
времето, в което се е родил индивидът, в случай че то е неизвестно. 
Същото еи с другите планети в първия или в кой да е друг дом. Но 


затова - по-нататък. 


Глава ГУ - Астрономически аспекти 


Аспектите са ъглови разстояния, отмерени по еклиптиката. Те 
образуват един от основните елементи на Астрологията. Коя да е 
планета може да бъде „добра“или „зла “във въздействията си върху 
характера и съдбата, според аспектите, които хвърля към главните 
точки на хороскопа. 

Тия аспекти са: полуквадрат или 45”, секстил или 60”, квадрат 
- 90", тригон - 120, квадрат и половина - 135” и опозиция или 180". 
А също тъй и съвпад или съединение - когато планетите се намират 
приблизително на един и същи градус от еклиптиката. 

Добри аспекти са тритонът и секстилът. 

Зли и неблаготворни - полуквадратът, квадратът, квадрат и 
половина и опозиция. 

Аспектът на една планета определя в какво направление ще се 
изрази нейното действие - за добро или за зло. Съвпадът е добър с 
добрите планети, като Юпитер и Венера, и лош със злите, като Марс и 
Сатурн. 

Когато планетите се намират на еднакво разстояние северно 
или южно от екватора, сиреч имат еднакви деклинации, било 5 или ХМ 
безразлично, казва се, че образуват паралел. В тоя случай те 
действуват като при съвпад. Също и когато планетите са във взаимно 
разположение, сиреч когато едната заема знака на другата, те 
действуват като при съвпад. Например: Юпитер във Везни, знака на 
Венера, а Венера в Стрелец - знака на Юпитер. 

Планетите в съвпада действуват съобразно с елементарното си 
естество, ала когато са в аспект - те действуват съобразно с аспекта. 
Благотворните планети Юпитер, Венера, Слънцето, Луната, а също и 


Меркурий, когато е в добър аспект с друга някоя планета или се 


62 


намира в сроден знак, произвеждат добри резултати при съвпад, 
тритон и секстил. Но когато са в квадрат, полуквадрат или 135” и 
техните действия са неблагоприятни. От друга страна, злите планети 
като Нептун, Уран, Сатурн и Марс, както и Меркурий при лоша 
позиция и аспекти произвеждат неблагоприятни резултати, когато са 
в съвпад с главните точки на хороскопа. Също и когато са в лоши 
аспекти помежду си и с другите планети. Ала те все пак действуват 


добре, когато са в добри аспекти. 


Показалци 


Най-важните точки в хороскопа, в които могат да паднат едни 
или други аспекти, се наричат „показалци“. Главни показалци в 
хороскопа са Слънцето, Луната и средата на небето (меридиана или 
тефит соей, М.С.), сиреч градусите, минутите и секундите, в които 
еклиптиката пресича меридиана на даденото място, а също и 
Асцендента, сиреч точката от еклиптиката, която изгрява на 
хоризонта. Но всяка планета може да бъде показалец в собствената си 
сфера, в знаковете, които управлява, и дома, в който се намира в 
момента на раждането. 

Най-общо казано, Луната е показалец за майката, отношенията 
с жените, здравето и богатството на индивида, както и за промените, 
на които последните са подхвърлени. Слънцето по същия начин 
показва бащата, отношенията с мъжете, жизненото начало и 
общественото положение на индивида. Меркурий е показалец на ума 
и интелекта, изобщо на умствените способности. Венера е показалец 
на любовните отношения и връзки, на домашните отношения, 
удоволствията, отношенията с младите жени, сестрите и т. н. Марс е 
показалец за предприятията, борбите и отношенията с младите мъже. 
Юпитер е показалец на придобивки, печалби и награди. Сатурн - на 


завещания, наследства и стари, възрастни люде. Уран - на 

гражданските и държавни власти и кооперации (обществени 
колективи). Нептун - на пътешествията и психичните преживявания 
и опит. Ала най-главните точки си остават все пак меридианът, 


Асцендентът и положенията на Слънцето и Луната. 


ДЯЛ ВТОРИ - 


Построяване на хороскоп 


Глава 1- Ефемериди и ползването с тях. 


Ефемеридите са таблици на планетните положения за всеки 
ден през дадена година. Нагодени са в подходяща форма за 
астрологични изчисления. В първата колона се дава звездното или 
сидералното време за всеки ден, което не е нищо друго освен 
ректасцензията на Слънцето или отстоявието му от пролетната 
равноденствена точка, изразена в часове, минути и секунди, средно 
Гринуичко време. Чрез просто прибавяне на времето, ако раждането е 
след пладне, или изваждане, ако е преди пладне, ще се получи 
ректасцензията на меридиана или М.С. в мига на раждането. 
Службата на последната ще се види в следващата глава. Тя отговаря 
на една специална точка, т. е. градусът от зодиака, която минава през 
меридиана в мига на раждането. 

Следната колона съдържа еклиптична дължина на Слънцето на 
пладне, всеки ден. Разликата от две последователни положения на 
Слънцето ще ни даде преместването му за 24 часа, а знае ли се то, 
лесно може да се изчисли положението му за часа на раждането чрез 
проста интерполация. Средното движение на Слънцето е 1 на 
денонощие или 2 » минути на час. В друга една колона ще намерите 
дължината на Луната, а в съседната й нейната деклинация и 
широчина (Пи Па!.). Деклинацията е отстоянието на едно светило 
северно или южно от екватора, а небесната широчина е отстоянието 
му северно или южно от еклиптиката. Дължините на другите планети 
също са дадени за всеки ден, на пладне. 

Средното изменение по дължина на отделните планети е 
следното: Слънце, 2 » минути на час или 1 на ден: Луна, 32" на час 
или 13” на ден; Нептун 2 минути на ден; Уран - три минути на ден; 
Сатурн около 5 на ден; Юпитер, близо 12" на ден; Марс, 45" на ден или 


около 2" на час; Венера, 72" на ден или 3" на час; Меркурий, 84 на ден, 

или 3» на час. Тия данни важат само при право движение. Ала 
планетите са, както вече се изтъкна, понякога ретроградни и 
стационарни. 

В таблиците са дадени и деклинациите на планетите, а каза се, 
че щом две планети имат една и съща деклинация, северна или Южна 
(напр. - 15” северна деклинация и - 15” южна деклинация) - те са в 
паралел, аспект, който действува като съвпада. 

Вземете в ръка ефемеридите за вашата година на раждане и 
прочетете тая глава. Като разберете как са съставени те, вземете 
звездното време на пладне за същия ден и се обърнете към следната 


глава. 


Глава П - Съставяне карта на раждането 


Вземете звездното време на пладне в рождения ден и 
прибавете към него часовете и минутите, ако сте родени след пладне; 
ако ли сте родени преди пладне - извадете от сидералното време 
съответната разлика. Пример: който е роден в 9 30 преди пладне, ще 
извади от даденото звездно време 24 30ш и т. н. Това ще ви даде 
приблизителната ректасцензи на т. н. Туй ще ви даде 
приблизителната ректасцензия на М.С. в мига на раждането. Да 
допуснем примера, че един човек е роден на 1 май 1890 г., 3 ч. 30 м. 


след пладне в Лондон. 


Звездно вр. на пладне май 1, 1890 г. 21 36 285 
Прибавят се Зи ЗОпа 

Поправка по 10“на час” ОБ Опа 345 
Ректасцензията на М.С. при раждането: 61 7 25 


С тая ректасцензия на М.С. ще се отнесете към Таблицата на 
домовете за Лондон и срещу туй сидерално време, под колоната 10, 
ще намерите знака и градусите, които му съответствуват, в случая 2 
от Рак. Това число се поставя на върха на фигурата, а останалите 
знакове се разполагат подред около фигурата, според както са дадени 
в таблиците. Само шест дома са дадени в таблиците, защото 
противоположните къщи ще имат същото число градуси от 
противоположния знак. Така срещу ректасцензия 61 7 285 четем: 

10 11 12 Азсеп. 2 3 
Рак2” Лъв 8” Дева 8 Везни 1 33 Везни 26 Скорпион 26” 





33 
10“е разликата между средното време и звездното време. Звездните часове са с 10“ 
по-малки от тези на средното време. 

Настоящата фигура илюстрира горното. 

Вижда се например, че 2” от Рака се намират на върха на 10 дом 
(М.С.), че 8” от Лъва се намират на върха на 11-и дом ит. н. На върха 
на 4-и дом поставяме 2” от Козирога, защото той е противоположният 
дом на 10-ия, а Козирог - противоположен знак на Рака. На фигурата 
всичко това изпъква нагледно. 

Остава само да се разположат планетите на съответните им 
места, за да се попълни фигурата. 

Ще кажем само как се поставя Слънцето в хороскопа, защото 
начинът е общ за всички планети. 

Обърнем ли се към ефемеридите за 1890 г., ще видим, че на 1 
май, на пладне, Слънцето се намира на 11” 2 от Телеца. За 3 часа и 30 
минути обаче то ще измине около 8 минути по дължина и 
следователно по туй време ще бъде на 11” 10" от Телеца. От фигурата 
се вижда, че на върха на 9-и дом се намира 26 градуса от Телеца, а на 
върха на УШ-и дом 26 градуса от Овена. Понеже 10" 10" от Телеца се 
намира между тия числа, то явно е, че той се пада в УШ-и дом. 
Останалите планети се разполагат по домове според еклиптичната им 


дължина. 


Глава Ш - Таблица на домовете 


Таблиците на домовете, дадени в края на книгата, са 
пресметнати за 51 и 32" сев. геогр. ширина. Тя може да послужи за 
Лондон и близките до него места, а приблизително също така и за 
южна и средна Англия. За различните географски ширини има 
съставени специални таблици на домовете. 

За да изясним използуването на тия таблици при разрешаване 
на астрономични проблеми, нека вземем положението на Слънцето в 
горния хороскоп, изчислен за 1 май 1890 год, и да намерим кога 
залязва Слънцето в Лондон. Слънцето е в Телец, на 11”, и ще залезе, 
когато противоположната точка от Зодиака изгрее на изток. Под 
колоната, означена „Азсеп.“, ще намерим 11” от Скорпиона, а срещу 
туй число в колоната, озаглавена „514егеа! те“, сир. звездно време, 
ще прочетем 9 49тп 95. Това ще бъде ректасцензията на М.С. в 
момента, когато Слънцето залязва в Лондон. Ние вече видяхме, че 
звездното време на 1 май, обяд, беше 25 37 285. Като извадим туй 
число от даденото по-горе звездно време, ще получим 7 1 след 
обяд за момента на залеза. В хороскопа, който взехме за образец, 
рожденият час беше ЗП З30п след обяд. Като се извади туй време от 71 
12, ясно е, че раждането е станало 3 часа и 42 минути преди заник- 
Слънце. Ако се умножи това число с 15, за да се обърне в градуси и 
минути от екватора, ще се получи 55” 30", число, което показва колко 
градуса и минути са минали през меридиана от мига на раждането до 
залез-Слънце. Като се има предвид, че една година от живота на 
човека отговаря на един градус, горното число отговаря на 55) години 
- възраст, в която индивидът ще попадне под неблагоприятното 
влияние на Слънцето в опозиция с Асцендента и ще бъде изложен на 


известно заболяване от възпалителен характер, което ще засегне 

гърлото (орган, управляван от Телеца, дето Слънцето се намира в 
настоящия хороскоп). Така се правят предсказания. Но за това по- 
нататък. 

Ако искам да знам коя част от Зодиака ще влияе на някого в 
една определена година от живота, сиреч кой градус от Зодиака ще 
изгрява на изток, ще прибавя но 1 градус на година към М.С. в 
радикалния хороскоп и ще добия по такъв начин новата среда на 
небето или М.С., а по нея пък ще намеря Асцендента, който управлява 
тая година. Така в случая, когато лицето беше родено на 1 май, ЗА 30па 
след пладне, тридесетата година идва под М.С. в 2” от Лъва, който се 
получава, като прибавим 30” към началния М.С. - 2” от Рака. На 10-и 
дом в 2” от Лъва отговаря Азсепд. 24 7 от Везни. Този ще бъде 
управляващият знак през тая година. Значението и важността на тия 
изчисления ще се изтъкнат по-добре при по-нататъшното изложение. 

Когато един градус - точка от еклиптиката - е на меридиана, 
сиреч 10-и дом, казва се, че „кулминира“, а когато е на хоризонта, на 
изток, казва се, че „възхожда“. 

Средата на небето се нарича по латински тефит соейП и се 
означава с буквите М.С. Противоположната точка се нарича ттит 
соейп и се бележи с Т.С. Това са точките, в които еклиптиката сече 


меридиана над и под хоризонта. 


Глава ГУ - Планетни преминавания или 
транзити 


За да може да се посочи времето, в което ще се сбъднат 
известни предсказания, направени по хороскопа, необходимо е да се 
знаят положенията на планетите ред години по-рано. Тези 
изчисления са лесни, като се знаят периодите на отделните планети, 
т. е. след колко време те се връщат към същото положение в Зодиака 
приблизително в общата дата от годината. Така Уран се връща в 
същата точка след един период от 84 години, Сатурн - в един период 
от 59 години, Юпитер след 83 години, Марс след 79 години, в повечето 
случаи в същия ден. Меркурий също се връща към същата точка и в 
същия ден приблизително за 79 години. Ако имаме под ръка таблици, 
които да обхващат такъв дълъг период години, можем да изчисляваме 
положенията на планетите за която година искаме. 

Тия таблици са твърде полезни за определяне на транзитите, 
които стават в хороскопа в дадена година от живота. Така например 
ние видяхме, че като прибавим към М.С. от радикалния хороскоп 
толкова градуса, колкото години има лицето, добиваме прогресивния 
М.С., а по таблиците на домовете можем вече да намерим съответния 
прогресивен Асцендент. Като прибавим същото число градуси към 
положението на Слънцето,в радикалния хороскоп, сир. хороскопът, 
съставен за момента на раждането, ще добием прогресивното 
положение на Слънцето. 

А един транзит - преминаване - на една от горните планети: 
Марс, Юпитер, Сатурн, Уран и Нептун през коя да е от важните точки 
на хороскопа, именно: през радикалните М.С., Асцендент (Аз.), 


Слънце и Луна или през прогресивните М.С., Аз, Слънце и Луна, ще 


произведе бележити промени в съдбата и здравето на индивида 
според естеството на планетата, която транзитира. 

Ние видяхме например, че М.С. в хороскопа, съставен за 1 май 
1890 г. 31 30п след обяд беше 2” от Рака, а Асцендента 2” от Везни. Като 
се обърнем към таблиците, ще намерим, че в 1905 г. Уран ще дойде в 
2 от Козирога в опозиция (180) с радикалния М.С. през месеците 
февруари, юли и ноември, така че туй ще бъдат периоди на 
превратности, внезапни и неочаквани усложнения и промени. Също 
тъй Слънцето, което в рождения хороскоп се намира на 11” от Телеца, 
ще получи транзита на Юпитер през април 1905 г. и следователно тоя 
месец ще допринесе нещо за поправяне на известни злини или за 
добиване на някои блага. 

Когато две или повече планети транзитират някой от 


показалците, резултатите ще бъдат още по-неизбежни и ефикасни. 


Глава У - Таблица на затъмненията 


Таблиците на затъмненията са от голяма полза за предсказване 
на известни събития не само в индивидуалния живот, но и в живота 
на отделните народи и страни. Ако едно затъмнение се случи в 
точката на един от „показалците-на хороскопа, това ще окаже най- 
злокобно действие върху живота и съдбата на дадено лице. Разните 
страни попадат под влиянието на един от 12-те зодиакални знака - 
нещо, което е било установено от наблюдение още от дните на 
Клавдий Птолемей, 130 год. преди Рождество Христово и когато 
затъмненията попаднат в тия знаци, които ги управляват, те внасят 
известни смущения и разстройства в политико-обществения живот, 
предизвиквайки последици от най-пагубно естество. 

За да илюстрираме действието на затъмненията в рождения 
хороскоп, ще се отнесем към хороскопа на крал Едуард УП, където 
намираме Слънцето на 17” от Скорпиона, знак, който управлява 
отделителната и по-специално половата система. През месец май 1902 
г. стана затъмнение на Слънцето точно в срещуположната точка на 
еклиптиката, сир. в опозиция на Слънцето, и след пет недели от 
затъмнението кралят се разболял от апандисит в навечерието на 
коронясването му. Това беше предсказано в някои от астрологичните 
списания, а в алманаха на Мур за м. юни 1902 г. ясно се посочваше 
опасността, която заплашваше августейшия суверен. Следователно аз 
можех да кажа с пълна сигурност, че коронясването не ще стане на 
определената дата и дадох точната дата, в която кралят ще се разболее 
от болест, която считах смъртоносна. Ала за щастие но туй време 
Луната беше в съединение с Юпитер в прогресивния хороскоп и това 


обстоятелство му спаси живота. 


Затъмнението на 6 юни 1853 г. съвпадна с М.С. на Кумана, 
Испания. Пет недели подир това последва едно ужасно земетресение, 
което взе около 4 000 жертви и разсипа цялата местност. 

На 8 май 1901 г. стана затъмнение, което съвпадна с меридиана 
на Св. Петър, Мартиника. Още същия ден той беше опустошен 
вследствие изригването на вулкана Пелей. 

Могат да се приведат още много примери, за да се изтъкне, че 


действието на затъмненията е най-поразително и ефективно. 


ДЯЛ ТРЕТИ - 


Разчитане на хороскопа 


Глава 1 - Планетите в отделните домове 


Невъзможно е по един напълно категоричен начин да се 
установят действията, които се дължат на положенията на планетите 
в отделните домове, защото много зависи от знаците, в които те се 
намират, и аспектите, които се получават от другите планети. 

Начинът за преценка на влиянията е твърде прост, щом като 
веднъж се схване добре естеството на планетите и значението на 
отделните домове. Преди всичко трябва да се види в кой дом се 
намира съответната планета. 

След туй да се разгледа естеството на планетата по следния 
конкретен начин: 

Нептун - означава хаос, смут, разочарование. 

Уран - ексцентричност, оригиналност, отчуждаване. 

Сатурн - лишение, пречки, отричане. 

Юпитер - прилив, плодотворност, прираст. 

Слънце - достойнство, почести. 

Марс - излишество, импулсивност, свади. 

Венера - мир, щастие, доволство. 

Меркурий - търговия, променливост, приспособяване. 

Луна - промени, популярност. Обърнете се тогава към 
значението на домовете, в които отделните планети се намират в 
хороскопа на раждането. 

Да допуснем, че Сатурн се намира в 11-и дом. Сатурн е 
„лишение“,а 11-и дом означава „приятели“. Оттук - оскъдица откъм 
приятели или ако такива има, те са лоши и носят злочестини на 
лицето. Юпитер във 2-и дом, като се следва същият метод на 


тълкуване, ще означава увеличаване на „парите“ и „имота“. 


Марс в 7-и дом ще показва „свади“ със „съдружниците“ и т. н. 
Всяка планета отразява собственото си естество върху ония неща, 
които управляват дома, дето тя се намира в мига на раждането. 

Често се случва обаче повече от една планета в един и същи 
дом. Да предположим, че в един и същи дом се намират двете 
планети. В такъв случай едната може да бъде добра (Юпитер), другата 
- зла (Марс). Трябва тогава да се вземе първо оная, която минава по- 
напред през хоризонта или меридиана, сиреч тази, която заема по- 
предната част на дома, а сетне оная, която идва подир нея. Така 
например Сатурн, последван от Юпитер в 11-и дом, ще означава 
несполуки, причинени от съветници и приятели, последвани в един 
по-късен период на живота от известни големи блага, произтичащи 
от същия източник. Градусите, които делят планетите, ще покажат 
годините, които ще изтекат между тия две смени в съдбата. Същото е 
и когато се случат повече от две планети в същия дом. С такъв случай 
можете сигурно да предскажете известни премеждия в ония области 
от живота, която тоя дом управлява. 

Но фактът, че една планета е в даден дом, не е сам по себе си 
достатъчен, за да се нравят каквито и да било изводи. Аспектите, 
които планетата получава, трябва също да се вземат под внимание, 
защото ако в такъв случай Сатурн, да речем, хвърля добър аспект към 
някой от главните показалци - Слънце, Луна, Асцендент или М.С. - и 
е сам добре аспектиран от другите планети, е за предпочитане пред 
Юпитер, когато пък той е зле разположен и зле аспектиран. Защото и 
Юпитер си има лошите влияния, както и Сатурн - добрите. Юпитер е 
благотворен само когато действува в съвпад или добър аспект с друга 
някоя планета, а Сатурн е злокобен само когато действува в съвпад 


или лош аспект с други планети. 


Като се схванат както трябва тия неща, ще може да се дойде, 
след кратка практика, до истинска преценка на резултатите, които се 


получават от присъствието на планетите в различните домове. 


Глава П- Телесно устройство 


Слънцето е главният показалец на органичния строеж на 
човека. Затуй трябва да се разгледат аспектите му с другите планети. 
Така, ако то се намира в добри аспекти с тях или поне не в лоши, 
състоянието на организма може да се приеме за добро. Когато пък 
Слънцето е в зли аспекти с едни планети, а в добри с други, ще се 
получи организъм със средна здравина и при тълкуването ще трябва 
да се съобразим с това кои влияния преобладават - добрите или 
лошите. Когато „франяващите“ планети са ъглови, сиреч в 1-и, 4-и, 7-и 
или 10-и дом, наследствената тенденция към  органически 
заболявания е в такъв случай много по-силна. Но > когато 
подпомагащите планети са ъглови, предразположението към болести 
е значително намалено и в повечето случаи напълно превъзмогнато. 

За предразположението към заболявания, които засягат самата 
структура на организма, се съди по превеса на зли аспекти, които 
Слънцето получава, а за частите от тялото, изложени на заболяване, 
се съди по знаците, които заемат раняващите планети. 

Различните болести, които се дължат на отделните планети, 
бяха изтъкнати вече (Дял Г. Гл. 1). От патологично гледище знаците се 
разпадат на следните групи: 

Ъгловите или кардинални знаци - Овен, Рак, Везни и 
Козирог - имат отношение към главата, стомаха, кожата, черния дроб 
и гръбнака. 

Неподвижните знаци - Телец, Лъв, Скорпион и Водолей - 
имат отношение към шията и гърлото, сърцето, гръбнака, кръвта и 
отделителната система. 

Подвижните знаци - Близнаци, Дева, Стрелец и Риби имат 


отношение към дробовете, вътрешностите и нервната система. 

Затова съветваме читателите да прочетат дял 1, гл. П, за да 
определят специалните органи, подложени на заболяване, като при 
това за естеството на болестта се съди само по планетата, която 
хвърля лошия аспект към Слънцето. 

Когато Слънцето получава лоши аспекти от няколко планети и 
същевременно няма подкрепа от добри аспекти или съвпадение с 
други планети, тогава организмът се смята за слаб и изложен на 
ранно разстройство. Но когато известни планети му пращат зли 
аспекти, а други - добри влияния, твърде е вероятно да има дълги 
болести и физическа немощ, ала животът все пак да продължи. 

Смърт в ранно детинство се случва, когато злотворните 
планети изгряват или кулминират (преминават през меридиана) в 
мига на раждането, като при това се намират в лош аспект със 
Слънцето над хоризонта. Също така и когато има злокобни планети, 
непосредствено залязващи или при долна кулминация в лош аспект 
със Слънцето под хоризонта. Но когато има известни смекчаващи 
влияния от добрите аспекти на благотворните планети или от 
Слънцето и Луната, злотворните планети не предричат смърт, ала 
носят големи мъчнотии при отглеждането на детето. 

При разглеждане въпроса за болестите се вземат под внимание 
главно аспектите на Луната. Ако Луната е под лошите аспекти на 
известни планети и не получава никаква подкрепа от добрите 
аспекти на други, здравето ще бъде колебливо и чести болести ще го 
подкопават. Ако Луната получи добри аспекти, здравето ще бъде 
добро и ще бъде запазено от всевъзможни болести. 

Това, което може да се каже по тоя въпрос, е подобно на онова, 
което се каза за Слънцето и телесното устройство, само че трябва 
Слънцето да се замести с Луната. Защото докато Слънцето управлява 
жизнената сила у човека, Луната управлява физиологичните 


функции, и докато Слънцето означава болестите, които са вродени 

или наследствени, Луната означава ония, които се предизвикват от 
причини, проявяващи се след раждането. 


Тия неща, веднъж разбрани, могат да се резюмират така: 


Разстройства 
Слънце Луна 
Органически Функционални 
Наследствени Придобити после 
Инцидентни Акцидентни 


Трябва обаче да се отбележи, че телосложението може да бъде 
крепко, а здравето да бъде същевременно твърде слабо или наопаки - 
здравето може да бъде добро, а тялото - слабо. В първия случай през 
целия си живот лицето ще страда от лошо здраве. А във втория 
случай има малко или почти никакви болести за известно време, ала 
слабият организъм скоро ще им отвори път и жизнената сила ще се 
изтощи още при първата сериозна болест, която ще връхлети 
индивида. 

Само когато и Слънцето, и Луната са незасегнати от зли 
аспекти или съвпади, и организмът, и имунитетът на организма са 
добри - това е, с една дума, признак за здрав и бодър живот, който 
достига до дълбоки старини. 

Когато и Слънцето и Луната са зле аспектирани и не получават 
подкрепа от добри аспекти, има голяма вероятност лицето да умре в 
ранно детинство или преди да достигне зряла възраст. 

Понеже връзката между тялото и здравето е очевидна, то ясно 
е, че добрите аспекти между Луната и Слънцето в рождения хороскоп 
са много добър признак - защото изразяват координиране на 
органичното с функционалното. Там, дето туй координиране го има, 


винаги е налице възможността за лесно оздравяване и съвземане, така 

че болестите лесно се превъзмогват, а равновесието на органическите 
сили се възстановява бързо. 

Ако някоя от злокобните планети възхожда и ранява било 
Слънцето, било Луната - туй е белег на дълго боледуване, а твърде 
често и на някакъв постоянен недъг на тялото. 

Когато в „хороскопа има “известно „указание > за 
предразположеност към някаква болест, нейният характер ще се 
определи от знака, който заема раняващата планета. Така например, 
ако Сатурн ранява Луната от знака Овен, ще заключите за някакъв 
недъг или повреда в главата, за простуда или треска, инфлуенца и т. 
н. Също така Марс в Лъв ще показва известни функционални 
разстройства в сърцето, които ще се дължат на ускорени процеси и 
напрежение, както в случай на треска. 

Един добър аспект на Юпитер или Венера носи голяма 
подкрепа и служи за противодействие на влиянията, произтичащи от 
зли аспекти или лоша позиция в хороскопа. 

С една реч, ясно е, че здравето може да се разглежда съвсем 
отделно от телосложението, като за целта се разгледат преди - всичко 
планетите, които са в аспект с Луната, а след това и ония, които 
изгряват на хоризонта в мига на раждането - ако такива, разбира се, 


има. 


Глава Ш - Четене характера и склонностите 


Птолемей казва: „Меркурий управлява разумната душа, Луната 
- животинската душа. С това той без съмнение иска да каже, че 
Меркурий има отношение към умствените способности, а Луната - 
към мозъчните функции. Има известни способности, които са 
присъщи само на човешкото същество, а други, които са общи както 
за човека, тъй и за животните. Те са под властта на Луната. Меркурий 
пък има отношение към чисто умствените способности. 

Следователно при разглеждане на умствените способности на 
индивида трябва да се проучат планетите, които са в съединение или 
аспект с Луната или Меркурий. Те ще наложат силно отпечатъка на 
своите естество върху характера и склонностите. За природата на 
планетите вече говорихме (Дв. 1, гл. 1) и следователно трябва по- 
нататък само да се разглеждат във връзка с нея аспектите, които 
другите планети хвърлят към Луната и Меркурий. Така Слънцето в 
тригон с Луната ще придаде на човека известна независимост и 
достойнство, когато квадратурата и опозицията на Слънцето ще 
означават преголяма гордост, която е вредна за индивида в 
обикновените му отношения. 

Добрите аспекти на Юпитер означават доброта и разумно 
човеколюбие, а опозицията или друг някой зъл аспект на същата 
планета ще означават разточителство и суетно благодетелство, което 
иска да излезе на показ пред света. 

Добрите и злите аспекти на планетите могат да се резюмират в 


няколко реда така: 


В добри аспекти: 


Нептун - гениалност, вдъхновение 


Уран - оригиналност, изобретателност 

Сатурн - постоянство, верност 
Юпитер - доброта, жизненост 

Марс - енергия, изпълнителност 
Слънце - достойнство, независимост 
Венера - нежност, изкуство 
Меркурий - пъргавина, остроумие 


Луна - приятност, идеализъм 


В лоши аспекти: 


Нептун - умопобъркване, маниачество 

Уран - опърничавост, ексцентричност 

Сатурн - скептицизъм, подозрение 

Юпитер - тщеславие, разточителност 

Марс - импулсивност, разрушителност 

Слънце - суетност, себелюбие 

Венера - нехайство, разпуснатост 

Меркурий - любопитство, месене в чужди работи 


Луна - непостоянство, страхливост 


За склонностите и „хабитуса“ на ума се съди по положението и 
на другите планети според естеството на знаковете, които заемат. Ако 
по-голямата част от планетите се намират в кардинални знаци, това 
означава изпълнителна способност, деловитост, пионерски дух, 
амбиция, способност да си проправя човек свой път в живота и да се 
опълчва против мъчнотиите. Такива хора са обикновено първи в оная 
сфера на живота, която са си избрали. Тях ще ги срещнете винаги в 
най-напредничавите и реформаторски движения. 

Неподвижните знакове означават устойчивост, търпение, 
издръжливост, методичност, предпазливост и дипломатичност. 


Такива хора са годни да станат родоначалници на философски школи 

или на какви ли не начинания. Те имат постоянство в целите, 
решителност, независимост и устойчивост на осите. Ге стоят, а хората 
се движат около тях. 

Подвижните или общи знаци означават променливост, 
гъвкавост, мекота, приспособимост и липса на самобитност. Такива 
хора обикновено имат много замисли и предприемат повече, 
отколкото могат да извършат както трябва. Туй се дължи на тяхната 
променливост. Те имат повърхностни познания за много неща, ала 
им липсва постоянство да доведат своето знание до практични 
резултати. 

Същевременно тяхната способност да се приспособяват им 
създава благоприятни случаи за успех в живота, а тяхната приятност, 
симпатичният им вид и мекият им нрав им създават много приятели. 

В колелото на живота кардиналните или главни знаци 
представят обръча, който постоянно е в движение и който има най- 
голяма бързина. Подвижните знаци представляват спиците на 
колелото, които свързват обръча с главината, представяйки по такъв 
начин способността за приспособяване. Неподвижните знаци 
представляват главината, която остава неподвижна, полезна именно 
със своята осна устойчивост и привидна бездейност. 

И така, докато разпределението на планетите по характера на 
знаците, които заемат, ни дава ключ за определяне естеството на 
индивида, за отделните пък способности и черти на характера ще 
съдим само по аспектите на планетите към Луната и Меркурий. 
Трябва да се отбележи освен туй, че планетите, които заемат трета и 
девета къща, а също и тия, които възхождат точно в мига на 
раждането, ще наложат силен отпечатък върху индивида независимо 
от аспектите им с управителите на ума. Това се дължи на 


естествената връзка на тия домове с ума и неговите средства за израз. 


Трябва да се обърне особено внимание на положението и 
аспектите на ония планети, които са в аспект с показалците на ума, 
защото, ако те са лошо поставени, в нес- родни знаци и сами 
получават зли аспекти от други планети, те не ще действуват със 
същата прямота и сила, както биха действували в противен случай. 

При всички астрологични издирвания се приема, разбира се, че 
наследствеността, възпитанието и обществото играят известна роля. 
От един човек, който е роден от порочни родители, който е недобре 
отгледан и възпитан, не може да се очаква, дори и при наличността 
на най-добри аспекти, че ще прояви някакви висши способности във 
всичката им пълнота. Аз ни най-малко не се съмнявам, че и един 
нехранимайко може да се роди под аналогични аспекти на тия, които 
се срещат в хороскопите на Шекспир, Рафаело, Нютон или Цезар. 
Това ни най-малко не ме смущава. Хоп в! а5 тиоуопо здатете рег 
Кота “1 Кой ще ни разкаже историята на пропадналите, заглъхнали 
гении в света! Ала ние нравим все пак добре, дето държим 
училищната врата широко отворена за всички! 

Но да продължим. Вдъхновените и горещи темпераменти се 
раждат тогава, когато по-голямата част от планетите се намират в 
огнени знаци. Умствените темпераменти се явяват, когато повечето 
планети са във въздушни знаци. У емоционалните натури повечето 
планети са във водни знаци, а у практичните натури - планетите са 
разположени предимно в земни знаци. 

Възхождащият или Асцендентен знак оставя понякога силен 
отпечатък върху ума на индивида и затова главните му характерни 
черти ще бъдат дадени от планетата, която управлява знака и от 


„елементната“ природа на самия знак. 





за све 
Хоп е азш ппоуопо зоатепе рег Кота - букв. от ит. „Не само звездите се движат 
в Рим“. 


и така, вие имате главния ключ за преценяване характера на 
индивида, и когато изучаващият се убеди от опит в сигурността на 
тоя метод, неговото прилагане не ще се нуждае по-нататък от 


специални указания. 


Умствени и мозъчни разстройства 


Когато било Луната, било Меркурий са ранени от злите 
планети, т. е. когато Нептун, Уран, Сатурн или Марс са в съвпад или 
лош аспект с показалците на ума и няма подкрепящи аспекти от 
Юпитер, Венера или Слънцето, имаме предразположения към 
всевъзможни заболявания на мозъка и нервната система. Най-опасно 
е, когато Луната или Меркурий са „ранени“в подвижни или общи 
знаци. Последното обстоятелство е научно установено от А. Г. Треняг 
в малкия му труд, озаглавен „Душата и звездите“, към който 


отправяме читателя да почерпи маса очевидни статистични данни. 


Глава ГУ - Финансови възможности 


Разгледайте планетите, които се намират във 2-и дом, и 
аспектите, които те получават. Ако има някоя планета в него, и то 
добре аспектувана от други планети, финансовото положение на 
индивида ще бъде меродавно. Ако някоя от благотворните планети 
(Юпитер или Венера) се случи във втори дом, свободна от зли 
аспекти, ще имаме същия резултат. Но ако се случи благотворните 
планети да са в добри аспекти с други планети, тогава може да се 
очаква значително богатство. 

Всяка планета във 2-и дом, зле аспектирана, ще предизвика 
мъчнотии в печеленето на пари, а ако пък се случи някоя от 
злотворните планети във 2-и дом при същото положение, туй показва 
усилни времена и неволя, дори беднотия. 

Постоянна неволя и сиромашия се предвещава тогава, когато 
във втори дом се намира някоя „зла“ планета в лош аспект с Луната 
или Слънцето, а същевременно планетите, които се намират във 2-и 
дом, попадат под дисхармоничните аспекти на други планети. 

Сатурн на меридиана, в лош аспект със Слънцето или Луната, 
е белег за превратности в съдбата. Такива хора обикновено достигат 
видно положение в света, за да бъдат сетне лишени от всичко. 

Юпитер или Венера в 10-и дом, и то близо до меридиана, са 
белег на благополучие и успех в живота. Същият резултат се 
получава и когато те изгряват на хоризонта в мига на раждането. 

Изобщо трябва да се разгледат аспектите на Луната, ако 
хороскопът принадлежи на мъж, или на Слънцето, ако хороскопът 
принадлежи на жена. Планетите, които са в добри аспекти с тях, ще 
покажат кои са източниците на благополучие, а ония, които хвърлят 


зли аспекти, ще посочат откъде произтичат загубите и вредите, като 

се вземе именно предвид дома, който заемат съответните планети. 
Така Юпитер в добър аспект с Луната, изхождащ от 11-и дом, показва 
печалби чрез приятели, съветници или от съдружие с други, защото 
11-и дом е дом на отношенията и връзките, а Юпитер - показалец на 
придобивки и обогатяване. Също тъй Уран в 7-и дом, в добър аспект с 
Луната, показва придобивки, конто идват чрез съпруга, или загуба 
чрез него, ако е в лош аспект. 

Марс във 2-и дом показва добра способност за забогатяване, 
защото Марс е честолюбива и работлива планета, т. е. предизвиква 
подобни склонности у индивидите, а втори дом е дом на финансите. 
Ала същевременно той показва разточителство и неспособности за 
пестеливост, защото Марс е импулсивен и никак не умее да пести. 

Ако шести дом се намира в благоприятни астрологични 
условия, това показва верни и полезни слуги и чиновници, които ще 
увеличат богатствата на лицето и ще работят за неговото 
преуспяване. 

Нептун във 2-и дом показва усложнения и заплетеност във 
финансите, а често означава и загуба вследствие на измама или 
изиграване. Ала ако е в добри аспекти с другите планети, той 
означава придобивки чрез същите тия подли средства. Уран показва 
известни колебания в богатството, внезапни и нечакани възлизания и 
слизания. 

Така всяка планета се разглежда съобразно с естеството си и с 
аспектите, които образува с Луната или Слънцето, когато пък за 
планетите във втори дом се съди по собственото им естество и по 
аспектите, които получават от други планети. 

Благотворна планета в 5-и или 11и дом в добър аспект със 
Сатурн показва наследство. Косвено наследие може да произлезе от 
Сатурн в добър аспект с Юпитер, изхождайки от коя да е точка на 


хороскопа. 


Благотворни планети или планета, добре аспектирана в 8-и 
дом, показват завещания. Същото показва и Юпитер в добър аспект с 
Уран, изхождащ от коя да е точка в хороскопа. 

Обогатяване чрез женитба произлиза от присъствието на 
благотворни планети в 8-и дом, защото 8-и дом е втори но отношение 
на седмия, а седмият дом е свързан със съпруга. 

Потенциалът на всеки хороскоп може да се увеличи, като се 
насочи вниманието към ония източници на печалба, конто са 
указани от положението и аспектите на планетите в различните 
части на хороскопа. Ала главно чрез свързване с хора, чийто хороскоп 
е в хармония с нашия. По тоя начин често се случва някои да се 
издигнат и забогатеят благодарение на сдружаването си с хора, чиито 
хороскопи са в симпатия с техните. (Виж. гл. ХГ на настоящия дял.) 

Когато Слънцето и Луната са свързани чрез добър аспект 
помежду си, те предотвратяват пълното съсипване на богатството и 
винаги ще доставят средства за възстановяването му, защото добрият 
аспект между Слънцето н Луната е показалец на постоянно 
благополучие и подкрепа. Такива хора няма защо да се боят от неволя 
и немотия, защото ако загубят от едно място, те винаги ще имат 
възможност да се обърнат другаде и да поправят напълно 
положението си. Но когато Слънцето и Луната са в лош аспект и 
особено когато неблагополучните планети се намират близо до 
меридиана или „се издигат“, както се казва на астрологичен език, 
постоянно злощастие дебне човека и макар да има смени и на 
благополучие, те са кратковременни и съпроводени със смущения. 

Благотворните планети: Юпитер, Венера и Слънцето, ако се 
издигат в небето, т. е., ако се намират в 10-и или 11-и дом - това е 
белег, че благополучието в живота ще преобладава. Но когато се 


издигат злотворните планети, получават се обратните резултати. 


Линии на най-малка съпротива 


Закон в природата е, че линиите на най-малката съпротива са 
и линии на най-големия прогрес. Бляскавата мълния не идва право на 
земята, а се чупи по зигзагите на линията на най-малката съпротива. 
Големите реки не отиват право в морето, а нравят сума завои и 
лъкатушки, защото следват линията на най-малката съпротива. 
Когато човек поиска да си даде сметка за годините човешки живот, 
пропилени в суетни усилия за постигане на невъзможното, трябва 
непременно да препречете уроците, които природата му е дала. Ала 
онова, което е невъзможно за единия човек, е лесно за друг, и най- 
голямата икономия на силите може да се постигне, като се съобразява 
човек с това какво е най-подходящо да работи и към какво трябва да 
насочи усилията си. 

Астрологията ни помага да определим оная линия на 
поведение, която всякога ще даде най-плодотворни резултати. 
Специално по въпроса за печелене на нари той се разрешава така: 
оная планета, която е в тригон или секстил с Луната и същевременно 
стои по-високо, по-близо до меридиана от злокобните планети, 
особено пък когато получава добри аспекти и от други планети, 
добива първостепенна важност при разглеждането. Домът, в който тя 
се намира, ще покаже къде лежи изворът на благата, а знакът, който 
заема, ще покаже средствата и начините, по които те ще дойдат. Така 
например, ако Уран е на меридиана (М.С.) в тригон с Луната и 
получава при това добър аспект било от Слънцето, било от Юпитер 
или Венера, това показва придобивки посредством известни 
държавни учреждения или чрез хора, които имат високо положение в 
обществото. Ако Уран се случи в знака Рак, това показва известни 
условия, свързани с водата, като например морското дело, марината 
или изобщо такива, при които главна роля играе водата. Например 


морско инженерство, корабостроителство, изграждане на докове, 

морска търговия и т. и. Но ако Уране в 11и дом, и то в знака 
Скорпион, тогава изворът на печалби ще се намира в компании, 
синдикати, с една реч в сдружения, които имат колективен характер, а 
знакът Скорпион показва, че работата ще бъде свързана с морската 
отбрана (Скорпион е марсов и воден знак) или пък с употребата на 
избухливи вещества, възпламеняващи се масла и т. н., или най-сетне 
с разни предприятия за дренаж и канализация, която представя 
отделителната система на един град. Като спре поглед главно на 
естеството на съответната планета и на това на знака, който тя заема, 
един добър майстор- астролог може отлично да очертае линията, 
която трябва да се следва. 

Но тук, както и при всички други случаи, които подлежат на 
тълкуване, трябва да се държи сметка за характера и наклонностите 
на индивида, за неговите способности и качества, защото да се 
препоръчва на един човек занимаване с литература или право, когато 
той е годен за работа от материален характер, е очевидно съвсем 
непрактично и без полза. Трябва да има налице известна природна 
способност, подпомогната от необходимото развитие, защото без тях 


надали може да се очаква някакъв успех. 


Глава У - Положението в живота 


За него се съди по разположението на по-голямата част от 
планетите, но главно по меридиана или М.С., планети при меридиана 
и техните аспекти. Така например, ако повечето планети са 
възлизащи, сиреч в 10, 11, 12, 1, 2и 3 дом лицето ще се стреми към 
отговорни постове, ще има амбицията да заеме някое видно място в 
живота и да достигне известни почести. Ако всичките или повечето 
планети получат добри аспекти, индивидът ще достигне завидно 
положение и ще има някаква власт. Ако е жена, тя ще държи първо 
място в своята сфера на дейност и ще бъде на висока почит в 
обществото. 

Ако МС. получава добри аспекти от големите планети, 
положението ще бъде почетно и сигурно. 

Венера, Юпитер или Слънцето под добри аспекти в М.С. 
предричат високо положение, почести и отличия. Същото е и когато 
„възлизат“ (в горния смисъл на думата). 

Когато повечето от планетите са над хоризонта, дори и когато 
не са „възлизащи“, на лицето ще бъдат възлагани известни 
отговорности, дори и да не ги желае. Ако повечето от тях са под добри 
аспекти, то ще добие доверие и ще достигне известни почести. 

Винаги е благоприятно за положението в живота да има 
планети точно на върховете на някой от домовете: 2- и, 3-и, 6-и, 8-ии 
12-и, защото в такъв случай винаги ще има възможност човекът да 
осигури своето име и успех в живота. 

Но когато някоя от злокобните планети се намира точно на 
меридиана или близо до него, било под хоризонта, това има за 


последица загуба на положението, обрат, лоша слава или немилост. 


Десетият дом представя славата и почестите на човека, а 4-ят 
дом представя края на живота, както и онова, което се бори против 
славата и честта му. Следователно, когато има добри планети в тия 
домове, индивидът ще получи наградата и почестите, които му се 
полагат според неговите усилия. Но когато зли планети заемат 
меридиана, той в най-добрия случай едва ще може да поддържа 
положението си в живота, и то с големи усилия. 

Нелепо е да се мисли, че присъствието на една от 
благотворните планети на меридиана в хороскопа на когото и да е ще 
му донесе слава и ще го издигне в света до положението, което не 
съотвествува на неговите усилия и работа. Планетите действуват 
върху човешките дела съобразно с човешката мисъл и дейност, и то 
по строго определени закони - никога произволно. Че „Бог помага 
оногова, който сам си помага“, дотолкова доколкото природните 
закони позволяват това, е една истина, която Астрологията напълно 
потвърждава: способност и богатство се отнасят помежду си както 
причина и следствие, съобразно с действието на планетите в 
човешкия живот. 

Много планети в кардинални знаци предразполагат човека 
към търсене на слава, и когато меридианът-на хороскопа е под добри 
аспекти или има благотворни планети на него, той ще я достигне. 
Кардинални знаци в ъглите на хороскопа (меридиана и хоризонта) 
предричат слава, която трае и след смъртта. Същото е и когато 
Слънцето или Луната се намират точно в равноденствените точки. 

Венера на меридиана носи обществено признание. Тя въздига 
човека над оня слой, към който принадлежи по рождение. Добри 
планети в 11 дом показват покровителство. 

Но когато Слънцето и Луната са тежко ранени, благополучието 
на човека ще бъде непостоянно, ще настъпват резки обрати, така че 


придобитото положение ще бъде отново загубено. 

Повечето планети под хоризонта показват успех и издигане в 
последната част на живота, а когато те са между върховете на 4-аи 7-а 
къща, успехът ще дойде след женитбата или посредством съдружие. 

При разглеждане на средствата, чрез които дадено положение 
може да се крепи, трябва да се обърне внимание на това, как са 
поставени ония планети, които са в добри аспекти с меридиана или с 
благотворните планети на меридиана, а ако такива няма, тогава 
трябва да се разгледат ония планети, които образуват добри аспекти 
със Слънцето или Луната в мига на раждането и да се направи 
тълкуването съобразно с естеството на планетите и знака, който те 
заемат. Трябва да се даде предпочитание на оная планета, която има 
най-силен аспект за добро. Така, когато две планети са в тригон, 
трябва да се пред почете онази, която възлиза, особено ако е 


подкрепена от добрите аспекти и на други планети. 


Глава УГ- Избор на занятие 


Огромната загуба на енергия и време, която повечето млади 
хора претърпяват при своето лутане да си намерят кариера в живота, 
би могла да се намали премного, ако се знаеха както трябва 
индивидуалните способности и връзката им с външните условия. 
Едно момче със средни способности не може както трябва да развие 
своя ум съобразно със занятието, което иска да си избере, защото то 
не познава достатъчно нито собствените си сили, нито пък света, в 
който е призвано да го упражнява. Родителите се намират пред 
същата мъчнотия. Те са принудени да чакат как ще се развие детето. 
Те изучават наклонностите му колкото могат, но без да дойдат до 
определено заключение по-рано от самото дете. Слабото образование, 
което му се дава, може да го подготви обаче за някакво специално 
занятие. В такова положение го поставят на някое писалище или бюро 
и го предоставят там на собствените му сили. По щастливо 
съвпадение той може да се окаже подходящ за поста си. Но по-често, 
след година две, тон открива, че не е попаднал на своето призвание, 
че наклонностите му не хармонират с неговата работа, че той не е 
пласиран както трябва своята енергия и че е направил погрешна 
стъпка. Ако той има добри условия при раждането си, може да 
получи добра подготовка и високо образование за някоя видна 
професия, до която добива достъп, след като даде големи подкупи или 
награди. Но тоя човек има, да речем, силен драматичен талант и в 
края на краищата сцената отново го зове. Тук имаме халосно пилеене 
и на време, и на пари. Астрологията, като верен ключ за разгадаване 
характера и наклонностите, заслужава признание върху почвата на 


социалната икономика. 


За наклонностите на индивида се съди но положението на 
повечето планети, защото, ако по-голям брой планети се намират във 
въздушните знаци Близнаци, Везни, Водолей, наклонностите му ще 
бъдат насочени към умствени занятия, специално наука и литература. 
Огнените знаци предразполагат към по-суров и по-деятелен живот 
като например военна служба, пътешествия, издирване и изследване 
на чужди земи и т. н. При земни знаци способностите са насочени в 
областта на земеделието, експерименталните науки, землемерство, 
търговия с недвижими имоти и т. н. При водни знаци имаме 
специална склонност към занятия, свързани с водата, като 
морячество, риболов и т. н. Но често и към други занятия, в които 
преобладават течностите, като например съдържателите на локали, 
търговци на вино и спирт, химици, търговци на масла. 

Всеки знак си има своята специална наклонност и точното 
занятие често може да се определи чрез знака, като се има предвид 
планетата, която е в най-близък аспект със Слънцето или Луната, 
както и знака, който тя завзема. Така например под Овен се раждат 
военни, както и пионери на нови движения. Под Телец - търговци на 
недвижими имоти, комисионери. Под Близнаци - литератори, 
писатели. Под Рак - моряци и съдържатели на локали, хотелиери. Под 
Лъв - актьори и артисти. Под Дева - дрехари и продавачи на 
съестни” продукти. Под Везни - златари, сарафи и т. н. Под 
Скорпион - моряци, химици, търговци на масла и алкохолни 
напитки. Под Козирог - политически дейци и държавници. Под 
Водолей - електротехници, основатели на компании, синдикати, 
учени. Под Риби - търговци на риби и морски произведения, а също 
и служби, които са свързани със затвори и болници. 

Като се вземе следователно господстващата планета, а също 


тъй и знаците, които заемат повечето планети, може да се определи 

доста точно линията, по която изследваният субект ще има най-голям 
успех и ще направи най-голям напредък. 

Който няма Марс за господствуваща планета, не може да стане 
добър военен, у когото Луната не е „възлизаща и добре аспектирана, 
не може да очаква успех всред публиката и популярност; у когото 
Венера не заема видно място в хороскопа, не може да стане успешен 
артист, музикант или поет. 

Обикновено наклонността на индивида се определя по 
господстващата планета в хороскопа, а степента на успеха в 
кариерата зависи от аспектите, които тя образува със Слънцето или 
Луната. А няма голяма полза да се следва едно призвание, което не 
обещава някакви изгледи за успех, както е в случая, когато 
господстващата планета е в лош аспект със Слънцето или Луната. 
Така често се случва известни хора да се залавят за занятия, които не 
им носят никакви облаги, защото се отдават на наклонности, 
противни на естественото им благополучие. Ала никой не може да 
свърши добра работа в света, ако не притежава силна склонност към 
нея и значителен ентусиазъм, и затуй небето често създава свои роби, 
свои мъченици и жертви на чужди грехове. А следването на известно 
призвание винаги означава жертване на известни блага в живота. 
„Вземи си каквото щеш, но си го плати!“е божествено правило според 
Емерсън. 

Несъмнено науката, която помага на един човек да избере 
линията на най-малката съпротива, която предпазва младежта от 
пилеене на най-хубавите години от живота в робуване по бюра и 


учреждения, е достойна за проучване поне от малко- малко. 


Глава УП - Условия за брак 


Въпросът как, кога и къде ще стане бракът е един от ония 
въпроси, които занимават най-усилено повечето мъже и жени, затова 
е колкото важен, толкова и интересен. Астрологията дава възможност 
да се отговори на тия въпроси по един категоричен начин, и то с 
голяма точност и правдивост. 

За условията на брачния живот се съди - в мъжки хороскоп - 
по положението на Луната и Венера, а в женския хороскоп по това на 
Слънцето и Марс. Планетата, с която Слънцето, респ. Луната най- 
напред образува аспект след раждането, показва съпруга, респективно 
съпругата. Ако аспектът е добър, брачният избор ще бъде честит. Но 
ако аспектът е лош, ще има недоразумения след брака. Естеството на 
планетата, с която Слънцето или Луната образуват най-напред аспект 
след раждането, също тъй трябва да се разгледа най-старателно, 
защото, ако Слънцето, респективно Луната, образуват добър аспект с 
благотворна планета или с планета, която е добре разположена и 
аспектирана, може да се очаква значително щастие и благополучие в 
брака. От друга страна, ако и аспектът, и планетата са лоши, като 
например в случай, когато Луната клони към опозиция със Сатурн, 
Уран или Марс - тогава брачната участ на тоя човек ще бъде много 
злочеста, а неприятностите ще бъдат чести, дори непрекъснати. 

Когато аспектите и естеството на планетата са разнородни, 
като например добър аспект на Луната със Сатурн, а лош с Юпитер, 
ще се получат смесени условия - ще има и добро, и зло в брака. Няма 
по-добър признак за щастие и хармония в брака от един добър аспект 
между Слънцето и Луната. 

Освен това, може да се случи Луната да клони към добър 


аспект с една планета след раждането, а да има същевременно някоя 

злокобна планета в 7-и дом. Това означава, че съпружеският живот ще 
бъде приятен, но скоро ще последва развод. 

Когато Луната клони към Нептун, ще има известна особеност 
или пък проблясъци на гениалност у съпруга, респективно съпругата, 
според това как е аспект пран Нептун. Уран показва ексцентричност, а 
понякога и своеволие. Сатурн показва постоянство, трудолюбие или 
ревност и студенина. Юпитер показва добра натура, честна и 
великодушна, но която може да изпадне в излишество и 
разточителност. Марс показва трудолюбие и практичност, но също 
тъй и суров нрав и независимост. Слънцето показва достойнство и 
правдивост, но може да прояви тщеславие и глупава гордост. Венера 
означава миролюбиви и изтънчени натури, но ако се разврати, 
докарва немарливост, нехайство и безредие. Меркурий означава 
действени и енергични натури, но може да създаде и клюкари. 

Всичко зависи от аспекта, който Слънцето или Луната 
образуват с планетата, към която клонят, защото ако аспектът е добър, 
туй показва, че ще се проявят най-добрите качества на тая планета. 
Но ако аспектът е лош, тогава често идва като последица изборът на 
съпруг, в когото лошите качества на планетата преобладават. 

Добри планети в 7-и дом показват добър другар в живота, но 
когато същевременно аспектът със Слънцето или Луната е лош, това 
показва добър брак, последван от развод. 

Оженване за вдовица (или вдовец) може да се случи, когато 
Марс и Сатурн са планетите, за които са говори у правилата, 
например ако Марс ев 7-и дом в аспект със Сатурн или ако Луната 
клони към Марс, бидейки в аспект със Сатурн или когато едната от 
тия планети ев 5-и, а другата в 7-и дом. 

Любовните афери преди брака се указват от 5-и дом, от 
планетите в него и аспектите им, а, общо взето, от Венера в мъжкия 


хороскоп и Марс - в женския. 


Така ако Венера, респективно Марс, образуват лош аспект със 
Сатурн или Уран, ще последва разочарование в любовта на младини. 
Уран в аспект с Венера носи романтични връзки и силно влияние 
върху другия пол. Аспектът на Нептун показва идеализъм, но когато 
е лош, той произвежда хаос и заплитане на отношенията, опасност от 
прелъстяване. Когато Марс и Венера са в лош аспект, туй е белег на 
страст и безразсъдство. 

Повече от един брак имаме, когато Слънцето, респективно 
Луната, е в аспект с повече от една планета, намираща се в един от 
двойните знаци Близнаци, Стрелец и Риби. Или когато Слънцето, 
респективно Луната, се намира в един от тия знаци ие в аспект с 
известна планета, която не се числи измежду ония, които заемат 7-и 
дом. Също и когато върхът на 7-и дом е зает от някой двоен знак, и 
Слънцето или Луната са в аспект с известни планети в тия знаци. 
Това са все поличби за повече от един брак. 

Поличби за раздяла или развод са следните: Слънцето, респ. 
Луната, клонейки към аспект със зла планета, Венера ранена и Уран в 
7-и дом или образуващ лош аспект с Венера или Луната. В женския 
хороскоп вместо Луната и Венера се вземат Слънцето и Марс. Тълкува 
се по същия начин. 

Там дето има указания за повече от един брак, управителят на 
7-и дом означава първия съпруг (съпруга), а планетата, която 
управлява знака, който той заема, се нарича „диспозитор“. Този 
диспозитор представлява втория съпруг (съпруга). 

Планетата, към която клони Слънцето, респективно Луната, 
служи за описване на съпруга, респективно съпругата, според знака, в 
който тя се намира. Но ако тази планета е ретроградна, сиреч ако 
видимото й движение в зодиака е обратно по посока, в този случай 
дадената планета ще означава само една връзка, която ще се скъса. В 


тоя случай диспозиторът на тая планета става показател на съпруга, 

респективно съпругата. Но владетелят на 7-и дом се разглежда, за да 
се определи положението и съдбата на съпруга, така че ако той 
получава зли аспекти или е зле поставен и е слаб в хороскопа, тогава 
бракът ще бъде несполучлив, злочест и пълен с разочарования. 
Обратното е в случай, когато планетата е добре разположена и 
аспектирана. 

Мястото или обстоятелството, при което ще бъде срещнат 
бъдещият съпруг или съпруга, може да се разбере по знака и дома, 
който заема планетата, с която Слънцето, респективно Луната, 
образуват след раждането най- напред аспект. Така ако е в 11-и дом, 
съпругът ще бъде срещнат в средата на приятели, в дома на някой 
приятел или въведен чрез приятели. Ако е в 3-и дом, срещата ще 
стане при някое малко пътешествие или чрез кореспонденция. В 5-и 
дом - в някое място за увеселение. В 10-и - при упражняване на 
своето занятие и т. н. С една реч, съди се по характера на съответните 


домове. 


Глава УШ - Потомство 


Петият дом, планетите, които се намират в него и аспектите на 
Луната - ето факторите, които се разглеждат в случая. 

Ако в 5-и дом има благотворни планети в добри аспекти с 
други, челядта на индивида ще му бъде извор на щастие и блага. Тя 
ще бъде добре отгледана и възпитана. Обратното е в случая, когато в 
5-и дом се намират зли планети или такива, които са под тежки 
аспекти. 

Луната представя „тенденцията у мъжа и „способността у 
жената, и когато е в добри аспекти или не получава зли аспекти ие 
добре поставена, в такъв случай може ди се очаква благополучие във 
връзка с потомството. 

Когато Уран образува дисхармоничен аспект с някоя планета в 
5-и дом, може да се очаква преждевременно раждане. Изобщо ще 
отбележим, че когато известни планети са в опозиция в 5-ии 11-и дом 
или когато зли планети завземат тия домове, децата ще станат 
източник на грижи и страдания. Има дори опасност за родителите да 
загубят едно или повече деца още в невръстни години. 

Що се отнася до броя на децата, няма емпирични правила по 
тоя въпрос, който е наистина труден за разрешаване поради факта, че 
нямаме възможност да сравняване хороскопите на мъжа и жената. Все 
пак природата на знака, който заема върха на 5-и дом, може да ни 
даде приблизителни сведения. Така например Овен, Лъв и Козирог 
дават малка челяд, а останалите знакове обещават умерена. Когато 
Луната е силна, ъглова и не получава зли аспекти, броят се увеличава. 
Близнаци се раждат, когато двойни знаци заемат върха на 5-и дом 


или когато има планети в 5-и дом в двойни знакове. 


Положението на всяко едно от децата може да се познае 
изобщо така. Петият дом (при мъжки хороскоп) и планетите в него 
имат отношение към първото дете. 7-ият дом е свързан с второто, 9- 
ият с третото и т. Нн. В женски хороскоп - първото дете е свързано с 4- 
и дом, второто с б-и ит. н. 

Следователно, ако има вероятност за изгубване на някое дете, 
ония деца, които са най-изложени в случая, могат да се отгатнат по 
този метод. Тъй като домовете, когато съдържат зли планети или 
планети под зли аспекти, отговарят на ония деца, които ще бъдат 
засегнати. 

Знаменити деца се раждат тогава, когато владетелят на 5-и дом 
е „издигнат“, има добри аспекти иев сроден знак. Но ако владетелят 
на 5-и дом е зле поставен и зле аспектиран, ако се намира в знак, 
който не хармонира с неговото естество, тогава децата на изследвания 
индивид ще бъдат зле подготвени за живота, било умствено, било 
морално. Специалните качества и съдбата на децата могат да се 
опознаят само като се разглеждат индивидуалните им хороскопи. 

Когато зли планети заемат 12-и дом в един женски хороскоп, 
има опасност от затвор. Същото еи когато Слънцето или Луната, но 


особено Луната, получава зли аспекти в 5-и дом. 


Глава |Х - Големи и малки пътешествия 


Третият дом и планетите в него ни дават сведения за късните 
пътешествия в родната страна и но крайбрежията. Ако върхът на 3- 
тия дом е зает от подвижен знак или ако планети в подвижни знакове 
заемат третия дом, индивидът ще пътува много, сума къси 
пътешествия му пред-стоят. Аспектите, които планетите в първия дом 
получават, показват дали тия пътешествия ще бъдат повече или по- 
малко сполучливи. Когато планетата или планетите в третия дом не 
получават никакви аспекти, за характера и успеха на пътешествията 
се съди но естеството на планетата, която се намира в 3-и дом. 
Например, ако там се намира Юпитер, пътешествията ще бъдат 
благополучни и приятни. Ако Сатурн е в 3-и дом, те ще бъдат 
несретни и подхвърлени са сума пречки, когато в 3-и дом има 
планети под зли аспекти или злотворни планети, в 3-и дом хвърлят 
дисхармонични аспекти към Слънцето или Луната, в такъв случай 
може да се очакват опасности и премеждия. 

Водни знаци на върха на 3-и дом, или планети във водни 
знаци в 3-и дом, означават къси пътешествия но море около 
бреговете. Ако Луната е в добър аспект с тия планети, пътешествията 
ще минат без премеждия. Но ако са в зли аспекти с планетите в 3-и 
дом, има опасност от сблъсквания, засядания и т. н. - според 
планетата в трети дом. 

За дългите пътешествия се съди досущ по същия начин, но за 
изходна точка се взема 9-и дом, планетите в него и техните аспекти. 

Четвъртият дом показва родното място и ако в него се намира 
някоя от благотворните планети или пък Слънцето или Луната, добре 
аспектирани, тогава родният край ще бъде честит за тоя човек и 


пътешествия или премествания трябва да се предприемат само когато 

те несъмнено обещават сполука и допущат връщане в родния край. 
Когато, напротив, 4-и дом е зает от зли планети или от тежко ранени 
планети, по-добре е човек да напусне родното място и да дири 
щастието си в но-честити за него краища. 

В тоя случай изборът се нрави обикновено според оная 
планета, която има най-голяма власт за добро в рождения хороскоп, а 
оная четвърт от хороскопа, която тя завзема, ще посочи 
направлението, което субектът трябва да поеме, изхождайки от 
родното си място. 

Така ако тя е между източния хоризонт и меридиана - 
югоизток. Между меридиана и западния хоризонт - югозапад, и т. н. 
Точките на компаса следват главните точки на небето, именно М.С. е 
юг, отзад е север, Асцендента - изток, десцендента - запад. Ако някоя 
от злите планети изгрява или залязва в мига на раждането, 
местопребиваването трябва да се фиксира толкова по на изток от 
рожденото място, колкото е необходимо за извеждане на злите 
планети вън от ъглите на хороскопа. Същото е и когато зли планети 
завземат 10-и или 4-и дом. Наопаки, ако в 3-и и 9-и дом има добри 
планети, лицето трябва да се премести на запад, за да доведе добрите 
влияния в 10-ии 4-и дом. 

Когато добри планети или планети, добре аспектирани, заемат 
ъглите на рождената фигура, субектът не трябва да пътува надалеч, 
нито да пребивава дълго време далеч от родния си край. 

Указания за много пътешествия имаме, когато има много 
планети във водни знаци: Рак, Скорпион н Риби, а също и в знака 
Дева. Когато повечето планети са в кардинални и подвижни знаци. 
Овен, Близнаци, Рак, Дева, Везни, Стрелец, Козирог и Риби, ще има 
много промени и пътешествия. Също и когато Слънцето, Луната, 
Марс и Меркурий са в 3-и, 9-и. 12-и или 6-и дом, може да се очакват 


многобройни пътешествия в чужди страни. 

Когато някои планети са родени във водни знаци, има 
известна опасност при пътешествията по вода, а ако Луната или 
Слънцето получават зли аспекти в Дева, субектът е застрашен от 
удавяне, което ще се дължи на корабокрушение. 

Също тъй и когато има злокобни планети в знаковете 
Скорпион, Лъв, Телец и Водолей, получаващи зли аспекти от други 
планети или сами раняващи Слънцето или Луната - има опасност от 
удавяне. 

Когато поличбите за пътуване са благоприятни н когато при 
това тия, които ни дава 4-и дом, са неблагоприятни, преместването от 
родното място в друг някой постоянен център на дейност е 
препоръчително. Но когато добри планети или планети добре 
аспектувани изгряват или се намират в 4-и дом, субектът трябва да се 
стои в родното място и в края на краищата търпението му ще бъде 


възнаградено. 


Глава Х - Приятели и врагове 


Хармонията на един хороскоп се състои в положението и 
аспектите на планетите и в тяхното отношение към Слънцето и 
Луната. Когато горното е налице, субектът ще има много приятели и 
покровители и връзките му ще бъдат приятни и полезни. Но когато 
хороскопът е обременен със зли аспекти и злокобни планети заемат 
ъглови положения - това е белег на много борби и много врагове. 

По-специално приятелите, изобщо връзките на субекта се 
изследват по 11-и дом и планетите в него. Защото, ако има някоя 
благотворна планета в 11-и дом и специално в добър аспект със 
Слънцето или Луната, може да се очакват много приятели и 
привърженици. 

По същия начин се познават и враговете на индивида - явните 
по 7-и дом, тайните по - 12-и. Зли планети в тях, особено в 
дисхармонични аспекти със Слънцето или Луната, показват много 
противници. 

Нептун в лош аспект със Слънцето или Луната показва 
опасност от измама или изиграване, а ако освен това се прибавят и 
някакви зли прокоби, произтичащи от лошите аспекти на Марс или 
Уран, заплашва го засада. Сатурн в 7-и или 12-и дом показва дълги 
вражди и неумолими врагове. Уран в същите домове показва съдебни 
процеси и загуби от кредитори. Марс в 7-и или 12-и дом показва 
буйност и страстна ненавист. Меркурий в същите домове предрича 
много скандали и дребни неприятности (тревоги). 

Вижте в кой знак и в кой дом са разположени злокобните 
планети. Вземете датата, в която Слънцето ще достигне дължината на 
отделните зли планети. Това ще даде рождения ден на ония лица, 


КОИТО трябва да се избягват, защото могат да донесат несполуки в 

живота. Да предположим например, че Сатурн се намира в мига на 
раждането в 10-и дом на 13 градуса от Водолея. Като се отнесем към 
ефемеридите, ще видим, че Слънцето се намира на 13” от Водолея на 
1-и и 2-и февруари. Следователно субектът не трябва да заема служба 
у хора, които са родени между 28 януари и 3 февруари, защото туй ще 
му донесе само нещастия. Също така, ако Уран е на 23 градуса от Лъв, 
в 7-и дом, той не трябва да влиза в съдружие или да се жени за човек, 
който е роден около 15 август в която и да било година. 

Вземете тогава местата на благотворните планети, а също и 
мястото на Луната и намерете съответните дати, в които Слънцето ги 
заема, защото те ще бъдат рождените дни на ония лица, с които 
трябва да се свърже субектът за взаимна помощ и облаги. 

Отбележете също ТЪЙ  тригоните и  секстилите на 
благотворните планети и на Луната, както и квадратите и опозициите 
на неблаготворните - защото те ще оперират в същия смисъл, като 
указаната по-горе, само че по-слабо. 

Едно сравняване хороскопите на хора, каквито и да са те - царе 
или обикновени граждани, - с хороскопа на ония, които са направили 
голямо добро или зло в живота, веднага ще извади наяве горните 
твърдения. И наистина няма нищо по-достоверно в целия оня ред от 
научни наблюдения, които могат да се направят в тая област, от тая 
симпатия или антипатия на хороскопите и на произтичащите от туй 
резултати. Гова е още един аргумент в полза на твърдението, което 
поддържат защитниците на Астрологията, че тя трябва да се приеме 
за наука, защото ако планетите не оказваха никакво влияние върху 
разположението и стремежите на хората, техните квадратури и 
опозиции в два отделни хороскопа нямаше да имат никакво 
значение. Нека ония, които са встъпили в нещастен брак, да сравнят 
своите хороскопи и ще открият белезите на раздор и несполуки, за 


които се спомена по-горе. 

От друга страна, нека оня, който е забогатял, който е добил 
слава или високо положение в живота > благодарение 
покровителството на други някой, сравни своя хороскоп с хороскопа 
на своя благодетел. Непременно ще открие, че благотворните му 
планети заемат местата на Слънцето, Луната, меридиана или 
Асцендента в собствения му хороскоп. Често това изяснява защо хора 
със сравнително дисхармоничен хороскоп понякога заемат влиятелно 
положение и се радват на значително богатство. Сложната фабрика на 
живота си има своите колела и своите вътъци, дето се втъкават 
многобройни цветни нишки, за да се осъществи великата замисъл; 
тъй както и великият стан на живота си има своите колела и части, 
които само Великият Майстор разбира и регулира. Ние, земните 
жители, които сме подложени на междупланетните действия, трябва 
да се задоволим със знаците за историята на човешкия род или да се 
постараем да проумеем великия замисъл на живота, за да можем да 
предричаме онова, което тепърва ще се разкрие за обикновения 


наблюдател. 


+ 
+ 
+ 


Глава ХГ- Краят на живота 


За края на живота се съди но планетите, които заемат 8-ии 4-и 
дом, защото 8-и дом означава смъртта, а 4-и - последната обител на 
човека. Когато благотворни планети или Слънцето, или Луната в 
добри аспекти се намират в тия домове, може да се твърди, че краят 
на живота ще бъде тих, нормален и че смъртта ще дойде сред близка 
и дори твърде приятна среда. 

Напротив, когато зли планети заемат тия домове или раняват 
Слънцето или Луната в тях, трябва да се очаква тежка неволя и 
лишения. 

Уран в 8-и дом означава внезапна смърт. Същото е и когато 
Слънцето или Луната в 8-н дом са ранени от Уран. Нептун в 8-и дом 
означава опасност от транс, кома или мнима смърт, така че при това 
положение трябва добре да се констатират всички признаци на 
смъртта, преди да се пристъпи към погребение. Сатурн предизвиква 
смърт от лишения и пречки, от настинка или треска. Марс от треска и 
възпаление, а често и от кръвоизлив. 

Планети в неподвижни знаци в 8-и дом показват смърт от 
сърдечна болест или болест в гърлото, отделителните органи или 
кръвта. В кардинални знаци - от болести в главата, стомаха, 
бъбреците, кожата. В подвижни знаци - дробовете, вътрешностите и 
нервната система стават огнище на фаталното заболяване. 

Насилствена или неестествена смърт може да се предрече 
тогава, когато Слънцето и Луната са едновременно ранени от злите 
аспекти на повече от една от злокобните планети или когато и 
Слънцето, и Луната са поотделно ранени от лош аспект на Нептун, 


Уран, Сатурн или Марс. 


Ако тия поличби ги има, тогава ще се констатира, че Нептун 
предизвиква смърт чрез убийство, Уран - чрез внезапни катастрофи, 
експлозии, повреди от електричество или машини, Сатурн от 
експлозии и падане, Марс от порязване, изгаряне и кръвоизлив. По- 
специално се съди по знака, в който съответната планета се намира. 
Така Сатурн във водни знаци причинява удавяне. В Телец - заколване 
или обезглавяване. В Овен - набождане на кол ит. н. По същия начин 
Уран в Близнаци би предизвикал нещастие при кратки пътешествия, 
железопътна катастрофа, някаква злополука при яздене на велосипед 
или мотоциклет и други подобни. Невъзможно е да се цитират 
всички ефекти, които се дължат на разните знаци, но ако природата 
на планети, знаци и домове добре се разбира, една комбинация на 
тяхното значение ще ни доведе до тяхната точна преценка. Когато 
кажа, че еди-коя течност е Н, 504, всеки който има що-годе познание 
в областта на елементарната химия, ще разбере, че въпросът се отнася 


за сярна киселина. Също и когато кажа, че еди-кой хороскоп съдържа 


Сатурн в Рака, в трети дом, или астрологично изразено: В в 293, 
всеки, който внимателно е прочел първите страници на тая книга, ще 
може да каже: Нека тоя човек да се пази от някои пътешествия по 
вода! Гуй е своего рода химия. 

Когато 4и дом съдържа благотворни планети или планети, 
които образуват добри аспекти със Слънцето и Луната, човекът ще се 
радва на спокойствие и охолност на старини или изобщо в края на 
живота, когато и да е той. Нептун в 4-и дом показва оттегляне от 
живота и лишаване от блага, а ако се случи да образува лош аспект 
със Слънцето или Луната или сам да е зле аспектиран от други 
планети, това означава смърт в някой приют, болница или друго 
такова място. Уран в 4-и дом, при същите условия означава внезапна 
и бележита смърт. Сатурн в туй положение - означава смърт на 


заточение, сред лишения или голяма неволя. Марс в 4-и дом, раняващ 

Слънцето и Луната или сам ранен от други враждебни планети, 
означава насилствена смърт от куршум или рана, и то при някой спор 
или на бойното поле. 

Преди да се предрече някому катастрофална смърт, трябва 
грижливо да се издири дали смъртта е прокобена от необикновени и 
злокобни поличби. Не че хората трябва да се боят от напущането и 
идването на света, но има един избор на вратите, през които идват и 
си заминават. И вместо да се плашат слабите натури със зла прокоба, 


по-добре е да ги сполети съдбата им нечакано и незнайно. 


ДЯЛ ЧЕТВЪРТИ - 


Светилата в техния ход 


+ 
-а 
сл 


Глава Г- Измерване на времето 


Планетите в движението си след раждането идват в известни 
съотношения с планетите в радикалния хороскоп, сиреч хороскопът, 
съставен в мига на раждането, та образуват по такъв начин помежду 
си известни аспекти, които се дължат на различните им премествания 
в Зодиака. В астрологичната наука има два метода за изчисляване 
времето на бъдните събития или и двата метода се състоят в това да 
се приведе една планета в аспект с друга - процесът се нарича 
„направляване“, - а дъгата, описана от движещата се планета, се 
нарича „дъга на направлението“. 

Първият от тия методи е изнесен от Клавдий Птолемей, 
прочутият математик и географ, автор на Синтаксиса, и е изложена в 
неговия Тетрабиблос, сиреч Четирикнижие, където се трактува 
влиянието на светилата. Тоя метод е получил подкрепа и 
потвърждение от великия Кеплер. Той държи сметка за изгрева, 
залеза и минаването през меридиана на планетите след момента на 
раждането, вследствие на което те идват на мястото на планетите в 
коренния (радикалния) хороскоп или в аспект с тях. 

Границите и характерът на тая книга не позволява едно 
подробно излагане на този метод, който предполага известни 
познания но сферична тригонометрия, но читателят, който иска да го 
проучи, може да се отнесе към нашето съчинение „Предсказвателна 
астрономия“. Тук е дадено едно просто приложение на метода. С него 
всеки би могъл с помощта на Таблиците на Домовете да направи 
някои от най-важните изчисления чрез пръстопрелистване и да 
предскаже по такъв начин датата на най-забележителните събития. 

Принципът е този: числото на градусите, които минават през 
меридиана между момента на раждането и изгряването на хоризонта 


или кулминирането (преминаването през меридиана) на една 

планета, ще бъде равно на броя на годините, които ще изтекат от 
момента на раждането до момента, в който влиянието на тая планета 
стане господстващо. 

Така, ако Юпитер в рождения хороскоп възлиза към 
меридиана, сиреч ако ев 10-и, 11-и или 12-и дом, трябва да изчислите 
колко градуса има между Юпитер и меридиана. След толкова време 
от рождения ден ще дойде щастливото събитие. Също така, ако 
Сатурн или друга някоя планета клони към меридиана, броят от 
градуси между нея и меридиана ще даде годината, в която ще дойдат 
бедите. 

Когато планетите са минали меридиана, измерването става по 
същия начин - именно като се изчисли колко градуса има между 
планетата и меридиана, ще се получи годината, в която ще се случи 
събитието. 

Но същата или друга някоя планета може да се приведе към 
хоризонта, като се вземе таблицата на домовете за географската 
ширина на родното място и се потърси в нея в колоната озаглавена 
Азсепд. (Асцендент) еклиптичната дължина на дадената планета. 
Отбелязва се тогава в колоната 10 кой градус минава през меридиана 
и се изчислява разликата в градуси между стария и нов М.С. Тази 
разлика ще даде броят на годините, в които ще бъде изпитано 
влиянието на тая планета. 

Така, да предположим, че за едно лице, родено близо до 
Ливърпул или в същата географска дължина, меридианът в момента 
на раждането е в 0” от Скорпион, а Сатурн е във 2-и дом, на 8” от 
Водолей. Искам да приведа Сатурн към хоризонта. В Таблиците на 
домовете намирам, че 8” от Водолей се намират на хоризонта, когато 
9” от Стрелец минават през меридиана. От 0” Скорпион до - 9” 
Стрелец има следователно 39“, което отговаря на възраст 39 години. 


Тъй като Сатурн е във 2-и дом в мига на раждането, то казвам, че 


1 


субектът ще понесе известни парични загуби, а тъй като Сатурн идва 
тогава на Асцендента, казвам, че но същото време го очаква някоя 
сериозна болест и душевно униние. 

Когато има известни планети, които клонят към залез в мига 
на раждането, те се привеждат към опозиция с Асцендента по същия 
начин, само че противоположната точка от Зодиака трябва да се 
потърси в Таблиците под „Азсеп.“ Така, ако Марс ев 7-и дом в мига на 
раждането, на 11” от Рака, аз намирам противоположна точка, именно 
11-о в колоната, означена Азсеп, и отбелязвам, че тогава на меридиана 
се намира 19” от Скорпион, така че от 0-и Скорпион до 19-и Скорпион 
има 19 години, на която възраст субектът ще заболее от някаква 
болест, която ще се дължи на възпаление в стомаха, причинено 
навярно от преумора и тревога, както указва знакът Рак и планетата 
Марс: ако ли пък има указания за някаква злополука, тя ще бъде 
причинена от попарване с вряла вода или изгаряне с някаква 
киселина. 

Планетите се привеждат към опозиция с меридиана, като се 
изчисли разликата между еклиптичната дължина на планетата и 
долния меридиан в радикалния хороскоп, или все едно С. (ттит 
соей). 

При всички тия направления съвпадите на благотворните 
планети с Азс. и М.С. са благотворни, а съвпадите на злите планети 
показват периоди на страдания и беди. Опозициите са все лоши, 
каквато и да бъде направляващата планета - добра или зла. 

Това са направленията на планетите към двата показалеца М.С. 
и Азс. М.С. има отношение към почестите и кредита на индивида, а 
Асцендента - към личното и телесно благополучие и съдбата изобщо. 

При направлението на Азс. и МС. към други аспекти с 
планетите, като например секстил, тригон, полуквадрат или 


квадратура, трябва само да се отбележат градусите, в които тия 

аспекти падат, и да се приведат към Азс. или М.С. както ако самите 
планети се намираха в тия точки. Начинът си остава същият. 

Направленията на Слънцето се намират лесно по ефемеридите, 
като се има предвид следното правило: всеки един ден след 
раждането отговаря на една година от живота. Всичко, което трябва да 
се направи, следователно е да се изчисли колко дни има от деня на 
раждането до датата, в която Слънцето образува с една планета 
известен аспект по направление - това ще ни даде възрастта, в която 
дадената планета ще упражни своето влияние. 

Докато Слънцето се движи по зодиака, другите тела от 
слънчевата система също тъй обикалят в него и в своето движение 
образуват известни аспекти с М.С. Азс., Слънце и Луна от радикалния 
хороскоп. Тия направления се наричат „вторични“ и във връзка с 
аспектите на Слънцето, образувани след раждането, съставляват оная 
система направления, която е била практикувана от арабските 
астролози. 

По-малки периоди на доброчестина и злочестие, подхвърлени 
на горните периодични влияния, се изчисляват но движението на 
Луната след мига на раждането, при което един ден се равнява на 
една година от живота, а 2 часа са равни на 1 месец. Тия направления 
на Луната ни позволяват да правим всеки месец известни 
предсказания за хода на събитията и са твърде полезни при воденето 
на дребните дела в живота. Когато те са противни на общия наклон на 
периодичните направления относно М.С., Азс и Слънце действуват 
неправилно, а често предизвикват само преходни успехи или 
неприятности. Но когато са в съгласие с първичните направления, за 
които говорихме по-го- ре, тогава те подчертават събитията и 
определят тяхната природа и време. Например, ако първичните 
направления са добри, а лунните - лоши, в такъв случай ще имаме 


един превес на успех и благополучие, придружено с леки смущения. 

Но ако и едните, и другите са лоши, а лунните - добри, само ще 
смекчат донякъде лошото им действие. 

Един преглед на принципите на направляването ще увеличи 
твърде много стойността на предсказванията, направени по рождения 
хороскоп, защото ще помогне на изследователя да избере ония 
периоди от живота, ефектите, които се дължат на една или друга 
планета, имат най- много шансове за успех. Гака, ако Сатурн е във 2- 
и дом в рождения хороскоп, може да се каже, че ще последват 
известни периоди на финансови затруднения, а идването на 
хоризонта след раждането ще посочи времето, когато ще настъпи 
един от тия именно периоди. 

Туй е един важен факт, в защита на който астролозите от цял 
свят са готови да се борят на живот и смърт. Ако планетите нямаха 
никакво влияние в живота на човека, то и техните направления към 
ъглите на хороскопа нямаше да имат никакво въздействие. Но никога 
не е бивало един човек да се намира в тежко положение, в един 
период от живота, когато Юпитер минава по направление през 
Асцендента или меридиана, или пък да преживява друго освен беди, 
когато Сатурн минава през тия точки. Това е факт и не можем да го 
отминем току-така. Едничкият въпрос е в това, докъде можем да 
продължим нашите изследвания отвъд тая точка и да ги приложим 
смислено във всекидневния живот. Читателят сам може да прецени 
след внимателен прочит на тия страници. 

Като се изчислят и подредят направленията в тяхната 
последователност, времето и общият характер на влиянията, 
опериращи в последователните периоди на живота, ще излязат 
веднага наяве. Характерът на събитията, набелязани от какво да е 
направление, може да се открие: 

1) по дома, в който направляващата планета се намира, 


2) по знака, който заема и 

3) по аспекта, който образува, и всичко това се сведе към 
самата природа на планетата. 

Например: Ако Уран в мига на раждането е в 9-и дом, в знака 
Близнаци, неговото направление към М.С. ще бъде указател на 
съдебно преследване по повод на известни съчинения, публикации 
или средства за общуване. Защото 9-и дом, между другото, има 
отношение към съдебните процеси, а Близнаци (знак на 3-и дом) - 
към съобщенията, съчиненията, кореспонденцията и т. н. Уран пък 
означава внезапни и неочаквани събития, прекъсвания и усложнения. 

Ако например Сатурн е в 6-и дом в знака Водолей, неговото 
направление към опозиция с Азс. ще укаже на срез го е Б1оод, 
анемия и т. н., представяща сериозна болест, вероятно треска. Защото 
6-и дом управлява болестите, Водолей управлява кръвта и Сатурн е 
причина за настинки и подобни функционални разстройства. 

Времето и естеството на събитията могат да бъдат узнати по 


тоя начин с голяма сигурност. 


Глава П- Действие на транзитите 


Измежду важните показалци, до които прибягват астролозите 
при предсказване на известни събития, са: 

1) транзитите или преминаванията на планетите през 
местата на показалците в радикалния хороскоп, 

2) затъмненията и 


3) лунните периоди. 


За транзитите 


Транзитите е зависят от движението на планетите по орбитата 
им. Всяка планета си има своя период, в който извършва пълна 
обиколка около Слънцето и в течение на който минава пред местата, 
които заемат в хороскопа Слънцето, Луната, М.С. и Асцендента. Това 
преминаване през положенията на радикалните показалци се 
означава с техническия термин „транзит“ и лесно може да се 
установи от практика, че тия транзити представляват твърде точен и 
сигурен източник на предсказания, защото времето на един планетен 
транзит се знае, преди той да настъпи (вж. Дял П. гл. ГУ), а влиянието 
му ев точно съотношение с естеството на транзитиращата планета. 
Трябва само да се прибави, че М.С. и Слънцето имат отношение към 
общественото положение и реноме на индивида, а Луната и 
Асцендента са свързани със самата личност, физическото здраве и 
съдбата в общи черти. Слънцето и М.С. означават също тъй и баща, а 
Луната изобщо означава майката. Венера означава домашните и 
любовни връзки, чувствата на обич в привързаност. Меркурий пък 
означава умствените склонности. Гака например транзитът на Уран 
през позицията на Венера ще предизвика някаква любовна афера, 
някаква романтична връзка. Един подобен транзит на Марс ще 


породи страстно влюбване. Транзитът на Сатурн през Венерината 

позиция ще докара разочарование или раздяла. А Нептун ще донесе 
всевъзможни заплитания и усложнения, свързани с опасност за 
индивида да бъде заблуден. Сатурн, транзитиращ Меркурий, ще 


предизвика меланхолия и известни грешки в разсъжденията. 


Транзитът на Венера през същата планета (Меркурий е) ще възбуди 
ума и ще го предразположи към импулсивност и необмислени 
постъпки, гняв, свади и препирни. Уран, транзитиращ Меркурий, ще 
направи ума капризен и твърдоглав, склонен към заблуда и 
егоистични методи. Преминаването на Нептуна през позицията на 
ще предизвика разочарования, измама, страх от шпиониране и 
засади. Той вкарва човека в сложни и лъкатушни пътеки и го 
предразполага към тайнственост. 

Транзитите на големите планети са най-важни и ефектите им 
са по-тежки и по-продължителни, когато във време на транзита те се 
окажат ретроградни. Стационарното им положение в местата на 
показалците има почти същата сила, както и първичните 


направления. 


За затъмненията 


Едно затъмнение, което се случва в мястото, заето от някой от 
показалците на хороскопа, е твърде злокобно и трябва да се изследва 
с всичката сериозност и грижливост, която заслужава. Ако попадне на 
Асцендента или Луната, то засяга здравето и изобщо живота на 
човека твърде сериозно и само една последователна редица от добри 
направления може да възвърне субекта към нормалното му 
положение. Попадне ли на М.С. или Слънцето, ще бъдат засегнати и 
общественото положение, и богатството на субекта - и то в същата 
степен. Затъмненията, които се случват в местата, които заемат 
другите планети, ще предизвикат действия, отговарящи на естеството 


на тия планети и на домовете, които те завземат. За да има влияние, 

което да може наистина да се установи, затъмненията трябва да 
попаднат на около два градуса до радикалните положения или до 


техните опозиции. 


За лунните периоди 


Лунните периоди идват в една и съща част на еклиптиката 
след всеки 19 години. Разгледани по отношение на текущия живот, те 
ни дават средство за помесечно предсказване на събитията. Така, ако 
новолуние попадне на мястото, което заема Юпитер в рождения 
хороскоп, туй ще произведе добри последици в оная област на 
живота, която се управлява от дома, където Юпитер е разположен. 
Например ако ев 11-и дом, благото ще дойде чрез приятели; в4и - 
от имота или доходите; в 6-и - от служащи и във връзка със 
здравословното състояние, в 8-и - чрез някой съдружник ит. н. 

Въздействията на лунните кръговрати допълват текущите 
лунни направления, последните допълват транзитите, а те пък - 
първичните направления. Това не означава, че те остават недеятелни 
или че не могат да посочват събитията, които стават в течение на 
даден месец, но тяхната сила и степен на въздействие са подчинени 
на причини о.т по-висок ред. Изобщо може да се твърди, че колкото 
по-рядко едно астрологично положение се случва в хороскопа, 
толкова е по-голямо неговото влияние. Този именно факт придава на 
първичните направления онова голямо влияние, защото те се случват 
само по веднъж в живота. На същата причина се дължи и 
първостепенното значение на затъмненията, защото същото 
затъмнение, сиреч същата точка от еклиптиката, се случва в един 
интервал от 649 години. Транзитите на Нептун, Уран, Сатурн и Марс 
следват един след друг по отношение на своята честота. Нептун 
обикаля за около 165 години, Уран за 84 год, Сатурн за 29 год., 


Юпитер за 12 години, Марс за 17, години. 

Големите последици не бива следователно да се отнасят към 
малките причини, нито пък малките последици към големите 
причини. В мировите или дори народни катаклизми индивидуалните 


съдбини се претопяват. 


Глава Ш - Как се обобщава хороскопът 


Преди да изоставим изложението на нашия предмет, ще бъде 
от полза за читателя да дадем известна представа за метода, който 
трябва да се следва при пълното разглеждане на хороскопа. 

И тъй, трябва да се състави най-напред фигурата на раждането, 
като се използуват ефемеридите за рождената година, а също и точни 
таблици на домовете за географската ширина на родното място. 

След това трябва да се пристъпи към описване главните 
външни черти на субекта, после да се разгледа грижливо неговото 
телесно устройство, наследствени тенденции, здравословно състояние 
и болестни предразположения, умствени способности и строй, като се 
разгледат във връзка със здравословното състояние. След туй да се 
премине към разглеждане условията на живота, финансовото 
положение и перспективи, положението в живота, занятието, изгледа 
и условията за брак, вероятното потомство. След туй да се разгледат 
възможностите за пътешествие - в родния край и в чужбина. Накрая 
се разглежда въпросът за приятелите и неприятелите и се подбират 
известни дати, указани от прогресивните положения на Слънцето, 
както вече се изложи в по-предните страници на книгата. 

В известни случаи може да се набележи приблизителната дата 
на смъртта. 

Периодите, в които така предречените събития ще влязат в 
сила, може да се предскажат по изгрев, залез и преминаването - 
горно и долно - на планетите през меридиана, по прогресивните 
аспекти на Слънцето и по транзитите. 

Трябва при това много грижливо, точно и безпристрастно да се 
преценят фактите, така както проличават от хороскопа. Голямо 


значение трябва да се отдаде на ония планети, които заемат ъглите, 

както и на ония, които „възхождат“, защото колкото една планета е 
по-близо до меридиана, толкова е по-голямо въздействието й за 
добро или зло: според естеството и аспектите й. 

Четете това, което виждате, а не онова, което си въобразявате, 
че представя съдбата на даден индивид. Ако съвсем не познавате 
неговата личност, положение и среда, толкова по-добре. Ако следвате 
строго различните правила, които се съдържат в тая книга, можете да 
направите на първо време известни грешки в тълкуването, но след 
като свикнете с предмета, тия грешки ще станат редки, в края на 
краищата езикът на хороскопа ще стане тъй ясен и разбран, че от 
само себе си ще се тълкува. Общият наклон, всичките възможности за 
добро или зло, които се проявяват в една рождена фигура, ще 
изпъкнат от само себе си така, както когато човек се изпречи пред вас 
със своя характер, тъй ясно отпечатан върху лицето му, че трябва само 
да гледате и да четете. 

Като свикнете да тълкувате сполучливо рождените фигури, 
добре ще сторите да пристъпите към проучване на астрологичните 
изчисления, за да добиете сръчност и лесно да боравите с разните 
методи, които се употребяват в теорията на направленията, та да 
можете всякога да прецизирате вашите общи предсказания и да ги 
направите поясни, по-строги и по-точни. 

Без съмнение, при тълкуването на хороскопа трябва да работи 
поне малко и интуицията, която ще ви даде възможност да схванете 
тънките подробност и точния смисъл на указанията, и това отличава 
обикновения тълкувател, който се обляга само на правилата, от 
вдъхновения астролог, който работи по интуиция. Така е впрочем във 
всички отрасли на науката. Книгите ще ви предадат без друго 
известна сръчност и точност, а съобразяването с формулите ще ви 
държи в границите на сигурността. Но ако искате да направите що- 


годе откритие или да станете признат експерт в областта на коя да е 

наука, вие трябва по природа да бъдете надарен с онова, което се 
нарича „научно въображение“ - едно друго име на интуицията. Но в 
никакъв случай интуицията не трябва да скъсва връзките си с точното 
разсъждаване. Едното е продължение на другото. Защото висшият 
разум е, който пристъпва от познатото към непознатото. А 
астрологът в това отношение е като поета - „ражда се, не се създава“. 
Но достатъчно е малко размисъл, за да се убедите, че колкото по- 
пълно овладявате техниката на Астрологията, толкова повече воля ще 
дадете на интуицията да оперира. Когато някое момче си блъска 
главата над таблицата за умножението или се мъчи да разбере 
биномната теорема, или методите на диференциалното смятане, не 
може да се каже, че то ще достигне много. Също така и от оня, който 
учи още азбуката на Астрологията, не може да се очаква да схване по 
интуиция всички ония възможности, които се крият, да речем, в една 


квадратура на Слънцето със Сатурн, образувана по направление. 

Глава ГУ - Как да станем успешни астролози 


Допущам, че никой днес не би изисквал от другите да пилеят 
времето си за проучване на неща, които не могат да станат извор на 
облаги за него и за другите. Ако има такива люде сред моите 
читатели - нещо, което смятам за невероятно, - аз трябва още отсега 
да им кажа, че те никога не ще станат успешни астролози, защото 
първата дума на практичната Астрология е: полза. Ако науката няма 
практично приложение във всекидневния живот, ако нейните 
открития не вдъхват що-годе упование и сигурност на милионите 
трудещи се на тоя свят - без да отваряме дума за нехаещите нищо 
паразити на модерния социален живот, - ако те, с една дума, не могат 
да сторят нищо за подобряване на човешкия живот и разбирания - тя 
никога нямаше да привлече вниманието на Аристотел, Цицерон, 
Гален, Клавдий Птолемей, Талес и други именити мъже на 
древността, а също тъй и мъже като Бейкън, Кардано, архиепископ 
Ушер, Найбод, Меркатор, Асмол, Кенелм Дигби, Сър Кристофър 
Хайдн, Дрюйден, Д-р Джон Ботлър, Сър Джордж Хуартън, Винсент 
Уинг, Джордж Уитчел, Гихо Брахе, Кеплер и Фламстед - в по-нови 
времена. И наистина, която и част от Астрологията да изберем за 
изследване, ще се натъкнем на цял рой интелигентни и дори 
знаменити нейни привърженици във всички области на живота и 
науката. Ето защо съвременните ученици на тая най-древна от всички 
науки ще бъдат винаги в добра компания. 

Нужно е преди всичко да разберем, че при изучаването на 
Астрологията трябва да се постигне известна цел и че ако тази цел се 
преследва само от празно любопитство, туй неизбежно ще повлече 


след себе си загуба на време. 

Какво предлага, следователно, Астрологията на търпеливия 
труженик, на онзи, който иска да стане успешен астролог? 

Първо и преди всичко, тя ще му помогне да добие поглед за 
характера и подбудите на един индивид - нещо, което никоя друга 
наука не може да даде. Тя ще му даде възможност да познае себе си, 
своите сили и способности, както и слабостите си и ще го подготви да 
постъпва хармонично и правдиво с другите. Тя ще повиши неговите 
възможности до такава степен, че да може да предвижда и да 
използува всички благоприятни влияния, които действуват в неговата 
среда. Тя навреме ще го предупреждава при приближаване до някои 
сипеи и провали, които ще срещне по своя път в живота. Той ще 
разбере кои органи у него са уязвими физически; периодите, през 
които ще бъде предразположен към заболяване, характера му и 
мерките, които трябва да се вземат. Той ще знае с кого да дружи и 
кого да избягва и при избора на съдружник в ра-ботата или на 
съпруга ще се ръководи от едно предварително познаване на злото, 
което трябва да се избегне, и на доброто, което.трябва да се придобие. 
Той ще си избере своя път в живота с увереността, че после върви по 
линията на най-малката съпротива, а следователно и на най-големия 
прогрес. Той не ще бъде обладан от амбиции, които са свръх неговите 
сили. Той ще научи закона за приспособяване към околната среда и 
по този начин ще извърши работата си в света с възможно най-малко 
проблеми и загуба на сили. Той ще узнае кога да се запаси срещу 
болест, злополука или дори смърт. Той не ще влага капитал там, 
откъдето не ще може да получи никакъв доход. Той ще може да 
предвижда края по началото. Това може да не му даде блестящ успех в 
света, но то бездруго ще го отърве от несполука и несрета. Той ще 
намери причините на много необясними неща, а умът му ще се 
задоволи от познанието, което ще придобие при развиване на ония 


възможности, които се съдържат в хороскопа му, знаейки, че 

великите проблеми на живота не са по силите му, нито пък изискват 
от него да ги разрешава. И най-сетне, когато дойде времето да си 
замине от тоя свят, той ще бъде подготвен за това и ще знае, че такава 
е волята на Небето, изразена и определена още с раждането. 
Практикувана както подобава, Астрологията без друго ще 
усъвършенствува човека, който сериозно я изучава, като му даде 
необходимите знания да бъде полезен на другите и изобщо да бъде 
от полза за човечеството. 

Но за да стане успешен астролог, той трябва да учи дълги 
години, проверявайки онова, което се дава в различните ръководства 
по въпроса, в своя хороскоп и в други хороскопи. Той трябва да може 
с математична точност да съставя небесна фигура на всяко дадено 
време и място, да изчислява направленията с помощта на сферично- 
тригонометрични таблици и да има сигурно знание за движенията и 
периодите на различните планети. Когато сам се убеди, че 
Астрологията е наука, на която може да се разчита и че може да 
докаже нейната достоверност при наличността на точни данни, той 
може нашироко да я практикува. Той може да срещне тук-там хора, 
които не вярват, че звездите упражняват каквото и да е влияние в 
човешкия живот. Нека не си губи времето да им доказва това с 
логични доводи, а да отиде направо към целта, позовавайки се на 
факти. 

Най-добре е да се избере един период, в който астрологичните 
влияния, така както направленията ги сочат, атакуват скептика със 
значителна сила, да се определи събитието, да се изчисли грижливо 
времето на неговото реализиране, да се напише на книга, да се сложи 
в плики да се изпрати с поръка да се отвори след известна дата. 

Човекът, който е бил поразен жестоко от съдбата, и то по 
неочакван за него начин, е обикновено склонен да възприеме 


истината, щом като види, че природата и датата на неговото 

нещастие са били тъй точно предречени. Понеже е човек с 
обикновени схващания, а не на интуицията, той ще си помисли 
навярно, че астрологът е могъл да го предпази от последиците на 
собствената му непредвидливост. И наистина астрологът би сторил 
това, ако беше поел ръководството на работата отначало. Но да го 
карате да пристъпи на половин път и да възпира причини, които вече 
са в действие и носят подире си неизбежни последици, ще рече да 
искате премного от него. 

Има “известни неща, които дори и  най-логично 
разсъждаващият не може да предвиди, и тях именно трябва да 
използува астрологът, който иска да убеди другите в истинността на 
своята наука. Един човек не може да предвиди чрез разсъждаваме 
едно нещастие, което ще му се случи на улицата, по първата стъпка, с 
която е прекрачил прага. Ако можеше, той би го избегнал. Не всички 
хора са изложени на злополуки. Но почти всички са изложени на 
лишения, загуби, болести и превратности в съдбата. Това са случаите, 
които астрологът, жадуващ да убеди и другите в истинността на 
своята наука, обикновено трябва да използува. Но не е необходимо 
събитията да лежат в бъдещето, за да имат убедителна сила. Ако може 
да се покаже, че с помощта на математични изчисления се изтъкват 
точно и прецизно известни събития от миналото, очевидно е и за 
най-посредствения ум, че нищо не пречи да се разпростират тия 
изчисления и в областта на бъдещето А веднъж убеден във 
възможността да се предсказва, практичният светски човек не ще 
пропусне да се възползва от това. 

Но Астрологията не се изчерпва с изучаване на хороскопите на 
отделни индивиди, защото има и други области в тая обширна наука. 
Влиянието на планетите върху времето, което служи за обект на 
Астрометеорологията; възникването и падането на държавите, 


политическите промени, избухването на > войни, революции, 

епидемии, които са обект на политическата Астрология, тъй много 
почитана на Изток; наводнения, земетръси и други сеизмични 
явления - всичко туй са все отделни части от практичната 
Астрология. 

Излишно би било да цитираме тук многобройните и 
поразително точни предсказания, дадени от съвременни астролози, 
ала редно е да се каже, че те вдъхват голямо доверие към техните 
автори, защото горепоменатите области от астрологичната наука са 
също тъй ефикасни, както и Рождената Астрология, на която 
настоящата книга дава кратък очерк. В древността нещата са били по- 
различни; но дори и в наши дни на Изток астролозите притежават 
известни тайни от традиционното знание, които ревниво пазят и за 
които имаме доказателство по много по-точното и по-сигурно 
предсказване, което дават на известни събития. 

Предразсъдъкът и невежеството са двата исполина, които 
препречват пътя на световния прогрес както днес, тъй и в миналото. 
Стъпка по стъпка те са били отблъсквани назад, заслепени от 
светлината на Разума, поразявани от стрелите на Истината. Светът 
ще изкупи отново древното си наследство. Всичко, което се изисква 
за възстановяване основните истини на Астрологията като наука, е 
безпристрастното и подробното изследване, което е по-добре да се 
подеме от хората на науката, с техните методи и средства. Не че 
истината има нужда да бъде потвърдена от днешните учени, понеже 
собствената им наука е сама по себе си твърде несигурна и колеблива 
и теориите й всеки миг могат да претърпят коренна промяна при 
тяхното задължение да опровергаят, ако не са истински, претенциите 
на Астрологията да бъде разглеждана като наука. Още повече че за 
съжаление някои от официалните учени на нашите дни са писали 


против нея, изхождайки от предразсъдъци, без да привеждат някакви 


данни в поддръжка на своята теза, нещо, което ги представя твърде 


зле, донемай-къде вредно за каузата на истината. 


Глава У - Планетни периоди 


Най-после идваме до точката, където ще бъде необходимо да 
изложим по-пълно различните елементи, с които досега читателят 
боравеше повече или по-малко механически. От първостепенна 
важност за оня, който изучава Астрологията, е да има преди всичко 
един правилен метод за работа, а такъв беше даден дотолкова, 
доколкото позволяваше мястото на предходните страници. Но 
необходимо е също така да знае човекз л що прави еди-какво си, а не 
само как да го прави. Хенри Уард Бичер казваше някога, че когато 
един човек знае защо обръщал земята с лопата, работата му била по- 
плодотворна, отколкото ако не знаел. По тази именно причина редно 
е изучаващият да има един общ поглед за космичните елементи, 
които употребява при своите изчисления, и за факторите, които 
играят роля при разглеждане на хороскопа. 

За целите на изчислението астрономите допущат, че 
планетите се движат около Слънцето по кръгови орбити, равномерно; 
така получените положения се наричат средни дължини на 
планетите. Но знайно е, че орбитите на планетите представят 
всъщност елипси, в единия от фокусите на които се намира Слънцето. 
Следователно явява се необходимост от поправка на средните 
дължини на планетите с помощта на едно уравнение,което се нарича 
уравнение на центъра. 

Да изясним това. Кръговата орбита, която допущахме на първо 
време, може да се назове средна орбита на Планетата в сравнение с 
истинската й орбита, която е елиптична. По аналогия движението на 
планетата по кръговата орбита се нарича средно, в сравнение с 
истинското, което е променливо - най-бързо в перихелий, а най- 


бавно в афелий. 


Разликата между средната дължина и истинската дължина се 
определя чрез аномалията, която не е нищо друго освен отстояването 
на планетата от нейния афелий, сиреч от оная точка на орбитата, 
която е най-далеч от Слънцето. Аномалията следователно е равна Г.-А, 
сиреч на дължината без афелия. 

Но както ще видим, елипсите могат да бъдат с по-голям или 
по-малък ексцентрицитет, а уравнението на центъра зависи от 
ексцентрицитета. Това се нуждае от известно обяснение. Да допуснем, 
че имаме една кръгова орбита. Да начертаем два взаимно 
перпендикулярни диаметъра. Те са равни по дължина. Да си 
представим сега друга една фигура, в която единият диаметър е по- 
дълъг от другия. Кривата, която ще се получи в случая, ще бъде 
елипса. По-големият диаметър се нарича голяма ос, а по-късият, 
който му е перпендикулярен - малка ос. Отношението на едната към 
другата ос определя ексцентрицитета. Два пъти ексцентрицитета дава 
уравнението на центъра. За да го редуцираме в градуси и минути от 
кръга, трябва да го умножим на хордата от 60, която е равна на 57“. 
29578. Това дава максималното уравнение на центъра, когато 
планетата е на 90” от афелий, сиреч на малката ос. 

Ексцентрицитетът на разните планети е следният: Меркурий, 
0,2056; Марс, 0,0934; Юпитер, 0,0485; 0,9562; Уран 0,9467; Земя, 0,0164; 
Венера, 0,0068. Тия количества подлежат на постепенна промяна. 
Оказало се е например, че ексцентрицитетът на орбитата на Юпитер, 
Марс и Меркурий расте, когато пък тоя на орбитите на Венера, Земята 
и Сатурн се намалява. Орбитата на Венера днес за днес е най-близка 
до кръга и служи за съвършен астрономичен образец. 

По такъв начин чрез средното движение и уравнението на 
центъра се намират истинските хелиоцентрични дължини на 
планетите по орбитите им. Но тъй като орбитите на планетите на 


лежат в плоскостта на еклиптиката, ая пресичат под различни ъгли, 

добива се едно друго уравнение за редуциране дължините на 
планетите по орбитите им към еклиптиката. 

За редуциране по-нататък на тия истински дължини към 
геоцентричните им еквиваленти, сиреч към 98 положенията на 
планетите, гледани от центъра на земята, трябва да си послужим с 
паралакса - ъгъл, който се получава, като се гледа на едно светило от 
две различни точки на пространството. Той ще се мени според 
относителните разстояния на светилата едно от друго. Дължината на 
Луната се взема винаги геоцентрически. Когато ни са нужни 
приблизителни стойности за дължините, твърде подходяща е 
употребата на един среден вектор, който е равен на малката полуос на 
орбитата. За удобство на ония, които се занимават с астрономия, аз 
ще дам тук постоянните логаритми на стойностите на тангенса, 
които, като се прибавят към логаритъма на тангенса от половината 
разстояние до Слънцето, Взето по дължина, ще даде тангенса на 


допълнението. 


Логаритми 


Нептун: 9,97107; Уран: 9,95479; Сатурн: 9,90858, Юпитер: 9,83114; 
Марс: 9,32457; Венера: 9,20812; Меркурий: 9,63210. 

Към тия логаритми трябва да се прибави Гор от половината 
ъгъл между планетата и Слънцето, взет по хелиоцентрична дължина, 
който означаваме с А. Нека означим резултата с В. За големите 
планети събираме А с В, а за малките изваждаме В от А. И в двата 
случая ще получим ъгъла, изразен в аркус, между планетата и 
Слънцето, гледайки от земята - и по такъв начин се получава 
геоцентричната дължина на планетата. 

Ала един по-удобен начин за получаване приблизителните 
геоцентрични дължини на планетите е тоя, при който си служим с 


планетните геоцентрични периоди. Така периодът на Уран се равнява 

на 84 години, сиреч след толкова години той се връща към същата 
дължина в същия ден от годината, но с едно напредване от Г9. 
Периодът на Сатурн се равнява на 59 години, след който той идва в 
същото положение в зодиака, с едно напредване от 1 53 Юпитер има 
период равен на 83 години, след което той се намира в орбитата си, 
изпреварил само с 4В предишната си дължина. Периодът на Марс е 
равен на 79 години плюс изпреварването равно на 2" 4. Меркуриевият 
период е също 79 години, с изпреварване равно на 5” 32. Венера има 
период 8 години, пред който ес 1 32 по-далеч от предходното си 
положение. 

За изчисляване приблизителните геометрични дължини на 
големите планети тия периоди са твърде полезни, но са от малка 
стойност при малките планети - Венера и Меркурий. 

Да допуснем, че искаме да изчислим дължината на Уран в 827 
г. Неговата дължина на 1 януари 1912 г. е 28 17 от Козирога. 1912-827 
дава 1085 години. Като се раздели туй число на периода на Уран (84 
години), ще ни даде 12 периода и 77 години. Понеже нарастването на 
1 период е 1” 5, това за 12 периода ще бъде 13", а 77/84 от 15" ще даде 
още 1”, та всичко 14”. Тъй като датата е минала, това число трябва да 
се извади от дължината на Уран на 1 януари 827, което ни дава 
резултат на 14 17В от Козирог геоцентричната дължина на Уран на 1 
януари 827 г. 

За определяне ефекта на една планета, който се дължи на 
встъпването и в афелий, перихелий или някой от възлите й, ще дадем 


следните им стойности за 1880 г. 


Планета Афелий Перихелий Възли 


щ. га ди ат" 
Меркурий 814 21 21421 115 51 
Венера 108 36 4 8 36 21452 
Марс 5 223 11223 1181 
Юпитер 6118 0118 38 24 
Сатурн 8 294 2294 32157 
Уран 111721 5 1721 2 1281 
Нептун Г аРаа 2 1222 493 


Дължините на афелия за разните планети се увеличава на 100 
години със следните количества: Нептун 1 25; Уран 1 28; Сатурн 1 
50; Юпитер 1” 35; Марс 152"; Венера 1 43; Меркурий Г 34. Гия числа 
се прибавят за годините, следващи 1800-а, а се изваждат в противния 
случай. 

При днешното положение на астрономията не е сигурно дали 
тия стойности са абсолютно точни. Изчислени по таблиците на 
Кеплер, разликите са твърде малки, но предостатъчни, за да повлекат 
след себе си значителни грешки при изчисляване на точните съвпади 
или ингресии. 

Лили, който предсказал голямата чума и пожара в Лондон 
няколко години преди събитието по ингресията на афелия на Марс в 
знака Дева, очевидно се е ползвал от Рудолфовите таблици, съставени 
от Тихо и Кеплер, а според тях ингресията се пада в 1645 г., когато 
според по-нови таблици тя е станала не преди 1672 год. За вярване е 
обаче, че положението на афелиите, дадени по-горе, са достатъчно 
точни за практични цели. 

Ще кажем няколко думи за периодичните съвпади или 


конюнкции на планетите. 


Както се вижда от приведените по-горе цифри за периодите, 
пет периода на Юпитер са приблизително равни на два Сатурнови. 
Установява се, че тия две планети идват в съединение всеки 20 
години. Такъв съвпад е имало например в 1861 г. в знака Дева, друг в 
1881 г.в Телец и трети в 1901 г. в Козирог. Следващият ще бъде в 1921 г. 
в Дева. Така че тия две планети образуват сега съвпадите си в земния 
тригон. Но в 1981 г. техният съвпад попада вече във въздушния знак 
Везни. Уран и Юпитер идват в съвпад всеки 14 години. 

Съединенията на Нептун с другите големи планети са в 
зависимост от техните периоди. Гака например тия на Нептун и Уран 
са твърде редки, когато пък съвпадът на Юпитер с Нептун е 
сравнително по-чест, тъй като периодът на Юпитер е само 12 години, 
когато пък Нептун остава в същия знак в течение на 15 години. 
Съвпадът на Юпитер с Нептун в Рак през 1907 г. беше последван от 
друг един съвпад в Лъва през 1919 г., а той пък ще бъде последван от 
съвпада в Дева през 1932 г. 

Очевидно е, че ако планетите със своите транзити 
предизвикват известни въздействия, двойният транзит на големите 
планети трябва да упражни още по-силно влияние. Оня, който 
грижливо изучава Астрологията, ще трябва да направи известни 
наблюдения, за да открие кои ефекти се дължат на комбинираното 
действие на планетите, когато са в съвпад при паразитите , а също и 
когато съединенията им са в опозиция или квадратура с известни 
места в хороскопа. Най-главните точки в случая са М.С., Асцендента и 
местата на Слънцето и Луната, както вече споменахме в гл. П на тоя 
дял. 

Древните са прибавяли към тях възлите на Луната. Установява 
се наистина, че транзитът на южния лунен възел през някои от 


показалците е свързан със злополучни резултати. 

Като има предвид тия бележки за космичните фактори, които 
участвуват при планетните движения, читателят ще бъде в състояние 
да проникне по-дълбоки в основите на туй, което проучва, отколкото 
когато си служи само с механични методи. 

Когато започнем да разглеждаме Луната като космичен фактор, 
ние се натъкваме на един от най-трудните и най-неподатливи за 
разрешаване проблеми. Цели столетия астрономите са си блъскали 
главата над това непостоянно тяло и в наши дни може да се каже, че 
проблемите, свързани с неравенствата и колебанията на лунното 
движение, са в малко по-задоволително състояние. Преди времето на 
Птолемей не се е знаело нищо друго освен това, че тя има едно средно 
движение и че образува своите сизигии в определени периоди, чиито 
средни стойности са били известни доста точно. Ала нищо не се е 
знаело относно неравенствата на движението, за които се установило, 
че съществуват. Птолемей открил и ново неравенство в движението, 
което се дължи на действието на Слънцето. И с двете поправки, 
свързани с тия неравенства, си е служил Кеплер. Но астрономите от 
по-късно време са притуряли поправка след поправка към първите 
две, като са отишли до там, че са взели под внимание и 
въздействието на Венера и Юпитер, пренебрегвайки същевременно 
това на другите планети. Букхарт, чиито формули се употребяват при 
съставяне таблиците на Хашкса! Атапасй за ред години, употребява 
не по-малко от 37 уравнения на средната дължина на Луната. Цялата 
тая работа е наистина комична. А факт е, че само три от тия 
уравнения са достатъчни за намиране истинското положение на 
Луната по еклиптиката, а за сизигиите е достатъчно само едно. 
Всичката тая бъркотия произтича от факта, че ексцентрицитетът на 
лунната орбита е бил погрешно изчислен, и повечето от уравненията, 
които астрономите употребяват днес, служат само за коригиране на 


туи погрешно изчисление. Кеплер дава за максималното уравнение 

на центъра стойността 4” 59" 59“, когато съвременните астрономи 
дават за стойности на последното 6” 18 28“. Нито една от тия 
стойности не е точна, макар че Кеплер е по-близо до истината. 

Един проблем във връзка с Луната, която дълго е озадачавала 
астрономите и още е в областта на експерименталните изследвания, е 
проблем, известен под името вековно уравнение. Намерено е, че като 
се вземе настоящето средно движение на Луната и се приложат 
различните уравнения, които се смятат необходими за редуциране на 
получените чрез изчисление положения на Луната по еклиптиката 
към наблюдаваните такива,че съществува значителна разлика между 
изчислените положения на Луната и зарегистрираните в древността 
по време на затъмненията. Според съвременните таблици тия 
затъмнения са станали по-рано, отколкото всъщност ще са станали, 
или, с други думи, Луната по-напред се е движила по-бързо по една 
по-малка орбита от днешната, или обратно, Луната днес отстъпва и се 
отдалечава от земята. Следователно действието й върху приливите и 
отливите трябва да намалява, а също и това върху екваториалната 
маса на земята, която се смята за главен фактор при произвеждане на 
онова явление, което се нарича прецесия на равноденствените точки. 
Но докато, от една страна, пертурбациите, които се дължат на Луната, 
се намаляват, други наблюдения пък показват, че прецесията се 
увеличава! УоПа |е дебас!е! 

Всичките тия аномалии и противоречия се дължат, както ще 
покажа това в моите нови Таблици и тези, на вмъкването на 
погрешни фактори в проблема за лунното движение, което всъщност 
е съвсем правилно и зависи само от нейната аномалия или отстояние 
от афелия, а там дето се употребява уравнението на времето, и от 
увеличаване на радиуса. Юпитер и Венера не упражняват повече 
влияние върху него от Марс и Сатурн фактически те не оказват 


никакво въздействие върху лунната орбита. Едничкото светило, което 

има що-годе влияние върху лунната орбита, е Слънцето, и то го 
упражнява косвено, чрез въздействието си върху земята. 

Тия проблеми обаче не трябва да смущават ума на 
изучаващите Астрология. Достатъчно е за тях да имат положенията 
на Луната, изчислени в ефемеридите но Хаийса! или друг някой 
официален алманах. Важно е все пак да се знае, че подобни проблеми 
съществуват. 

Сър Айзък Нютон е дошъл до астрономичните проблеми 
благодарение на своя многостранен ум и силна любов към науката. 
Той е изучавал Астрологи и е пристъпил към проучване на 
астрономията, за да разбира и борави по-добре с проблемите, които е 
създавала Астрологията. Защото трябва да се отбележи, че 
Астрологията в негово време се е намирала напълно в ръцете на 
астрономите, конто сами са си изчислявали ефемеридите и са се 
занимавали с висшите методи за астрологични изчисления, както са 
дадени в моята „Предсказателна астрономия. Кеплер открито 
признава, че е убеден в истинността на астрологичната наука и се е 
проявил като твърде вещ неин познавач както със своето дълбоко 
разбиране на астрономичните проблеми, тъй и със своето чудно 
пред-сказание за издигането и падането на Валенщайн. Тихо, негов 
колега и съработник, а също и голям откривател в областта на 
астрономията, е бил дори професионален астролог, като е помагал на 
заплатата си с правене на хороскопи. Астрологията е почтено занятие 
и трябва само да се освободи от оная сган полуобразовани плагиатори 
и паразити, които злоупотребяват с нея, и да заеме отново своето 
място между ония обекти на научно издирване, които са на почит 
сред учените. Астрологията е интересна, но за да стане полезна, 
трябва да се преведе на живите думи на всекидневния живот и 
обикновените нужди. И не е далеч денят, в който тя ще влезе в 


истинската си роля. 

Глава УГ- Обиколки, затъмнения, ингресии 


Извън различните мерки на времето и индикатори, споменати 
в дял ТУ, гл. П, има и други, конто се ползуват с известна репутация 
сред астролозите. Главният от тия астрологични фактори и един от 


ония, които са били на чест цели столетия наред, е 


Слънчева обиколка 


Слънчевата обиколка или годишен хороскоп, съставен за 
рождения ден. Той се състои в съставяне на небесна карта за момента 
на възвръщането на Слънцето към точното му положение в зодиака в 
мига на раждането. Това възвръщане служи като основа на известни 
предсказания за общия ход на живота и съдбата на индивида през 
съответната година. Намирането на времето - час, минута и секунда, 
- в което Слънцето се възвръща към своето положение в радикалния 
хороскоп, е въпрос на просто изчисление по ефемеридите за 
годината. Това се постига чрез сравняване радикалното положение на 
Слънцето с дължината на Слънцето през дадената година в рождения 
ден, нещо, което ще ни даде известна разлика в градуси, минути и 
секунди. Тогава с тая разлика от двете положения на Слънцето (а) В 
мига на раждането и (в) на пладне в рождения ден трябва да се 
намери дневният пропорционален логаритъмът и да се извади от 
него логаритъмът на слънчевото преместване за 24 часа. Резултатът 
ще бъде логаритъма па часовете и минутите преди пладне, когато 
Слънцето е било точно в точката, която е заемало в деня на 
раждането. Така се получава времето на слънчевия възврат и 
следователно остава само да се състави хороскоп за това време и да се 
поместят планетите във фигурата. 

Тогава ако благотворните планети възхождат (в. е. се намират в 


източната половина на хороскопа и специално над хоризонта) и 

господарят на Асцендента е добре поставен и под добри аспекти, 
може да се очакват съответните резултати и изобщо да се предрече на 
индивида благоприятна година. Ако, наопаки, възлизат злокобните 
планети и владетелят на хороскопа е зле аспектиран, годината, която 
следва, ще бъде пълна с тревоги и нещастни случки. 

Но понеже тук главен фактор е възвратът на Слънцето към 
радикалното му положение, вниманието трябва да се насочи главно 
върху аспектите на Слънцето и изводите да се направят според 
естеството на планетите, които му пращат добри или лоши аспекти. 

Що се отнася пък до времето, когато указаните събития ще се 
случат, намерил съм, че туй обикновено става, когато Слънцето 
транзитира положенията на планетите в годишния хороскоп. Така 
например в годишния хороскоп на едно лице, родено през август, 
може да се случи Слънцето да е в квадратура със Сатурн именно 
когато Слънцето е в Лъв, а Сатурн в Телец. Тогава злощастието, което 
този аспект предрича, би могло да се случи около времето, когато 
Слънцето ще дойде в опозиция със Сатурн в знака Скорпион през 
някой от дните на ноември или пак през май, но следващата година, 
когато Слънцето ще дойде в съвпад със Сатурн в годишния хороскоп. 

Събития, които са благоприятни по естество, могат да 
произтекат като резултат от транзитите на Слънцето през 
положенията на благотворните планети в слънчевия хороскоп или 
когато то е в добри аспекти с ония планети в годишния хороскоп, 
които обещават известни благополучия. 

Подобно на годишния хороскоп може да се вземе месечният 
възврат на Луната към радикалното й положение за изходна точка на 
известни предсказания, засягащи събитията през даден месец, ала 
трябва да отбележим, че положението на Луната не може да се добие 
със същата точност както това на Слънцето поради различното 


ускорение на Луната от час на час. Хаийса! Аптапас дава часово 

ускорение, така че с негова помощ може да се изчисли дължината на 
Луната с желаната точност, за който и да е момент от деня; 
обикновените ефемериди съдържат положенията на Луната само за 
пладне и полунощ. Ала изучаващият ще установи, че главните цели, 
които гоним с лунния хороскоп, могат да се постигнат с достатъчна 
точност, ако се държи сметка главно за аспектите на Луната към 
другите планети при нейното възвръщане, а не на положението на 
планетите по домове. 

Като разсъждаваме по аналогия, можем да се досетим, че 
подобни хороскопи биха могли да се съставят при възвръщането на 
коя да е планета към радикалното й положение, но докато нямаме на 
ръка популярни издания на таблици, където положенията на 
планетите да бъдат дадени с желаната точност, не можем да очакваме, 
че ще намерим истинския момент на тия възврати. 

Друг един източник за предсказване, на който астролозите са 


отдавали известно значение, е така наречената 


Синодична обиколка 


Това представлява хороскоп, съставен за момента, в който 
Луната се възвръща към същото отстояване от Слънцето, което е 
имала в мига на раждането, т.е. към същата елонгация, както се казва 
на астрономически език. Тази мярка се основава на относителното 
движение на Слънцето и Луната след раждането. Ако вземем за 
средно дневно движение на Слънцето 59, а за средно дневно 
движение на Луната 13” 11, тогава средната елонгация на Луната ще 
бъде 12” 12. Но и Слънцето, и Луната се отклоняват от средното си 
движение, та по такъв начин и средната елонгация се явява 
непостоянна величина. Едничкото сигурно средство за изчисляване в 
случая си остават ефемеридите за рождения ден. Та като имаме 


радикалната елонгация на Луната, ще трябва да отбележим датите, в 


146 


които тая елонгация се повтаря. Всяка от тия обиколки има 
отношение към една година от живота. Така за 20-та година от 
живота ще трябва да се вземат 19 синодични обиколки на Луната или 
съвпади на Луната със Слънцето след датата на раждането, а след това 
да се пристъпи към определяне на датата след последната синодична 
обиколка, в която Луната има същата елонгация, като в момента на 
раждането. Види се, тая идея ще е дала повод за възникване на 
древното вярване, което приписва известни влияния на така 
наречената лунна възраст. Под лунна възраст се разбира отстоянието 
на Луната от последния й съвпад със Слънцето, т.е. от последното 
новолуние, та ако един човек е роден на 10-ти ден след новолуние, 
тогава всеки 10-и ден подир новомесечие, при непрекъснатите лунни 
обиколки, ще бъде от особена важност за човека, тъй като Луната ще 
има същото отношение към Слънцето, както в мига на раждането. 
Аспектите, които Луната образува с другите планети в тия дати, 
служат за ръководна нишка при разбулване характера на бъдещите 
събития. Но по-голямо внимание се отдава на хороскопите от тоя вид, 
в които Луната попада на мястото на някоя от планетите в 
радикалния хороскоп. 

Ингресиите са два вида - световни и зодиакални. Световна 
ингресия се образува, когато една планета минава през върха на някоя 
от къщите на рождения хороскоп - сиреч достига оня градус от 
зодиака, който минава през върха на дадения дом. Гака например, ако 
8-ият градус от Водолея стои на върха на 2-и дом и Сатурн премине в 
обиколката си по зодиака върха на тоя дом, това ще представлява 
именно ингресия на Сатурн във втори дом, която ще бъде последвана 
от един период на сериозни финансови затруднения. Същото е при 
другите планети. Всяка една от тях ще минава периодично през 


върховете на различните домове на хороскопа и туй ще бъде 

последвано от събития, зависещи от естеството на планетата, дома, 
който тя транзитира, и нейните аспекти в момента на раждането. 

Зодиакални ингресии са ония, които се образуват при 
последното встъпване на планетите в отделните знаци на зодиака. 
Поддържа се, че при тия ингресии изобщо настъпва промяна в 
насоката на ония работи в живота, които спадат в областта на 
домовете, където зодиакалните знаци се намират в момента на 
раждането. Те обаче изглежда, че са само едно разширение на първия 
вид ингресии и трябва да се приемат резервирано. Може да се 
установи несъмнено, че известни бележити промени се дължат на 
преминаването на планетите през домовете на хороскопа, и ако се 
държи сметка за аспектите на тия планети с другите светила, ще се 
установи, че те могат да послужат като твърде сигурна основа за 
предсказване различните събития на индивидуалния живот. 

В туй отношение трябва да се вземат под внимание 
периодичните синодични обиколки на планетите, защото очевидно е, 
че ако приписваме определено влияние на транзитите на Сатурн 
трябва да отдадем още по-голяма стойност на транзитите на тая 
планета, когато е в съвпад или опозиция с кое да е друго небесно 
тяло. Така например Марс и Сатурн образуват своите съвпади в 
отделните знаци последователно, след един промеждутък от около 2 
години, в течение на който може да се каже, че оперира влиянието на 
тоя съвпад. Гака Сатурн и Марс образуваха своя съвпад през август 
1911 год. в знака Телец и според положението на тоя знак в отделните 
хороскопи ще бъдат изпитани неговите повече или по-малко пагубни 
последици в течение на един период от 2 години след тая дата. 

Дванайсетгодишният период на Сатурн трябва да се следи с 
повишен интерес от ония, които изучават действието на тая планета, 
защото той минава средно по един знак на година и следователно 


представлява добър показалец на времето. Но Юпитер може да 

причини малко добро, ако във времето на своя транзит получава зли 
аспекти отстрана на другите планети. По същия начин се съди и за 
действието на Сатурн, Уран или Нептун във време на техните 
транзити или ингресии. 

Затъмнения било на Слънцето, било на месеца прокобват 
винаги зло според положението и аспектите им в хороскопа. Едно 
слънчево затъмнение ще се отрази пагубно за мъжките членове на 
едно семейство, а едно лунно затъмнение ще донесе злощастие на 
женските членове. Затъмнения, които попадат в знакове, заемащи 10- 
ии 4и дом, ще засегнат братята, сестрите или някои от близки те 
роднини било от единия, било от другия пол, според вида на 
затъмнението. 

Действието на затъмненията трае 11 месеца и ще бъде по- 
голямо или по-малко в зависимост от размера на затъмнението и 
аспектите, конто се образуват в случая. Когато затъмненията 
попаднат в места, заети от благотворни планети в радикалния 
хороскоп или добре аспекти рани в него, те предвещават известни 
блага, произлизащи от някоя катастрофа или отчуждаване. Но когато 
попаднат на места, заети от злокобни планети, иди в места, които 
образуват зли аспекти с планетите в рождения хороскоп, те вещаят 
само зло. 

Попаднат ли в други места на хороскопа те нямат такова 
голямо значение, но изобщо може да се каже, че затъмненията имат 
пагубно въздействие върху ония дела, които са свързани с домовете, 
където затъмненията се случат. 

Някои твърдят, че когато едно затъмнение попадне не в оная 
част от земята, където субектът се е родил, то не упражнява никакво 
влияние върху неговото здраве и съдба. Но това не отговаря на 
истината, защото в такъв случай и ония планети, които са под 


хоризонта в мига на раждането, биха могли на същото основание да 

бъдат изключени от нашето разглеждане, когато, напротив, ние знаем 
много добре, че в която и част на хороскопа да се намират планетите в 
момента на раждането, те еднакво засягат здравето и съдбата на 
човека, но ще се изразят специално в оная област от живота, която се 
управлява от дома, където се намира дадената планета. 

Годините 1805 и 1917 са типични години на затъмнения, 
защото в тях са се случили не по-малко от седем затъмнения. От 
подобни причини ние заключваме за подобни следствия и 
следователно можехме предварително да  предскажем големи 
конвулсии в политическия живот през 1917 г. и в годините след нея. 
По туй време Марс и Сатурн образуват своя съвпад в знака Лъв заедно 
с Нептун, а тия последователни съвпадения не ще закъснеят да 
предизвикат големи промени, по-специално в ония страни, които се 
управляват от знака Лъв. 

Що се отнася до индивидуалните хороскопи, за ефекта на 
затъмненията и планетните съвпади се съди по ония домове, в които 
те попадат. Общото действие, което се дължи на едно затъмнение или 
един съвпад на планети, се разпределя и намира своя израз в 
индивидуалните хороскопи чрез провеждане на влиянията през 
редица най- разнообразни канали за постигане върховните цели на 
човешката еволюция. 

Така чрез ред проверки и данни търпеливият ученик на 
Астрологията може да затвърди своята вяра във влиянието на 
светилата върху човешкия живот, нещо, което ще го доведе до онова 
още по-високо схващане за управляването на човешкия живот от по- 
висши, разумни същества по неприложни и предопределени закони - 
божествени по произход и космични по израз. На това схващане, като 
краен извод на нашата вяра и научен опит, ние трябва да подчиним 


вярванията, убежденията и нашата волна или неволна покорност. 

Елементи или 
татви: 









Акаша-етеръ О 
Вайо-въздухъ О 
Тейасъ-огънъ 
Апасъ-вода ку 
Притиви земя (Г) 


Овенъ У 
Телецъ () 
Близнаци ЗЕ 
Ракъ 96 
Лъвъ 6) 
ДЪва Ш 
Възни <- 
Скорпионъ ША. 
Стрелецъ 7 
Козирогъ 4 
Водолей 272 
Риби Ж 
Слънце О 
Луна ) 
Сатурнъ А 
Юпитеръ Д 
Марсъ С 
Земя 4 
Венера 9 
Меркури 4 

ЧАСТ ВТОРА - 
НАУЧНА АСТРОЛОГИЯ 
ОТ ГЕОРГИ РАДЕВ 


1. Езикът на природата 


Фактите - това са стъпки на Истината. 

Природата е проникната от дълбока разумност. И за да схванем 
тази разумност, няма защо да се катерим по голите канари на 
метафизиката - доволно е да спрем поглед на онези малките, 
дребните неща: цветята, насекомите, семенцата. И преди човек да 
перне и унищожи с нехайна ръка пъстрата мушица, която е кацнала 
на неговата книга - някой бележит трактат по философия или някоя 
„система на етиката - нека отдели няколко мига поне, да разгледа 
крилцата на тази мушица, прозирани от светлината, нейните дивно 
устроени очи и пъргави крачки. И ще види, че всичко в нея е така 
разумно, така на място поставено: нищо лишно, нищо случайно. И 
бих казал, че тази неканена мушица ни е дошла на гости негли да ни 
припомни, че природата е върховно разумна. Няма защо да дирим 
доказ за това в книги и писания. Няма и защо да чакаме откровение 
или чудо: откровения ни дава живота всеки ден. И защо ще чака 
човек чудо? Мигар е малко чудо нашето око, тънкото му и дълбоко 
устройство? 

Ето, на дрехата ти кацва едно крилато семенце. Ти го вземаш в 
ръка и се занимаваш: кой е научил това растение да поставя крилца 
на своите семена? Знае ли то за динамичните свойства на вятъра, та е 
поверило нему грижата за увековечаване на поколението? 

И ако се вмисли човек в дребните факти, които всеки ден му се 
изпречват пред очите, ако започне да наблюдава и проучва формите, 
в които се разраства живота, ще види, че живата природа пипа с веща 
и разумна ръка. 


Фактите - това са стъпки на Истината. 

И тия стъпки са налице. Те са живият език на природата, който 
ние тепърва ще учим да разчитаме. Тя записва, и то с трайни знаци, 
всичко, което става. По тези знаци, по тия белези, стига да знаем да 
четем, ние ще разбираме какво ни говори тя. Безпристрастно и строго 
отбелязва тя всичко, което става, всичко, за което се е похарчило 
макар и грам от нейната енергия. Бележи и добро и зло, и строежи 
разстройство. 

Тя изписва и по човека - точно и подробно - образа на онова, 
което той мисли, чувствува и върши. И както когато четем някоя 
книга, ние не виждаме самата мисъл, не чуваме и звучно изказана 
реч, а разчитаме само ония символи, с които думите са изразени, и 
все пак разбираме, така и когато четем живата книга на човешкото 
лице. Стига да можем да разчитаме писмената на природата, ние ще 
знаем какво крие този човек в себе си. А това ще ни избави от 
опасността да съдим на презумица за хора и неща, ще ни избави и от 
склонността едно да надценяваме, а друго да подценяваме. Пай няма 
нищо чудно в разчитане на белезите - нали когато видим нейде 
изровено корито знаем, че вода е текла? Или кога видим корените на 
някое дърво изпокривени и гърчави, ние знаем, че сума пречки е 
трябвало да превъзмогнат те в коравата и гъста почва. Па и не ни 
трябва да отиваме много надалеч, за да видим, че природата пише 
нашия живот по нас. Достатъчно е да наблюдаваме как тя бразди 
бръчка подир бръчка по човешкото лице от млада възраст до старини. 
Или вижте жилестата едра ръка на ковача, който всеки ден върти чук. 
Защо е наедряла? Защото към нея постоянно прелива повече кръв ия 
храни. Ония органи в човека, които най-деятелно работят, най се 
развиват и укрепват. Това са най-явните белези, които всеки знае. А 
има и други по-тънки и по-скрити знаци и писмена на природата, за 


чието разгадаване се иска богат вътрешен опит и тънко, спазливо око. 


Целият свят на форми, достъпен за нашето физично 
възприемане ни явствено говори, че природата пише. Всяка енергия, 
каквато и да е тя, на което и стъпало на проява да действува, има 
способността да твори форми. Спомнете си трептящите плочки. 
Посипем ли ги с прашец и докараме ли ги в трепет, те зазвучават в 
определен тон, прашецът заиграва и се занарежда по посока на 
известни линии, и ние добиваме някакъв образ. Знайно е, че този 
образ зависи от сума физични условия - строеж на плочката, форма, 
точките, в които е опряна и т. н. Явно е, че по този образ ние можем 
да отгадаем дори и условията, при които музикалната енергия се 
проявява. 

И когато казват: „очите са огледало на душата“ - това не е само 
поетичен образ. Защото ириса на окото, ако внимателно се 
наблюдава, търпи непрекъснати промени, макар тънки и едва 
уловими. То е като онези чувствителни плочки, в които трептят 
образите, що образува светлината. Като в тия плаки, и в ириса се 
отразяват трептенията на светлината на нашето съзнание. И ако човек 
може интуитивно да схване тия живи образи, те по симпатия ще 
възбудят в него същите трептения и той ще долови техният език. 

Днес за днес съществува особена наука за окото. По цвета и 
белезите на ириса - резчици, петна - се прослеждат болезнените 
състояния на организма, органите, които са засегнати и т. н. Ще рече 
окото се явява един от най-верните диагностични апарати. И това не 
са голословни твърдения, а факти, които могат да се наблюдават и да 
се проверяват. 

Но в окото се отразяват не само физиологичните промени на 
организма. Окултната наука твърди, че в него се отразява мъничката 
вселена на човека с всички промени, които стават в нея - от мига на 
раждането до последното издихание. И не само окото на човека 


говори живият език на природата, аи целият му организъм. 

Френологията, физиогномията, Хиромантията, Графологията и 
сродните тям науки, изучават този език в свръзка с характера на 
човека. Те всички имат своята дълбока, вътрешна страна, която 
едничка може да ни разкрие невидимите връзки, които свързват 
организма на човека с целокупния организъм на живата природа. И 
ако някои от твърденията на тези науки ни се струват на пръв поглед 
странни и безосновни, то е, защото ние виждаме така да се рече, само 
мънички отсечки от цялостните процеси, в които се развива живота 
на природата. За пример на всеки, който не може да се откъсне от 
ограничените представи на сетивата, изпървом ще се стори нелепица 
учението на Астрологията за планетните влияния. Та мигар онези 
светли точки, които виждаме в пространството, на милиони 
километри далеч от нас, могат да упражнят какво-годе влияние върху 
нас! Пък и нали Астрономията ни учи, че в повечето от тях надали 
има органически живот? Така е, наивният реализъм на нашите 
сетива, така ни казва. Ала онези, които виждат по-широко и по- 
дълбоко от нас ни казват, че туй което изглежда разкъсано и далечно, 
в същност е един целокупен жив организъм, в който тече един единен 
живот. Планетите си влияят една на друга така, както органите на 
нашето тяло си влияят един на друг, както сърцето влияе на мозъка, и 
мозъка на сърцето. Нашите сетива ни представят и растенията 
пръснати отделно, без видимо влияние едно над друго. Но 
виждащите и ведящите казват, че растителното царство е един 
едничък жив организъм, че отделните, растения са свързани помежду 
си с органични връзки, че те са само отделни форми, които възникват 
в едно огромно море от жива, разумна енергия, което непрестанно се 
мени под ритъма на живота. Но нашите сетива виждат само 
разкъсани едно от друго мънички сечения от единното... 

Странни или не, твърденията на поменатите окултни науки 


намират своето фактично оправдание. Данните, които те ни дават, 

подлежат на непрекъсната проверка. и макар че нам са недостъпни 
засега на това стъпало на развой, дълбоките основи на тия науки, за 
достигането, на които са необходими висши способности, ние можем 
уверено да пристъпим към тяхното проучване на чисто опитна база и 
да се задоволим само с фактическа проверка. 

Ключ на тези науки е законът на съответствията. Научи ли се 
човек вещо да борави с него, природата ще му се разкрива все по- 
дълбоко и по-дълбоко, щом в него трепне свещеният трепет на 
благоговение пред нейната върховна разумност. 

И както проницателното око на математиката схваща 
вътрешният динамизъм на физичните процеси и ни дава едно по- 
друго откровение за света, от това на сетивата, така и законът на 
съответствията, който се покои на окултната хармония за числата, ни 
дава едно по-пълно и по-дълбоко откровение за вселената. 

В неговата светлина всичко оживява и започва да говори - и 
отвесните бръчки между очите на онова чело, и сключените, 
електрически настръхнали вежди на оня човек, и опърничавата коса 
на другия, и мекият, пластичен поглед на този. 

Лицето, с всичките си линии и ъгли, се превръща в жива 
геометрия и числата ни разкриват съотношения, които сами за себе 
си говорят... 

Тези науки тепърва започват да растат. Те са били някога едри 
клонести дървета, които сега са изчезнали, ала семената им са се 
опазили и днес никнат тук-таме в разработената почва на нечии 
мозъци. 

Те излизат из приказните одежди на мита и иносказанието и 
встъпват в нова фаза на развой. Наистина езика им звучи още 


странно за непривикналото ухо, мъчен е за проумяване, и само хора с 

тънък ум, дълбока интуиция и богат вътрешен опит могат вещо да го 


разбират”. 





- Тази статия е поместена в сп. „Житно зърно“, Бр. 1, 1924 г. 

2. Планетни влияния 


Един от най-светлите изводи на съвременната наука е негли 
извода, че всичко е Слънце сгъстена и преработена слънчева енергия. 
Слънцето е сърце на нашата система, то крепи в лъчите си живота на 
всичко живо. И астрономи и физици, които следят промените на 
земния магнетизъм - жизнения флуид на земята - в зависимост от 
слънчевата радиация, най-сетне идват до заключения, които граничат 
с истините, що астрологията твърди. Те признават, че „промените на 
земния магнетизъм се дължат на видимото движение на Слънцето, 
Луната и пр., промени, които стават по непознати закони“ (Хоирет!- 
Тайе Феесткие”). С. Наттапоп“, като говори за междузвездния 
магнетизъм, за магнитните сношения на Земята със Слънцето, съвсем 
недвусмислено подчертава: „Каквото и да бъде естеството на силата, 
която работи, онова което знаем и което е безспорно, то е че една 
магнитна връзка, невидима и същевременно могъща, свързва нашата 
земя с централното светило на нашата система, и че Феб-Аполон” 
държи всички ни в крепката си ръка. Тази тайнствена връзка между 
светилото-управител и планетите, които хармонично гравитират 
около него, е един вид родство, което се отличава от всемирната 
гравитация и което е не по-малко тясно. Едно двойно притегляне 
управлява звездния космос. Наблюденията върху вариациите на 
слънчевите петна - като външен белег на дейността, що кипи на 


Слънцето - дава повод за любопитни статистични проучвания. Идва 





щ Вероятно става дума за известния от началото на ХХ в. физичен труд „Ггайе 
аетешате Фейестсие“. 

8 Ммксоаз СатШе Ваттапоп (1842-1925) - известен френски астроном, 
изследовател и автор на редица научнопопулярни произведения. 

39 Аполон е бог на Слънцето в древногръцката и римската митология. Наричан е още 
Феб. 

се до извода, че климатични промени, плодородие, дори женитбите 
са във връзка с живота на Слънцето. Това са десетки, леки докосвания 
до древната астрологична истина. 

Че живеем чрез Слънцето - това не е тайна за никого, дори за 
животни и растения. 

Явно е влиянието и на Луната: непрекъснатият ритъм на 
приливите и отливите постоянно ни натрапва това. Фактите, които 
наблюдаваме показват, че тя влияе мощно върху развитието на 
органичния живот на земята. Влияе и върху физиологичния и 
психичен живот на човека. И това влияние се мени спроти нейните 
фази, спроти ония ъглови разстояния, в които тя идва преди всичко 
със Слънцето. Защото установява се, че първите две мени на Луната 
носят по-други влияния, отколкото последните две - след пълнина. 
Интересни наблюдения са правени в тази посока. За пример мъртва 
жаба, оставена на лунни лъчи, кога Луната се намира вече на разсип, 
много бързо се разплува. Остър нож, изложен през нощ на открито, 
когато Луната се празни, отъпява и става негоден за по-нататъшна 
употреба, колкото и добре да се наточи след това. Явно е, че лунната 
енергия на разсип действува разрушително върху органичната и 
неорганична материя. А и сума други наблюдения са правени. Знайно 
е за пример въздействието на Луната върху душевно болните, 
например върху сомнамбулите. Знайно е влиянието на месечината и 
върху физиологичния живот на жената А многобройните 
наблюдения върху животни и растения, чийто живот и бит са 
понякога така явно свързани с промените на Слънцето и Луната, не 
само подготвят а и рязко подчертават реалността на тези влияния. 
Кой не знае, че целият живот на растения и животни - от процесите 
на разплод и размножаване до зимния сън, който заспиват някои 
животни - зависи от годишните времена, сиреч от промените в 


космичната поларност на слънчевата енергия? 

В такъв случай някои от „пустовериците“ на народа няма да 
излязат дотам пусти. За пример това дето народът се пази да сее на 
разсип или да сече дърва през дните, когато Луната се празни, не са 
негови приумици, а факти извлечени от всекидневния му опит. Той 
може да не знае тяхното астрологично основание, ала опитното им 
оправдание той отлично знае. Но по това ние няма да се спираме 
надълго и широко: на запад има сума писано по този въпрос. 

Едно във всеки случай е явно: че Слънцето и Луната влияят 
мощно върху живота на земята и върху ония същества, що я 
населяват. 

Дотук наистина няма нищо ново. Това са отдавна установени 
научни факти. Новото - за някои - започва с учението на 
астрологията, че влияят върху живота на земята и човека не само 
Слънцето и Луната, а и останалите планети от слънчевата система. 

Стъпим ли върху почвата на динамичната теория на 
трептенията и вълнообразните движения, ние идваме до едно чисто 
научно обяснение на планетните влияния. Наистина знайно е, че 
всички планети, които еднакво са обгърнати от мощната слънчева 
радиация, създават свои силови полета, които вън от общите си 
свойства, носят специфични, индивидуални особености. Тези полета 
непрекъснато се менят в зависимост от положението на планетите в 
пространството (във физичен смисъл на думата пространство, не 
геометричен), в зависимост от техните съотношения и създават онова 
огромно море от планетни течения, в което се развива живота на 
системата. Това сложно силово поле се мени всеки мИГг, и 
астрологията изучава тъкмо тия постоянно променливи трептежни 
състояния на нашето пространство. 

Положението на планетите относно Земята като център 
(координатната система не важи), техните взаимни конфигурации са 


ония астрономични фактори, КОИТО обуславят енергетичното 

състояние на пространството, което обкръжава земята. Това, което 
обикновено се нарича земен магнетизъм, всъщност една още твърде 
малко позната съвкупност от енергии, подлежи на непрекъснати 
промени, които се отразяват върху целокупния живот на земята и на 
съществата, що я обитават. 

Но астрологията не спира дотук. Тя не се задоволява само с 
проучване на небесната механика, с анатомията на небето. Тя изучава 
вътрешната динамика на небето, физиологията му и ония духовни 
влияния, който светилата упражняват“. Тя учи, че зад тези светила и 
техните хармонични движения, стоят разумни същества, които 
регулират и канализират планетните течения, обладаващи НЯКОЛКО 
степени на проява: не само физична. и наистина, кой от нас като 
види един навит часовник, чиито стрелки с такава планомерна 
точност ни показват времето, не знае, че нечия разумна ръка го е 
навила? Слънцето, Луната и планетите - това са големите показалци 
на времената, в астрологичен смисъл на думата. 

Ето защо всички мъдреци твърдят, че има време за всяко нещо, 


сиреч, че всяко нещо трябва да се извърши при онези естествени, 





40 За първи път тази формулировка е направена от Учителя на 12 март 1923 г. пред 
учениците на ООК в лекцията „Планетни влияния“: „Астрологията - това е една стара 
наука. Тя води своя произход още от първата култура, зачената е с първата раса, 
която е съществувала на Земята в предисторически времена. Астрологията - това е 
физиология на човешката душа. Може да направим следното сравнение - както 
анатомията е необходима за един лекар, за един хирург, така съвременната 
астрономия представлява анатомия, а пък астрологията - физиология на небесните 
тела.“ На 14.05.1938 г. в беседата си „За двете риби и петте хляба“ Михаил Иванов 
творчески доразвива това обяснение по следния начин: „Изучете човека 
анатомически. Това не може да стане, понеже знаем единични неща. Трябва да се 
обърнем към физиологията, понеже тя изучава функциите, връзките, които 
съществуват между отделните органи. Това е второто изучаване. После трябва едно 
трето изучаване, психологическото изучаване, което обяснява ред по-издигнати 
факти. Това е третия свят. Значи, има три области: анатомията която е описание на 
света.Това е астрономията, която класира телата като комети, планети, слънца, 
неболи. Второ астрологията, която обяснява връзките между звездите, влиянията и 
състоянията на живот, който те проявяват т.е тя е физиологията на света. Трето, 
кабалата е психологията на света.“ 

благоприятни за него условия. Така астрологията наистина се явява 
ключ на всички окултни науки. И истинските окултисти от всички 
времена не вършат нещата когато им скимне, както върши днешният 
човек. Днес се лекува кога да е, операции се правят кога да е, всичко 
се започва все на сполуки. и да се не чудим, че понякога не успяваме: 
то е, защото излизаме да сеем на сняг, или се греем на лунни лъчи, 
вместо на Слънце. А ако на някои хора им върви, то е защото, 
астрологически погледнато, те инстинктивно се подчиняват на 
планетните течения, които у тях действуват в дадения миг 
хармонично. 

Следователно нее все едно кога се ражда човек, кога поема той 
първата вдишка като независимо от живота на майката същество. В 
този миг то приема оня миговен отпечатък на мировото трептение, 
който определя главните линии на неговата съдба, на неговия път в 
живота. 

И астрологията определя общите условия, материални и 
духовни, всред които индивида се ражда и проглежда в бъдещето 
Ония благоприятни или неблагоприятни фази, в които неговия живот 
ще минава в своето развитие. 

Тук му е мястото да направим едно късо отклонение. Много се 
е писало, спорило, разисквало върху това - не е ли учението на 
астрологията учение фаталистично, сиреч не се ли обуславя живота 
само от звездните влияния, като се пренебрегва личната воля. 

Астрологията никога не е отричала индивидуалната воля и 
винаги е твърдяла, че тя може да реагира на звездните влияния, които 
представят само ония възможности що се представят на човека в 
даден миг. Всъщност астрологията се занимава само с една част от 
ония сили, които обуславят живота на човека. Индивидуалната воля 


тя не отрича. Не отрича съществуването и на други фактори. 


Накъсо астрологията учи, че Слънцето, Луната и планетите 
упражняват чрез съвокупността на своите трептения, влияния върху 
една определена част от сложното човешко естество. 

Самите планетни влияния, законите, които ги регулират и 
границите, в които те се проявяват, подлежат на опитно изследване. 

И онези, които твърдят, че астрологията била някаква 
пустоверна останка от старината и че не почивала на опитни факти, 
повтарят, робски овързани за чужда мисъл, една стара, отдавна 
овехтяла песен. 

Астрологията - в своята практична част - е поставена на строга 
научна почва и си служи с ония методи, с които си служат всички 
други науки. 

Данните на астрологичното издирване са строго математични: 
дата и място на раждането, сиреч изчисляване положението на 
Слънцето, Луната и планетите по еклиптиката за дадено място и 
време на земното кълбо. 

Самата техника на астрологията е строго математична. 
Астрологичното изследване е един вид математичен психологически 
анализ, въз основа на ония астрални съответствия, които представят 
основата на нейните закони. 

Психологичната интуиция е необходим елемент за едно 
истинско астрологично издирване. То е едно необходимо качество на 
истинския астролог. 

Днес на запад с голямо усърдие се разработва научната 
астрология. Ще приведем тук някои и други откъслеци от Раш 


41 „ 
Натвап , виден френски астролог, един от най-бележитите 





“ Пол Шуаснар (Рай НашЬеп) е пионер на модерното френско астрологично 
възраждане. Роден на 13 февруари 1987 г. (22:57:10 СТ) в град Тур (Топгв). Завършва 
Г Есое Роблесптдие в Париж - и до днес най-елитният френски технически 
университет, с над 200 годишна история. В него са следвали големи френски учени 
(Араго, Френел, Коши, Карно, Поасон, Гей-Люсак, Поанкаре и др.), нобелови 

работници в областта на научната астрология. Неговите изследвания 
са строго научни: чрез прилагане на статистичните издирвания и 
теорията на вероятностите, той научно показа не само реалността на 
астралните влияния, а и очерта един сигурен път за проверка на 
нейните закони. Така бидоха подхвърлени на проверка и сума 
правила, които са дадени без научна обосновка в някои астрологични 
съчинения, предимно средновековни. 

В статията си „Астрологията експериментална наука ли е?“ той 
казва: 

„Астрологията почива на изчисления и факти. Изучаването йе 
наистина сложно, подпомогнато от онази своего рода астрологична 
интуиция, ала основата й е математична и осезаема“. 

„Астрологията може лесно да  разбули всичката си 
убедителност за математика, отдаден на психологични издирвания.“ 

„Всеки от нас притежава свой хороскоп, сиреч, математични 
данни, които разкриват в известни граници неговите способности и 
неговата съдба.“ 

„Гия данни са съчетанията на планетите, тяхното положение 


по еклиптиката в мига и мястото на раждането. Ясно е за всеки 





лауреати (Бекерел, Але) и индустриалци (Ситроен, Дасо, Шлумберже). След 
дипломирането си той се присъединява към армията и се издига до чин майор от 
артилерията. По време на военната си кариера, се интересуват и от астрология. 
Тогава стартира статистически изследвания, като средство за установяване на 
реалността на планетарно влияние върху човешките дела. За да не попречат тези 
странични интереси на кариерата му, Пол Шуаснар пише и публикува под 
псевдонима Пол Фламбар (Раш НатБен). Едва след пенсионирането си става 
публична личност като астролог. Книгите на Шуаснар не са превеждани на 
английски и затова той не е оказал влияние на англоворящата астрологична общност. 
Въпреки това неговите трудове стават достояние на известния немски астролог Карл 
Ерист Крафт, чиито изследвания от своя страна довеждат и до асростатистическия 
метод на съпрузите Мишел и Франсоа ПГоклен. На Шуаснар принадлежи 
изображението и въвеждането на кръглия хороскоп (до негово време още от 
древността хороскопът е бил изобразяван като квадрат). Заминава си от този свят на 
9 февруари 1930 г. Произведения: „Ново проучване на наследствеността“, Париж, 
1903 г.; „Звездни влияния“, Париж, 1901; „Звезден език“, Париж, 1903. 

едного, който е изследвал голям брой хороскопи („небето“ на един 
човек в мига и мястото на раждането), че съществуват закони на 
съответствие между планетните съчетания и характера и бита на 
изучавания индивид.“ 

Като > експериментални доказателства ние “ предлагаме 
следните: 

1. Намиране часа на раждането като се познава дадена 
личност, сиреч, някои рязко изпъкващи качества на характера и деня 
на раждането. 

2. Астралната наследственост, сиреч, подобие в съчетанията на 
астрологичните фактори у лица, между които има тесни роднински 
връзки, съчетания, които в обикновените случаи, в хороскопи на лица 
без кръвни връзки, не се срещат в същия размер. (Този въпрос Р. 
НатвВап! е разработил най-богато. От тия изследвания с научна 
очевидност произтича онова, което Астрологията твърди: че човек не 
се ражда кога да е, произволно). 

3. Статистики на хора, чиито характер носи известни ясно 
определени, отличителни черти. 

4. Планетни преходи (транзити), които показват важността от 
преминаване на планетите през различни точки на рождения 
хороскоп едни от най-важните преходи са тия, които указват 
смъртта). 

5. Различни тълкувания и предсказания и т. н. 

„Светилата управляват в известни граници съдбата на човека. 
Бъдещето е до нейде отнапред дадено, ако не по форма, то поне в 
потенциал. Свободната воля, обаче, играе роля, която никой сериозен 


42 
астролог не е отричал“.)“ 





42 
Едно старо астрологично изречение твърди: „Светилата предразполагат, но не 
налагат“. |бел. Г. Радев| 

„Астрологията е едничката наука, способна да даде каква-годе 
представа за смесицата от фаталност и лична свобода, която съставя 
нашата земна орис, независимо от непосредната намеса на 
Провидението.“ 

„Последният фактор изисква компетентност от друго естество, 
това ние почтително предоставяме и на други“. 

„Една бележита фаза от човешкото съществуване не идва 
никога без рязко изразена намеса на планетните влияния. Това 
условие, ако не е винаги достатъчно, е поне необходимо“. 

„Като познаваме обществената среда, лесно е да предвидим 
формата, в която ще се развие дадено планетно течение, в което 
попадат по необходимост хората, и което те не могат да избегнат, 
защото е по-силно от тях. А оттук и предсказването на събитията, 
което е почти винаги възможно, като се подпомогне астрологичното 
издирване с психологичната интуиция.“ 

„Явно е следователно, че астрологията може да предскаже 
бъдещето, сиреч една фаза от човешкото развитие, без да е потребно, 
затова някакво вълшебство, както не е потребно то и на астронома, 
когато той предсказва едно слънчево затъмнение за пример.“ 

„И така астрологията, астралната психология, в своя 
математически език, притежава един напълно научен критерий, 
който произтича от законите на астралните съответствия“. 

Лесно може да се провиди тогава ползата от прилагане на 
астрологията в медицината, психологията, педагогията, социологията, 
па и във всички отрасли на живота. Наука за „времената“ - 


43 
астрологията е ключ на всички окултни науки. 





#3 Тази статия е поместена в сп. „Житно зърно“, Бр. 2, 1924 г. 

3. „Астрология и медицина“ - рецензия в сп. 
„Уойе Я1515- от д-р Верн 


В тия бегли бележки, написани по повод рецензията на д-р 
Верн във Уойе 455“, ние нямаме за цел да изложим научната 
постановка на астрологичната проблема. По-нататък можем да 
сторим това. Ще поменем само, че някои учени, които са се отървали 
от книжническия догматизъм, навлизат смело в областта на 
астрологията и се добират до интересни факти. Изследванията на д-р 
Котагу, които са предмет на горе поменатата рецензия достатъчно 
говорят за това. А те не са единствени. 

В редица статии, които се явиха в списанието Сипег тедка!, Г- 
г Котагу изучава приложенията на астрономията в медицината. Гова 
е едно похвално дело, което заслужава да се отбележи. Защото знайно 
е, че в наши дни, осмиването на всички ония древни науки, които ни 
е завещало миналото, е в реда на нещата, както и възгледа, че има 
нещо превратно - да не кажем повече - в ума на всички ония 
бележити мъже, които са посветили живота си на тези науки. А рече 
ли човек да изследва мозъчния строеж на един Парацелзус, на един 
Птоломей, на един Кеплер и сравнили го с този на нашите 
съвременни сорбонисти (професори), не може да не установи едно 
рязко различие, което далеч не е в полза на тия последните. Както и 
да е, ала аз пак ще повторя, че е похвално делото на д-р Котагу, най- 
вече задето е дръзнал да се залови с този въпрос. Ала все пак аз ще му 
направя някои малки забележки, за които той ще ме извини, уверен 
съм, като познава моята дълбока почит към него. За пример той 


употребява думата астрономия в своя труд наместо астрология. Защо, 





“4 „Мойе Ф1яв“ (Булото на Изида) - френско езотерично списание. 

щом въпросът е за астрално влияние, за радиация, за тънко 
вибриране, което въздействува на нашата нервна система, да не се 
употребява чисто и просто думата астрология, която много по- 
подхожда в случая? Защо, при наличността на всички радиации, 
които ни обхващат от вси страни, да се избира като пример едничко 
слънчевото влияние? Аз знам, че а ро", слънчевото влияние 
изглежда да господствува над целия ни организъм, но нищо не 
доказва, че покрай Слънцето и други планетни или звездни 
радиации, по-тихи и по-неуловими, не упражняват значително 
въздействие върху биологичния процес изобщо и върху физичното 
ни тяло в частност. Така например - за да поменем само Луната - ние 
изложихме в списанието „1/Нотеора е тапсазе цяла редица 
неопровержими факти за лунното влияние, които имат отношение 
към горния въпрос. Що се отнася пък до твърдението, както казва 
Хагдтапп, че поради голямото разстояние на известни звезди, които 
се включват в Зодиака, тяхното влияние трябва да се счита 
практически за равно на нула, това е един аргумент, който не 
притежава никаква стойност, защото има - пак повтарям това - 
влияния едва доловими, безкрайно малки, които обаче са в състояние 
да внесат големи промени в нашата нервна система. Кой не знае 
наистина, че в хомеопатията известни медикаменти, доведени до 
хилядния разтвор, произвеждат понякога върху болните мощни 
действия, които при това траят дълго време? Това е един 
неопровержим, експериментален факт“ Следователно, пак повтарям, 
голямото отдалечение на едно светило не значи, че неговото действие 
не съществува, че трябва да се пренебрегне. Наопаки, аз съм на 
мнението на д-р Котагу, който изказва предположението, че тези 


електроидни вълни, както той ги нарича, въздействуват по всяка 





45 ., 
Спомнете си проблема за „безкрайно малкото“ в химията. За ролята на така 
наречените катализатори, ензими и пр. |бел. Г. Радев! 

вероятност на големия симпатичен нерв и радиират чрез него върху 
тази или онази част на организма. Това схващане ми се струва твърде 
логично, твърде правдиво и твърде приемливо. Само че слага се един 
въпрос: Отде идат тези електроидни вълни? От Слънцето или от 
планетите? Вероятно и от двата източника. Авторът признава 
наистина, че влиянието на Марс и Сатурн му се е сторило, че поражда 
вълни по-болезнени от тия на останалите планети, но неговият опит 
не е все-таки окончателен по този въпрос. Наопаки, той много ясно е 
отбелязал връзката, що съществува между слънчевите петна и 
кризисите, които настъпват в хода на една болест. Той изповядва 
обаче, че наблюденията на древните астролози трябва да са лежали на 
една точна основа и че Марс и Сатурн, окачествени в древността като 
злотворни планети, му са се показали наистина активни планети. 

Ние сме честити да зарегистрираме едно подобно признание, 
което свидетелствува за искреността на д-р Котагу, Известно време 
след тия констатации, докторите Сарду и Фор направиха и те от своя 
страна цяла редица преинтересни наблюдения върху болни, които 
страдат от сърдечни, бъбречни, чернодробни, нервни болести. Те са 
отбелязали възбуждения, безсъница, отпадане, гърчене, мускулни 
сътресения, стомашни разстройства, невралгии, задуха, греска, виене 
на сеят, синкопи, аритмия и пр. и пр. През 25 периода от по 3 дни със 
слънчеви петна, авторите са наблюдавали 22 пъти обикновени 
разстройства и 3 пъти тежки разстройства. Следователно, има 25 пъти 
повече разстройства във време на слънчеви петна. Тия съвсем ясни и 
неоспорими наблюдения могат да бъдат за изходна точка на важни 
изследвания в областта на медикалната астрология. Те ще донесат 
едно опитно потвърждаване на твърденията на древните астролози, 
които изглеждат за съвременните хора лишени от експериментална 
база и ще ни дадат ключа на известни алгиди, необясними днес за 


днес, на известни болести или лечителни усложнения, както и на 

известни критични явления, които се наблюдават в хода на болестите 
като автора, и аз мисля, че лекарят, който би се заинтересувал от 
астрология, не ще изгуби залудо своето време, защото освен дето ще 
издигне душата си над земните дребнавости, но ще окаже грамадна 
услуга и на своите болни като ги облекчи, а понякога и излекува, туй, 


М 46 
което е наи-съществено разбира се. 





46 Тази статия е поместена в сп. „Житно зърно“, Бр. 7, 1924 г. 
ей 


4. За близнаците 


Раждането на близнаци, особено, ако са повече от двама, 
винаги е будило жив интерес у хората. Затова в ежедневния печат, 
който може днес почти веднага да съобщава дори и такива събития, 
които са станали в най-отдалечените и затънтени кътове на земята, 
често се срещат съобщения за близнаци, родени в тая или оная част 
на света. Всеки, който чете вестници - а днес кой ли не чете тия 
вонящи на незасъхнало още печатарско мастило листове, пълни с 
„пресни новини“ - знае за прочутите пет канадски близнака, които 
създадоха цяла сензация в Америка. Разбира се, раждането на петима 
близнака, които са при това живи и здрави, е наистина едно рядко 
явление, което заслужава не само вестникарски, но и научен интерес. 
Затова и канадските близнаци се отглеждат на държавни разноски - 
така върху тях могат свободно да се правят най-подробни научни 
наблюдения, които ще бъдат негли ценен принос към интересната 
проблема за децата-близнаци. 

Ако раждането на трима, четирима, дори и петима близнака се 
случва сравнително рядко, то раждането на два близнака, особено 
еднояйчни, изглежда, че не е така рядко явление. Наблюденията 
показват, че такива близнаци проявяват в повечето случаи очебийно 
сходство не само по характер, ами и по съдба. Това не ще рече, че те 
изцяло си приличат като личности, и че живота им протича досущ 
еднакво във всичките му подробности. Сходството се явява 
обикновено в най-едрите линии от характера и съдбата, които са 
обаче и най-съдбоносни. Един интересен факт, който показва, че 
между близнаците има съществени различия, засягащи преди всичко 
тяхната психика, е обстоятелството, че те рядко пишат еднакво - 


почерците им почти винаги се твърде различават един от друг. Все 

пак приликите по характер и съдба у близнаците са тъй големи, 
съвпаденията на еднакви или сродни събития в живота им са тъй 
чести и поразителни, че не могат да не се хвърлят на очи и при най- 
повърхностно наблюдение. 

Ще приведа няколко примера из живота на някои близнаци, 
които се срещат в литературата, третираща въпроса за близнаците. 

Моро, в книгата си Рзусйоорте тотР14е (1859) изнася историята 
на двама братя-близнаци, които си приличали не само по външност, а 
и по психика. И двамата били обзети от една и съща идея-фикс и 
двамата страдали от манията за преследване: едни и същи 
въображаеми врагове ги преследвали, искайки да ги унищожат с едни 
и същи средства. И двамата имали слухови халюцинации, и двамата 
били мрачни и меланхолични. От време навреме, понякога през два, 
понякога през три или повече месеца, без видими причини, някак 
спонтанно, и с двамата настъпвала рязка промяна в душевното 
разположение. Тогава те, почти по същото време, дори често в един и 
същи ден, излизали от своето душевно безразличие и вцепенение, 
правели пред лекарите едни и същи оплаквания, настоявали да бъдат 
пуснати на свобода. Любопитното е в случая, че те се намирали в две 
различни клиники за душевно-болни, отдалечени на много 
километри една от друга. 

Друг един случай, разказан от Бом (Аппаез  тей!со- 
рзуспоортдиез, 1863). Двата близнака, Франсуа и Мартин, на възраст 50 
години, работили заедно по железопътната линия от Кимпер до 
Шатолен. На 15 януари кутията, в която прибирали своите вещи, им 
била открадната, Франсуа живеел по това време в Кимпер, в Сент 
Лорет, заедно с жена си и децата си. И двамата, обаче, били 
нападнати от ужасен кошмар по едно и също време, към 3 часа 
призори, крещейки: „Хванах крадеца. Той нарани брат ми“. Мартин, 


който на два пъти имал леки пристъпи на лудост, живеел на две левги 

от Кимпер. И двамата били страшно възбудени, викали, скачали и 
танцували. Мартин ръгнал с нож внука си, като крещял, че той е 
крадеца и налитал да го заколи. Той се оплаквал от страшно 
главоболие. По едно време се затекъл към реката, за да се удави. Но 
синът му се хванал за него и му попречил да се хвърли във водата. 
Стражарите го отвели в лудницата, където той умрял след три часа. 

Франсуа, поуталожен сутринта на 24, през целия ден търсел 
крадеца, но изведнъж, съвсем неочаквано, се затекъл към реката, 
спрял се на същото място, отдето Мартин искал да се хвърли и 
скокнал във водата. 

Трети пример. Едно петгодишно момче на име Томас Стокър 
си играело със своите другарчета някъде в околностите на Манчестър. 
При построяването на една палатка, едно от по- големите момчета, 
като замахнало с чука, наранило без да ще момченцето в лявото око. 
Отвели го веднага в болницата, където лекарите положили всички 
усилия да спасят скъпоценният орган на детето. 

Само няколко часа след тази случка, братът близнак на малкия 
Томас, Уилям, започнал да страда от силно възпаление на лявото око 
- нещо, което изисквало незабавни лекарски грижи. Бащата, впрочем, 
уверил лекарите, че двете близначета често страдали от общи болки, 
било зъбобол, било ухобол и т. н. 

Друг подобен случай. Един мъж почувствувал внезапно болки 
в главата, толкова силни, че щял да припадне. На следния ден той 
узнал, че неговият брат-близнак, който живеел другаде, паднал от кон 
и се ранил тежко в главата. 

Още един подобен случай. Край Шо-де-Фон един горски 
работник, Верней, като се разхождал, получил апоплектичен удар и 
умрял. В същия ден и час, брат му, с когото били близнаци и който 


живеел в друго село, бил постигнат от същата участ. 


Преди известно време италианските вестници пишеха за 
троицата братя-близнаци Бартини, чиито прилики по характер и 
съдба бяха подложени на методични проучвания. Кулминационната 
точка на успоредиците, които минават в живота на тримата 
близнаци, бива достигната в смъртта: първият брат пада в Рим под 
един автомобил, който го премазва. След един час, вторият брат, без 
да узнае за тази злощастна случка, умира от сърдечна криза. Вечерта, 
в Милано, дошъл ред и на третия брат, който също умира от сърдечен 
удар. 

Изглежда, че и телепатичните явления се наблюдават по-често 
у близнаците. Рекорд държат в това отношение двамата братя- 
близнаци Бодингтон, живеещи в Англия, единият, от които можел да 
завършва фразите, които брат му затворен в друга стая, започвал да 
произнася. 

Биолозите се стремят да обяснят физичните и душевни 
прилики, както и приликите в съдбата на еднояйчните близнаци, с 
еднаквостта на биологичната наследствена материя, която лежи в 
основата на техния психофизичен строеж. Има, обаче, други случаи 
на общност в характерите или поне в стремежите, както и на 
паралелизмът в съдбата на двама души, които не са близнаци, деца 
на едни родители, но са родени горе-долу по едно и също време, 
макар и в различни места. Тях К. Е. Кга  , от чиято книга „Ггайе 
4 Азто -Вююрпе“ (1939) са заети приведените по-горе примери, както 
и следващите, нарича „деца-близнаци пред звездите“. 

Ето няколко примера за такъв вид близнаци. 

Паул Ерлих е роден на 14 март 1854 г. в Щрелен, Силезия. Малко 
след четиридесетата си годишна възраст (1896) той бива избран за 
директор на Института за серологични проучвания, в Берлин - 
Щеглиц. Той се счита за пръв представител на съвременната 


биопатология. Чрез своите изследвания върху имунитета и върху 

серотерапията, той полага научните основи за проучване процеса на 
имунизацията и за използуване на серумите. За тия си заслуги той 
бива награден в 1908 год. с Нобеловата премия. Умрял е на 19 август 
1915 год. в Хамбург. 

Един ден след Ерлиха, на 15 май 1854 г. се ражда в Хаусдорф 
Емил Август Беринг. На 40 години той става професор по хигиена в 
Халле. Добил известност като един от първите представители на 
бактериологията и на въпросите около имунитета, той бива повикан 
през 1395 год. в Марбург. Там той изучава по-специално условията, 
при които се пораждат заразните болести, както и проблемата за 
придобития имунитет. За тия си проучвания той получава в 1901 год. 
Нобеловата награда. Умира на 31 март 1917 год. в Марбург. 

Като се има предвид, забелязва Крафт, че и двамата работят 
като пионери в сродни области на изследване, не е никак чудно, дето 
имената им биват споменавани едно до друго в литературата. 

Ще приведем още един пример от тоя род. Пол Шуанар 
(известен повече под псевдонима Пол Фламбар) и Е. Пикар са родени 
и двамата на 13 февруарий 1867 г. в интервал от няколко часа, в два 
малки провинциални града. И двамата следват Парижката 
Политехника, за да станат по- после висши офицери във френската 
армия. Сравнително рано, и двамата се > заинтересуват за 
астрологията, която се заемат да изучават в научен дух. И двамата 
стават по-късно членове на един и същ научен кръжец („Палеософско 
общество“, чиито членове никога не са били повече от 20 души). И 
двамата умират - единият на 63, а другият на 07 години. 

Друг пример. Едуард Буле е роден в Лайпциг на 15 август 1875 г. 
Още млад, той се проявява като композитор. Ала преждевременната 
му смърт към края на 1913 год. го откъсва от неговата 


многообещаваща кариера, когато е бил на 38-годишна възраст. 


В същия ден, 15 август 1875 г. се ражда в Лондон Самуел 
Колридж. Още в ранни младини той се прочува като виден цигулар, 
ала смъртта го покосява през есента на 1912 год., едва достигнал 37 
години, като туря край на неговото блестящо музикално поприще. 
Той е умрял, значи, 14 месеца преди своя „близнак пред звездите“. 

Ще завършим тия редица примери с един по-съвременен 
случай. 

На 12 януарий 1893 год. се раждат в две диаметрално 
противоположни точки на Германия двама души, които коренно се 
различават по характер. Ала въпреки различията си по темперамент 
и характери, тия двама души се увличат от един и същ политически 
идеал, издигнат като знаме от нищожната на първо време национал- 
социалистическа партия. След възтържествуването на последната, на 
30 януари 1930 г, тия двама души стават не някакви обикновени 
държавни функционери, а министри на третия Райх. Думата е за 
всесилния днес маршал Гьоринг и за Алфред Розенберг, автор на 
книгата „Митът на двадесетия век и министър на просветата. 

В случая имаме, ако не сходство в характерите на тия двама 
души, родени в един и същи ден, то поне успоредност на някои 
важни отсечки от линиите на тяхната съдба. 

Примери за близнаци от тоя род има и в астрологичната 
литература. Но те са привеждани толкова често, че са изгубили вече 
своята свежест. 

Даваме горните примери, без да влизаме в какви да било 
разисквания, ни научно- биологични, ни астрологични. Даваме ги, 
защото са едни от редките явления в живота, които тъкмо затова, 


47 
може би, навеждат човека на интересни размисли. 





47 Тази статия е поместена в сп. „Житно зърно“, Бр. 2-3, 1940 г. 

5. Денонощният ритъм на ражданията и 
умиранията 


Има много явления в живота, които поради това, че стават 
често и в голям брой, ни изглеждат безразборни, неподчинени на 
никаква закономерност. Да Вземем за пример ражданията и 
умиранията, които се случват в едно населено място. На пръв поглед, 
те ни се струват случайни - раждат се и умират хора по всяко време 
на денонощието, еднакво, може би, през всички часове. 
Статистичните изследвания, обаче, показват, че това съвсем не е така. 
Оказва се, че както ражданията, така и умиранията са подчинени на 
един денонощен ритъм. С други думи, има известни часове от 
денонощието, когато ражданията се случват в най-голям брой, когато 
те достигат един максимум. След това, постепенно намалявайки се, те 
достигат пак в определен интервал от денонощието един минимум, 
един най-малък брой, за да започнат пак постепенно да растат. Това, 
което се установява при ражданията, се установява и при умиранията. 
И те са подчинени на един денонощен ритъм, който разбира се е 
различен от тоя на ражданията. 

Тия факти, установени от статистиката, все пак не ни 
изненадват. При тия масови явления, каквито са ражданията и 
умиранията, би могла да се очаква известна закономерност. Ала има 
събития, които привидно се дължат на „сляпа случайност“. 

Такива редки събития са, да речем, смъртните случаи от 
конски ритник. Тук биха могли да се очакват по-резки скокове в 
цифрите, които показват броя на тоя род смъртни случаи за отделни 
години. За най-голяма изненада, обаче, и тук статистиките показват 


едно сравнително постоянство в цифрите: броят на смъртните случаи 

от конски ритник остава горе-долу еднакъв през всички години. 
Излиза, че сякаш е определено за дадено място, колко души през 
годината ще умрат от удар на конско копито! 

Така седи въпросът и със самоубийствата. И те не стават така 
безразборно и случайно, както би могло да се предполага на пръв 
поглед. Установено е, именно, че като обществено явление, 
самоубийствата се отличават със свой определен годишен ритъм, 
чийто максимум пада средно през месеците май и юни, а минимумът 
- през ноември и януари. При това, те проявяват явна тенденция към 
редуване в течение на няколко дни или седмици, която не може да се 
обясни с действието на социални причини (мизерията, например). 

Самоубийствата са по-чести всред интелектуалците, отколкото 
всред другите обществени слоеве. По-чести са в протестантски, 
отколкото в католишки страни, по-чести са също всред мъжете, 
отколкото всред жените, по са чести в известни възрастни и пр. 

След тия кратки сведения за някои явления в живота, в които 
статистиката открива известна ритмична закономерност, ще се спрем 
по-специално на денонощния ритъм на ражданията и умиранията. 

Първите по-точни изследвания относно ритъма на ражданията 
е дал Кетле, когото наричат „баща на социалната статистика“. Той 
събрал данните за всички раждания, 2680 на брой, зарегистрирани в 
болницата „Св. Петър“ в Брюксел, от 1811 до 1822 година. Като 
разпределил денонощието на интервали от по 3 часа, той установил 


следните зрее дадени в таблицата: 

От тази таблица се вижда, че максимумът на ражданията се 
пада между полунощ и 3 часа (0 - 3), именно случили са се 445 
раждания или 133 Ф от средния брой. Минимумът настава между 
пладне и 15 часа (12 + 15). Той показва 279 раждания или 83 Ф от 
средния брой. 

Подобни изследвания са правени от КапКеп, в Единбург, от 
ВиеКк от Хамбург и Ве!тК! в Берлин. Те прецизират донейде 
резултатите на Кетле, но и те почиват на сравнително малък 
статистичен материал. 

С по-обширен материал е разполагал Сойеп! при своите 
изследвания. Гой е имал под ръка 86850 раждания, зарегистрирани в 
кантона на Цюрих през годините 1876 + 84. Този материал, в който 
има около 51/2 Х случаи на мъртво-родени, е разделен по двучасови 
интервали. Ето таблицата, която дава резултатите от издирванията на 

И тук максимумът се пада през ранните утринни часове (от 
полунощ до 6 часа). А минимумът съвпада точно с този, установен от 
Кетле, сиреч веднага след пладне (от 12 - 14 часа). 

Да се обърнем сега към денонощния ритъм на умиранията. 

И в този случай изглежда, че Кетле е първият, който се е 
занимал с тоя въпрос. Като разпределя своя материал, съдържащ 


повече от 5000 случаи, в чегири сектора от по 6 часа, той получава 

следните цифри: 

Тук максимумът идва между пладне и 18 часа, минимумът - 
между 18 и 24 часа. Отношението между броя на смъртните случаи 
през третата и последната четвърт от денонощието е 1,36:1 или кръгло 
4:3. 

Други по-точни изследвания върху денонощния ритъм на 
умиранията, при които е взета под внимание и причината на смъртта 
(ВейтК!), показват известни различия в резултатите, сравнени с тия 
на Кетле. Гака за пример, максимумът у Берлински се пада между 6 
часа сутринта и пладне, а минимумът, за всички хронични болести, 
съвпада с този на Кетле (между 18 ч. и полунощ). 

Няма да изнасям ония по-тънки изследвания, при които 
разпределбата на материала става по двучасови интервали и които 
вземат под внимание и пола, защото те изискват познаване на 
статистичната терминология. Наистина, те разкриват интересни 
тънкости, които навеждат изследователите на смели размишления 


относно причините на денонощния ритъм на ражданията и 

умиранията, но аз няма да се спирам на тях. С настоящата статия 
исках само да обърна вниманието на читателите върху факта, че и 
там, дето ни се струва да цари случайност, Все пак има известна 


48 
закономерност . 





48 Тази статия е поместена в сп. „Житно зърно“, Бр. 1, 1940 г. 

ЧАСТ ТРЕТА - 
ЕЗИКЪТ НА ЗОДИАКА 

Установено е от вековни наблюдения, че дванадесетте знака на 
Зодиака символизират дванадесет човешки типа. Описанието на тези 
типове е познато почти на всички от Вечния календар. Може би 
много от онова, което е дадено в тия популярни описания, да 
изглежда необосновано и наивно. Но едно е вярно - оскъдни 
остатъци от едно древно знание, откъслечните данни в тия описания 
приличат на стари, изтъркани монети, по които едва личат образи и 
надписи. Все пак много от тия монети са от чисто злато. Който умее 
да вижда и да цени, ще отличи истинските от фалшивите монети и 
ще разчете загадъчните надписи по тях. Това, впрочем, не е 
необходимо. Защото писаното по тях може да се разчете направо 
оттам, отдето и древните са го почерпили - от безсмъртната Книга на 
звездното небе. 

И днес, както и в миналото, се раждат хора. Раждат се по всяко 
време на годината, във всеки час от денонощието. Едни през март, 
други през юни, трети през януари, февруари и т. н. - Сутрин, по 
пладне, вечер, в полунощ. А кръгът на Зодиака минава денонощно 
през небесния свод, и Слънцето видимо обикаля всяка година 12-те 
зодиакални знака. Значи, раждането на всеки човек може да се отчете 
по звездното небе“. 

А това дава възможност да се сравняват хората помежду си, да 


се издири приличат ли си по нещо и защо? Такива наблюдения - от 





39 Това тъкмо представя задача на Астрологията. Тя съставя хороскоп, т. е. звездна 
карта за момента на раждането на дадено лице и тълкува този хороскоп по известни 
правила, които почиват на опитно-установени съответствия. Съвременната 
астрология, след като привлече в своите изследвания едно от най-мощните средства 
за издирване в съвременната наука - статистичния метод, установи, че връзка между 
„небето на раждане“ на даден индивид и неговия характер и съдба действително 
съществува. Тя провери, освен това по статистичен път много от данните на 
астрологичната традиция и ги включи в кръга на своите изследвания. След работата 
на редица научно школувани астролози, може да се каже, че научната астрология, в 
съвременния смисъл на думата, е в процеса на своето изграждане. |бел. Г. Радев! 

древност още и до наши дни - са показали, че хората, въпреки 
привидното разнообразие, попадат под 12 главни типа, които 
съответствуват на 12-те зодиакални знака. Затова се говори за хора, 
родени в „зодията“ на Овена, на Телеца, Близнаци, Рак, Лъв, Дева, 
Везни, Скорпион, Стрелец, Козирог, Водолей и Риби. 

Що значи това? То ще рече, че ония, които се намират под 
зодиакалната власт на някой от тия знаци - нещо, което зависи от 
момента на раждането - имат определени телесни и душевни белези 
и са предразположени изобщо към един определен кръг дейност. Не 
че тия хора досущ си приличат - по външен вид, по душа и по съдба 
в живота. Не. Но те попадат под един общ тип, имат - в главните 
линии - нещо общо, принадлежат с една реч, към една особена група, 
предназначена от природата да върши определена работа. Иначе, 
между тях има много различия - и по физиология, и по психика, и по 
съдба. Защото, не е само знака, който определя всичко в човека. 

За да дам що-годе представа за това, ще си послужа с една 
аналогия от музиката. Имаме 12 мажорни и 12 миньорни тоналности. 
Една музикална пиеса може да е написана на една, коя да е от тях, 
например в До-мажор. Е, добре, в до-мажор може да се напишат 
безброй музикални пиеси, но общото в тях е, че звучат все в до- 
мажорна тоналност. 

Така еи с всеки от 12-те зодиакални знака - те тонират хората 
в една определена гама, създават една обща нагласа у ония, които 
органически и душевно „звучат“ в даден знак. 

След тия общи указания, ще пристъпя към едно сбито 
описание на 12-те зодиакални типа. Нека читателите не очакват - 
като от Вечния календар - „разгадаване- на техния живот и съдба. И 
да не се разочароват, ако туй схематично описание не съвпадне 
напълно с онова, що те са наблюдавали у себе си и другите. Туй 


описание се отнася до общите, чисти типове. Но ако те са 

прозорливи, ще схванат, че всички хора, а в туй число и те самите, са 
разумно организирани, по живи пътища, от Силите на Природата и 
ще се помъчат да намерят мястото си в тази естествена организация 


на Живата Природа”. 





50 
Материалът „Езикът на зодиака“, както и разяснението на 12-те зодиакални знака е 
публикуван в Календар „Братство“ за 1936 г., Севлиево, 1936 г. 

1. Овен 


Слънцето минава през този знак от 21/22 март до 21/22 април. 

Пръв знак от елемента Огън. 

Дом на Марс - планета на динамичните сили, които се стремят 
към бързо, механично устройство и преустройство. Движение - 
центробежно и ускорително. Действие - и съграждащо, и 
разрушително. Сфера на животинските инстинкти за съхраняване на 
живота, на борбата за съществуване и страха. 

Символ на Войната 

Родените под този знак имат обикновено висок ръст. 
Мускулести и снажни, но не пълни. Наглед дори изглеждат мършави. 
Това се дължи на холеричния им темперамент, който им придава по- 
резки черти и по-мършав вид. Кожата им е мургаво-жълта. Ръцете - 
горещи и сухи. Движения - резки, отривисти, повелителни. 

Във всеки съвременен труд по Астрология има повече или по- 
малко подробно описание на 12-те зодиакални знака, с всичките им 
съответствия. 

Лицето изглежда триъгълно - едно, защото главата е 
разширена, под ушите и друго, защото брадата е трапецовидно 
удължена. Чело, не особено високо, коса гъста, остра и къдрава. Вежди 
дебели, често пъти сключени. Очите имат остър, енергичен блясък - 
очи на марсианци. Носът е често разширен в ноздрите, които при 
разгневяване пръхтят. Бърни - обикновено дебели. 

Това са хора енергични и стремителни, хора на прякото 
действие. Бързо обмислят по в едри линии - и тутакси пристъпват 
към действие. Обичат да застават начело, да водят и направляват, 
изисквайки при това безпрекословно подчинение. И трябва да се 


признае, че те наистина имат инстинкт на водачи, който често ги 

води право към целта. Естествено е, че тяхната повелителност и 
самоувереност на водачи и пионери често може да се изроди в 
деспотизъм и насилие. Затова им трябва регулатори и спирачи - 
бодри съветници и способни люде, които да им импонират със своето 
умение и воля. 

Родените под Овен обичат да заемат отговорни, ала 
независими > постове. Често тяхната самоувереност надхвърля 
способностите им - и там е тяхната слаба страна. Като хора на 
деятелността, те не обичат подробностите и тънкия анализ. Но при 
разискване и обсъждане на известни проекти и предприятия, те 
обичат критиката и логичната аргументация. Борчески натури - те 
пренасят борбата и в умствения свят. 

Отрицателните черти на хората от този тип са нетърпение и 
нетърпимост, прекомерно честолюбие, сприхавост и недомислие. 

Призванието им е в областта на армията, индустрията, 
техниката, хирургията и приложните изкуства. Амбициозни - те 
обикновено се издигат в своята професия, макар и не без пречки и 
борби. По-оригиналните измежду тях изпъкват като пионери - било в 
интелектуално отношение, било в общественото или военно 


поприще. 


2. Телец 


Слънцето преминава през този знак от 21/22 април до 21/22 
май. 

Пръв знак от елемента Земя. 

Дом на Венера - планета на жизнения афинитет и 
привличането по симпатия. Сфера на инстинкта за продължаване на 
рода, половите, семейни, домашни и приятелски чувства. Символ на 
любовта. 

Родените под знака Телец са хора средни, дори ниски на ръст - 
добре сложени, набити. Имат здрав, жизнен вид. Отличават се с къси 
дебел врат, обло лице, с не особено високо чело. Устните им са 
месести - като на хора, които обичат добре да си хапват и да си 
угаждат. 

Родените под тази зодия имат сангвинично-лимфатичен 
темперамент. Изглеждат самообладани, макар и понякога у тях да 
кипят силни страсти. Консервативни - те не обичат резките и бързи 
промени. Самоуверени - те мъчно се поддават на чужди съвети и 
внушения. 

Склонни са дори упорито да поддържат своите вкусове, 
влечения и възгледи. Работят бавно, но методично и с постоянство. 
Работата им - спокойна, трезва, търпелива - прилича на мудното 
преживяне на храната от тревопасните. Пресметливи са, практични и 
трудолюбиви. Тяхната твърдост и постоянство, особено у по- 
неинтелигентните натури, често се изражда в упорство, твърдоглавие 
и педантизъм. 

Чувствата са силно развити у тях. Отношенията си към хората 
те определят по симпатия. Но „телците“ изобщо не издават лесно 


своите чувства - те са сдържани, скрити и мълчаливи. 

Склонност към охолност и чувствени удоволствия - ето 
слабостите на родените под тази зодия. Една черта, която почти 
Всички последователи изтъкват у родените под Телеца, е особено 
характерна за тях - тия люде мъчно се разгневяват, но ядосат ли се 
веднъж, стават яростни и бавно се укротяват. Затова у тях нерядко се 
заражда желание за мъст. 

Родените под тоя знак, са изобщо чувствителни натури, с 
добре развит природен ум, с поетични, музикални и литературни 
дарби. Измежду тях - освен хора на практичната стопанска дейност, 
свързана със земята и производството - се срещат и добри писатели, 
художници, певци и дори оратори. 

Прекомерното угаждане в ядене и пиене, прекаляването в 
областта на чувствените удоволствия често съкратяват техния живот, 
който иначе би могъл да бъде по-продължителен. Болестите, ОТ КОИТО 
най-често страдат са: разстройства на черния дроб, жлъчката и 


бъбреците, диабет и болести на гърлото. 

3. Близнаци 


Слънцето преминава през този знак от 21/22 май до 21/22 юни. 

Пръв въздушен знак. 

Дом на Меркурий - планета на интелекта Сфера на 
познавателните процеси, на обмяната между индивид и околна среда, 
на практическата деятелност и на разпространението. 

Символ на знанието, на съобщителните и разменни средства. 
Затова и в митологията Меркурий се е считал за посланик на боговете 
и покровител на търговията. 

Възвисоки и стройни хора, но с дребни и фино изработени 
гърди и форми, в които се чувства нещо обтегнато и остро. Пъргави, 
чевръсти и подвижни, фини черти на лицето. Обикновено високо 
чело, но не изпъкнало, тънък нос, тънки устни, заострена брада. 
Интелигентен и буден израз. 

Родените под Близнаци изобщо притежават дарби и 
способности, които будят у тях многостранни интереси. Негли на това 
се дължи склонността им да се отдават на разни умствени занятия, 
които може би лесно им се поддават, но които те никога не 
задълбочават и закръглят, за да дойдат до практично прилагане на 
придобитите знания. Ето защо, макар и многостранни и широки, 
познанията им са често повърхностни. 

Като се прибави и липсата на твърда воля и постоянство, лесно 
може да се предвиди приложната стойност на познанията, с които тия 
безспорно интелигентни, схватливи и прозорливи натури разполагат. 

Самият симбол Близнаци вече навежда мисълта на нещо 
двойствено. Ала в най-добрата смисъл на тази двойственост се схваща 


по-скоро като съюз у тия натури на разума и интуицията. 


И действително, родените под Близнаци са хора с тънък, бърз 
и схватлив ум и силна прозорливост. Те са любознателни и 
ученолюбиви - еднакво обичат науките и изкуствата, които им се 
лесно поддават. 

Литература, изкуство, наука, право, журналистика, бюра, 
агентура, съобщения и търговия - ето обширния кръг на дейност, в 


който се подвизават родените под Близнаци. 

4, Рак 


Слънцето преминава този знак от 21/22 юни до 21/22 юли. 

Пръв воден знак. 

Дом на Луната - сфера на вегетативния живот на ритмичните 
и периодични процеси, на промените. Управлява фантазията. 

Символизира личността в човека. 

Родените под знака Рак са обикновено ниски хора. Имат 
деликатно телосложение, форми халтави, закръглени. 
Преобладаващият темперамент е лимфатичния. Бял или блед цвят на 
лицето, обикновено сини или зеленикави очи. 

Родените под Рак са чувствителни, възприемчиви, сензитивни 
натури, със силно развита фантазия. Впечатлителни за външните 
промени, те сами изглеждат променчиви и капризни - истински хора 
на настроението. На тази тяхна природа се дължи обстоятелството, че 
близките им понякога просто не могат да ги разберат и да проникнат 
в психиката им. 

Сами по себе си те са умни, хитри, досетливи и схватливи. 
Външно лесно се приспособяват - като водата, която приема формата 
на съда, в който е налята. Но вътрешно те са упорити и си знаят 
своето. Пак като водата - излезе ли от съда, тя започва да се лее 
свободно, следвайки своето естество и наклона на терена. Гия хора - 
особено нисшите натури - имат донейде характера на котките - 
умилкват се и правят мили очи, докато получат желаното, а след това 
напущат равнодушно оня, от когото са добили, каквото им е било 
нужно. В най-добрия случай родените под Рак са хора религиозни, 
въздържани и благонравни - и туй укрепва нравствено тия иначе 


приспособими, податливи на влияние и внушение натури. 

Наблюденията показват, че макар способни и паметливи, 
родените под Рак са повечето възпроизвеждащи, отколкото творчески 
производителни натури. Те умеят добре да асимилират чуждото и да 
го възпроизвеждат. Всред тях често се срещат писатели-белетристи и 
то доста плодовити, актьори, певци, музиканти виртуози - добри 
изпълнители, но не и творци. 

Болестите, на които са изложени родените под Рак са следните 
- белодробни и стомашни разстройства, рак, ревматизъм и ишиас. 
Една характерна черта у тия люде, особено жените - те често си 
въобразяват, че са болни, страдат от така наречените „въображаеми 


болести“. 

5. Лъв 


Слънцето преминава през този знак от 21/22 юли до 21/22 
август. 

Втори огнен знак. 

Дом на Слънцето - жизненото и организиращо начало. 

Символизира индивидуалността в човека, неговия „висши аз“ 

Родените под Лъв са снажни, представителни хора. Имат 
отворено лице, светъл цвят, сини блестящи очи, високо чело, което 
изглежда още по-просторно поради ранното оголване на горната му 
част. Коси руси и къдрави - навити на едри къдрици. Гласът им е 
обикновено силен, звучен и отворен. Темперамент - холерично- 
сангвиничен. 

Типовете на Лъва са отворени, прями и искрени натури. Те 
обичат широкия замах, рицарския жест. Величавото, грандиозното им 
силно импонира и те са готови да му се отдадат в служба. Понякога 
дори те стават страстни привърженици на известни идеи, които 
смело пропагандират и словом, и делом. Пламенни оратори, те 
обичат понякога високопарната фраза, жестикулацията и словесния 
блясък. Тия натури са склонни към страстни, безкритични увлечения 
и > доверчива преданост, които нерядко им носят горчиви 
разочарования. 

Обичат властта и високите постове, но тяхната импулсивност, 
гордост и самоувереност, подкопават понякога техния авторитет. 

Тщеславни и честолюбиви - те обичат да блеснат пред хората. 
Луксът, светският живот и разкош упражняват особено обаяние върху 
тях. 

У по-установените люде, родени под тоя знак, ние имаме 


налице един от най-красивите черти - твърд, прям и благороден 

характер, способен на жертви за справедливи каузи. Една характерна 
черта у тоя тип хора - подобно лъва, който ако не сполучи да улови 
своята плячка при първия още скок, не я напада повторно, и те не 
обичат да повтарят своите опити. и още една - победят ли врага си, 
обезоръжат ли го, те вече са готови великодушно да му простят. Те не 
обичат да поразяват до смърт победения враг. 

Това са - едро нахвърлени - основните черти на хората, 


родени под този „царствен“ знак. 

6. Дева 


Слънцето преминава през тоя знак от 21/22 август до 21/22 
септемврий. 

Втори земен знак. 

Жилище на Меркурий (вж. Близнаци“) 

Би трябвало да се видят два чисти типа - един „Близнаци“ и 
друг - „Дева“, за да се установи нагледно по какво си приличат и по 
какво се различават тия две разновидности на „Меркуровия- тип. 

„Близнаци“ са по-фини, по-лекоподвижни, по-експанзивни, 
по-“въздушни“ от „Дева“. 

Типовете „Дева“ са по-устойчиви, по-уредни, по-закръглени в 
себе си, по-съсредоточени, по-зземни“, по-тежки. 

Бих ги сравнил с една добре подредена библиотека - много 
натрупано знание, записано в книги, наредени всяка на своето място. 

И наистина, родените под „Дева са хора на умствения и 
физическия ред. Всичко у тях - и знание, и физически вещи, е добре 
систематизирано и грижливо подредено. Методичност, систематика, 
отиваща дори до догматичност и педантизъм у крайни натури от тоя 
тип - ето една от характерните черти на тия схватливи, 
съобразителни, добре ориентирани, и богато запасени с фактическо 
знание умове. 

Ако са учени - което често се случва - те имат голяма 
ерудиция. Ако са писатели, редактори на вестници и списания - 
което също нерядко се случва - те добре подбират и подреждат своя 
материал. Техният ясен, трезв, пресметлив и утилитарно-ориентиран 
ум, им дава възможност да устройват практически отлично своите 
работи. И като учители те пак са строги методици. Като художници - 


те са хора на детайлите, установената и прецизна линия, точното 


КъДа 


възпроизвеждане на форми и багри - възпроизвеждане, което у 
неособено оригинални натури, се приближава до фотографско 
изобразяване на действителността. 

Няма защо да се поменава, че те са трудолюбиви и че смогват 
- чрез труд и постоянство - да добият всестранни знания, при това не 
като у „Близнаци“ само теоретични, а и практически приложими и 
полезни. 

Една характерна черта за хората от типа „Дева“ е 
различаването. Наблюдателни, критични, находчиви, те си служат с 
различаването, за да проведат всички ония тънки разграничения, без 
които никаква систематика не може да се постигне. 

У тези натури има един „концентриран“ егоизъм, един 
тесногръд практицизъм, който те трябва да превъзмогнат. 

Тази скица на типа „Дева“ е далеч от един портрет или 
фотография в негов стил - точен, прецизен, подробен, фотографски 


нагледен. 

7. Везни 


Слънцето минава през този знак от 21/22 септември до 21/22 
октомври. 

Втори въздушен знак. Дом на Венера. 

По общо признание, типът „Везни“ е един от най-красивите. 
Стройно, изящно изваяно тяло, с хармонични форми. Естествена 
елегантност, която се чете във всичко - и в стойка, и в жестове, и в 
походка. Лице - овално. Хубаво заоблено чело, тънки и красиво 
изписани вежди. Очи - повечето сини, рядко кафяви, но винаги 
светли и пръскащи магнетичен чар. Нос правилен, изящен, с фино 
изваяни ноздри. Устни - трептящи от руменина и свежест, хубаво 
изваяни. Брада изящно заоблена. Това са черти по-вече на женския 
тип „Везни“. 

Родените под този знак са хора на изящната обхода - 
деликатни, нежни, учтиви. Те притежават едно естествено чувство за 
справедливост и равновесие. Миролюбиви, правдиви и естествено 
вежливи - те често застават като арбитри между хората. За едно само 
може да им се натякне - обичащи премного равновесието и 
спокойствието, те мъчно пристъпват към действие и към прилагане 
на хубавите си идеи. Затова понякога изглеждат нехайно- 
равнодушни и сякаш високомерни. 

Чувствителни за грубостите, жестокостите и пошлостите в 
света, те изпадат понякога в меланхолия. Иначе, те са изобщо 
жизнерадостни натури - обичат културните удоволствия, музиката, 
театрите, отбраното общество, всред които забравят своите 
неприятности. 

При добре развити умствени способности, хората, родени под 


знака Везни, лесно успяват в науките и изкуствата - музика, 

литература и особено живопис. Констатирана е склонност към 
архитектура, инженерство и техника. 

Болестни предразположения: разстройство в черния дроб и 
бъбреците, а също и чревни разстройства. Вените също са обект на 
заболявания. Това е, разбира се, много общо казано, защото и при 
болестите, както и в другите случаи, играят роля и други 
астрологични фактори. 

При добри други условия, хората от типа Везни, чието 
призвание ги поставя в по-тесен контакт с разните слоеве на 


обществото, обикновено добиват известност и обществен престиж. 

7. Скорпион 


Слънцето минава през този знак от 21/22 октомврий до 21/22 
ноемврий. 

Втори воден знак. 

Дом на планетата Марс. 

Родените под Скорпион са телесно добре сложени. Обладаващи 
голяма енергия, те имат вид на здрави и силни хора. Гъста, гладка, 
черна коса засеня тяхното чело, което у интелигентния тип е добре 
развито. Цвят на лицето - възжълто-румен. Очите им са характерни - 
в тях дреме някаква особена хипнотична сила - като у змията. 
Брадата е енергична, волева. 

Хората от типа Скорпион се отличават със силна воля - ако са 
издигнати, и със силни, буйни страсти - ако принадлежат към 
нисшия уровен. Изобщо у Скорпион се срещат два полярни типа - 
силни натури с голямо самообладание и воля, и люде на силните, 
необуздани страсти, на които те са играчка. Но изобщо тоя тип хора 
са положителни, прями, често пъти груби, резки и сурови. У нисшия 
тип нерядко срещаме жестокост и агресивност. 

Енергични, те са способни на упорит труд. Имат критичен и 
твърде проницателен ум - долавят неща, за които другите често 
нямат око. Независими и горди, те не обичат да бъдат подвластни, но 
затова пък драговолно властвуват. Долавящи известни скрити страни 
на събитията и явленията в живота, чувствителни за контрастите в 
света, те често чувствуват своето превъзходство над другите и не се 
боят да го изразят по пътя на иронията и сарказъма. Това им 
поведение, очевидно сблъсква хората и им навлича тяхното 


недоброжелателство и дори вражда. 


Като говорители те се отличават с внушителна и ярка реч. 
Затова и въздействуват силно. Тънката им ирония, богатата им 
фантазия и здравото им аргументирано разсъждаваме завладява 
слушателите. Но често тяхната язвителна на места реч буди у някои 
хора силни реакции. Те са непримирителни, а предизвикателни. 
Врагове на старото, отживялото - и в наука, и във философия, и в 
религия - типовете от тази марсова зодия често се отдават на 
разрушителната марсова стихия и критикуват безпощадно. Това, 
естествено, предизвиква бурни разисквания, спорове и пререкания. 

Бликащи от енергия - знакът Скорпион е свързан с половата 
дейност - обикновените индивиди, родени под този знак, я пилеят 
безогледно в дирене на „силни усещания“. Но тук лежи и нещастието 
им - болестите са неизбежна последица на техния разпуснат живот. 

Много химици, хирурзи, “зъболекари, „биолози о- 
експериментатори, индуктивни философи,  парапсихолози и 
окултисти, скулптори, писатели и поети, а също и механици, техници 
и занаятчии, които боравят с огън, желязо и остри инструменти, 
спадат под знака Скорпион. Ясно е общото у тия хора, макар да 
принадлежат към различни уровени и към различни области на 
дейност. 

„Понеже в битието е поставен като основа закона на 
свободата, всеки е свободен да мисли както иска, но и всеки ще си носи 
сам последствията на своята мисъл. Ние сме свободни в мисълта си, но 
ако тя не е в хармония с мировите закони, последствията на тази 


мисъл ни ограничават.“ Из Беседите 

8. Стрелец 


Слънцето преминава през тоя знак от 21/22 ноември до 21/22 
декември. 

Трети огнен знак. 

Дом на планетата Юпитер - разпределител на благата на 
Провидението. В древната митология го наричат „баща на боговете“. 
Астролозите го считат за най-щастлива планета и го наричат 
„великия благодетел“. Родените под Стрелец са хора добре сложени. 
Те имат спортсменски вид от типа: атлети на скоростта, пъргавината 
и ловкостта. Овално, отворено лице, със светъл цвят. Очи обикновено 
сини, коса тъмно руса, но не много гъста и изобилна. Темперамент 
сангвинично-холеричен. 

Хората от типа Стрелец са жизнерадостни, оптимистично 
настроени натури, с добро и великодушно сърце, способно на 
съчувствие и милост. Макар и да са склонни към раздразнение и гняв, 
те бързо се успокояват и прощават. Покровителствени, повелителни и 
свободолюбиви, те не обичат други да им заповядват, да им се налагат 
и дори да ги покровителстват. Тук често се засяга тяхното честолюбие 
и суетното им желание да стоят над другите. Те не обичат да 
тиранизират - и това е характерно за тия великодушни и благородни 
иначе натури - но обичат да покровителстват, да упражняват 
авторитет и власт. 

Високо издигнатите хора от типа Стрелец имат религиозно- 
философски дух. Те мислят широко и често - по вдъхновение. 
Моралните и етични проблеми стоят на първо място в техните 
философски размишления. Самите им постъпки са етично 


мотивирани. 

Все пак у тия натури често се констатира една нестабилност, 
едно колебание и раздвоение - само главата е човешка у Кентавъра, 
символизиращ тоя знак, а туловището е още животинско. Онова, 
което у тях е вяра, прозрение и интуиция, трябва да се подложи на 
опит. 

У по-ниско стоящи люде от типа Стрелец, освен тщеславието и 
импулсивността, често се наблюдава една плиткост в чувствата и 
постъпките, много често те са чисто външно мотивирани. Добротата 
и щедростта им се проява по-скоро на един темперамент, отколкото 
израз на един изработен добродетелен характер. Но това са тънкости, 
които само един вещ характеролог може да долови. 

„Стрелците“ обичат спорта и движението на открито. Това е 
едно прекрасно средство за закрепване на здравето и за 
предотвратяване на известни болести, към които те естествено са 
предразположени (белодробни болести, ревматизъм, ишиас и нервни 
разстройства). 

„Много болести, много обществени и природни бедствия се 
дължат на безразборното изсичане на горите и избиване на 


животните.“ Из Беседите 

9. Козирог 


Слънцето минава през тоя знак от 21/22 декември до 21/22 
януарий. 

Трети земен знак. 

Дом на Сатурна - планета на системната, конструктивна, 
формално-логическа мисъл. Силите ще действуват концентрационно, 
кристализиращо и втвърдяващо. В митологията Сатурн е познат като 
бог на времето и съдбата. 

Символизира Правдата и Закона на Възмездието. 

Родените под знака Козирог се отличават със силно развита 
костна система, което им придава сухощав вид. Имат смугъл цвят на 
лицето, тъмни очи, с печален и замислен поглед, ръбато чело и черни 
гладки коси. Изгледът им е почти винаги сериозен, още повече че 
говорът рядко оживява тяхното лице - те по-вече мълчат и слушат. 

Хората от този тип са сериозни, затворени в себе си натури, 
които не обичат да се бъркат в чужди работи, но още повече не 
обичат другите да се месят в техните работи. Ако пък обстоятелствата 
им наложат да се заинтересуват за другите, те правят това или тайно, 
или по дипломатичен път. Там не им са чужди хитрината и 
лукавството. 

Търпеливи, издръжливи и сдържани, действуващи скритом и с 
голям такт, те постигат накрай своите цели. Техният девиз е „бавно, 
но сигурно“. Работейки предпазливо и тактично, те рядко се оставят 
да бъдат изненадани. Не обичат резките промени и революционните 
похвати. Възгледът им за живота е чисто утилитаристичен - във 
всичко те дирят практичната полза. 

Имат здрав разсъдък, макар че мисълта е мудна и 


мъчноподвижна. Стараят се да проникнат по-дълбоко в нещата и да 

ги овладеят здраво, с оглед на практичното им приложение. 
Повърхностните познания им са чужди. Лишени от сантименталност, 
те рядко се водят по симпатии и антипатии. Чувствата им, обаче, са 
постоянни - и когато са приятелски и когато са неприязнени; Слабо 
експанзивни, те не ги изявяват навън. И затова изглеждат студени и 
равнодушни. 

Хора на дълга и изпълнителността, с реалистичен поглед за 
действителността, трезви, самообладани и издръжливи, хитри и 
дипломатични, те с достойнство могат да заемат известни отговорни 
постове. Затова измежду типовете, спадащи под Козирога, се срещат 
добри държавни мъже, висши чиновници, администратори и 


финансисти, сериозни учени, индустриалци и пр. 

11. Водолей 


Слънцето минава през този знак от 21/22 януари до 21/22 
февруари. 

Трети въздушен знак. 

Дом на Урана, а според традицията - на Сатурна. 

Уран е планетата на оригиналната, изобретателна и творческа 
мисъл, която се движи по нови пътища. Енергията й действува 
внезапно и непредвидено. Тя внася неочаквани и безвъзвратни 
промени. Планета на висшата мисъл, тя извежда човешкия ум от 
ограничения свят на сетивата и го издига до сферите на чистия разум 
и мъдростта. 

Родените под знака Водолей имат възвисок ръст, но не са нито 
много снажни, нито пълни. Имат дори сухощав вид. Цветът на лицето 
им е повечето пъти светъл - или бял със сангвиничен оттенък, или 
само бял. Чело - високо и отворено, очи - обикновено сини, нос 
продълговат, уста голяма. Общият им вид - особено у чистия и 
издигнат духовно тип - е благороден и привлекателен. 

Този тип хора са хуманни по естество, толерантни и 
свободолюбиви. Дори й когато принадлежат към нисшия уровен, те 
проявяват известна човещина и търпимост. Една слабост имат обаче - 
че са не дотам устойчиви в своите убеждения, неустойчивост, която у 
по-слабохарактерни представители на тоя знак, може да се изроди в 
безпринципност. Умствено са добре одарени. Склонни са към 
философска мисъл, към психология, към научни занятия в областта 
на експерименталните науки, а нерядко се занимават и с изкуство. Но 
тях особено силно ги занимават ония въпроси, които са свързани с 
новите и слабо изследвани области в науката. Клонят към новото, към 


онова, което се развива под влияние на окултните схващания за 

живота. И затова под този знак нерядко се срещат учени, които 
третират въпроси, намиращи се на междата, що дели официалната 
наука от окултизма. Метапсихика, характерология, астрология, 
психология, хуманни и общочовешки проблеми - ето ония области, 
които най-вече привличат по-високо издигнатите представители, 
принадлежащи към този знак. Те с ясен и непредубеден поглед търсят 
истината и са готови да я направят достояние и на другите. Работят за 
духовно издигане на > човечеството, подбуждани от истинско 
убеждение и хуманни чувства. Така тези хора дават израз на ония 


възвишени качества, които лежат в естеството на този духовен знак. 

12. Риби 


Слънцето минава през Риби от 21/22 февруари до 21/22 март. 

Трети Воден знак. 

Дом на Юпитер, а според съвременната Астрология и на 
Нептуна - планетата на по-тънките душевни сили, които днес се 
стремят към проява: интуиция, ясновидство, психометрия, телепатия. 

Символ на всеобгръщащата Любов. 

Родените под знака Риби, имат изглед на пълни хора, но те не 
са нито месести и набити, нито пълнокръвни - имат дребна кост и 
халтави, пълни форми. Рамената им са кръгли, лицето също кръгло с 
блед цвят и влажни, мечтателни Очи - това, което се нарича „риби 
очи“. Темпераментът нервно-лимфатичен. 

Чувствителни и мекосърдечни натури, способни да се 
вживяват в чуждите състояния, хората от този тип драговолно се 
отдават в служение на другите Закон на техния живот е 
самопожертвуванието и служба на ближните. Затова много от 
чистите типове, родени под този знак, напущат светския живот и 
удоволствията и отиват между страдащите да им помагат. Болници, 
затвори, квартали на мизерията и нищетата - ето местата, където 
често ще срещнете на службда, в една или друга форма, тоя тип люде. 

Разбира се, не всички родени под тоя знак непременно се 
отдават на такъв род служение. Има измежду тях хора, които 
принадлежат към разни професии, но всички се отличават с по- 
голяма или по-малка състрадателност и отзивчивост към човешките 
неволи. 

Много от родените под Риби имат добре развити музикални и 
поетични дарби. Те са романтични натури, одарени с богата 


фантазия, която им създава един вътрешен свят, изпълнен с 

постоянно менящи се образи и видения. Възприемчиви за външните 
впечатления, и не по-малко чутки за внушенията, които изхождат из 
областта на подсъзнанието, техните състояния постоянно се менят. 
Ето защо, нерядко, след състояние на душевен подем и вдъхновение - 
те изпадат в мрачни настроения и изпитват безпричинна тъга. 

Водата, морето и звездното небе им упражняват силно влияние 
и те обичат да ги съзерцават. Колкото и да е благоприятна за някои от 
тях обстановката, всред която живеят, не може да се каже, че тия 
чувствителни натури са изобщо щастливи. Те често изживяват 
моменти на силен душевен гнет, на най-дълбок песимизъм и 
меланхолия. Някакъв непонятен страх ги измъчва, който ги кара да 
дирят самота и уединение. Изобщо, на родените под знака Риби не е 
съдено да изпъкнат на преден план в живота - те остават в сянка и то 
не поради липса на дарби и способности, а поради една властна 
повеля на тяхната съдба да се жертвуват и да служат. 

Сърдечни, приветливи и дружелюбни натури, с тиха и скромна 
обхода, те правят добро впечатление в обществото, още по-вече, че 
винаги се стараят да доставят удоволствие на другите. 

Мнозина родени под Риби имат медиумични дарби, а по- 
напредналите духовно са способни на дълбоки мистични 
преживявания. Те са може би оня дълбок душевен извор, от който 
произтича техния алтруизъм и тяхната воля за жертва и служение. 

„За да живее и прогресира, човек преди всичко трябва да има 
предвид общите интереси, защото личните му интереси се включват 
в общите. Ако всеки лист от дървото почне да мисли само за себе си, 
той ще изсъхне, защото соковете, които текат по дънера, са общи за 


всички.“ Из Беседите 


ъе) 
- 
Фе 


ЧАСТ ЧЕТВЪРТА - 
ПЛАНЕТНИ СФЕРИ 


ъо) 
-а 
на 


1. Представите ни за небето 


Под небе, в найх-обикновен смисъл, се подразбира синия свод, 
който се издига като купол над главите ни и по който денем обикаля 
Слънцето, а нощем греят месечината и звездите. По него се реят 
облаците и когато те покрият цялото небе, казваме, че последното се е 
заоблачило. Изразите „ясно небе“, „облачно небе“ явно показват, че 
простите, неуки хора отъждествяват небето с това, което днес 
наричаме атмосфера. Така са си представяли небето и старите гърци - 
за да не навлизаме по-дълбоко в древността. И за тях то е било онова 
полукълбо, което се е издигало над земята, считана тогава за площ, и 
което Атлас крепял на мощните си плещи. Този свод бил надупчен 
като сито, и през дупките на това сито светел вечният небесен огън на 
емпирея. Така си обяснявали по онова време естеството на звездите и 
техния блясък. 

По-късно, когато в образованите среди, тези полуемпирични 
полумитологични представи за небе и звезди били преодолени и се 
установил окончателно възгледа за кълбовидността на земята, 
създала се друга, по-“научна“ представа за небето, която лека-полека 
проникнала и всред народа. Според тези по-нови вярвания, земята, 
която е в центъра на вселената, е заобиколена от концентрични 
сфери, които са кристални и идеално прозрачни. Тия, именно, сфери 
образуват небето. По вътрешния свод на тия сфери, които се движат с 
различна скорост около земята, са прикрепени отделните планети. В 
първата, най-близка сфера, се намира Луната, във втората - 
Меркурий, в третата - Венера, в четвъртата - Слънцето и т. н. Всички 
тия прозрачни кълба, на които са прикрепени планетите, се обгръщат 
от сферата на неподвижните звезди, зад която пък се стели областта, 


наречена емпирей - царство на вечната светлина, на първичния огън 

и обиталище на блажените души. Няма да се спирам върху това, 
какви мъчнотии е създала тая представа за небето на гръцките 
астрономи при обясняване движението на планетите около земята. 
Въпреки поправките и допълненията, които са внесли при описване 
на планетните обиколки, общата представа за „небето“ се запазва 
непокътната в течение на повече от 12 века, дори до Коперниково 
време. Тая представа виждаме отразена и в драматичните описания 
на ада и рая, които Данте ни дава в своята „Божествена комедия“. 
Броят на небесата, от които е съставено небето, у разните народи е 
различен. У гърците небесата са десет, а като се брои и емпирея - 
единадесет. У мюсюлманите тия небеса са девет. У други народи те са 
седем. Познат е изразът „седмо небе“ като място на най-голямо, 
върховно блаженство. Християнското богословие признава три 
небеса: първото небе е туй, което днес наричаме атмосфера - областта 
на въздуха и облаците; второто небе е пространството, в което се 
движат небесните светила; третото, отвъд областта на светилата, е тъй 
да речем, същинското небе - обиталище на Бога, на ангелите и на 
светиите, които блажено съзерцават лика Божи. Ясно е от тия 
богословски представи за небето, че областта на небесните светила е 
ограничена и че зад нея именно се простира третото небе. Странно е, 
че жилището на Бога, според тия вярвания, се намира не в центъра на 
вселената, а някъде в периферията - в третото небе, което се простира 
зад първите две. Види се, във въображението на богословите, небето е 
представяло не толкова концентрични сфери, колкото нещо като 
огромно триетажно здание. Естествено е тогава Бог и неговите 
избраници да обитават най-горния етаж. 

Тия представи за небето бидоха окончателно разклатени от 
откритията на съвременната астрономия. Тя създаде една друга 
представа за „небе, която в края на краищата се свежда към 


представата за едно безкрайно пространство - пространството на 

безпределната звездна вселена. Ясно е, че „второто небе“ на 
теолозите, небето на небесните светила, не е ограничено до известни 
предели в пространството, а се простира „до безкрайност“. Де ще 
трябва да преместят те тогава 

„третото небе“?. Едно очевидно затруднение. 

При това астрономията отдавна отне на земята привилегията 
на земята да бъде център на света. Тя не е нищо друго, освен едно от 
най-малките, най-незначителните небесни тела, което няма дори своя 
собствена светлина. Слънцето, от своя страна, е само една звезда всред 
безкрайното множество звезди и доколкото се явява като център, то е 
такъв само на нашата планетна система. Много други звезди го 
превъзхождат, както по-големина и блясък, тъй и по богатство и 
разнообразие на ония планетни системи, на които те се явяват негли 
като мощни централни ядра. При това, установява се, че всички ония 
звезди, които виждаме с просто око на небето, както и милиарди 
други, невидими за невъоръжено око, ала достъпни за мощния 
поглед на съвременните телескопи, принадлежат към едно и също 
звездно семейство - това на Млечния път или на така наречената 
галактична система, която според съвременните астрономични 
схващания, представя един лещовиден звезден куп със спирална 
структура. А такива звездни купове като Млечния път, отдалечени на 
милиони светлинни години от нас, както и мъглявини, които ще се 
развият в бъдеще в звездни купове, има не малко. Видимите граници 
на вселената, следователно, постоянно се отдалечават, и никой не 
може да каже, какво се крие зад тях - в бездънните глъбини на 
безкрайното пространство. 

Това е „небето“ на съвременната астрономия - безпределното 
физическо пространство, в което се движат милиарди звезди, 
принадлежащи към различни „галактични системи“, отдалечени една 


от друга на огромни разстояния, образуващи същински космични 

пустини. Дали тия звезди и планетите, които се предполага да 
обиколят около много от тях, са населени с живи същества, за 
съвременната астрономия е загадка. Така както обаче го описват, това 
„небе“ изглежда пусто, неодухотворено от живот и живи същества. 
Ясно е от изложеното дотук, че колкото и да е пораснало по 
размери небето в съзнанието на хората, то си остава в края на 
краищата все онова физическо пространство, в което са пръснати 
небесните светила. Вярно е, че в съзнанието, най-вече на 
религиозните хора, има и една друга представа за небето, макар и 
твърде смътна. Небето за тях е оня невидим свят, оня „задгробен мир“, 
в който отиват душите на праведните след смъртта. В това небе 
царува Бог, там е Неговият „престол“, там пребивават ангелите и 
светиите, които постоянно Го хвалят и Го славят. Религиозните хора 
от християнската епоха са добили тази представа за небето 
благодарение на ония символични картини, които пророците от 
Стария и Новия завет са нарисували в свещените писания. Един хубав 
образец на такава картина на небето - една от най-последните - 
представя картината, нарисувана от Йоана в Откровението. 
Мистиците и ясновидците от по-ново време, когато умовете на 
хората се “подготвиха за едно  по-научно > схващане на 
действителността и за едно по-дълбоко разбиране символичния език 
на писанията, ни дават една по-друга картина на небето. Небето, 
според тях, не е нито синия небесен свод на необразованите хора, 
нито локализуването в пространството небе на теолозите, нито 
безкрайното звездно пространство на астрономите. То е оня 
възвишен, високо организиран, макар и невидим за физическите очи 
свят, в който пребивават най-разумните, най-високо напреднали 
същества. Този свят не е нематериален - той е образуван от най- 
тънката, най-фина материя, която все пак е на степени, за да може да 


изрази живота на духовните същества, които също са на степени. 

Небето, според схващанията на окултистите, се организира по 
силата на ония вътрешни сродства, на оная вътрешна „гравитация“ по 
закона на любовта, която съществува между обитателите на този 
велик свят. Ангелите, които се привличат едни други благодарение на 
тия тъкмо вътрешни сродства, по мисли, по чувства, по действия, 
образуват по-големи или по-малки общества. Всеки отделен член на 
тия общества, по силата на едно вътрешно „тежнение“ заема точно 
мястото, което му се пада и изпълнява службата, която отговаря на 
неговите знания. Сам излъчващ светлина, която се предава на всички 
членове на обществото, той, от своя страна, непрекъснато възприема 
пълните с любов и живот излъчвания на другите. Това е един живот 
на непрекъсната вътрешна обмяна, правилна и хармонична, която 
образува от това общество един жив организъм. Членовете на тия 
общества ту се пръскат в пространството в изпълнение на своите 
високи функции, ту се събират в един определен център във 
вселената, за да споделят резултатите от своята работа, ту се 
съединяват около някое възвишено същество от по-висока йерархия, 
за да получат неговите наставления и напътствия. 

Макар че обитателите на небето са навред, небесните тела са 
все пак фокуси, към които те обикновено се привличат, по силата на 
сродството, което съществува между тях и жителите на поменатите 
тела. 

Около напредналите небесни светила се привличат и 
високонапреднали духовни същества; духовната атмосфера на ония 
от тях, които са на едно по-низко стъпало на развой, гъмжи от 
недотам напреднали духове. Земята, например, е едно от последните 
небесни тела. Ясно е, следователно, че всяко небесно тяло си има свое 
собствено > население от въплътени и  невъплътени души. 
„Движението“ на това население се обуславя от оня непрекъснат 


процес на превъплъщаване и „умиране“, който засяга недостатъчно 

още напредналите, подвластни на смъртта, души от целокупната 
човешка раса. В духовната атмосфера на по-низко стоящите светове, 
обаче, работят и високо напреднали същества, които принадлежат 
към висшите царства на „небето“; те дори понякога се въплъщават на 
това или онова небесно тяло, за да изпълнят някоя духовна мисия, 
свързана с повдигането на душите, обитаващи физическата и духовна 
сфери на небесните тела. 

За да обобщя изложените схващания за „небето“, ще приведа 
някои мисли от Учителя, засягащи тъкмо тоя въпрос. 

„Според нас, казва Учителя, има три вида слънчеви системи. 
Първите от тях, които са органи на цели звездни Вселени, образуват 
материалния, физически свят, изтъкан от най-плътната материя, 
макар и тя да е на степени. Вторите са направени от по-фина 
материя, от материята на духовния мир и спадат към ангелския 
свят. Третият вид слънчеви системи образуват в своята съвкупност 
божествения свят и са направени от най>-фината материя.“ 

„Небето, за което се говори в свещените писания, не е оня син 
свод над нас, зад който се губи мировото пространство и на който 
светят нощно време звездите. Небето е организирано от висши 
същества, от велики души и затова то е велико в своите действия. 
Ангелите, които населяват „небето“, са велики души, които 
постоянно изпращат светлината си в целия свят. Енергията на 
тяхната мощна мисъл се разпределя в целия космос и движи като една 
колективна сила всичко в света. Не мислете, че ангелите са някакви 
невеществени същества, някакви призрачни „духове“. Те са същества, 
чиито тела са Високо организирани, образувани от чиста, лъчиста 
материя. Един ангел може така да владее тялото си, че да става 
видим и невидим, може свободно да пътува в безпределното 
пространство със скорост много по-голяма от тази на светлината, 


той може да преброди цели слънчеви системи, цели звездни вселени. 

Ангелите също се намират на разни степени на развитие, но 
те се делят изобщо на две възвишени царства. Тези от по-високото 
царство рядко слизат на земята. Принадлежащите към по-долното 
царство, обаче, слизат по-често, за да помагат за духовното издигане 
на хората. Тези велики братя на човечеството са произлезли от 
човешката раса, но са минали по свой път на развитие милиарди 
години преди земния човек, при условия много по-благоприятни, които 
използували разумно. 

И ако животът на човечеството върви по известен план, ако на 
земята цъфтят култури, с техните науки, религии, изкуства, ако 
хората имат един вечен стремеж към развитие и съвършенство, това 
се дължи на тия разумни същества, които са тясно свързани с хората 
и постоянно работят и се грижат за тях. От техните сърца блика 
любов, радост и живот. И благодарение на този техен импулс хората 
живеят и се стремят. Тяхното желание е човечеството да добие онази 
светлина, която те имат, онази свобода, на която те се радват. Те 
искат да научат човеците да живеят съобразно с ония велики закони, 
по които те живеят. А те прилагат най-разумните закони в света. Те 
водят най-чистия и възвишен живот, живот на абсолютно 
безкористие“. 

С тоя цитат от Учителя, който хвърля жива светлина върху 
същината на небето, аз привършвам своята статия относно общите 
представи за небето, които са царували и царуват в умовете на хората. 
Но мисля, че не ще е безинтересно за читателите, да прочетат едно 
по-конкретно и по-подробно описание за небето и небесния живот на 
неговите светли обитатели. Такова именно описание е дадено в 
непосредствено следващата статия: „Небесният живот“, чийто 
материал е почерпен из книгата „Небето и неговите чудеса и адът“ от 


Сведенборг - един от най-мощните западноевропейски ясновидци, 

смогнал да опише ясно и конкретно един свят, който мъчно се подава 


21. 
на описване . 





21 Тази статия е поместена в сп. „Житно зърно“, Бр. 7-8, 1938 г. 
219 


2. Строежът на човека 


Още от незапомнени времена мъдреците са казвали, че ние 
никога не ще добием безсмъртната истина, ако не я открием вътре в 
себе си”. Още в ранни времена опитността е потвърдила тази теория, 
понеже въпреки всичкия прогрес в научните “изследвания 
относително естеството на човека, които бяха извършвани чрез 
изследвания на външното царство на природата, същинското 
устройство на човека - онова, което съставлява съществения му бит, 
не е било още открито. Ние знаем, че от яйцето се развива 
зародишът, от зародиша - детето, от детето - възрастния; ние знаем 
реда, по който тези процеси се извършват, ала ние не знаем нищо 
относно силите, които ги произвеждат. Такава една алхимична игра 
от страна на природата, за да израсте от една клетка, в която никакъв 
човек не се съдържа, би изглеждало абсурдна, невероятна и чудесна, и 
не би била повярвана от никого, ако това да не бе добре познат факт, 
и бидейки ежедневен, той е престанал да изглежда чуден, тъй че сега 
се вижда странно, ако някой се удивлява, като как би било възможно 
такова нещо. 

Хорн казва: „Чрез един мълчалив, невиден, мистериозен 
процес, най-красивото цвете в градината изниква от едно малко 
незначително семе“. Такъв един мистериозен процес се случва и в 
еволюцията на човешкото тяло. Всички тези процеси са очевидно 
последствията на действието от една причина, пригодна, за да ги 
произведе; да отказваме - това би било равносилно да твърдим явния 


абсурд, че нещо би могло да стане от нищо, и законът на логиката ни 





52 
Тази статия е поместена в сп. „Житно зърно“, Бр. 7-8, 1930 г. 

показва, че една физична причина произвежда един физичен ефект, 
едно живо тяло може да се произведе само от една жива сила, един 
умствен организъм - от едно разумно същество. Дали физическото 
тяло е еволюирало от по-долното животинско царство, и дали 
известни животни са резултат на едно извращение и понижение на 
човешката природа, не ни занимава засега. Онова, което знаем е, че 
никакъв живот, нито пък разум биха могли да се проявят в една 
форма, ако тези сили не се съдържат в нея; и ние знаем, така също че 
не би могъл да се създаде живот чрез смърт, нито пък да се създаде 
някакъв разум от онова, което няма разум. 

Но, ако популярната наука очевидно не знае нищо относно 
произхода на проявата на живота, нищо от онова, което смътно се 
нарича „душа“ нищо относно естеството и произхода на ума (чиито 
функции се изискват, за да даде възможност на мозъка да изследва 
подобни неща), нищо относно духа и нищо относно висшето 
устройство на човека, чийто вънкашен израз и символ е физичното 
му тяло, не би било неуместно да се отнесем към други източници за 
сведение и да чуем, какво са учили древните мъдреци досежно 
принципите, които обясняват устройството на човека. 

Древните индийски мъдреци сравняваха човека с едно водно 
лале, което расте във водата (света), чиито корени извличат своята 
хранителност от земята (материално естество), като издига главата си 
към светлината (духовното царство), от което приема силата да 
развива заложбите си, които се таят в неговото устройство. 

Много е било казано вече в окултната литература относно 
седморния състав на човека; но за да има пълнота, ние ще го 
прегледаме пак: 

1. Рупа. Физичното тяло, обвивката на всички други 
„принципи“ през живота. 


2. Прана. Живот или жизненият принцип. 

3. Линга Шарира. Етерният образ или > дубликат на 
физическото тяло „призрачното тяло“. 

4. Кама Рупа. Животинската душа Седалището на 
животинските пожелания и страсти. В този принцип се съсредоточава 
живота на животинския и смъртен човек. 

5. Манас. Ум. Разум. Съединителната връзка между смъртния 
и безсмъртния човек. 

6. Буди. Духовната душа. Обвивката на чистия и всемирен 
дух. 

7. Атма. Дух. Отражението на Абсолюта. 

Гете? казва: „Една дума се явява удобна, когато отсъствува 
понятието“. В нашия материален век самото значение на термините, 
означаващи духовни сили и състояния, се е загубило и извратило: 
„Бог“ се предполага да означава едно неестествено, свръхестествено 
съзнание вън от природата. „Вяра“ е станало доверчивост и вярване в 
мненията на другите. „Надежда“ е станала лична корист. „Любов“ се 
предполага да е себелюбиво пожелание и пр. Не е чудно, 
следователно, ако горните термини са непроумеваеми за мнозина 
или пък криво се тълкуват от тях, тъй като те всички представляват 
известни състояния на съзнателност, които човекът никога не е 
изпитал. В това именно се съдържа мистерията. 

Философите на средните векове символизираха тия седем 
принципа със знаковете на седемте планети, от които седем 
космични тела, видими в небесата, получиха своите имена; и ако това 
се проумее, то ще стане тутакси ясно, че ония които отричат 
седморното подразделение на планетите, излагат само собственото си 
невежество и криви понятия. Никой в същност не може да критикува 
онова, което не разбира; но в самомнението си въобразява, че стои по- 


горе от всичко, и се мисли по-мъдър, отколкото всичките мъдреци, 





23 Йохан Волфганг Гьоте. 

забравяйки думите на Шекспир: „Глупецът си мисли, че той е умен, 
ала умният знае, че той е глупав“. 

Когато древните учени говореха „за седемте планети“, те 
разбираха седем духовни, творчески принципи, на които популярната 
наука знае само външната им проява в областта на явленията. Право е 
казано, че никой не е виждал даже и земята; това, което виждаме, е 
само едно проявление на един принцип, наречен „земя“. Същинската 
есенция на „материята“ е отвъд понятията на земния ум. 

Погледнати от това становище, седемте планети в 
устройството на човека, както и в устройството на природата изцяло, 
представляват следните елементи, сили, есенции или форми на 
съществувание: 

1. Сатурн (Пракрити) - Материя - вещество, материалният 
елемент във всички неща в трите царства на природата (физическото, 
астралното и менталното полета). Тя е това, което дава стабилност и 
солидност. 

2. Луна (Линга) - Етерното или звездното тяло на човека; 
царството на сънищата, мечтите, в което съществува само отражение 
на истинския живот и светлина на Слънцето; тя представлява също 
интелектуална спекулация без мъдрост; и формите принадлежащи на 
това царство са тъй променчиви, както са и човешките мнения. 

3. Слънце. Сол (Прана). Животът на физическото и духовно 
полета. Център на планетната система, то произвежда проявленията и 
дейността на живота във всяко поле на съществувание. 

4. Марс (Кама). Страстният, емоционалният, животинският 
елемент у човека и в природата; седалище на пожеланията и 
собствената воля; това, което се проявява като лакомия, завист, гняв, 
сладострастие и самолюбие във всичките му форми; но което е така 


също източник на сила. Има многобройни болести, които се 


причиняват от чрезмерното или нередовно действие на силите, 
присъщи на това царство; 

5. Меркурий (Манас). Умът; 

6. Юпитер (Буди). Принципът, който се проявява като духовна 
сила, била тя за добро или зло. Разум, интуиция, вяра, твърдост, 
схващане на истината. 

7. Венера (Атма). Принципът, който се проявява като 
всемирна Божествена Любов в своята чистота, бидейки сходна с 
Божественото самопознание. Ако се съедини с Меркурий (разум), тя 
съставя мъдрост. Действуваща в животинското полетя произвежда 
животински инстинкт и на физическото поле тя причинява 
притеглюванията на противоположните полярности, химическите 


54 
афинитетии пр. 





54 те 

Който желае да знае в какъв смисъл се употребяват имената на планетите, нека 
прочете книгата на Анри Дюрвил „Познаване на болезнените предразположения и на 
темперамента по лицето“ (издание на „Водолей“). |бел. Г. Радев! 

3. Езикът на звездните небеса 


(Из книгата „Небесна динамика“ на Н. Р. Вигроупе”) 


В природата няма нищо нямо, нищо лишено от смисъл; и 
онова, което на човека се струва нямо, безжизнено и инертно, е само 
наглед такова, и то за грубите му сетива. Това е тъй наречената Майа, 
илюзията на материята. Науката отново, в цикъла на своята пробуда, 
показва всеки ден с помощта на микроскопа, спектроскопа и камера 
обскура, че всичко в природата се намира в непрекъсната дейност, че 
не само е одарена с движение и живот, а и постоянно еволюира. Да 
живееш, ще рече да притежаваш известна степен на разумност, сиреч 
да притежаваш битие и следователно съзнание в една или друга 
форма. Животът и интелигентността налагат притежаването на една 
или друга форма на език, присъщ на дадено поле на проява. Тия 
форми на говор са достъпни за човека, стига само да може да дойде 
във връзка с тяхното поле, защото нему е била дадена власт над 
всички неща, както и на небето, тъй и на земята; така че агностика, 
който твърди, че „материята може да мисли“ се твърде приближава до 
истината. 

За оня, който изучава природата, признат факт е, че всяка 
област в нея притежава свой собствен език, както и не по-малко 
ценната способност да пише своята собствена история, не по 
изкуствен начин като човека, а с една научна ясност и красноречие, 
носещи строгото величие и голота на чистата истина. Великите 
геологични глави от миналата история на нашата земя са дълбоко 


поучителни, не толкова поради божественото откровение за нейния 





2 Тпотаз Н. Вигроупе (1855-1894) - британски астролог и мистик. Неговото 
произведение, за което става дума тук е „Се!езпа! Пупаписз“ (Небесна динамика). 

произход и развитие, колкото поради положителното знание, що 
придобиваме за нейното бъдеще и за нейния край. Същото е и за 
звездите, Слънцето, Луната и планетите. Математиката и разума 
могат да разкрият техните движения, техните съчетания и техните 
трансформации в коя да било епоха на миналото. Те могат също да 
предскажат в еди-кой ден, еди-кой час относителните им положения в 
космоса, било в близко или далечно бъдеще. Това е, в известна 
смисъл, външният език на звездните небеса. Това е математична 
формула на езика на природата. Така говори тя на човешкия ум и му 
позволява да навлича мантията на пророк и да предскаже бъдните 
събития. 

Ала има един по-дълбок и по-скрит език от този на 
математиката. Този вътрешен език говори на душата и на 
интуитивния дух и разкрива недоловимите хармонии на нашата 
звездна система, породени от вечно менящите се движения на 
световете, пръснати в пространството. И чрез изпитване на тия 
движения човешкият ум с помощта на интуитивните долавяния на 
душата, може да види и проумее реакциите и дисонансите в 
природата, възникващи непрекъснато съобразно с всемирния закон 
за равновесието. 

Какъв е този тайнствен език и как можем ние, обитателите на 
земята, не само да разчетем блестящата азбука на звездното небе, аи 
да се научим ясно да проумяваме уроците и откровенията, които то 
ни дава? Нашата задача е да отговорим именно на тия въпроси. Ала 
преди това, ние обръщаме вниманието на читателя върху великия 
херметичен закон: „Гова, което е на земята, е като онова, що е на 
небето; и туй, което е горе на небето, е като това, което е на земята“, 
или по-накъсо „както горе, тъй и долу“. 

Читателят ще стори добре да размисли дълбоко върху този 


велик закон, който прониква във всички области на живата природа. 

Това е оня миров закон на съответствията, който е едничкия ключ на 
всички метафизични загадки. 

Окултните закони и духовните сродства не могат да се докажат 
експериментално ВЪВ физичните лаборатории. Законите и 
принципите, които регулират вечните аналогии на природата, не 
могат да бъдат постигнати и разбрани по чисто външен път - по пътя 
на сетивния опит и логичните разсъждения. Този род явления са 
чисто духовни, окултни, и следователно те трябва да се изследват 
непосредно на тяхното поле на проява. 

След тия кратки забележки ние можем вече да проникнем в по- 
вътрешните области на човешкото съзнание, където така наречената 
точна наука, със своите ограничения и условности, не ще може вече 
да ни следва. 

Човек е една вселена, един микрокосмос, едно съвършено 
съкращение на небесата. Дванадесетте подразделения на слънчевата 
година, наречени знакове на зодиака или зодии, отговарят на 
дванадесетте подразделения на човешкия организъм и намират в тях 
своя пълен израз“, когато пък 12-те съзвездия на зодиака имат 
същото мистично сродство с човешката душа. Ала има голяма 


57 
разлика между знакове и съзвездия. 





26 Тне Гапоиасе оГ Ше Згагв от същия автор, преведена и на френски „Ге |апваге дез 
Етойез“ раг Вигеоупе; Рап5, ГлЬгаш е Свасоппа; 11 Опа: баш! Мае. |бел. Г. Радев! 

27 Еклиптиката е разделена, както е знайно, на, 12 части от по 302, като се почне от 
пролетната равноденствена точка. Знаковете следват реда на зодиакалните съзвездия 
и носят техните имена: Овен, Телец, Близнаци, Рак, Лъв, Дева, Везни, Скорпион, 
Стрелец, Козирог, Водолей и Риби. Някога знакове и съзвездия са съвпадали, но 
днес, вследствие прецесията на равноденствените точки, това съвпадение е 
нарушено: фактически днес знака Овен стои срещу съзвездието Риби. Тук някои 
съвременни астрономи смятат, че са открили Ахилесовата пета на астрологията. Но 
те забравят, че между знак и съзвездие в астрологична смисъл на думата има дълбока 
разлика: Знаковете в астрологията не са произволни деления на еклиптиката, а се 
обуславят от промените в космичната поларност на слънчевата енергия. Така че, дето 
и да се намират пресечните точки на еклиптиката с екватора, сиреч дето и да се 
намират равноденствените точки по отношение на неподвижните съзвездия, реда на 

И тъй човек може да се разглежда като един вид миниатюра на 
мировата природа. Гой може да се смята и като приемател на оня 
непрекъснат ток от жизнена есенция, която съдържа всички качества, 
присъщи на физичния живот, както и всички елементи, необходими 
за духовния растеж и развитие. В окултизма това се нарича „едничкия 
принцип на живота“. Той е едновременно и физична сила, и духовна 
енергия, и божествено „Дишане на Бога“, спроти състоянието и 
полето, където се появява. 

Понеже човек възприема непрестанно, той трябва и 
непрестанно да предава според изискванията на закона за акцията и 
реакцията. А качеството на силата, която той излъчва и препраща, 
зависи от неговото умствено и душевно развитие, от естеството на 
неговите вътрешни стремежи. Най-главните фактори са чистота на 
желанията и силата на разумната воля. Така че човек е в състояние да 
предаде на тези, що го заобикалят, или своята отровна мисъл 
душевно неравновесие, или една досущ безполезна и отрицателна 
субстанция без определена форма (в случай, когато волята е слаба и 
умът суетен и повърхностен), или светлината на духовния живот, 
който може да пробуди околните да асимилират божествената 
енергия. 

Най-сетне, ако човек действува и реагира постоянно вътре в 
себе си, то е, защото той е едно съзнателно средоточие, в което се 
кръстосват разнообразни трептения, възбудени от живите сили на 
природата. Човек в един голям музикален инструмент, чието тяло е 
корпусът, а сетивата - струните, които непрестанно трептят в отговор 
на непрекъснатите вибрации, приведени в движение от Слънцето, 


Луната и планетите. Мозъкът е оня извънредно чувствителен апарат, 





знаковете ще си остане същ и имената ще останат неизменни, защото те са чисто и 
просто символи на последовните смени на слънчевата поларност. Б. пр. |бел. Г. 
Радев! 

който работи в строга зависимост от хармонията или дисонансите, 
предизвикани от тези трептения. Да се проучат причините на тия 
трептения, ще рече да познаем сами себе си и ония вечно деятелни 
сили, които предизвикват различните събития и чиято съвкупност 
образува потока на всекидневния ни живот. 

Нека не се забравя, че Слънцето е първопричина на всяко 
земно битие, на всеки живот тук на земята, а Луната - вторичен 
фактор. Планетите от своя страна образуват светлините и сенките - 
подробностите на картината. 

В течение на дванадесетте слънчеви месеца, сиреч от встъпване 
на Слънцето в първия градус на знака Овен в мига на пролетното 
равноденствие, до възвръщането му пак в същата точка на следната 
година, в този именно цикъл се раждат всички възможни видове на 
човешкото естество. 

Слънцето, със своето реално, истинско положение в зодиака, 
показва първия подтик за духовния развой на човешката раса, а с 
видимото си годишно движение, (което е в същност отнесеното към 
Слънцето движение на земята), показва първият импулс на 
индивидуалния човек; планетите пък и Луната чрез своето 
положение в зодиака поляризират силата на Слънцето и разкриват 
същевременно природата и направлението, в което неговото влияние 
се проявява. Но за да се проучи вътрешното, окултно естество на 
силите, които управляват даден индивид, нужно е преди всичко да се 
научат елементарните начала на астрономията и астрологията, с 
други думи да се усвои напълно външната азбука на небесния език. 
Едва след това може да се започне с излагане на най-простите форми 


на този език, чиято музика е вдъхновила големият Самоски мъдрец 

Питагор да го формулира пред своите избрани ученици като 


«8 
„хармония на сферите 





58 
Тази статия е поместена в сп. „Житно зърно“, Бр. 8, 1924 г. 

4. Сфера на Луната 


Ония, които се занимават с трудните въпроси на окултната 
космогония, почти единодушно признават, че Луната е едно от най- 
тайнствените небесни тела. Не само защото материалът, с който 
разполагат - многобройни митове за Луната, произхождащи от разни 
народи, откъслеци от езотерични книги и писания, засенчени от един 
често пъти тъмен символизъм, оскъдните вести на астрологичната 
традиция - е труден за разчитане. А и защото онези, които са 
оставили някакви устни или писмени предания за Луната, съзнателно 
са премълчали и забулили много неща, като са сгъстили по такъв 
начин още повече тайната около това тъй дълбоко и неразривно 
свързано със Земята небесно тяло, което днес се върти около нея като 
неин спътник. 

Физиогномистите-типолози, от своя страна, се оплакват, че 
лунният тип, - а той е специфично женски, макар да има и мъже, 
които попадат под него - е с такава подвижна, капризна и загадъчна 


психика, че е мъчно да се следят и отгадават нейните непрестанни 


флуктуации. 


Астрономически характеристики на Луната 


А какво да кажат астрономите? Те имат, може би, най-голямо 
право да се оплакват от това капризно, крайно променливо небесно 
тяло. Защото астрономичната теория на Луната е била открай време 
най-трудната > задача за астрономията И днес, въпреки 
километричните формули за определяне елементите на Луната, 
съдържащи стотици членове, определянето на точни лунни 
координати, особено за по-значителен период от време, си остава 


само мечта. Таблиците за Луната, които астрономите съставят след 

толкова уморителни изчисления, след няколко десетки години стават 
вече негодни за точно определяне на нейните координати, защото 
между изчислените и наблюдавани нейни положения се явяват 
значителни разлики. Луната с бързо променливите елементи на 
своята орбита около земята: перигей, възли, наклон на площта на 
въртенето и относно еклиптиката, ексцентрицитет на лунния диск и 
пр. и пр. непрестанно изменя на астрономите, които се мъчат да 
фиксират движенията й в точни числа! Въртейки се около земята по 
своята тъй променлива орбита, Луната описва около еклиптиката, 
сиреч орбитата на земята около Слънцето, същинска змия. Това са 
приблизително 13 пълни вълни, които отговарят на около тринадесет 
синодични обиколки на Луната около Земята в течение на една 
година. 

Може би, не ще е безинтересно да приведа тук някои 
изчисления във връзка с циклите на Луната и Сатурна, които съм 
правил по друг повод - изчисления, които разкриват ония тънки 
връзки, що съществуват между спътника на Земята и стария бог на 
времето и съдбата - тайнствения Хронос. 

Известно е, че има няколко лунни месеци, сиреч обиколки на 
Луната около Земята: звезден (сидеричен) месец, който трае 27 д. 7 ч. 
43 м. 1155 с; тропичен (от едно преминаване през пролетната 
равноденствена точка до следно преминаване) с дължина 27 д. 7 ч. 43 
м. 4,78 с; синодичен (от новолуние до новолуние) с дължина 29 д, 12 ч. 
44 м. 2,68 с; аномалистичен (от перигей до перигей), който трае 27 д. 13 
ч. 18 м. 33,1 с. и драконичен (от възел до възел), който трае 27 д. 5 ч. 5 
м. 36 с. Нарочно приведох числата, които дават > тяхната 
продължителност, за да се види, че тя е различна за различните 
лунни обиколки. Ала оня лунен цикъл, който в случая ни интересува, 
е така наречения синодичен месец. Той е резултат, както е известно, 


от комбинираните движения на Луната около Земята и на последната 

около Слънцето. Той е, по тази тъкмо причина, и най-дълъг - 29 д. 12 
ч. 44 м. 2,68 с. От едно новолуние до следно новолуние протичат 
тъкмо толкова дни, и те “представят, както е  знайно, 
продължителността на оня лунен месец, който лежи в основата на 
лунния календар. 

Без да се впущам в подробностите на разните изчисления, 
които са свързани с този или другите месечни цикли на Луната, ще 
пристъпя направо към ония резултати, които ни дават пресмятанията, 
засягащи синодичния лунен месец и звездната обиколка на Сатурна 
около Слънцето. Знайно е, че последната брои 29 год. 166,95 дни, т. е. е 
29,46 год. 

Оказва се именно че в течение на едно пълно звездно 
завъртане на Сатурна около Слънцето, т. е. на 29,46 год. Луната прави 
365,3 синодични обиколки. А 365-3 ни дава с приближение до 
няколкостотни броя на дните, които се съдържат в една земна година. 
От горното е ясно, че една синодична обиколка на Луната, сиреч един 
синодичен месец, разгледан циклически по отношение годината на 
Сатурна (-29-46 земни години) представя същото, каквото представя 
един ден по отношение на земната година. С други думи, един 
синодичен лунен месец представя един ден от „Сатурновата година“. 
Триста шестдесет и петте синодични месеца, които се съдържат в 
Сатурновата „година“ са неговите 365 „дни“. Разбира се, тия 
отношения трябва да се разбират циклически - по закона на 
аналогичните или съответствуващи цикли. Нека дадем сега една по- 
точна формулировка изразяваща горните съотношения: 

Звездната обиколка на Земята около Слънцето се отнася към 
денонощното завъртване на Земята около нейната ос така, както се 
отнася звездната обиколка на Сатурна около Слънцето към 


синодичната обиколка на Луната около Земята. 


Ако означим звездната обиколка на Земята с Тз, звездната 
обиколка на Сатурна с Тс, едно земно денонощие с д, а един 


синодичен месец с сМ, ще имаме формулата: 


13.. Тс 


д см 


Изразено в цифри, това отношение е приблизително равно на 





365. 

За ония, които са запознати с астрологията, това съотношение 
между един типичен лунен цикъл и сатурновия звезден цикъл, само 
още веднъж подчертава познатата интимна връзка, що съществува 
между Луната и Сатурн. Не само защото тя се подсказва от 
очевидното съвпадение на числата 29,5 (синодичен месец) и 29,46 
(звездна обиколка на Сатурна) - съвпадение, чиито последици 
изпъкват с особена сила, при изчисляване на така наречените 
„прогресии“ в хороскопа. Защото за всеки, който се занимава с 
астрология, става тогава ясно, че един какъв да е аспект между Луната 
и Сатурн в радикалния хороскоп, да речем един тригон, или една 
квадратура, продължава да съществува и при движение на тия два 
астрологични фактора - „прогресивно“ на Луната и сидерично на 
Сатурна - тъкмо затова, защото то става в еднакви по време цикли. 

Разбира се, приведената по-горе формула ни навежда на по- 
други изводи из областта на езотеричната астрология, на които ние 
засега няма да се спираме. Приведохмея, обаче, за да подчертаем още 
веднъж връзката между Луната и Сатурн, която ни е дадена в 
геометричната формула на зодиака. В зодиака, както е знайно, 
Луната, която „владее“ в знака Рак, е полярно спрегната със Сатурна, 
владееща в знака Козирог. Тия две „планети“, тия две течения в 
аурата на Земята, се явяват полярни и допълнителни. 

Луна-Сатурн, това е човешката личност, ограничена от своята 


съдба. Луната - това е психичната енергия на човешката личност, 

която енергия се проявява в превратностите на ежедневния живот по 
силовите линии на съдбата, определени от Сатурна. Луната и Сатурн 
- това е типичното ядро на съдбата в живота на човека. В това ядро се 
крие цялата наследственост на човека, резултат на неговото минало, 
неговата „карма“. Ако се изразим с езика на индуската езотерична 
философия, популяризиран от теософията, ще кажем, че Луната - 
това е превъплъщаващата се „личност“ с нейната карма. 

Споменах по-горе, че Луната, в движението си около Земята, се 
вие около еклиптиката като същинска змия. Това е едно 
вълнообразно движение с около 13 цели вълни. „Хълмовете“ на тия 
вълни (при пълнолуние) са разположени към „външните планети“, 
сиреч към ония планети, чиито орбити включват орбитата на Земята 
- Марс, Юпитер, Сатурн, Уран, Нептун, Плутон. А „долините“ на тия 
вълни (при новолуние) гледат към „вътрешните“ по отношение на 
Земята планети: Венера, Меркурий. Това обстоятелство ясно показва 
онази роля, която винаги се е приписвала на Луната по отношение на 
Земята - да бъде един вид събирателна леща на влиянията, както на 
„Външните, така и на „вътрешните планети, които влияния да 
предава и разпределя на Земята по законите на периодицитета. И 
наистина, като се проследи движението на Луната в зодиака в 
течение на един месец, ще се види, че тя идва в досег с всички 
планети от слънчевата система - идва в „съвпад. с тях, отделя се след 
туй, като образува всички видове „аспекти“. Луната през време на 
месечната си обиколка около Земята, като че ли възприема и 
отпечатва цялата подвижна геоцентрична схема на планетните 
положения, проектирани в зодиака. Грябва, обаче, да споменем, че 
Луната не само предава на Земята планетните енергии, а и извлича, 
изсмуква от нея периодически известни енергии, които са изгубили 
своя творчески ритъм. Луната е, която постоянно „очиства“ Земята от 


натрупаните в нея нечистотии. Само това е достатъчно, за да се види 

каква огромна роля играе тя във биопсихичния живот на Земята, като 


жив организъм. 


Съответствия на Луната в органическия живот на човека 


Не само астрологичната традиция, а и множество съвременни 
научни наблюдения показват, че Луната е дълбоко свързана с цялата 
органическа природа в нейните основни биологични функции. 
Всички вегетативни процеси в органическия свят, размножаването, 
растенето, с неговите периоди на подем и упадък, с неговите фази на 
градеж и рушение, на разцвет и гниене са все процеси, които спадат 
към сферата на Луната, в която царува закона на периодичността. 

Психологически Луната е свързана с възприятията и 
представите, с паметта и фантазията. Лунната сфера в човека носи не 
само паметта на настоящето, на настоящия човек като „възприемащо 
и представящо съзнание, а и паметта на миналото, както 
индивидуална така и колективна. Ето защо, Луната е така дълбоко 
свързана с онова, което в съвременната психология се нарича 
„несъзнателно“ или „подсъзнание“. В психичната сфера на Луната се 
съхраняват всички образи на миналото, целия родов и расов атавизъм 
на индивида. Това се потвърждава и от изследванията на 
съвременните астролози, които работят по методите на научната 
статистика. В своите статистични изследвания върху астралната 
наследственост видният французки астролог Пол Фламбар идва до 
заключението, че Луната, покрай хоризонта (асцендент-десцедент), 
представя главен фактор на наследствеността. 

Аналогически разгледана, по закона на съответствията, Луната 
представя жената-майка, съпругата привързана към бащата на 
нейните деца и към домашното огнище. Като такава, тя е хранителка 
на традицията, на родовия и расов опит. В образа на древната Пития 


- жрица в прорицалището на Аполона в Делфи, ние имаме женската 

пасивна, „нощна“ страна на астралната светлина, чието положително, 
светло, „дневно“ течение представя Аполон. Тя представя онази 
материя, която отпечатва послушно всички образи на пластичната 
фантазия - лична или колективна; тя носи всички клишета на 
миналите, настоящи, както и на ония бъдещи събития, които ще 
станат в даден период от време, определен от „Сатурна“. Ето защо и 
Питията, един типичен медиум, каквито са спиритичните медиуми, 
носещи силно отпечатъка на Лунната 

„сигнатура“, е била внятен за хората глас на рода, на прадедите, които 
се грижат за потомци, глас на предците на племето или расата. И 
нейните прорицания са били често изричани в несвързани думи, в 
смътни символи, по-смътни и по-несвързани по някой път от 
сънищата. Защото и сънищата или сънуването изобщо, така дълбоко 
свързани със символичната функция на подсъзнанието, спадат все 
към сферата на Луната. 

В астрологията Луната представя, пак по закона на 
съответствията, народа, широките маси, чиято психика - лунна по 
естество, е предмет на днешната психология на масите. 

Луната цари  навред, където преобладава > пасивното, 
възприемащото, отразяващото; навред, където чисто вегетативното 
изпъква с особена сила. Народи, и племена, които живеят, трудят се, 
размножават се, ядат, пият, без да се стремят към нещо по-високо, 
живеят по „лунному“. Те живеят със създаденото от деди и прадеди, 
със старите вярвания и предания, със старите нрави и обичаи. Често, 
по силата на известни политически и културни влияния, те 
възприемат по подражание и отразяват чужди разбирания, 
политически и социални идеологии, технически постижения и пр. те 
възприемат, с една реч, всичко онова, което изисква не творческо 
напрежение и усилия, а просто подражание. Така се разпространяват 


по „лунния“ ефир на масовата душа всички политико-обществени 

идеи, всички моди, не само по отношение на външното облекло, аи 
на вътрешното „облекло“, т. е. възприемането и „обличането“ с ония 
общоразпространени идеи, възгледи, обноски, които придават 
съвременен, модерен облик на човека, какъвто е, да речем, обликът на 
съвременния спортист. 

Това показва пасивната същина на Луната, която отпечатва 
всички влияния, идещи отвън. Затова загатнахме и когато говорихме 
за змиевидната орбита на Луната, която се издава ту към „външните“, 
ту към „вътрешните“ планети. Луната изобщо попада под силното 
влияние на другите планети. Под влияние на Марса, Юпитера, 
Сатурна и пр. тя бива „нагласена и „тонирана“ марсовски, 
юпитеровски, сатурновски. Ето защо и масите, под влияние, да речем, 
на едно марсово, милитаристично течение, се настройват борчески, 
агресивно, военолюбиво. Те лесно се поддават на хипнозата на така 
наречените „силни личности“, които често са мощни акумулатори 
преди всичко на марсовата енергия, която действува принудително, 
налагаща се. Епохи, в които религията играе преобладаваща роля в 
живота на масите, се намират под знака на Юпитера. Тогава 
народната „психея-, лунното море на колективната психична енергия, 
се намира под силното въздействие на юпитеровските религиозни 
внушения. Въздействията на Венера, които се проявяват с особена 
сила през време на празненства, народни увеселения, карнавали, по 
театри, опери, кина, са най-достъпни за наблюдение. Трябва човек да 
отиде в някое кино - една от най-типичните проекции на Нептуна в 
областта на техниката и изкуството - за да изпита, какво е „Луна“ в 
психологичен смисъл на думата. Морето от зрители непрестанно се 
вълнува - > присъствуващите възприемат подвижните образи, 
представят си, фантазират, преживяват. В късо време те попадат под 
силното художествено внушение на картината и преживяват с 


особена сила зрителната илюзия. Вслушайте се във виковете, 

възклицанията, шумните одобрения и ръкопляскания, които издават 
вълненията на лунното психично море, предизвикани от силното 
въздействие на Венера - сфера на емоциите. 

В спектаклите изобщо, както и в парадите, религиозните 
празненства, политическите събрания, ние имаме един прекрасен 
символ на въздействието, което оказват разните „планети“ върху 
Луната. И не само един символ, а и една реалност: пред нас се 
разиграва въздействието на активните обществени сили върху 
масата, народа. 

Би било интересно да се направи един подробен астрологичен 
анализ на едно театрално представление, да речем или на едно 
празненство, в което участвуват цар, духовенство, управници, 
държавни служители, войска, и най-сетне народът, за да се видят 
живите проекции на ония отвлечени астрологични фактори, които 
наричаме „планети“, „зодиакални знаци“, „аспекти“, и които са 
фиксирани в даден момент в една „небесна карта“ или „хороскоп“. 

На какво се основава това съответствие между една отвлечена, 
чисто символична, планетна схема и събитията на индивидуалния и 
колективен живот, е един дълбок въпрос, който е занимавал 
астролозите-посветени от всички времена, а занимава и в наши дни 


всички онези, които сериозно проучват проблемите на астрологията. 


Лунните типове 


Аз няма да се спирам върху „светлите и „тъмни“ влияния на 
Луната, символизувани в гръцката митология, от една страна, от 
Диана - сестра на Аполона, девствената ловджийка, която наказва 
безмилостно всеки смъртен, който дръзне да я оскверни с поглед, 
когато е обнажена, и която, влюбена в овчаря Ендимион, го съзерцава 
само докато той спи - и от друга страна, от Хеката, „нощната 


царица“, към която черномагесниците се обръщат в своите 

заклинания. Накрай ще дам образа на лунния тип, така както е 
нарисуван в книгата „Четене характера, темперамента и болестните 
разположения по лицето“ от д-р Гастон Дюрвил и д-р Андре Дюрвил. 

„У лунните типове череп и лице са кръгли. Косата е руса, 
пепелява или кестенява. Тя е обикновено гладка у мъжа, а у жената е 
гладка или къдрава. Челото е в кръгла гама: то е изпъкнало. Черепът е 
средно интелектуализуван. Веждите са си естествено дъговидни, без 
да има нужда да се намръщва челото, за да станат такива-нещо, което 
показва, че у лунните типове, учудването не е само временно 
положение, а морфологична особеност. Окото също изглежда 
учудено, както веждата. То е голямо, кротко, мечтателно, добро. У 
низшите лунни типове, то е глупешко. 

Носът е обикновено разширен накрая и вирнат. Той прилича 
на венериния, ала е по-широк. Устата също прилича на венерината, 
но не е така красива: тя е голяма, джунеста, добре очертана като 
венерината. Тя не е освободена от плътски апетити, но ги прави някак 
„по-мозъчни“ - прекарва ги през ума. Брадата е обла, тлъста, мека - 
ней й липсва енергия. 

Лунните типове са, преди всичко хора на въображението - 
имагинативни натури. Те са кротки, тихи, мечтателни, боязливи и 
обичат спокойствието. Те са общителни, любезни към другите, весели 
и приличат на деца. 

Лунните типове не са създадени за люти борби в живота - та са 
съзерцателни натури. Тях ги бива за чиновници и, като такива, те са 
приятни, послушни, честни, добросъвестни. Те добре изпълняват, но 
лошо управляват, защото им липсва решителност. 

Жената-Луна е очарователна. Тя сладко се усмихва, старае се да 
ви се понрави, макар че си остава все свенлива и сдържана. Погледът 
й е пълен с поезия. Той разказва ония приказни блянове, с които е 


пълна душата й. Боязлива, суеверна често пъти, тя обича да се 

притиска до мъжа когото чувствува силен. Винаги религиозна, тя 
чувствува Бога в природата, вълнува се от хубавата музика, от 
хубавите картини, от хубавите момци. Тя има силни предчувствия, 
силна интуиция и усет за хармония. „Доста студена по чувства, тя е 
сластна във въображението си“. (Льодо). 

Психически, тя се твърде различава от венерианката, на която 
прилича понякога, и с която един новак във физиогномиката може 
лесно да я смеси. 

Зле белязаните лунни типове са лъжливи, лениви, глупави, 
клюкари, хитри. Лошите жени от тоя тип са лицемерки, те лъжат 
мъжете си, дори кога ги обичат. Невинността им е присторна: 
животът им е лошо играна комедия. 

Чистите лунни типове имат чисто лимфатичен темперамент. 
Кожата им, която е много бяла, страда от допира със слънчевата 
светлина. Затова се подслоняват под чадъри. Кожата им се зачервява 
от Слънцето, наместо да помургавее. Те не могат да използуват тъй 
добре облагите на слънцелъчението, като марсовите, слънчеви, 
меркурови и земни типове. Твърде домоседи по натура, те се оставят 
да затлъстеят и да се артртизуват. Страдат от разширение на стомаха. 
Сутрин езикът им е бял и кога станат от сън, чувствуват се все още 
морни. Имат лениво храносмилане и едър чер дроб. На младини са 
разположени към болести от токсичен характер и към болести на 
жлезите. Трябва да се стимулира храносмилането на лимфатиците 
(чрез масажиране на атонния им стомах, ленивия им черен дроб и 
слабините), да се карат да правят гимнастики и да се открие средство 
да се отърсят от вродената си инертност. Трябва най-сетне да се 
подложат на един здрав хранителен режим. Един добре лекуван лунен 
тип, добре - подпомогнат, се делимфатизува и еволюира към 
сангвиничния темперамент. Ако освен това пожелае да се култивира 


психически, той може да стане по-енергичен и по-способен да 

превъзмогва мъчнотиите в живота. Напътвайте винаги скъпите вам 
люде от лунния тип към методите на здравословния живот и 


Ен 59 
плодотворната дейност“ 


Луната в земеделието и градинарството 


Прелистете, който искате астрологичен календар и между 
многото други работи, ще срещнете почти неизменно няколко 
страници, в които се дават практични указания и съвети относно 
работата на земеделци, градинари, скотовъдци и пр. Тези 
наставления се дават обикновено във вид на „златни правила за 
земеделци, градинари, стопани и стопанки“, както често гласи 
подзаглавието на отдела: „Селски астрологичен календар“. За някакво 
обяснение от теоретично естество, разбира се, и дума не може да става 
в тия календари. Популярни сами себе си, те са предназначени за 
широките маси и гонят чисто практични цели. Както и да е, но тези 
правила са облечени в астрологична форма и, следователно, са 
свързани с теорията и практиката на тая древна наука. 

Рече ли човек да ги разгледа, още при пръв поглед ще 
констатира, че това са скъдни остатъци от един отрасъл на древната 
приложна астрология, който би могъл да се нарече „стопанска 
астрология“. Ясно е, че в ония далечни времена на миналото, когато 
астрологията е била не само предсказвателна наука, а и всеобщ 
мироглед, този отрасъл ще да е бил подробно разработен. От него са 
останали, спастрени от традицията, някои и други правила, които и 
днес още се спазват тук-таме от народа, както се пазят обичаите на 
миналото, езическите поверия и пр. За съвременните учени те са 
чисто и просто „суеверия“, които не заслужават да бъдат разглеждани, 


освен като „остатъци на едно преднаучно съзнание“. Нека, обаче, 

оставим тоя въпрос настрана и да разгледаме съдържанието на тия 
правила. Във всички тях се взима под внимание един единствен 
астрологичен фактор - Луната. Всичко се върти все около нея: държи 
се сметка, затова, пълни ли се тя или се празни, в кой знак от зодиака 
се намира, дали е под или над хоризонта. Може да се каже, че тези 
три неща изчерпват цялото съдържание на упътванията, които дава 
„астрологичният календар“. С оглед на това се определя, кое кога да се 
сее и посажда, за да се добие най-много и най-добър плод. 

Така например, твърди се, че когато Луната се намира в някой 
от плодовитите знаци на зодиака, посятото или посаденото по това 
време ще расте и ще се развива добре, и ще даде обилен плод. 
Обратно ще бъде, когато Луната се намира в някой от слабо- 
плодовитите знаци. За плодовити знаци се считат на първо място: 
Рак, Риби и Скорпион. На второ място по плодовитост идват знаците: 
Телец, Везни, Стрелец и Козирог. За > слабоплодовити или 
неплодовити изобщо се считат знаците: Овен, Близнаци, Лъв, Дева и 
Водолей. Това, обаче, не е достатъчно да се определи благоприятния 
момент за садене или за извършване, каквато да е друга земеделска 
или градинарска работа. Трябва да се вземе под внимание и в каква 
фаза се намира Луната: новолуние, първа четвърт, пълнолуние или 
последна четвърт. По-просто казано, трябва да се държи сметка 
затова, пълни ли се или се празни Луната. Най-сетне трябва да се има 
предвид и трето едно обстоятелство: къде се намира Луната, под или 
над хоризонта. 

Така че, ще оре ли, ще сее ли, ще сади ли, ще реже ли, ще 
присажда ли, стопанинът трябва да знае най-благоприятните условия, 
посочени в правилата, ако иска да има успех в работата си. 

Нека, обаче, дадем няколко нагледни примера, за да се схване 
характера на правилата и тяхното приложение. Да предположим, че 


ще се садят репи. Що трябва да се съблюдава в случая? Първо, трябва 

да се подбере ден, в който Луната минава през някой от изброените 
по-горе плодовити знакове. Второто нещо, което в случая трябва да се 
вземе под внимание, ако искаме репите добре да се развият и растат, 
то е Луната да се пълни. Третото нещо, което трябва да се спази, то е 
Луната да бъде под хоризонта, т. е. да се сади, преди тя да изгрее и 
след като залезе. Ясно е, следователно, че при саденето не само на 
ряпа, но и на какви да било други зеленчуци, важи правилото: Луната 
да ев плодовит знак, да се пълни и да е под хоризонта. 

Това, обаче, е най-общото правило за саденето. Има и други 
подробности, които трябва да се спазят, когато се избира най- 
благоприятния момент за дадена земеделска работа. Например едно 
необходимо условие при сеитба и садене е зодиакалният знак, който 
изгрява на хоризонта, да бъде също измежду плодовитите знаци. 
Друго правило, което трябва да се спазва е следното: да не се сее, 
когато Луната изгрява на хоризонта, макар знакът в който се намира 
да е плодовит. Това, впрочем, спада към общото указание - Луната да 
бъде обезателно под хоризонта. 

За отделните растения, както и за разните видове растения има 
специални правила. Така за пример най-благоприятните условия за 
садене на цветя са, когато Луната се намира в знака Риби, пълни се, а 
на изток изгрява знакът Везни. Гогава и третото условие - Луната да 
бъде под хоризонта е изпълнено, защото в тоя случай тя е залязла 
преди около два часа. През пролетта, когато Слънцето е в Телец, от 21 
април до 21 май, или в Близнаци, от 21 май до 21 юни, благоприятни 
часове за садене на цветя са след обяд между 21/2 иб часа. 

Много още тънкости трябва да се спазват при разните видове 
растения. Така за пример, едни правила важат при отглеждане на 
растения, които дават плодовете си под земята, подобно картофите, а 
други - при отглеждане на растения, чиито плодове се раждат на 


открито, под непосредственото влияние на разните природни агенти. 

Както поменах още в самото начало, не само за сеенето и за 
саденето, а и за всички други работи, свързани със земята и 
растителността, има известни благоприятни моменти, които трябва 
да се спазват. Интересни са наблюденията, които са правени във 
връзка, например, със сеченето на дървета, предназначени за 
строителен материал. Оказва се, че дърветата, отсечени при 
пълнолуние, трудно съхнат и дори по някой път бързо загниват. 
Напротив, материалът от дървета, които са сечени няколко дни преди 
новолуние или при новолуние, съхне добре и незагнива. Това е, без 
съмнение, във връзка с циркулацията на соковете в растенията, която 
е подчинена на Луната, то са подчинени на нея и всички ритмични 
процеси в природата, в това число и приливите и отливите. Но в тази 
статия аз няма да се спирам върху астрологичното обяснение на тия 
явления, защото тя има за цел да засегне само бегло въпроса за 
ролята, която играе Луната в стопанския живот на народа, а също и да 
наведе читателя на мисълта, че областта на приложната астрология 
открива широко поле за експерименти. Ако се освободим от 
предразсъдъка да смятаме за суеверия тия прости емпирични 
правила, които засега се срещат само в популярните астрологични 
календари и се заловим да ги проверим най-добросъвестно в 
земеделската и градинарска практика, ако ги вмъкнем, с една реч, в 
опитните станции като обект за систематични статистични 
проучвания, тогава много от тия правила ще се окажат негли ценни 
монети, изпоцапани и потъмнели от времето, с полуизтрити 
надписи, но направени от чисто старо злато. 

Това старо злато за нас е ценно, то е което ни интересува и ако 
го вложим в съкровищницата на съвременното знание, ще изгубим 


605 
ли нещо 7? 

5. Сфера на Меркурия 


Ако ви се случи да влезете в някое добре уредено търговско 
заведение, да речем в някое стенодактило и литопечатно заведение, 
първото нещо, което ще порази слуха ви, то е тракането на пишещите 
машини. Това не е тежкия бумтеж на някоя стара печатарска машина, 
нито острият, резлив шум на машините в някоя дърводелска фабрика, 
а тракане - леко, пъргаво, ловко, с едва доловими приливи и отливи в 
бързината, прекъсвано навремени от кратки паузи. Наистина, туй 
тракане не прилича на бумтежа на грамадните, тежки машини, от 
които на непривикналия му гръмва главата, ала слушаш ли го дълго 
време, ще изпиташ същото нервно раздразнение, каквото изпитваш, 
когато слушаш нескончаемото брътвене на някой бъбривец, който 
спира своя брътвеж, колкото да си поеме дъх. Това почти равномерно 
тракане е безсловесният говор на една машина, която ще да е 
изобретена от Меркурия - отдавна знайния от митологията бог на 
речта и на писмото. Пишещата машина - подобно телеграфа - е 
„меркурианка“. Тя е дело негли на изобретателния гений на 
Меркурия, който, в нашата епоха на машината, е смогнал чрез 
дактилографията да машинизира писането - една от най-типичните 
функции в сферата на Меркурия - за да бъде то в съгласие със стила 
на времето. Меркурий, впрочем, е  неподражаем в своята 
приспособимост към условията на живота. При това, той обладава 
рядък изобретателски дар - нещо, което е майсторски изтъкнато във 
великолепния мит, който са ни завещали древните гърци. Спомняте 
си, как той успява, благодарение на дивния музикален инструмент-- 
лирата, изобретена от него, да укроти благородния гняв и 


възмущение на Аполона. Божественият музикант, воден от своята 

интуиция, от своята тънка способност да отгадава, пристига разгневен 
при Меркурия, който не преди много време му бил задигнал цяло 
стадо най-отбрани крави. Той връхлита с укори към хванатия натясно 
Меркурия, но последният не е глупак като Марса да се бие - че и без 
това престъплението му е вече открито. Той гузно се усмихва на 
Аполона, и цялата му мисъл е, не как да се защити, а как по-ловко да 
се изплъзне из тая беда, как да замаже работата. И той, наистина, 
успява да стори това. Като показва лирата си на Аполона, последният 
се захласва от възторг пред тоя чуден инструмент - майсторско 
изобретение на Меркурия, който открил звучащата струна и законите 
на нейните съкращения, подчинени на известни числа. Тук 
проличава, у тоя иначе безскрупулен бог, който не се подвоумява и да 
полъгва, и да пооткрадва, кога му падне сгода (нали затова 
търговците и крадците го тачат като свой б0г!), неговата будна 
интелигентност, която схваща свойствата на нещата и ги използува 
за практични цели. Както и да е, но двамата богове се примиряват и 
сключват може би първата търговска сделка по правилата на 
натуралната обмяна - Меркурий дава лирата си на Аполона, а 
последният му връчва своята кадуцея; златна тояга, чийто връх 
завършва с разперени крила, и около която са обвити две змии, 
образуващи осморка. Един символ с дълбоко езотерично значение, 
който, обаче, ще отминем засега. Така галантно бива ликвидирана 
кражбата на Меркурия. Разбира се, Аполон си прибира кравите. 

Тук ще е мястото да отбележа онова обаяние, което, 
благодарение на своята интелигентност, понякога упражняват 
меркуриевите типове, особено в детската си възраст. Децата, родени 
под влиянието на Меркурия, обикновено са живи, пъргави, с особено 
буден и схватлив ум. Те често правят големи пакости, но са така 
остроумни и находчиви, когато дойде ред да се оправдават, така ловко 


се изплъзват от затруднението, в което са попаднали, че неволно 

будят симпатия у околните. Иска ти се да отдадеш техните пакости на 
една невинна игривост, на един преждевременен изблик на умствена 
енергия, която търси по някакъв начин да се прояви. Симпатията си 
към тоя род деца народът изказва с израза „хитро дете“. 

Но да се върнем в нашето заведение. Ако се вгледаме в един от 
машинописците, който в момента замества и е седнал на неговото 
писалище, ще видим, че той е типичен меркурианец. Не ще и дума, 
че чисти меркуриеви типове се срещат твърде рядко - повечето хора 
са обикновено смес от няколко планетни типа. Така че, да се 
възползуваме от тоя рядък случай и да снемем една скица „от натура“ 
на чистия меркуриев тип. 

Лице овално, твърде продълговато, с изострена брада. В случая, 
тя не е особено заострена и удължена, защото имаме пред себе си 
един доста енергичен тип, с по-устойчива и съсредоточена воля. 
Косата му, гладко причесана, с тънък, прав косъм, кестенява на цвят, 
покрива доста плътно  удължения му  отзад-напред, сиреч 
долихоцефален череп. Челото му е право, доста високо и отворено, 
ала по-гладко и плоско от това на слънчевия тип. Вертикални бръчки 
в основата на носа, и в случая, както и в общия случай, липсват. 
Кожата, обаче, е тънка, деликатна и чувствителна към нервните 
трептения. Веждите, по-скоро дъговидни, отколкото прави, вземат 
живо участие при говора. Те нерядко реагират, като някакви 
чувствителни апарати, и при слушане. Изобщо, мимиката на веждите 
и очите у меркурианците, твърде жива и изразителна, е особено 
интересна за наблюдаване. Очите, живи, подвижни, с умен и по-скоро 
бързо-схватлив, отколкото > съсредоточено-наблюдателен “поглед, 
отбелязват особено ясно ония бързи промени на нервните токове, 
които се развиват в мозъка на Меркурианеца, притежаващ 
обикновено голям интелектуален капацитет. Особено е характерен у 


меркуриевия тип от долния уровен оня беглив, „крадлив- поглед, 

чийто блясък излиза сякаш на пресекулки и който често издава 
неговата склонност към лъжа и лукавство. У такива типове, зеницата 
на окото е полускрита под горния клепач и изнича човека някак косо. 
Носът на меркурианеца е прав, доста изтънен на края, дори в много 
случаи заострен. Устата е с тънки устни, особено горната устна е 
понякога твърде изтънена и права като черта - признак на прекалена 
„мозъчност“ и сухота. Брадата е типичната изострена меркуриева 
брада. Изобщо, всичките форми на лицето, иначе фини и детайлно 
изваяни - имат нещо обтегнато, удължено и остро. Изпъкналите 
форми тук изобщо имат тенденция да се сплескват, да се изравняват. 
Това е особено характерно у меркурианката, чиито телесни форми - 
иначе гъвкави и еластични - далеч не обладават оня разкошен 
разцвет, какъвто показват, например, формите на венериния женски 
тип. 

Тялото е тънко, стройно, лекоподвижно. Движенията - бързи, 
пъргави, нервни - се придружават с чести жестикулации. Ходът е 
същият - чевръст, пъргав. У някои меркурианци с венерин примес, 
ходът дори - е някак „танцуващ. Не напразно измежду меркуро- 
венерините типове мъже и жени - се срещат нерядко отлични 
танцьори. 

Ние  снехме тая бегла скица, „наблюдавайки нашия 
меркурианец в бюрото. Но където и да го срещнем, ще констатираме 
все същите основни черти и във физиономия, и в характер. 

Ако потърсим основната, господствуваща душевна черта у 
меркуриевия тип, ще установим, че тя е бързият и схватлив ум, който 
тутакси се приспособява към условия и среда. Ето защо, той се стреми 
към ония отрасли на човешката дейност, дето се иска не борческа 
енергия, не физическа или нравствена сила, не организаторски талант 
и воля на водач, а способностите на обективния ум, на интелекта - 


като се почне от най-високите му прояви в наука, изкуство, 

философия и се стигне до най-низките му форми, където се явява 
автоматизъма на простото регистриране, копиране, преписване, 
машинопиство. 

Всекиму е известно, че в митологията Меркурий е бил наричан 
посланик на боговете. С това е символизувана една от основните 
функции на меркуриевата сфера: разпространението. Меркурий - 
планета на > интелигентността, представя всички форми на 
разпространението и обмяната, като се почне от разпространението и 
предаването на мировите идеи в ума на човека, мине се през 
предаването на мисълта чрез речта и писмените знаци, и се свърши с 
разпространението и обмяната на материалните блага чрез 
съобщителните и транспортни средства. 

Навсякъде, където има разпространяване и обмяна чрез слово и 
писмо, било на резултатите от научната, литературна и философска 
мисъл, било на произведенията на материалния труд, прониква 
влиянието на меркуриевата сфера. 

Училища, университети, научни институти, библиотеки, 
читалища, дето се предава и разпространява светлината на знанието 
- всичко това са центрове на разпространение на разнородните 
вълни, които циркулират в меркуриевата сфера. 

Всички финансови, индустриални, търговски предприятия, 
които в никой случай не могат да минат без счетоводители, касиери, 
секретари, писари, машинописци, разсилни, комисионери, разни 
видове агенти, а по-големите и без адвокати-юристконсулти, са силно 
проникнати от меркуриевата сфера, към която гореизброените 
служби принадлежат. 

Адвокати, нотариуси, посредници от всякакъв род, също 
попадат до голяма степен в същата сфера, или както и 


горепоменатите, в онова сечение на Юпитерово-меркуриевата сфера, 

в което се разви така нареченият от съвременните социолози 
капиталистически строй. 

Издатели, печатари, книжари - сътрудници “в 
разпространяване на словото - принадлежат също така към 
меркуриевата сфера. 

Ала една от най-мощните сили, които действуват в сферата на 
Меркурия, изразявайки негли най-типичната му функция - 
разпространението, това е пресата. Не напразно в наши дни наричат 
печата осма велика сила на света „Печатът, респективно 
журналистите, така силно белязани от Меркурия, носят всички добри 
и лоши качества на тоя лекостъпен, бърз и ловък бог. Ако те са 
понякога така повърхностни, ако с такава лека ръка и сърце 
изопачават фактите, ако злоупотребяват със словото, това сигурно не 
е техен грях, а на самаго бога Меркурия. Защото нали той е, който 
според митологията и древните предания, одарява хората с буден ум, 
и прозорлива мисъл, с красноречие и изобретателност, ала и той е, 
който им дава оръжията на хитростта и лъжата, злоупотребата със 
словото, всичката онази изтънчена изврътливост на разсъдъка, 
всичката оная перверзна фантазия, която е така характерна за 
мошениците и крадците. 

Трябва, обаче, да поменем, че тия отрицателни прояви на 
„Меркурия“, сиреч на онова велико космично течение на мисълта, 
което слиза към материалния свят, се дължат на своеобразните 
пречупвания на средата, която в случая е среда на грубите 
животински страсти и нагони, дето цари „борбата за съществувание“. 

Лесно е да се предвиди, следвайки закона на съответствията, че 
към сферата на Меркурия принадлежат и всички учреждения, които 
обслужват кореспонденцията и които работят следователно, със 
съобщителните средства: пощи, телеграфи, телефони, радио и пр. А 


също така и морските и сухопътни транспортни средства. 

Споменах по-горе, че западноевропейската култура, с нейния 
политико-икономичен строй възникна и се разви в едно специфично 
сечение на Юпитеро-меркуриевата сфера. Преди да обоснова това 
твърдение, трябва да припомня, че в най-дълбоката езотерична 
формула, която ни е завещала окултната традиция - зодиака, Юпитер 
и Меркурий се явяват полярни и същевременно комплементарни, 
сиреч допълващи се една друга сили. Така на Меркурий в знака 
Близнаци противоположен и допълнителен се явява Юпитер в знака 
Стрелец, а на Меркурий в Дева - Юпитер в Риби. Тази интимна 
връзка между Юпитера и Меркурия е загатната и в древната гръцка 
митология, където виждаме Меркурия като посланик на бащата на 
боговете - Юпитера. 

Западно-европейската култура, както изтъкнах това в „Сферата 
на Юпитера“, с нейните големи демокрации, в които се шири 
капитализмът, | икономическия 9 4 либерализъм, | колониалният 
империализъм, е безспорно под знака на Юпитера - планета, между 
другото, на икономическата експанзивност, на едрите стопански и 
финансови предприятия, на световната търговия. В областта на 
икономиката той символизува капиталът. Рожба на така нареченото 
„трето съсловие „ или буржоазията, тази култура на търговци и 
индустриалци не можеше да достигне тоя разцвет и да прояви такава 
удивителна експанзивност, ако не беше подпомогната от науката. И 
виждаме, че редом със стопанския подем на третото съсловие, на 
неговото Юпитерово ядро, настъпва мощен подем и в областта на 
науката, представяща Меркуриевото течение. Без постиженията на 
науката и техниката, стремящата се към експанзивност икономическа 
енергия на Юпитеровия слой в съвременното общество, не би могла 
да се развие в тази мощна стопанска дейност, която е така характерна 


за нашата епоха. 


Съвременната наука е галено чедо на капитализма, неговото 
върховно интелектуално постижение. И затова образованието, сиреч 
добиването на знания, на наука, става такъв характерен белег на така 
нареченото буржоазно общество. Образованието създава така 
наречената „интелигенция - меркуриев цвят! а юпитерова почва, 
един своего рода „аристократичен елит“ на третото съсловие. Разбира 
се, това не е аристокрация на меча, а на... „Цилиндъра и бастуна“. 
Вземам тези две думи като характерни символи. При това, не 
произволно, а като се основавам на един смешен, може би, обичай в 
Полша, според който всеки младеж, издържал матура, има право да 
носи цилиндър и бастун. „Матурата, казва Тадеуш Желенски Бой в 
статията си „Социология на зрелостния изпит“", даваше право на 
юношата да носи цилиндър, а особено бастун. Обикновено някоя леля 
или вуйчо подаряваше на младия матурист бастун и цилиндър, който 
той гордо вземаше в ръка и слагаше на глава. Те му придаваха вид на 
възрастен човек, но същевременно и на господин; простите хорица не 
носеха бастун, нито цилиндър. Не се ли крие тук несъзнателен и 
комичен спомен за посвещаването в рицарство, при което са давали 
на младия дворянин шлем и меч?“ 

Меркуриевата сфера така дълбоко прониква Юпитеровата в 
капиталистическия строй, че нейното влияние навсякъде е налице. 
Представете си, каквото щете крупно индустриално предприятие на 
наши дни, в което са съсредоточени огромни капитали и си 
помислете, възможно ли е то без научни лаборатории - „научна 
секция“, без счетоводство, без цял щаб от чиновници, без връзки с 
пресата - и не само за рекламни цели - без адвокати, юрист- 
консулти, без съдействието на всички модерни съобщителни и 


транспортни средства. Навсякъде се явява Меркурий със своята папка 





91 Виж сп. „Философски преглед“, год. Х. книжка 3. |бел. Г. Радев! 

документи, със своите подробни статистики и пресмятания, със 
своите баланси. 

Цифрата - изобретение на Меркурия - владее цялата 
съвременна култура, в която често пъти и човекът се явява само едно 
жалко число в дългите статистически редици... 

Не ще и дума, че Юпитерово-меркуриевото сечение, в което се 
разви западно-европейската материалистична култура е само едно 
„сечение“ - то не изчерпва цялото съдържание на двете сфери. В тези 
сфери има едно светло и едно тъмно полукълбо, в тях има едно 
разпределение на сектори, в които енергията на тия сфери 
функционира по различни начини. Възможни са и други сечения на 
двете сфери. Това, в което се разви западноевропейската култура, 
засяга не само светлите, но и „гъмните полукълба“ на Юпитера и 
Меркурия - и то в голяма степен. 

При това, особено интересно би било да се проследи влиянието 
и на другите планетни сфери върху тази юпитеро-меркуриева основа. 
И особено, това на Урана. 

Но този въпрос излиза из кръга на настоящата статия и 


62 
изисква специално разглеждане. 





62 
Тази статия е поместена в сп. „Житно зърно“, Бр. 7-8, 1938 г. 

6. Сфера на Венера 


Ще ви представя една малка сцена из живота. Действието се 
развива в дома на един млад офицер - поручик. Строен, снажен, 
широкоплещест, той цял кипи от енергия. Във всяко негово движение 
личи мускулна сила. Целият му външен вид показва характерните 
белези на марсианеца. Това проличава и от гласа му - силен и 
гръмлив - от резките, отривисти и повелителни думи, с които се 
обръща към своя вестовой, зает да лъска най-старателно ботушите му. 

- Лъскай, лъскай, да светнат като джам. Мундира изчетка ли? 

- Тъй вярно, господин поручик. 

- Туй изчеткване ли е? - гръмва гневно гласът на поручика. 
Очите му пръскат светкавици от гняв. 

- Ами тия косми какво търсят на яката? 

Вестовоят, цял разтреперан, хвърля плах поглед към яката. На 
нея едва се забелязва един тънък косъм. „За един косъм крещи като 
луд, помисля си той. 

Поручикът ядосано крачи из стаята и току изръмжава от време 
на време: „Бързай!“. Вестовоят още по-усилено лъска ботушите. От 
сума време ги лъска, но поручикът е все недоволен: ту носовете на 
ботушите не лъщели както трябва, ту горниците не били достатъчно 
намазани с боя. 

- Готово ли е? 

- Тъй верно, господин поручик! Пак щателен преглед. 

- Ами токът на десния ботуш на мен ли оставяш да го лъсна, 
гневно кресва поручикът, понечил да замахне с ръка към вестовоя. Но 


тъкмо в тоя миг електрическият звънец издрънква. Вестовоят, 

възползувай от това, бързо се измъква изпод дигнатата ръка на 
поручика и отива да провери, кой звъни. 

- Госпожица Х. Иска да ви види. 

Ала недоизрекъл още вестовоят тия думи, и госпожицата сама 
влиза през полуотворената врата, весела, засмяна, трептяща от 
свежест и младост. 

Поручикът, изненадан на първо място от ненадейното идване 
на девойката, но облъхнат сякаш от пролетен ветрец, тутакси отпуска 
смръщени вежди, погледът му, гневен дотогава, омеква, очите излеко 
се усмихват, навъсеното му лице се отпуща и се озарява от усмивка. 
Госпожицата се приближава към него да се ръкува. Той удря ток о ток, 
и отсича рязко един мъжествен поклон - чисто по марсовски! 

- Бихте ли желали да ме придружите на кино? Дадохте ми 
обещание. Дават „Пролетна песен“. 

- С удоволствие, с удоволствие, госпожице. 

- Само че трябва да побързаме, нямаме много време... 

- Иване, виква той на вестовоя, вече с по-мек глас, донеси по- 
скоро мундира в другата стая. 

- Ама нали на яката... 

- Нищо, нищо, добре е. Дай веднага и ботушите! 

- Десният ток... 

- Нищо, нищо, давай по-скоро. 

Вестовоят си отдъхва облекчено. Сърцето му се отпуща. „Нищо 
е, ама като дойде госпожицата. По-напред се чудеше какъв кусур да 
ми намери и току крещеше на главата ми за щяло-нещяло!“ 
помислюва си вестовоят и хвърля за миг поглед към госпожицата, 
която е застанала до масичката и прелистя небрежно някакъв моден 


журнал, който е донесла със себе си. 

„Наистина хубавица, решава вестовоят и изтичва към 
съседната стая, отдето се чува гласът на поручика, който го вика за 
нещо. 

Описаната по-горе сцена е твърде обикновена, ала тя се е 
повтаряла, откак свят светува в най-различни вариации. Даже, според 
древногръцката митология на Олимп се е разиграла една още по- 
драматична сцена между Венера - защото и нашата хубавица е един 
красив Венерин тип - и Марс, т. е. между Афродита и Ареса - най- 
опърничавия и буен син на Зевса, чиито очи гледали все на бой, все 
на кръвнина. Той постоянно нарушавал мира на Олимп, ала никой не 
можел да го укроти и да му излезе насреща. Наистина, Атина- 
Палада, богинята-воин го победила в бой, но Арес си оставал все така 
лют, все така необуздан и неукротим. Ала Афродита успяла да победи 
Ареса, и то без оръжие, без бой. Защото обладавала най-мощното 
магично оръжие в света - чара на женствената красота. Афродита е 
била най-красивата, най-чаровната от всички богини на Олимп. Пред 
нея Марс смирено свалил и бойни доспехи, и оръжие и се оставил, без 
всякаква съпротива, Афродита да му отреже главата, без да пролее 
нито капка кръв. Как, ще попитате вие? Много просто - като обвила 
ръцете си около шията му. Защото така Венера „обезглавявала“ 
мъжете - чрез прегръдка, чрез кротко обвиване на ръце около шията 
им. 

И митът за Афродита разказва по-нататък, че тя не само 
победила Марса, ами го още опозорила пред олимпийските богове, 
като извадила на показ неговото жалко поражение. Макар че тя сама 
не извършила това, а нейният хром съпруг, небесният ковач Хефест. 
Той ги заварил в момента на прелюбодеянието и им отмъстил по 
своему - метнал върху оскверненото си брачно ложе една изкусно 


изкована металична мрежа и ги впримчил в нея, като в клопка. 

Повикал тогава цял Олимп да ги види и да им се насмее. Можете да 
си представите, какво страшно унижение е било това за Марса. 

Ала и тази история, която, според митологията, се е случила 
някога на Олимп, се е повтаряла многократно в живота. Колко 
„Марсовци“ са претърпели поражение от „Венера“ и колко „Венери“ са 
бивали излагани на позор и са понасяли какви ли не наказания!. 

Но да оставим Олимп и митичните сказания за боговете и да 
спрем погледна нашата „Венера“, която се е облегнала до масичката и 
разглежда някакъв моден журнал, в който е дадена последната 
парижка мода. 

Колкото и силен отпечатък да е оставил модерният спорт и 
гимнастиката върху нашата венерианка, все пак той не е смогнал да 
заличи и „омъжестви“ типичните женствени форми, които у 
венериния женски тип достигат най-пълен разцвет. Меката, изящна 
крива линия личи навсякъде - и в овалния череп, и в овалното лице, 
по-широко от това на женския слънчев тип, по-напълнено с 
магнетизъм от него и далеч не така изопнато, удължено и стеснено 
към брадата, както у меркурианката. В него се чувствува сочността и 
свежестта на добре разцъфналия цвят. Косата - светлокестенява, 
макар и да е фризирана в случая - личи, че има тънък и лъскав косъм, 
и че е рехава, и излеко накъдрена. Челото не е така изпъкнало като 
слънчевото, ала все пак има доста голяма прилика с него. Преди 
всичко, и то е спокойно като него, защото венерините типове не 
обичат напрегнатата мисъл, силното съсредоточаване, волевите 
напрежения. Те обичат животът да тече като вода, да се лее като 
песен. Веждите, макар в случая да са подправени чрез скубане на 
космите - едно явно неудобство при физиогномичния анализ - все 
пак са запазили своята основна дъговидна линия. Скубането, може би, 
е отнело малко нещо от гъстотата им. „Венера“ няма защо да 


подхранва и подправя своите ресници - те са си естествено дълги, 

гъсти и образуват една фина завеса, която още по-вече увеличава с 
движението си чара на очите. Тия бадемовидни Венерини очи, пълни 
с нега, ласкави, разтапящи! Те излъчват обайния магнетизъм на 
любовта и у високо развития в душевно отношение венерин тип 
лъчеизпускат доброта, симпатия, топло участие. Носът е не особено 
дълъг, към ноздрите - трептящи често от чувственост - той е по- 
месест. Не рядко той е излеко вирнат нагоре. Устата - ето оня рай, 
който обещават венерините очи. Те са хубаво моделирани, румени, 
меки и сочни. Долната устна е по-месеста от горната. Брадата е обла, 
но в нашия случай липсва оная трапчинка, която често украсява 
хубавата брадичка на венериния женски тип. Усмивката, която 
разкрехва устните, за да остави да се провидят наредените като 
бисери зъби, е още едно от очарованията на Венера, заедно с мекия, 
приятен и музикален глас. 

Ако Венера дава сравнително най-красив човешки тип в 
женската му форма, то е, защото един от основните принципи, които 
действуват във Венерината сфера, е принципът на естетически 
завършеното настояще. Венера обладава силата да придава най- 
завършена форма на онова, което се проявява във време и 
пространство; тя се стреми да му придаде по възможност най-голяма 
завършеност и хармония като форма, въпреки нейната преходност. 
Ето защо, Венера често се определя като принцип на конкретната 
хармония в света-хармония на външните форми. Ясно е, 
следователно, защо тя е била обожавана в древността и като богиня на 
красотата. 

Венерините типове изобщо притежават силно развит усет за 
хубавото, хармоничното. Този усет за красивото се проявява на първо 
място в най-близкото до всекидневния живот, най-материалното - 
облекло, външна обстановка, мебелировка. Венерианките умеят да се 


обличат с вкус, те притежават естествена елегантност и „шик“. Затова 

спомага, без съмнение, и хубавото им тяло. Ако венерините типове 
сами не са хора на изкуството и са богати, те стават естети-меценати. 
Те призовават хора на изкуството да им строят разкошни дворци, 
богато украсени отвътре и отвън. Те искат да им се даде колкото 
красива, толкова и приятна обстановка. Градини, паркове около 
дворците, с приятно закътани беседки в тях - това е мечта на 
венерианеца. Бляскави зали, в които да могат да се устройват пищни 
балове, празненства, концерти - това също е по негов вкус. Защото 
Венера обича охолния и весел живот всред обществото - балове, 
танци, празненства, увеселения, карнавали, концерти, театри. 
Насладата от живота, който се разцъфтява в хиляди форми, 
непосредственото вкусване на неговия нектар, на > неговите 
животворни сокове, с една реч, вкусването на всичко онуй, което се 
зове „наслада на момента“ - ето стихията на Венера. Обичаща 
топлото, мекото, приятното, сладкото, безметежното, тя отблъсква 
всичко онова, което носи горест и беди. Тя не обича трагизма в 
живота, нито е склонна към героични подвизи. Ето защо, Венера сама 
е нежна, приветлива, человеколюбива и миролюбива. Тя се стреми 
към балансиране на силите към помиряване. Обича, с една реч, 
мирния и спокоен живот, мирното съжителство на всички хора. 

Във Венерината сфера, която носи формите на хармонично 
уравновесеното настояще (спомнете си, че един от зодиакалните 
знакове, които се намират под властта на Венера, е Везни) - се 
съдържа нормата за онова, което бихме могли да наречем 
относително щастие в живота. Ето защо, древните астролози са я 
наричали „отипа ттог”, - малката фортуна. „Голямата фортуна“ - 


големият източник на благополучие е Юпитер, който носи етичните 





63 Богита штог - на латински буквално „Малко щастие“. 

норми - „Набеаз согриза” „на природните закони за осъществяване 
на онова, което Венера чувствува като красиво, „естетично“, 
хармонично, носещо щастие в живота. Чрез своя инстинкт за красота, 
Венера чувствува доброто, което Юпитер познава и разпределя като 
блага в живота. Тия две сфери съдържат идеята за доброто и 
красивото в идеален смисъл на думата. Ала в материалния свят добро 
и красиво не всякога се покриват, и затова Венера често се 
заблуждава, отъждествявайки ги слепешката. Колко девойки са се 
полъгвали по външната красота на своите избраници, считайки, чете 
са същевременно и „добри“ по венерин вкус и разбиране. 

Чувството за красота е вродено у Венера, и то е твърде сложно. 
То съдържа и усет за съразмерност на формите, и за хармония на 
багрите, и ритмично, и музикално чувство. И затова венерините 
типове, у които артистичните заложби са започнали да се развиват и 
оформяват, естествено минават през изкуството на танца (балерини), 
през музиката (певци), през лиричната поезия. 

Във Венерината сфера се съдържат основните елементи на 
изкуството, слети в един първичен синкретизъм. Астрологичната 
практика показва, обаче, че за да се активират, да се извадят от 
състоянието на женствена пасивност и да се оплодят, те трябва да се 
съчетаят с другите „планети“. На Венера и трябват благоприятни 
„аспекти“ на Луната и Меркурий, за да могат да се проявят в областта 
на изкуството латентните й артистични сили. Така е, впрочем, и с 
половата енергия - една от най-мощните енергии във Венерината 
сфера - която функционира в цялата органическа природа. Тя остава 
недеятелна, ако не бъде активирана от мъжкия полюс на половата 


енергия - Марс. Марс и Венера - това е първата полярна двойка, 

родена в недрата на Природата. Ала тя има двойна полярност, която е 
така хубаво изразена в зодиака. Венера „владее“ в зодиака два „дома“ 
- Телец и Везни. Марс също два - Овен и Скорпион. Полярни са, от 
една страна, Венера в Телец и Марс в Скорпион, а от друга - Венера 
във Везни и Марс в Овен. 

Без да се впущаме в подробности върху биологичния и 
психологичен смисъл, който съдържат тия полярни двойки, ще 
кажем, че те означават двете течения на „биоса“ (Марс - Венера): 
„възходящо“ и „низходящо“. От първичния извор на живота излизат 
две мощни струи, които у човека имат следните съответствия: 
двойката Телец (Венера) - Скорпион (Марс) представя специфично 
половата енергия, която служи на преките биологични цели на 
живота - размножаване, разпространяване и съхраняване на рода; 
физиологически, тя представя половите продукти и половите 
функции. Двойката Овен (Марс) - Везни (Венера) представя 
„сублимираната“ полова енергия, която се насочва към главата. Ще 
припомня, че Везни символизират, според астрологичната традиция, 
скрепена в зодиака, бъбреците и кръста, а Овен - главата, мозъка, тъй 
както Телец съответствува анатомически на гърлото, а Скорпион на 
външните полови органи. Следователно, второто, възходящо течение 
представя онова вътрешно излъчване, което постъпва в кръвта от 
половите жлези, заедно с излъчванията на другите жлези с вътрешни 
секреции, и влияе така мощно върху душевния живот на човека. 

Всички процеси, свързани с „женските“ прояви на нагона за 
продължаване на рода в целия органически свят, със сложните прояви 
на половата енергия в женския полюс на органичното битие, 
принадлежат на Венерината сфера. Тук, обаче, деятелно участие взема 
другата „женска“ планета - Луната. Ето защо, любовта, така както се 
проявява в живота на средния човек - любовта като стремеж в сърцето 


и чувство в душата - с целия оня свят, който създава, също 

принадлежи на Венерината сфера, чиято есенция тя впрочем 
представлява. Животът на чувствата и емоциите се регулира от 
ритъма на Венера. Нейният геоцентричен цикъл в зодиака ни дава 
психологичния цикъл на любовта у човека и фазите, през които 
минава енергията на любовта в процеса на нейното трансформиране. 

Изкуството, и по-специално танца, музиката - главно пеенето 
- поезията, особено лиричната, както и другите изкуства се развиват 
във „възходящо течение на Венерино-Марсовата енергия, като 
„сублимации“ на първичната енергия на биоса. Ето защо, всички хора 
на изкуството са малко или много белязани от Венера. 

Лесно е да се разбере, че в сферата на Венера се развиват и 
всички дисхармонични форми на половия живот и на чувствата. 
Всички форми на порока, разврата и разгулността, с ония 
учреждения, които ги поддържат, представят тъмната сянка на 
Венера, в която се преплитат сенките на тъмния Марс и тъмната Луна 
- Хеката на древните елини. И интересно е да се отбележи, че когато 
се развихри стихията на Марс по бойните полета, тогава най-много се 
проявява порочната страна на Венера. Негли затова, защото нейната 
енергия остава неасимилирана. Има, обаче, едно съответствие: както 
Марсовата стихия сее смърт и разорение отвън, така и Венера сее 
тогава смърт и разрушение отвътре - тя разпада биологичното ядро 
на живота, около което се организира първичната клетка на 
социалния живот - семейството. 

Венерината сфера прониква с мощна сила живота на земята, 
която се намира астрономически между планетите Венера и Марс. 
Това е външно съответствие на една реалност: оня свят - така 
нареченият от окултистите астрален свят - който най-непосредствено 
обгръща и прониква земята, това е светът на Венера и Марс. 


Човечеството е така дълбоко потопено в този свят, че засега той най- 


мощно се проявява в неговия живот и удря най-силен отпечатък 

върху цялото му битие“. 

7. Сфера на Слънцето 


Ония, които биха искали да намерят в древните митове 
наченки от някакви астрономични познания за Слънцето като 
небесно тяло, биха се разочаровали. Защото в гръцката митология, за 
пример, не става толкова реч за видимото Слънце, колкото за 
Аполона, най-блестящият от олимпийските богове. Наистина, той 
носи всички белези на слънчев бог, но не олицетворява Слънцето като 
физическо тяло, а по-скоро съвкупността от всички физически и 
духовни сили, и качества на слънчевата радиация. Има, впрочем, едно 
друго слънчево божество, което олицетворява дневното светило - 
Хелиос. Надали има някой да не познава неговият образ, защото е 
бил възпроизвеждан от поетите през всички векове до втръсване. И 
досега още във въображението на някои поети, които не са си дали 
труд да добият поне ония елементарни познания за Слънцето, които 
съвременната астрономия е така щедро пръснала в многобройни 
популярни съчинения - познания, които биха извикали във 
въображението им много по-богати и грандиозни образи - Слънцето 
е все оня пламенен Хелиос, който се понася при изгрев по небето, на 
своята огнена колесница, запрегната в буйни, бели жребци, из чиито 
ноздри изскачат пламъци и чиито дихание се разлива в топли и 
светли струи. 

Птоломеевата система, макар да минава вече за научна, също 
не ни дава някакви научни вести за Слънцето като небесно тяло. 
Птоломеевото Слънце е едно въображаемо кълбо, прикрепено към 
една прозрачна въртяща се сфера, която има за център Земята. 
Впрочем, самото геоцентрично гледище на старите гръцки астрономи 


им е пречило да узнаят нещо по-положително за Слънцето, и преди 

всичко факта - че Слънцето е център на нашата планетна система, а 
не Земята С една реч, древните астрономи (не говорим за 
посветените) не са знаели, нито, че Слънцето е звезда, нито, че е 
център на слънчевата система. Те не са знаели нито истинското му 
разстояние от земята, нито истинската му големина и обем, нито 
неговата тежест (съвременните астрономи, изхождайки от плътността 
на Земята я изчисляват на 2,000,000,000,000,000,000,000,000,000, т. е. два 
октилиона и 200 септилиона тона), те не са знаели нито за 
слънчевата фотосфера с нейните флокули и гранулации, за неговата 
хромосфера, корона, протуберанси, нито че то се върти с намаляваща 
скорост от екватора към полюсите, значи с различна скорост за 
различните хелиоцентрични ширини. (Средният период на завъртане 
на Слънцето около оста си е около 25 + 38 дни). Наблюдавайки с 
просто око лъчезарния диск на Слънцето, те не са допущали, че то 
съвсем не е едно спокойно светещо тяло, и че в него пулсира един 
мощен живот. Ако някой им кажеше, че светлият лик на Хелиоса е 
„оцапан“ с тъмни петна - тия смутители на мирния живот на 
Слънцето, а оттам и на земята, чието съществуване е така дълбоко и 
неразривно свързано със слънчевата дейност - те биха го сметнали 
негли за богохулец. С една реч, дори един съвременен гимназист 
може с гордост да каже, че и най-големите астрономи на древността 
не са знаели почти нищо от онова, което те знаят за Слънцето, 
благодарение откритията на съвременната астрономия. Впрочем, те 
със снизхождение биха добавили, че древните далеч не са 
разполагали с оня мощен инструмеитарий, с който разполагат 
днешните астрономи. И наистина, само за наблюдаване на Слънцето, 
днес има пет слънчеви обсерватории, с техните слънчеви кули: две в 
Моит! У/Изоп, една в Разадепа (Калифорния), една в Агсе"! (Италия) и 


Айнщайновата в Роздат (Германия). 


Все пак аз бих казал, че ако се поразчепка малко онази 
картина, която митологията дава за Хелиоса, картина или по-скоро 
символично видение на някой древен ясновидец, посветен в 
Мистериите, който може би е създал този мит, ще се открият 
известни загатвания и за фотосфера, и за хромосфера, и за 
протуберанси и т. н. На същото ни навежда и мита за Фаетона. В 
заключение ще кажа, че ония люде в древността, все едно учени или 
прости, които са виждали с просто око, действително не са знаели 
нищо от онова, което ние днес знаем за Слънцето, благодарение 
зрителната мощ на телескопите и тънката аналитична способност, на 
спектроскопа. Ала ония, които са виждали, Посветените, навярно са 
знаели за Слънцето и като физическо тяло, и като център на духовна 
дейност, много повече от нас. Те са загатнали за това свое знание 
чрез символиката на митовете - един особен език, с който са си 
служили древните посветени от всички школи и времена, и който 
почива на великия закон за съответствията. 

Така стои въпросът с митовете за Слънцето на древните 
народи. 

Какво представят техните научни астрономични системи, като 
за пример Птоломеевата, която е владала умовете на хората в течение 
на векове, също се знае. Но тъй като за мнозина западноевропейци 
историята и на наука, и на изкуство, и на философия започва от 
древна Гърция, малцина знаят, че в Индия, например, са се развили 
известни научно-метафизични системи за космоса, в които са 
застъпени интересни схващания за Слънцето. Ще изложа накъсо една 
от тези индуски системи. Източникът, от който почерпвам 
следващите по-долу данни, е книгата на (С.И/.5игуа и М.Е.Уайег: 
ОККийе Уу/епайз!ейте (Окултно учение за Всемира). 

Предварително ще кажа, че индуската физика се коренно 


отличава от модерната, западно-европейска физика, и по метод, и по 

техника. Преди всичко, тя не е резултат на експериментални 
изследвания в съвременен смисъл на думата, а резултат на оная 
практика, която е позната под общото име Йога. От гледище на 
Запада, физиката на индусите ще се покаже чиста метафизика. 

Но нека пристъпим към самото изложение. За да разбере 
индуската физика, читателят трябва да си състави преди всичко ясна 
представа за четирите взаимопроникващи се материални сфери на 
света. Под материя, в случая, индусите разбират не само най-грубата, 
физична материя, достъпна за нашите сетива, а изобщо всички 
състояния на материята, които се срещат в поменатите четири сфери. 
И тъй, според индусите, има четири диференцирани състояния на 
материята: 

1. Ргакги! (най-грубото физическо вещество, това, с което ние 
боравим); 

2. Ргапа (много по-фина от етера материя, която е свързана с 
органическото състояние на веществото); 

3. Ката (материята на емоционалния свят, света на желания, 
страсти, чувства); 

4. Мапаза (материята на умствения свят), Тези четири 
видоизменения на материята имат „прекъснат строеж“, те не са 
непрекъснати флуиди. Такова е, впрочем, схващането за материята и 
на западната физика. Имащи общ произход, тия четири състояния на 
материята се различават само по групиране на частиците и по броя 
на трептенията, които следват един възходящ октавен ход. Затова 
индусите говорят за „октави“ в разните полета. Във всяко поле има 
само една „осъществена октава, а между отделните полета има сума 
„загубени октави“. Това твърде напомня нашата стълбица на 
трептения. Знайно е, че между звуковите трептения, за пример, и тия 
на светлината има цяла пустиня. Такива „пустини“ се срещат и по 


други места на стълбицата. От горното е ясно, че между броя на 

трептенията на разните „полета“ има грамадна разлика. Ако броят на 
трептенията на Прана, да речем, възлиза на билиони, този на Кама 
ще възлиза на квинталиони, а тоя на Манаса ще се изрази с число, 
което притежава много нули. Гия числени сравнения са дадени, 
разбира се, само като илюстрации. 

След тези предварителни бележки за четирите състояния на 
материята, за четирите материални свята, ще приведем един цитат от 
книгата ОзШсйе ипд уезШсве Ррузк от Тп.Е.У/Швоп и Спапез Зойпз!оп, 
цитат, който е приведен в книгата на 5шуа- УаПег и който представя 
едно сбито изложение на поменатата по-горе теория. 

„Земята, според твърденията на индуската физика, е едно 
кълбо, състоящо се от Пракрити, което плава в море от Прана. Тази 
прана има за център Слънцето, и следователно, и тя образува сфера. 
Диаметърът на праничната слънчева сфера възлиза на около 
600,000,000,000 км (Той е равен на диаметъра на Нептуновата орбита, 
взет приблизително 70 пъти, или на диаметъра на земята, взет около 
2100 пъти). Ясно е, че разстоянието на най-близката звезда е стотина 
пъти по- голямо от диаметъра на праничната слънчева сфера. Така 
че, диаметърът на слънчевото кълбо на индусите е около 100 пъти по- 
малък от разстоянието на Слънцето до най-близката звезда. Във 
вътрешността на тази сфера от прана - в един особено диференциран 
неин слой - се движат планетите около Слънцето. Това пранично 
слънчево кълбо се завърта около оста си за около 21,000 години 
(число, което се приближава до полярната година). То, заедно с други 
подобни нему, пранични сфери, се върти около Алционе - най- 
светлата звезда на Плеадите. Пространството между тия пранични 
кълба е изпълнено с третото видоизменение на материята, наречено 
Кама. По финост Кама се намира в същото отношение към Прана, 
както последната към Пракрити. Кама има за център Алционе и се 


разпростира също така във вид на сфера. Има многобройни такива 

Кама-сфери, които плават в необятното море на най-тънкото 
видоизменение на материята - Манаса. С Манаса, която образува една 
огромна сфера, завършва материалния свят“. 

Няма да излагам ония сложни процеси на кондензация, които 
стават в разните „полета“. Ще спомена само, че например кама- 
сферите не са пръснати из цялата Манаса-сфера, а кондензират в един 
определен слой от нея, който се отличава по своята специфична 
„гъстота“. Така е и с прана-сферите. И те кондензират в един 
определен слой на кама-материята. Същото, естествено, важи и за 
Прана и Пракрити. Оттук е ясно, че планетите на слънчевата система 
се въртят около Слънцето в един определен слой от слънчевата 
пранична сфера. 

От цялата тази индийска теория за материалния свят, за нас е 
важно едно обстоятелство - че Слънцето е център на една огромна 
пранична сфера, която се простира далеч зад орбитата на най- 
отдалечената планета от слънчевата система. 

Тук му е мястото да спомена за ценните данни, които Учителят 
дава в статията си „Влиянието на слънчевата енергия““. Понеже са 
изложени много сбито, би трябвало да цитирам половината статия, 
ако искам да ги направя достояние на читателите. Ще кажа само, че те 
представят основни елементи за разработване на една научна теория 
за Слънцето и неговите отношения със земята. Енергетичният строеж 
на Слънцето - една огромна централа с приемателна и предавателна 
станция, неговата постоянна обмяна на енергии със земята - друга 
такава централа също с два полюса - обмяна, която е подчинена на 
периодицитета на годишния и денонощен кръговрат, най-сетне 
практичното приложение, което следва от това за използване 


животворната енергия на Слънцето, особено през пролетта сутрин, 





96 Виж книгата „В царството на живата Природа“. |бел. Г. Радев! 

при изгрев-слънце, образуват богатото съдържание на тази сбито 
написана статия. 

Но нека се повърнем за малко върху митологията. Каквито и да 
са съвременните научни теории за мита, едно не трябва да се забравя 
- че те са остатъци от една епоха на величествен синкретизъм, в 
който религия, наука, изкуство са били слети в едно цяло, споено чрез 
връзките на съответствията. В тази епоха астрологията не е била само 
една предсказвателна наука, едно гадателско изкуство, а едно 
величествено миросъзерцание. От гледище на това миросъзерцание, 
физическият свят със своите форми, е една символична картина на 
света на идеите. Нещата в този свят не само представят физически 
обекти със своите особености, които са предмет на едно 
непосредствено проучване, а същевременно означават нещо. Те се 
явяват символи, съответствия на известни идеи. Ето защо, и видимата 
гледка на небето, специално на нашата слънчева система, е един 
символ. Слънцето, Луната, планетите, покрай физичното си значение, 
имат символичен смисъл. 

Слънчевата система представя един образец, един модел, по 
който е устроено всяко живо същество, което живее в нейните 
предели. Каквито сили действуват в нея, такива сили действуват и във 
всички същества, принадлежащи към нейната система. Тези сили на 
живота, функциониращи в слънчевата система, с всички възможности 
за развитие, които съдържат в себе си, с всичките им 
взаимоотношения, са намерили още в най-дълбока древност израз в 
геометричната формула на Зодиака. Ако погледнем, именно, този 
астрологичен зодиак, установяващ преди всичко връзката между 
знакове и планети, ще видим, че на Слънцето, което се третира 
привидно като планета, е отреден само един знак за жилище - знака 
Лъв. Но тъкмо до Лъва - жилище на Слънцето, се намира знак Рак - 


жилище на Луната. Ясно е, че от астрологично гледище, като се вземе 

предвид окултния строеж на зодиака, Слънцето и Луната се явяват два 
полюса на оная първична енергия, която се развива в цяла система от 
сили, проявяващи се полярно. Тия, именно, сили са свързани, по 
закона на съответствията, с планетите от нашата слънчева система. 
Движението на планетите, погледнато геоцентричвски, не показва 
нищо друго, освен движението на тия мирови сили в аурата на 
земята. Слънцето, Луната и планетите, в случая, представят стрелките 
на един идеално работещ небесен часовник, който всеки момент 
показва > състоянието и взаимодействието на силите, които 
функционират в организма на земята. За да се изразим с един термин 
от модерната теоретична физика, астрологичното пространство 
представя един четириизмерен времепространствен континуум, един 
свят на събития. Астрологията, в която времето се схваща като една 
сложна система от цикли, най-простите, от които са планетните 
обиколки, е една наука за събитията раг ехсеПепсе. 

Необходими бяха тия малки назъртания в областта на 
Астрологията, за да се разбере, защо Слънцето и Луната се смятат за 
два полюса на астралната светлина. Това ни обяснява, защо Аполон, 
бог на Слънцето, е така тясно свързан в гръцката митология с 
Артемида, богиня на Луната, която му е „сестра“. Това ни обяснява, 
защо и в книгата Битие, Слънцето и Луната, наречени съответно 
„голямото светило, което да владее над деня“, и „малкото светило, 
което да владее над нощта“, са създадени в един и същи ден - 
четвърти, заедно с другите светила на твърдта небесна, „които да 
разлъчат деня от нощта, и да са знамения за времена, и за дни, и 
години“. Ясно е, че „светилото на деня“ представя светлия, 
положителния, лъчезарния полюс на първичната светлина - полюсът, 
който дава. Той символизува духа. „Малкото светило“ - Луната 
представя негативния, възприемащ, пасивен, женски полюс на 


първичната светлина. Той символизува материята. Зодиакът, който е 

едно развитие на двойката, е съставен от тия две велики течения - 
слънчево и лунно, които в своята съвместна работа създават великото 
многообразие на живота. 

Макар в Библията Слънцето и Луната да са наречени „голямо“ 
и „малко“ светило, но те са всъщност, за съзнанието на хората, 
еднакво големи. И тоя психологичен факт намира дори физически, 
нагледен израз в небесното пространство: видимият диск на 
Слънцето и дискът на Луната са почти еднакво големи, около 1/2 
градус. Това се дължи на факта, че Луната, която е около 400 пъти по- 
малка от Слънцето, се намира около 400 пъти по-близо до земята. 
Двете светила, погледнати от земята, заемат едно и също 
пространство на небето. А това значи, погледнато символично, че 
ония сили, които са свързани с тях, заемат еднакво място, по важност 
и значение, в съзнанието на хората. 

За да покажа, че Слънцето и Луната са два мирови символа, 
които съществуват във всички светове, ще приведа един цитат от 
Сведенборга, из книгата му „Небето, с неговите чудеса, и ада“? 

„Господ е небесното Слънце. Светлината му е божествената 
истина, а топлината му - божественото добро. На небето ние 
съзерцаваме Господа като Слънце, защото Той е Любов, от която 
произтича всичко в Духовния свят. Любовта е, която грее като Слънце. 

Ангелите виждат Слънцето не в зенита, а под известен ъгъл. Те 
го виждат, при това на две места - едното пред дясното око, а другото 
- пред лявото. Пред дясното око именно, те виждат Господа като 


СЪЩИНСКО Слънце, а пред лявото - като Луна, която свети с мека бяла 





9 Из същата книга е извлечена и статията „Небесният живот според Емануил 
Сведенборг“ (кн. 7 + 8 год. ХП, сп. "Ж. 3."), към която отправяме читателя за 
допълнителни сведения. |бел. Г. Радев! 


светлина и е заобиколена с множество малки луни, които светят също 
с бяла светлина. 

Ангелите виждат Бога по този двоен начин, защото 
възприемат Бога различно. Онези, които Го възприемат като любов, 
Го виждат като Слънце, пламтящо и огнено. Тези ангели пребивават в 
Божественото царство на небето. Ангелите, които Го възприемат като 
вяра, Го виждат като Луна, блестяща и бяла. Те пребивават в по- 
долното от двете ангелски царства, на които се разделя небесният мир 
- в духовното (Виж статията „Небесният живот според Сведенборга“, в 
която се говори за тия две царства). 

Ето защо и в Писанието Бог като Любов е символизуван чрез 
Слънцето, а като Вяра - чрез Луната“. 

Но да напуснем висините на небесния свят, да напуснем и 
приказните царства на митовете, и да стъпим на земята, за да видим, 
кои именно явления от живота принадлежат към сферата на 
Слънцето. 

Широко погледнато, целият живот на земята е обхванат и 
проникнат от радиацията на Слънцето. Според съвременната наука 
всичко, което съществува на земята, е сгъстена и трансформирана 
слънчева енергия. Но има неща, в разните царства - минерално, 
растително, животинско, човешко; в разните области на човешкия 
живот - политически, социален, стопански, културен, които са 
специфично слънчеви, защото в тях слънчевият принцип е достигнал 
сравнително най-завършен израз на земята. 

Така, може всички метали да са сгъстена слънчева енергия в 
различни фази на развитие, но само златото е типично слънчево. То е 
Слънце всред металите. И не случайно златото е взето като еталон на 
монетната система. За забелязване е, че и всички финансови 
учреждения, преди всичко банките, които съхраняват златото и 


оперират с него, се намират под силното влияние на Слънцето. 

Наблюденията показват, че много банкери, крупни финансисти - 
царе във финансовия свят, носят явните морфологични белези на 
слънчевия тип. Тук, обаче, действува най-материалното въплъщение 
на слънчевия принцип. Голямото натрупване на злато затъмнява 
благородното влияние на този метал, в резултат, на което се явява 
една отрицателна черта в характера на човека - алчността. 

Няма да се спираме за представителите на Слънцето в 
растителния и животинския свят, защото това би ни отвело твърде 
далеч. В тялото на човека, сърцето представя Слънцето, което, както е 
знайно от астрологичната традиция, е вечно туптящо, разливащо 
живот сърце на нашата слънчева система. Като си спомним, че 
Слънцето е център на една сфера от пранична енергия - 
животворната сила, която прониква целия органически свят, лесно 
можем да разберем твърдението на древните, че Слънцето е носител 
на жизнената сила. 

Психологически то представя Висшият аз на човека, неговата 
индивидуалност, за разлика от личността, която е символизирана от 
Луната. Благородството, ентусиазма, способността да се вдъхновяваме 
от възвишени идеали, да се подвизаваме и жертваме за благородни 
каузи, великодушието, царственият жест - това са все черти на 
Слънцето. Ала и славолюбието, тщеславието, любовта към лукса и 
разкоша, към външния показ, към тържествените церемонии, в които 
има много външен блясък, са също така черти на Слънцето, които 
спадат към неговите низходящи влияния. Най-добра илюстрация на 
тия положителни и отрицателни черти на Слънцето намираме у 
царете, монарсите, обладатели на неограничена власт. Ако се случи 
един такъв монарх, слънчев тип, да въплъщава благородните качества 
на другите две планети от тритона на огъня: Юпитер (широта и воля 
за разширение: териториално, стопанско, културно) и Марс (борческа 


енергия), ние ще получим типа на царя-воин, предводител на своя 

народ, който той води към победи и слава, благодарение мощния 
магнетизъм на своята натура, „предопределена“ да достигне слава, 
почести, богатство и мощ. Ако се случи, обаче, за цар на един народ, 
някой „юпитеризуван“ слънчев тип, с някои и други положителни 
черти на Слънцето и с всички негови слабости - подобно на Людвика 
ХМ - тогава крайният резултат на неговото царуване ще бъде 
съсипване на държавата, въпреки временният й подем и блясък. 
Който иска да схване някои от проявите на „Слънцето“ в 
политическия и обществен живот, нека се позанимае малко с живота 
на „царя-слънце“ и неговата епоха. Защото има и отделни епохи или 
по-малки периоди в историческия и културен живот на народите, 
които са „слънчеви“. 

Ще завършим с една бегла скица на слънчевия тип. Яйцевиден 
череп (долихоцефален) с хармонични пропорции. Коса златисторуса 
или светло-кестенява у по-южните типове, накъдрена на едри вълни. 
За нещастие, обаче, у мъжете тя скоро окапва, и затова повечето 
слънчеви типове са плешиви. Чело високо, с развити челни издатини, 
но хармонично. То се спуска спокойно към веждите, като образува 
типичната за Слънцето надочна аркада, чиято хубава линия, следват 
веждите. Слънчевото чело е ясно, спокойно, ведро. Очите на 
слънчевия тип са забележителни - блестящи, доволно големи, 
замрежени от хубави ресници. Погледът им е прям - не 
проницателен, нито повелителен, а изпълнен с магнетична сила, 
която сама по себе-си завладява. Ирисът, полузакрит от клепачите, е 
осеян със златисти петна. Устата е красиво моделирана - иу нея личи 
„слънчевата линия“. Брадата не е нито квадратна както у Марса, нито 
прекалено заоблена както у Венера, нито удължена и изтънена като у 
Меркурия. Тя е типичната квадратно-яйцевидна слънчева брада, 


показваща една уравновесена воля. 


Господствуваща черта в характера на слънчевия тип е 
самообладанието. Но не самообладание, което произтича от едно 
усилие и напрежение на волята, а от постигната хармония и 
равновесие на душевните сили. Най-добрият израз, с който можем да 
характеризираме душевното състояние на слънчевия тип, е ведра 
яснота. Истинският слънчев тип е тих и спокоен - той излъчва своята 
душевна сила навън така спокойно и тихо, както Слънцето. 
Обладаващ тънка и деликатна чувствителност, възприемчив за 
чистите идеи, способен да схваща непосредствено „дълбоките 
съзвучия“ в природата, поет и музикант по душа, която е способна да 
трепти от възторг и вдъхновение, той е роден човек на изкуството. У 
него действува по-скоро непосредственото вдъхновение, творческото 
въображение и интуицията, отколкото аналитичния интелект. Умът 
му е по естество синтетичен. Най-високо развитият „Аполон“ често се 
издига до пророчески екстаз. Завършеният слънчев тип - благороден, 
великодушен, самообладан - е човек на качеството, не на 
количеството. Навсякъде той търси истината и красотата. Понякога 
твърде развитото съзнание за лично превъзходство кара слънчевите 
типове да стоят настрана от обществото, или по-скоро над него. 

Впрочем съдба на слънчевия тип е да бъде център в своята 
среда, да я организира в една „система“, и да я поддържа със своята 
магнетична сила, както Слънцето поддържа своята планетна система. 
Това не важи за всички „аполоновци“ в еднакви размери. Ала най- 
големите между тях са родени да управляват. Властта им е 
проникната от великодушие, защото истинският слънчев тип винаги 


68 
се въодушевява от един висок идеал . 





68 
Тази статия е поместена в сп. „Житно зърно“, Бр. 2-3, 1939 г. 

8. Сферата на Марс 


„Злобата на деня: Всички съвременни народи усилено се 
въоръжават.“ 

(Из ежедневната преса.) 

Напоследък телеграфът разпространи из цял свят вестта, че в 
Япония се извършил опит за преврат, чиято жертва станали няколко 
души министри. Автори на преврата били група военни измежду 
младите. В печата се дадоха малко-много сведения за причините на 
тоя насилствен акт, разбира се, за причините от политическо 
естество. Върху тях ние няма да се спираме, защото външната, чисто 
политическа страна на въпроса в случая не ни интересува. 
Констатираме само едно събитие, което ни най-малко не ни 
изненадва, защото не е нещо единично. Събития от подобно естество, 
и то в по-голям мащаб, като революции, метежи, диктатури, са днес 
явления твърде чести в политическия живот на народите, претърпял 
тежки разстройства след световната война. Би могло да се каже дори 
че те взеха епидемичен «характер. Като оставим настрана 
политическата страна на тия общи явления, която предимно 
интересува съвременните хора, ние ще се спрем да ги разгледаме като 
резултат от действието на известни космични сили, които 
функционират на земята. 

За да ги характеризуваме с една дума, взета из симболичния 
език на Посветените, ние ще определим тия явления като присъщи на 
Марсовата сфера. Тази дума буди митологични представи и извиква 
във въображението ни образа на кърваво-червения Марс, който често 
виждаме да блести на нашето небе. Колкото и дълбоки истини да се 


крият в древно-гръцките митове за боговете, един от които еи Марс, 

колкото и обосновано - от чисто астрологическо гледище - да се 
именуват тия явления „марсови“, ние засега ще отминем и митовете, 
и астрологичните факти. 

Ще се спрем да разгледаме известни действителни явления, 
които стават тук на земята, и чертаят съдбините на земните люде. 
Ние обхващаме тия явления в една обща група и ги характеризираме 
като явления, принадлежащи на Марсовата сфера. 

Не мислете, че Марс действува само през време на война. 
Тогава става само едно избухване на Марсовата стихия, която се 
дължи на едно частично нарушаване на равновесието в силите, при 
което Марсовата енергия взима изключително надмощие. В мирно 
време Марсовата сфера е също тъй активна, но тя е уравновесена от 
действието на други космични сили. Тази сфера обхваща цялата земя. 
Нейните токове, подобно електричеството, циркулират там, където 
работят „ човешките мишци, огънят, желязото, „инструмента, 
машината, С една реч, навред дето има организирана човешка 
дейност за практични цели. 

Най-мощните марсови организации на земята, това са 
армиите. Влезте в една казарма и веднага ще схванете в какво седи 
особеността на марсовия дух. Зданията - прости, еднообразни, без 
украса, „ууниформени“. Преобладава изключително правата линия - 
отсечките, острите ъгли, елементарната симетрия. Чистота и ред, но 
сурови и студени. Вътре - в помещенията, дето живеят войниците, 
проста обстановка, еднообразни сиви легла, наредени в прави редици. 
Украса - никаква. Очевидно, казармата не е място за удоволствия и 
естетични наслади. Тук се цени само полезното, необходимото. 
Всичко друго се смята за излишен лукс. Животът в казармата е 
същият - суров, еднообразен, спартански, пълен с напрежения, не 
толкова умствени, колкото мускулни. Подчинен на една сурова, 


„желязна“ дисциплина, “която действува с неумолимостта на 

механизъм, той е предназначен да кали преди всичкото волята, 
издръжливостта, борческата сила, бойната сръчност, безстрашието, 
твърдото превъзмогване на всички пречки, от какъвто и характер да 
са те. Гук няма лични воли. Има една единна воля, която се предава 
по строг йерархичен път, чрез най-стегнатия и кратък словесен израз 
- заповедта. Отговор на заповедта, това е послушанието, така 
безпрекословно и безусловно, каквато е заповедта. Послушанието - 
това е първа добродетел на войника. Каквато и да е заповедта - умна 
или глупава, той е длъжен да се подчинява безпрекословно. Най- 
малкият бунт нарушава дисциплината. Тук се крие една от най- 
непонятните и най-неприятни особености на военщината. Всъщност, 
обаче, когато у един индивид действува марсовата енергия в своята 
първична чистота, той носи в себе си всичките нейни добродетели - 
самообладание, смелост, дисциплина, повелителна мощ. Той знае да 
заповядва. Защото не всички хора умеят и имат правото да 
заповядват. Той знае, обаче, и да се покорява на една по-висока воля. 
В съвременните армии, които не са вече отбор марсови типове, както 
е било в първите исторически времена, когато са се оформявали 
спонтанно племената, попадат много хора, които не са родени нито 
да заповядват, нито да се подчиняват. И тогава имаме нарушение на 
оня основен закон, по който се предава енергията в марсовата сфера 
от центъра към периферията и който може да се изрази в думите: 
заповед - подчинение. 

Така се е създала онази началническа психика във 
военщината, изразявана често чрез думите: „Молчать, не рассуждать! 
Начальство лучше знает и больше может”!“. 

Изтъквам тия всеобщо познати черти на казармения живот, за 
да извикам у читателя известни живи образи, чрез които да схване 


действието на силите в Марсовата сфера. Марсовата сфера, с една реч, 





69 Мълчи, не разсъждавай! Началството знае по-добре и може повече! 

е сфера на енергията, която се стреми да се разпространи навън и да 
преустрои, организира и подреди механически околния свят. Тук 
действува личната Воля, която често влиза в борба, от една страна с 
личните воли на другите, които имат противоположни стремежи, а от 
друга - с колективната воля на Природата, която марсовите натури 
искат да покорят, да подчинят по един често пъти брутален начин. 
Когато волята на един марсианец намери отзив в стремежите на 
околните, тя ги организира по посока на силовите линии, които тя 
създава и ги обединява за една обща акция. Така се създават 
социални движения, така се организират революционни акции, така 
се налагат диктатури, така се организират и всички предприятия от 
практично естество. Изобщо там, където има механична организация 
на индивиди, в която се налага подчинение, желязна дисциплина, 
точност, изпълнителност - там > действува Марс. Грамадните 
индустриални предприятия на наши дни, в които са впрегнати 
мишците на хората и машините - като организации - попадат в 
Марсовата сфера. Фабрики, заводи, рудници, мини и особено 
заводите, в които се произвеждат оръжия, разните петролни и други 
тръстове - като физически организации - принадлежат пък към 
същата сфера. Железнопътните мрежи във всички страни - това са 
мрежи, по които текат токовете на марсовата енергия. Цялата земя 
днес, в която царува желязото, машината, чукът и ножът, е 
проникната дълбоко от енергиите на марсовата сфера. И сигурно не е 
проста случайност факта, че земята, като планета, се намира между 
Венера, от една страна, и Марс - от друга. Два полюса, между които 
протича днес астралният живот на земята. 

Активна дейност, изпълнена с напрежение, със сурови и 
безпощадни борби, с непрекъснато стълкновение на страсти, с 
безогледния стремеж да се покори околната среда за лични цели - 


това е сферата на Марс. Съграждането с широк замах, както при 

индустриалните предприятия, но и разрушенията с широк замах, 
както при войни, революции и метежи, когато се унищожават 
резултатите от труда на ред поколения, градили със същата марсова 
енергия, с която днешните поколения безмилостно рушат - това са 
функции все на Марсовата сфера. 

Очевидно, тя е поляризирана: от една страна енергия, която 
съгражда, организира за механична дейност, подвизава се и се бори с 
трудните условия, за да осигури по-сносен живот на цели поколения, 
а от друга - енергия, която руши, разстройва, сее гибел и смърт, страх 
и ужас, съсипвайки материалните блага и културните ценности на 
ред поколения. 

Красив е Марс, който действува у хероя, у бореца за правда и 
свобода, у рицаря, у човека, който се жертвува за една благородна 
кауза, който полага живота си, за да подобри живота на другите, 
седна реч, у човека, у когото гори свещеният огън на жертвата - 
Агнецът Божи. 

И колко е съдържателен астрологичният симбол на Агнеца 
Божи - Слънцето, което влиза в деня на пролетното равноденствие в 
Овена огнения знак на Марса, за да се извърши свещената мистерия 
на жертвата. 

Марс, без Слънцето - неговият цар, и без Юпитер - 
свещеникът на слънчевата воля, който му вдъхва волята и вярата да се 
бори за възтържествуване на Истината и Правдата, е една необуздана, 
стихийна сила, която руши и пояжда като огън. 

И наистина, страшен е Марс на Скорпиона - знака на смъртта. 
В Евангелието той е символизирай чрез Юда, който предава Христа 
на смърт чрез разпятие. Дълбоки символи, каквито са и образите на 
Марта и Мария, двете сестри на Лазара. Активната, неспокойна, 
сприхава, недоволна от живота, но иначе трудолюбива, обичаща ред и 


порядък Марта - това е Марс. Съзерцателната, спокойна, тиха и 


282 


нежна Мария - това е Венера. Двете планети, между които минава 
орбитата на земята! 

Не мога да се спирам повече в този бегъл очерк върху 
Марсовата сфера. Но едно ще подчертая; съвременното човечество, 
след кризата, която преживя в Юпитеровата сфера, сиреч сферата на 
правовия държавен ред, на демократичния и парламентарен строй, на 
гражданската и политическа свобода - с допущането на европейската 
война допусна и един пробив на Юпитеровата сфера, вследствие на 
което се получи един поврат назад към Марсовата сфера - диктатури, 
агресивен национализъм и всепоглъщащ милитаризъм, в който се 
проявява волята за власт на тъмния Марс, чиито крепости са в 
оръжейните заводи. 

Нека Слънцето - основният закон, установеният държавен 
строй, с или без физически център и Юпитер - политическата воля на 
народа, изразена в неговите държавници - промислители, не оставят 
Марс да вилнее необуздано. Иначе, ще дойде хаоса на разрушението, 


М 70 
в които ще рухнат ценностите на цялата съвременна култура. 





70 
Тази статия е поместена в сп. „Житно зърно“, Бр. 2-3, 1936 г. 

9. Сфера на Юпитера 


Ако живеехме в библейски времена и исках да ви покажа един 
хубав Юпитеров тип, бих ви завел при Авраама. Макар да не сме 
ангели, като троицата пътници, които са се отбили да му гостуват 
при Мамвриевите дъбове, той и нас би приел радушно и би ни богато 
угостил. За няколко часа поне ние бихме се чувствували прекрасно 
разположени всред тази патриархална обстановка, всред охолното 
благополучие, в което Авраам е живял. Защото Авраам, като 
Юпитерово чедо, е бил успешен, благополучен човек. „Господ беше 
благословил Авраама във всичко“, се казва за него в хубавия 
библейски разказ, в който се повествува живота на израилския 
патриарх, призван да стане „отец на вярващите“. Прочетете този 
разказ, за да видите безпримерната вяра на Авраама - основен 
двигател на Юпитеровата сфера - неговото благородство, неговата 
честност и справедливост, неговия съобразителен ум, неговото 
великодушие и щедрост, неговото миролюбив, за да видите ония 
черти, които правят от положителния Юпитеров тип оня обществен 
индивид, който обладава най-пълна и най-всестранна социална 
приспособимост. Само по дълбоко символичния разказ за Авраама би 
могла да се проучи Юнпитеровата сфера с всичките и типични 
функции. И тогава би станало ясно, как „Юпитер“ означава оня 
културен стадий от живота, в който хората излизат от чергарския 
живот, от постоянните борби, за да се насочат към „обетованата земя“, 
където цари един напълно йерархизуван социален строй, с неговия 
религиозен култ, с неговия правов ред, с неговите законно- 
установени политически и обществени учреждения. Ала да оставим 


на мира библейския патриарх, защото животът му е толкова далечен, 

че звучи като мит. Няма да се спираме и при друга една още по- 
древна, ала типична библейска фигура - Йов. Защото след един 
Юпитеровски охолен и благополучен живот, щедро обсипан с всички 
блага на живота, той попада под ударите на Сатурна, и съдбата му 
взема трагичен обрат. 

Няма да се спираме на историята на Йова, развиваща се в оная 
плоскост, дето се секат сферите на Юпитера и Сатурна, макар Йов като 
тип и като съдба в живота да е вечен. 

Ако, напускайки легендарните библейски времена, бихме се 
пренесли в историческите времена, например във времето на 
Римската империя, то ние бихме посочили като историчен образец на 
Юпитеров тип римския патриций. Изобщо, целият древен Рим се 
намира под знака на Юпитера. Не случайно Зевс-Юпитер става 
главно божество в римския пантеон, а Юпитеровият култ - държавна 
религия. Само един Рим можеше да създаде римското право. А не 
забравяйте, че правната функция е една от основните функции на 
Юпитеровата сфера. Аз само бегло посочвам на тази връзка между 
Рим и Юпитеровата сфера. Не че животът на римския народ се е 
движел изключително в тази сфера, защото в нея са се пресичали 
всички „планетни сфери“. Но тя, във всеки случай, е основната и 
придава характерните черти на древно-римската империя, нейният 
основен стил, от гледище на историческата физиогномика. С това 
искам да подчертая, че космичната формула на зодиака ни дава един 
сигурен ключ за разбиране историческото битие на един народ, на 
една култура. 

Ала да напуснем и Рим, и историческата действителност и да 
навлезем в света на литературното творчество. Ще ви припомня един- 
два образа от „Клетниците“ на Виктор Юго (У последния 
„юпитеровският психологичен комплекс е силно развит. Затова той е 


намерил такава ярка проекция в неговото литературно дело. Някои от 

героите на неговите романи, рожби на неговата художествена 
фантазия, са наистина типични юпитерови типове). Спомнете си абат 
Мериел - тип на истински духовник: една от зрелите рожби на 
Юпитеровата сфера. Със своята доброта, със своето человеколюбие и 
щедрост, със своето милосърдие, напомнящо това на милостивия 
самарянин, той обузда инстинктивната природа на Жан Валжана и 
пробуди у него латентната Юпитерова природа, която достигна 
отпосле такъв разцвет у героя на „Клетниците. Жан Валжан 
заслужава да се разгледа и затова, защото Виктор Юго, съвсем 
несъзнателно, може би, верен, обаче, на своята художествена 
интуиция, е дал една хубава картина на еволюцията на един 
Юпитеров тип, който постепенно се диференцира в сферата на 
елементарните жизнени нагони. При това, той е докоснал, пак 
несъзнателно може би, една от най-високите точки в психологичната 
проблематика на Юпитеровия тип - именно в развръзката на Жан 
Валжановата любов към Козета, при залеза на неговия живот. 
Изобщо „Клетниците, въпреки > своите “недостатъци като 
художествено произведение, присъщи впрочем на романтизма, може 
да се разгледа като едно типично произведение на латинския гений, 
защото в него латинската раса, в лицето на един свой виден 
представител, показва най-високата точка, до която се издига в своето 
морално схващане за живота. В него може дори да се проследи 
психологичната линия, която води от Рим до Париж. В известна 
смисъл на думата „Клетниците“ е така характерен за френския гений, 
както Гьотевият Фауст за немците и „Война и мир“ за славянския 
руски народ. 

Колкото и да са интересни, обаче, тия въпроси, ние ще 
напуснем и литературата, богата с художествени въплъщения на 
Юпитерови типове и ще се спрем на някой съвременен натурален 


Юпитерианец - такъв, който можем да срещнем навсякъде в живота. 

Е добре, представете си, че сте на угощение, да речем в 
собствения дом на някой виден индустриалец. Цялата къща е ярко 
осветена - очевидно тук не се пести електричеството. Къщата е в 
съвременен стил, има всички > модерни удобства, „защото 
юпитерианецът обича всичко да му е удобно, широко, охолно. Може 
мебелировката да не е така художествено издържана в стил, както в 
къщата, да речем, на един слънчев тип, но тя е все пак разкошно 
мебелирана с най-скъпото, което има на пазаря. Важното е, че 
навсякъде се чувствува комфорт. Картините, които висят по стените - 
всред които личат на челно място портретите на домакина и 
домакинята - са все от видни художници. Юпитерианецът обича да 
бъде меценат. Той щедро откупва картини от художествените 
изложби, особено ако се всеобщо харесват. Често изборът му се 
ръководи от някой познат художник, чието авторитетно мнение той 
уважава. Юнпитерианецът, изобщо, цени и уважава всичко 
авторитетно. Може в къщата му да видите и два, и три портрета, 
особено на жена му. Не се учудвайте - в меценатските си жестове, той 
е поръчал портрети при няколко художници, които често ще 
срещнете да се навъртат в дома му, особено при угощения и приеми. 
Юпитер обича да покровителствува. 

Всред пъстрата смесица от гости, вие веднага различавате 
домакина. Добродушно усмихнат, той топло се ръкува с новодошлите 
и покровителствено ги кани. На ръст е среден. Доста пълен, дори 
корпулентен. Както се казва, охранен човек. Костите и мускулите на 
тялото му не личат под неговите меса. Главата му е заоблена, горната 
част от веждите до коренната част, е доволно висока. Очите му се 
усмихват добродушно. Усмивката му така се е разляла по лицето, че 
още по- разширява доволно широкия му, средна големина нос, и 
разтваря дебеличките му, месести устни, които, вижда се, обичат да 


си вкусват и да мляскат. Брадата му, изобщо долната част на лицето, е 

доста широка и голяма. Челната зона на лицето имат значително 
надмощие. Лицето му, макар охранено и заоблено, може да се затвори 
в един правоъгълник. 

Чувствува се, че домакинът е приятно разположен в тази 
охолна, богата обстановка, всред толкова гости. Обърнете внимание 
на костюма му - той е съвсем нов, хубаво, грижливо съшит от виден 
шивач, но е някак широчък. Защото домакинът е доста пълничък. В 
момента той е разкопчан дори, та се вижда по-добре неговата нова 
връзка от тежка коприна. За „линия“, за фино изящество и дума не 
може да става. Просто и чисто добре ушит, нов костюм. 

Вечерята започва. Грапеза буквално пищна. Вижте домакина! 
Той целият се е отдал на свещенодействие. Яде, мляска, усмихнато 
подканя - има нещо заразително, което се предава по симпатия и на 
другите, когато Юпитерианецът подканя! Тия люде не само обичат 
добре, сито да си похапнат и попийнат, но често страдат от прекалено 
чревоугодие. Там е слабата им страна. Оттам и тяхното затлъстяване, 
техния „буржоазен“, „чорбаджийски“ вид, тяхната тежка, важна 
походка. 

Това е така, защото биологичната основа, върху която израства 
и се съгражда юпитеровият тип, е инстинктът за хранене. От този 
инстинкт произтича у юпитеровия тип инстинкта за придобиване на 
материални блага, за забогатяване. У юпитерианците любостежанието 
е обикновено силно развито. То е, което определя и чисто 
положителното, конкретно, практично направление на техния ум, на 
тяхната склонност към стопанска дейност. Тоя тип люде се 
интересуват най-вече от производството и обмяната на материални 
блага, и то в широк мащаб. Благодарение на своя развит, уравновесен 
ум, на своя вроден усет за материалните ценности и обществената 
стойност на индивидите, благодарение на своите организационни 


способности, на своята умереност, тактичност и примирителност, те 


288 


са в състояние да развият широки и едри предприятия, на всичко, 
което има отношение към сделките, към практичната, чисто 
стопанска деятелност, техният ум се ориентира необикновено бързо. 
Особено лесно схваща общите линии, широките планове в тяхната 
цялост. Подробностите юпитерианецът предоставя на 
непосредствените изпълнители, на чиновниците в предприятието. 

Благодарение на своя лимфатично-сангвиничен темперамент, 
който му придава от една страна спокойствие, умереност и 
хладнокръвие, а от друга - експанзивност, общителност, веселие и 
оптимизъм; благодарение на своята завидна интелигентност, 
способна да обхване в общи линии всички прояви на обществения 
живот; благодарение на своята толерантност и покровителствена, 
бащинска благосклонност, намираща такъв ярък израз в цялата му 
юпитеровска външност; благодарение на своята превъзходна 
приспособимост към социалния живот, с всичките му законни 
институти, към всички режими на „законността и реда“; благодарение 
на широките си връзки с управници, с влиятелни, авторитетни лица; 
благодарение, най-сетне, на своята любов към високи постове, към 
богатство, почести, титли и награди, Юпитеровият тип във всички 
случаи се явява най-желан председател - като се почне от председател 
на република и се свърши с председател на някое бакалско 
сдружение. 

На младини Юпитерианците са добри спортисти. Но в зрялата 
си възраст те се „обуржоазяват“, стават по-тежки, по-мъчноподвижни. 
Вместо всред природата, обичат да ходят по клубове, по кафенета и 
ресторанти или на гуляи, с автомобил, до някой ближен добре уреден 
курорт, където има добри ресторанти. Всред юпитерианците, 
различно одарени, ще срещнете търговци на едро, индустриалци, 
директори на големи стопански предприятия, крупни финансисти, 


капиталисти и пр. Стремящи се към видни постове, те почти винаги 

заемат най-високите административни длъжности. Ще ги срещнете 
като началници из учрежденията, като директори на банки, шефове 
на бюра, ще ги срещнете като съдии, като големи държавни 
сановници. Най-богато одарените измежду тях са финансови или 
стопанско-политически гении. 

Западно-европейската култура, с нейните големи демокрации, 
в които се шири капитализмът, икономическия либерализъм, 
колониалният империализъм, се разви в сферата на Юпитера. Днес в 
тази сфера, поради настъпилите крайности и аномалии в нея, стана 
известен пробив, развиха се известни борби, които се изразяват в 
едно стълкновение между „капитала и труда, вследствие на което 
Юпитеровият строй преживява криза. Ала това е признак, че настъпва 
едно разширение в общо-човешкото съзнание, от самосъзнателното, 
на което най-висок израз се явява Юпитер, към свръхсъзнателното. От 
затворените, макар и добре организирани системи, човечеството ще 
премине към единението, в което ще има не затворени системи, а 

10. Сфера на Сатурна 


Има един анекдот за Диогена, прочутия кинически философ на 
древна Елада, че като видял веднъж един млад овчар да пие вода 
направо от извора, черпейки просто с шепа, тутакси захвърлил 
кратунката, с която пиел вода дотогава. 

Да бе минал по туй време покрай Диогена някой учен, 
естественик да речем, и то в съвременен стил - натоварен с разни 
научни пособия, инструменти, бележници - с цел да изследва 
всевъзможните микроорганизми, що се въдят във водите на този 
извор или в околните води, сигурно би останал учуден, както от вида 
на философа, така и от постъпката му. 

Да седиш по цял ден пред една бъчва да се печеш на слънце и 
да размишляваш кой знае за какво, когато природата с всичките си 
богатства е широко разкрита пред твоя любознателен взор, да живееш 
не в хубава, удобна къща, а в някаква бъчва, па да изхвърлиш на туй 
отгоре и своята единствена, макар и първобитна съдина, това е просто 
„цинично“! 

Но ако този учен би се запретнал да бърка в извора, за да вади 
разни животинки или водорасли, сигурно би чул без церемониите 
думи на Диогена: „Я не ми мъти извора! Като не можеш да правиш 
извори, поне не ги мъти“. 

Позволявам си да мисля, че Диоген би казал така на нашия 
естественик, като имам предвид, какво бил рекъл според легендата на 
Александра Македонски, който отишъл при него за разговор. 
Спомняте си нали че кога на разделяне прочутият завоевател попитал 


Диогена, що да му подари, последният просто му направил знак с 


ръка да се махне отпред лицето му, за да му не затуля слънцето, 
казвайки: „Не ми отнемай поне онова, което не можеш да ми дадеш!“. 

Нека си представим сега, че покрай Диогена минеше не някой 
съвременен учен - защото това би било за някои умове непоносим 
анахронизъм - а някоя гръцка девойка, съвременница на тоя своего 
рода философствуващ отшелник, хубава като Венера. Дори, ако си 
позволим да мислим с митологичните представи и понятия на 
древните елини, можем преспокойно да допуснем, че това е било 
самата Венера, която е отивала на среща с някой простосмъртен, но 
красив момък, например с някой от тогавашните победители на 
Олимпийските игри. Защото позната е слабостта на Венера към 
Марса, а следователно и към неговите земни чеда. 

Сигурно и сам Диоген, който - като философ - е гледал съвсем 
иначе на митовете за боговете, би веднага разпознал в тази 
очарователна девойка богинята Венера. Защото, пак като философ, 
той знае, че тя има многобройни въплъщения на земята. 

Както и да е, но да кажем, че тази двойка - „Венера“ и „Марс“ - 
видеше този странен старец да хвърля своята кратунка, за да пие вода 
с шепата си направо от извора. Може би самото пиене из шепа, 
колкото и простолюдно да изглежда, не би отблъснало щастливата 
двойка, но при едно условие: ако „Венера“ пие вода от шепите на 
„Марса“ и Марс - от розовите шепи на Венера. Ала друго би 
отвърнало от Диогена тия красиви юноши, в сърцата на които е 
цъфтяла пролет - суровият му отшелнишки вид, нерадостната 
самота, в която е живял и - бъчвата. 

Не, те не могат да живеят така самотно, като пустинници, и 
при това - в бъчви! 

Но докато младата двойка, хваната под ръка, отвръща 
насмешлив поглед от Диогена, който си седи кротко пред бъчвата и се 


прави, че мижи, ето - затрещава автомобил. На автомобила - сам 


292 


Юпитер, придружен от Меркурия - неговия небесен секретар, 
придържащ на коленете си своята портативна пишеща машина. 

„Е, ще възкликнат някои, но това е вече непростителна игра на 
фантазията! Какви ти автомобили по времето на Диогена, какви ти 
Юпитеровци, които се возят на автомобил, какви ти Меркуриевци, 
които работят на пишеща машина!“ 

Но вместо да се възмущават тия добри люде, които се движат 
все още с волска кола във времето на аероплана, на радиото и на 
киното, нека се вгледат по-добре в лицата на всички тия люде. Те ще 
видят с учудване, че всъщност тук няма никакъв Диоген, ами един 
съвременен привърженик на природосъобразния живот, който прави 
водни и слънчеви бани по методата на Луи Куне. При това няма 
никаква бъчва, ами една проста колиба - нещо като дървена барака, 
която била много по-хигиенична, според този краен вегетарианец и 
въздържател, отколкото кой да е апартамент в някоя съвременна 
кооперация. Като се озърне наоколо, ще съгледа зад колибата малка 
зеленчукова и овощна градина, която този човек сам обработва. 
Оказва се, дори, при по-точно осведомяване, че той е суровоядец и 
едва ли не нудист - т. е. голишар. 

А двойката? Сами вижте! Момата е една съвременна 
госпожица, кандидатка за „мис не знам що, с фризирани коси, 
притиснати от баретка във вид на каскет, с ярко начервени устни, с 
лице излеко напудрено с матова пудра, облечена в проста, но изящна 
спортна рокля. А момъкът? - Един кавалерийски офицер, един от 
героите на конните състезания, който минава за голям прелъстител 
на жените. И затова бащата на девойката - виден фабрикант, почетен 
председател на някакъв филантропичен клуб по подобие на Ротари- 
клуб, виден член на една от десните, умерени партии, аспириращ 
дори за министър - така тревожно догонва дъщеря си с автомобил. 


Той има сведения от своя всезнаещ секретар, който навсякъде го 

придружава по американски маниер в неговите предприятия и 
сделки, че дъщеря му се е увлякла по този млад, вятърничав офицер, 
за който всички знаят, че е лекомислен прелъстител. А баща й има 
вече за нея сериозни кандидати за женитба! 

Как се разправя той с дъщеря си, ние не знаем, защото Диоген, 
ядосан от праха, вдигнат от автомобила, се прибира в бъчвата си. 

За да допълня сведенията си за този Диоген, ще трябва да кажа, 
че един журналист, след многократни опити, успял най-сетне да го 
интервюира. В това си интервю, Диоген казал, че се оттеглил далеч от 
града и се прибрал да живее в бъчвата, след като дълго време търсил 
по сред бял ден, със запален фенер в ръка, да намери човек - и най- 
сетне действително го намерил. Журналистът забелязва, че под 
„човек Диоген подразбирал учението за природосъобразния живот. 

Образът на Диогена - човек, загърнат в плащ, ходещ с фенер в 
ръка посред бял ден, странно напомня една от картите на Таро - 
отшелник, загърнат в тъмен плащ, уловил в едната си ръка чепата 
тояга със седем колана, а в другата държи фенер скрит под плаща. 

Отшелникът - това е най-висшият тип, който кристализира в 
сферата на Сатурна. 

А най-високият тип на отшелник и пророк, по свидетелството 
на Христа, е Йоан Кръстител, наречен Предтеча. 

„Що излязохте да видите в пустинята?“ се обръща великият 
Учител към народа. Гръст ли от вятъра разлюлявана, или човек 
облечен в скъпи дрехи? Ето, онези които носят разкошни дрехи и 
живеят всред наслади, живеят в царските дворци“. 

„Но що излязохте да видите? Пророк ли? Да, казвам ви, и нещо 
повече от пророк. Защото, истина ви казвам, между родените от жена 
няма по-голям от Йоана. Ала и най-малкият в Царството Божие е по- 


голям от него“. 

Ето го в пустинята великият пророк, облечен в камилска кожа, 
препасан с ремък, бос. Той се храни с акриди и див мед. Гласът му, 
строг, суров и повелителен, зове: „Оправете пътя Господен, прави 
правете пътеките му!“. Той звучи безпощадно в ушите на ония, които 
- покаяни - идват да се кръстят при него във водите на Йордан. 

„Рожби ехидни, кой ви научи да бягате от божия гняв? 
Покажете плодове достойни за покаяние, защото секирата е вече при 
подножието на дърветата: всяко дърво, което не ражда добър плод, ще 
бъде отсечено и хвърлено в огъня“. 

През Йоановото кръщение във „водите на Йордан“ минават в 
края на краищата всички хора, които са „родени от жена“. В 
пустинята завършва пътя на всички земни люде, които са опитали 
земния живот във всичките му перипетии. Пустинята - това е 
чистилището на Сатурна, онази планета от слънчевата система, която 
включва в орбитата си орбитите на всички други планети и представя 
последната граница на „планетния мир“. Там е седалището на 
„страшния съд. Психологически, Сатурн представя философското 
съмнение и отрицание - на всичко преходно, на всичко илюзорно, 
което човек е опитал в останалите планетни сфери - сфери на живота 
- Меркурий, Венера, Марс, Юпитер. 

След като човек се разочарова от стремежа да познае и опита 
материалния свят, за да го използува за лични изгоди; след като се 
разочарова от любовта между мъжа и жената, от семейство, дом, деца, 
от груби удоволствия и мимолетни наслади; след като се разочарова 
от своя стремеж да овладее света, да го организира механически и да 
го покори под властта на своята марсова воля; след като се разочарова 
от богатството и разкоша, от почестите, от политическата власт, от 
право, религия, етични системи, условен морал; след като се 
разочарова, че може да оправи света чрез правото, религията, морала 


и външната филантропия, човек идва до философското усъмняване 

във всичко, което дотогава е било смислено за него. У него се заражда 
стремеж да се отдели от света, да се прибере в себе си, да направи 
една основна преоценка на всичко и да подири негли нов смисъл в 
живота. 

В това душевно състояние, пред съзерцаващия поглед на най- 
висшия тип в Сатурновата сфера - отшелника, аскета, философа 
минават пътищата на съдбата на хората от всички категории в света, 
от всички сфери на живота, и той в пророчески взор вижда техния 
фатален завършек. Вижда го, защото е опитал, й в този висш тип се 
заражда пророческият патос на великия Предтеча. 

В по-низките си степени Йоановски тип се проявява в лицето 
на философа - стоик. Гук се явява идеята за редуциране на живота до 
най-простото, най-потребното, най-необходимото - онова, без което 
физическият живот е невъзможен. Диоген представя един от най- 
завършените образи на тази тенденция в Сатурновата сфера. 

Аз не мога да се спирам на разните вариации, в които се явява 
този тип, като се почне от най-високия му израз, символизирай в 
образа на Йоана Кръстителя и се стигне до най-низките му степени, 
които срещаме в лицето на разни фанатизирани въздържатели и 
привърженици на така наречения „природосъобразен живот“. 

У всички има едно основно душевно > състояние - 
разочарование от земния живот с всичките му измами, безпощадна 
критика на целия човешки мироглед и възвръщане към един по- 
прост, по-трезв, по-чист, по-смислен живот, в по-близък досег с 
природата. Дали при това тази критика на съвременния мироглед ще 
прозвучи с пророческия патос на един Толстой, дали ще се изрази в 
едно философско примирение и мълчаливо отдръпване в себе си или 
ще се редуцира във фанатичното следване на един опростен режим на 
хранене и живеене - това зависи от онази степен на духовно 


развитие, на която се намира дадения индивид. 

Всички тия стремежи, обаче, като се почне от ония, които се 
раждат по най-високите философско-етични върхове на човешкото 
съзнание и се стигне до долинките на живота около тялото и стомаха 
- са родени все в сферата на Сатурна. 

А тази сфера обгръща всички области на живота, тя го 
прониква така, както съдбата. Навсякъде, където се проявява закона на 
необходимостта с фаталната му неумолимост, навсякъде, където има 
ограничения, лишения, оскъдица, мизерия, където човек го връхлита 
онова, което се нарича „удари на съдбата“, навсякъде, където има 
съмнения, разочарования, безверие, песимизъм, там е Сатурн. Със 
своята безпощадна ръка той покосява всичко. Но в много - от 
плодовете, които той е обрулил, хората виждат, че се е таял червей: 
Сатурн е горчивата утайка в дъното на всяка чаша на удоволствие и 
наслада, която човек изпива. 

Макар че аз се позовах на образи из древността като този на 
Диогена и Йоана Кръстителя, за да извикам известни асоциации и да 
съкратя по тоя начин едно дълго и схематично описание на 
Сатурновата сфера, бих могъл, обаче, да насоча вниманието на 
читателя към по-съвременни образи и явления. Който иска да види 
философствуващия Сатурн, да схване инструментите на неговата 
мисъл, да погледне през неговото „око“, нека прочете например 
„Залезът на Запада“ от Шпенглера. Само един зрял син на Сатурна, 
който има око за целия оня органически цикъл на развой, през който 
преминава всичко в живота - от най-дребния растителен организъм 
до сложния организъм на една култура, може да дойде до такива 
пророчески прозрения за съдбините на човечеството, до които идва 
този философ. Ще припомня само бегло, каква роля играят във 
философията на Штенглера идеята за „хронологическото време“ и 
„съдбата“ - две типични идеи свързани с древния бог на времето и 


съдбата - Хроноса, гръцкото име на Сатурна. 

Който пък иска да схване, как се проявява сатурновия дух в 
областта на обществения живот, религията и морала, нека чете 
Толстоя. Със своята безпощадна критика на всички „суеверия и 
„заблуди“, със своя акт на самоотричане от всичко, в което дотогава е 
живял, почти винаги в дъното на душата си терзан от червея на 
съмнението, със своята искрена изповед, сиреч неговото публично 
покаяние и кръщение във „водите на Йордан“, със своята проповед за 
прост, трудов и природо-съобразен живот, със своето решително 
ориентиране към учението на Христа, Толстой от всички най-ярко 
представя в наши дни духа на древния Предтеча. 

И може да се каже, че не само учението на този велик 
славянин, но и всички учения за ненасилието, всички учения за 
прост, нравствен, трезв, природосъобразен живот се развиват под 
знака на Предтечата. 

Ала трагизмът на всички предтечи е този, че те водят само до 
пустинята на очищението. Големи са предтечите, най-големи 
измежду „родените от жена“, ала по-малки от „най-малките в 
Царството Божие“. Затова сам Йоан, узнал за Христа, пратеник от 
Царството Божие, казва: „Гой трябва да расте, а аз да се смалявам“. 

Разбира се, всичко това трябва да се преживее като вътрешни 
състояния, да се опита в неговите дълбочини, за да се открие 
психологичния му смисъл. 

Аз правя само намеци, давам указания, прокарвам тук-там 
съединителни линии между лица, събития, явления, за да подпомогна 
мисълта за един по-широк синтез. Очевидно, това са само малки 
сечения в сферата на Сатурна, които разкриват бегли образи и 
състояния. 

Накрай, ще дам едно схематично описание на сатурновия тип, 


в неговите крайни изражения като висш и низш сатурнов тип. 

Студеният и сух Сатурн, антитеза на пълното с живот и сила 
Слънце, носи умората, затвореността и автоматизма на старческия 
живот. Топлината на живота сякаш изчезва под зимния му дъх. 
Вместо живите цветя, които се разпукват пролетес, - тук имаме 
кристалните цветя, които се явяват зимно време по прозорците. 
Наистина, и те имат своята своеобразна красота, но са мъртви. 
Кристализационният процес в минералното царство е сатурнов 
процес, а има го и в мисълта. 

Висшият сатурнов тип мисли бавно, съсредоточено, строго, 
стремейки се да затвори своята мисъл в кристални форми. Ако е 
философ, неговата мисъл излиза винаги от строго определени 
основоположения, върху които изгражда своята система. Характерна е 
тази систематична конструктивност на сатурновия тип мислител. 

Мълчалив, сериозен, затворен в себе си, несъобщителен, той 
обмисля дълбоко, дълго и зряло нещата. И преди да ги изрази в една 
затворена форма, той не приказва. 

Сатурновият тип обича самотата и уединението. Този стремеж 
към уединен, сериозен, трезв, интелектуално обагрен живот, избива 
често към аскетизъм. 

Сатурновият тип от висш разред е човек на правдата. Той е 
съвестен до педантизъм. Строг, правдив и безпощаден към себе си, 
той е такъв и към другите. И затова често пъти ни изглежда суров и 
безмилостен. 

Враг на всяка експанзивност - душевна и физическа - Сатурн е 
пестелив, икономичен, дори скържав. Широтата, жестът, щедростта 
му са чужди. Те дори му се виждат като израз на тщеславие. Сам той 
клони към прост живот, към подвижничество всред несгоди и 
лишения и затова иска да даде на хората не готови блага, а воля за 


подвижничество, себепревъзмогване и дисциплина. 

„Учениците Йоанови постят и се молят“, защо при тях не е 
„женихът - Слънцето на Живота, идейният център на оня живот, 
който настъпва след пустинята, след излизане от сферата на Сатурна 
и неговите пръстени. 

У низшия сатурнов тип строгата, дълбока, съвестна мисъл се 
превръща в хитра пресметливост. Стремежът към опростяване и 
освобождаване от всичко лишно се превръща в едно скъперническо 
пестене и лишаване дори от най-необходимото. 

Студен “ егоизъм, «| лукавство, | хитрина, | скържавост, 
жестокосърдие и студено равнодушие към хората, подмолност в 
преследване на своите кроежи правят низшия тип на Сатурна 
подобен на паяка. Пазете се от тоя тип - той плете тайно своите 
мрежи и търпеливо чака да паднат жертвите му в тях. 

За да завърша, ще уподобя Сатурновата сфера на коравата 
костилка, която обвива плода. Тя пази резултата от целия оня 
органически цикъл на развитие, който е минало растението, за да 
даде семе. В това семе се крие резултата и от пролетния цъфтеж, и от 
връзването на плода, и от неговото узряване. Венчетата на цветовете 
са окапали, листата - също. Дъждове, ветрове, бури са отминали. 
Дървото стърчи голо на зимния студ, но плодовете му, семената са в 
хамбара на Сатурна. 

Влезеш ли в сферата на Сатурна, знай, че ти ще останеш само 
със семената, корави, сухи, безжизнени отвън, но криещи вътре 
скъпоценната ядка. Не съжалявай за пролетния разцвет, за тихите 
дъждове, за слънчевите празници. Лишното от тях е окапало - 
ценното е затворено в семето. 

И както семето чака пролетното слънце, за да поникне и се 
развие, така и човекът-семе в Сатурновата сфера - прост, гол, тъжен 


като костилка отвън и така корав като нея, чака великия пратеник 

Божи да го докосне с лъчите си, да го кръсти с „дух и огън“, за да 


„ 72 
Влезе в един нов, по- висок цикъл на развои. 





72 
Тази статия е поместена в сп. „Житно зърно“, Бр. 4-5, 1936 г. 

11. Сфера на Урана 


„Мъдрецът живее без закон. Глупецът трябва да живее със закон 
и под закон. Ако мъдрецът живее със закон, той е нещастен. Ако 
глупецът живее без закон, и той е нещастен“ Беинса Дуно, 
Учителят говори. 

Уран е една от ония планети, които упражняват силно обаяние 
върху въображението на хора, запознати поне малко от малко с 
астрологията. Като четат, че Уран поражда у човека склонност към 
напредничави идеи и стремеж към освобождаване от всякакви 
предразсъдъци - неща, които по тяхна преценка, и тях особено силно 
вълнуват - те считат себе си за „уранианци“. И нерядко, като отидат 
при някой астролог да им състави хороскоп, те очакват да намерят 
потвърждение на това свое, често пъти, суетно желание. Разбира се, в 
повечето случаи те остават разочаровани - оказва се, че Уран не 
заема някакво силно положение в техния хороскоп, за да играе в 
душевния живот и съдбата им някаква важна роля. В най-добрия 
случай, той може да хвърля добър аспект към някой от основните 
астрологични фактори, определящи характера и темперамента, 
умствения строй и съдбата на човека > Оттам произтича, 
астрологически погледнато, известно „ураново влияние“, което може 
да се прояви в най-различни посоки. У един индивид със стремеж към 
напредничави идеи, то ще подхрани тъкмо тоя стремеж. Това, обаче, 
не ще рече, че той е уранианец. Тук му е мястото да кажа, че уранови 
типове, така завършени и оформени, каквито са, да речем, 
сатурновият, юпитеровият, слънчевият или марсовият тип, днес за 
днес не съществуват на земята. Има, обаче, известни умствени, 


емоционални и волеви прояви, има и известни физически прояви, 

които се характеризират като „уранови“. Очевидно, Уран действува 
като един свят от сили, които сега се събуждат в човечеството и се 
стремят да добият въплъщение у него. Тия сили са по-тънки, по- 
флуидни, по-неуловими от силите на планетите, включени в орбитата 
на Сатурна - старият напълно оформен вече свят на личното, 
егоцентрично съзнание. Това са сили на един нов, отвъдсатурнов 
свят, които се стремят да разчупят твърдата „сатурновска“ черупка на 
затворената в себе си личност и да свържат човека с космичното 
съзнание. В тази смисъл, Уран може да се нарече врата на космичното 
съзнание в човека. За да изразят принадлежността на Урана към един 
по- висок свят, който астрономически се простира зад пръстените на 
Сатурна, астролозите го наричат октава на Меркурия, имайки 
предвид неговия ясно подчертан умствен характер. В това название, 
обаче, мнозина подозират скритата умисъл да се спаси класическата 
седморка от планети, нарушена от откриването на новите, 
транссатурнови планети. Ние няма да разискваме тук разните 
спекулации на астролозите по този въпрос. За нас е съществено, че в 
дадено историческо време започват да действуват известен род сили, 
които се проявяват в ред типични явления, както в индивидуалния, 
тъй и в обществения живот на човека - в наука, изкуство и пр. и че 
този род явления, както показват астрологичните изследвания, могат 
да се свържат с един физически център на нашата слънчева система - 
планетата Уран, респективно с нейния астрономичен цикъл. И 
наистина, многобройните изследвания на хороскопи, в които е бил 
привлечен този нов астрологичен фактор - изследвания, които имат 
характер на емпирически статистики - потвърждават недвусмислено 
горното допущение. Така или иначе, след откриването на Урана от 
Уилям Хершел в 1781 год., тази транссатурнова планета, която донейде 


революционизира класичната - астрологична система в нейните 

седем планети, биде вмъкната, не без основание, в астрологичната 
практика. 

Някои, може би, ще политат: „Нима Уран не е упражнявал 
влияние преди датата на неговото откриване? Нали и преди е 
съществувал като планета от слънчевата система? - Действително, 
Уран е съществувал и преди да стане видим и знаен за нас. 
Астрономите са го наблюдавали и по- рано - още през 1690 година, 
па и отпосле - ала са го смятали като звезда. Уран е съществувал 
досущ така, както е съществувало и електричеството в природата, 
преди да бъде то открито и проучено през миналия век, най-напред в 
лабораториите на физиците. Ала електричеството стана онова, което 
днес е за човечеството - именно една от най-мощните енергии, които 
преобразиха външния образ на човешката цивилизация - едва след 
като биде открито. И преди радиото хората са плували в океан от 
електрически вълни, ала едва след изобретяването на тоя дивен 
апарат, стана възможно да се улавят тия вълни и да станат покорни 
носители на човешката мисъл и човешкото изкуство. Същото се 
отнася и за по-тънките сили на Урана, от чисто психично естество. 
Човек трябваше да стане възприемчив за трептенията на тези сили, 
той трябваше да развие у себе си известни „възприемателни“ 
психични апарати, за да може да улавя урановите вълни. За да станат 
известни сили творчески у човека, за да може той да ги прояви в 
живота, трябва да направи съзнателна връзка с тях. Тази, именно, 
връзка и времето, по което тя се извършва, представят интерес за нас. 
В случая с ония сили, които астрологичната символика обединява под 
името 

„Уран“, защото ритъмът на техните много сложни прояви в 
земния живот съвпада с цикъла на този далечен член от нашата 
слънчева система, наистина се потвърждава многократно изтъкваният 


от астролозите окултен закон - една планета става позната и видима 

за хората тогава, когато нейните сили започнат да се проявяват 
активно в техния живот. Явно е, следователно, че Уран и преди е 
действувал, но така както електричеството е действувало в природата, 
преди да бъде впрегнато на работа от творческия дух на човека. Уран 
е произвеждал известни общи процеси, които са стояли вън от обсега 
на човешкото съзнание. 

Както, обаче, и да се обясняват нещата - с изтъкнатия по-горе 
окултен закон, или с просто съвпадение - характерен е фактът, че 
както Уран тъй и Нептун биват открити по време, когато у хората се 
явява един мощен порив към индивидуална и социална свобода, 
когато у тях се поражда стремеж да разрушат всички овехтяли 
обществени, морални и религиозни прегради, всички догми, всички 
стари вярвания, които са спъвали свободната мисъл и пълната проява 
на човешката индивидуалност. Политически и социално, това се 
изразява в американската и френска революции, които избухват 
около времето, когато Уран бива открит. 

В литературата този стремеж към освобождаване на човека от 
всички условности и предразсъдъци, които сковават неговите 
творчески сили, е намерил твърде ярък израз в драматичните 
произведения на Ибсена. Знайно е, че мирогледът на Ибсена се 
характеризира обикновено като индивидуализъм. Това означава, че и 
в социалните си, и в етичните си възгледи, 

Ибсен поставя на преден план отделния човек, а не обществото. 
За Ибсена най-голяма ценност в живота представя самосъзнателният 
и цялостен човек, пълната и закръглена индивидуалност, която се 
ръководи не от външните писани закони, а от вътрешните закони на 
своето естество. Той иска пълна свобода за тази съзнателна и 
самоотговорна личност, която съзнава своето призвание и иска да го 
следва неотклонно. Очевидно, пред погледа на норвежкия драматург 


се е мяркал идеалният образ на Урановия тип, който намира най- 

пълно въплъщение в символичния образ на Водолея. Водолей - това е 
човекът, който след като се е катерил, подобно козата, по 
планинските стръмнини и върхове на „Козирога“, след като е познал 
самотата, ограниченията, лишенията, съмненията и борбите на 
Сатурна и ги е превъзмогнал чрез самоотричането, най-сетне се е 
добрал до извора на космичния живот, от който налива своята урна, 
за да излее водите й на изжаднялото човечество. Издигнат над всички 
условности на временния живот, свободен от всички човешки 
ограничения, защото ги е превъзмогнал, той представя образ на 
мъдрец, „който живее без закон“. Понеже у него е пробудено 
космичното съзнание, той всъщност „живее според оня жив закон, 
който е написан в душата му“. („Учителят говори“. Из главата за 
„Мъдростта“). Между този идеален тип на човек - мъдреца и глупеца, 
„който трябва да живее със закон и под закон“ има грамадна междина. 
И в тази огромна междина, в която се срещат хора от различни 
степени на > съзнание, действува Уран със своите мощни 
„електрически“ токове. На хора с непробудено съзнание, Уран често 
влияе отрицателно. Оригиналността и гениалният полет на мисълта, 
които той събужда у напредналия духовно и интелектуално човек, у 
обикновения човек се израждат в ексцентричност: Свободата надуха, 
издигането над човешките ограничения и предразсъдъци, които 
отличават първия, се превръщат у втория в безпринципност, 
своеволие и слободия: той отхвърля безразборно всички обществени и 
нравствени закони и ако е социално настроен, често се 
противопоставя с наивни средства на установения ред. От тоя тип са 
ония анархисти-терористи, които искат да въдворят безвластническия 
строй чрез насилнически средства. Учението за безвластието, 
разгледано в неговата идейна страна, спада, без съмнение, към 
сферата на Урана. То представя един прекрасен пример за това, как 


високите трептения на Урана се пречупват в съзнанието на хората. 

Без външна власт, без външен закон може да се живее само в света на 
истината и свободата. И Уран „будителят“, със своите трептения иска 
да пробуди у човека дълбокия копнеж към този, именно, свят на 
истината и свободата, да го подтикне да развие у себе си тия високи 
качества, чрез които единствено може да стане гражданин на този 
свят. Уран - индивидуалистът, в най-благородна смисъл на думата - 
подтиква човека да постигне първом индивидуално тази висока 
степен на развитие, та след това да помага и на другите да я 
постигнат. Това е мисията на „Водолея“. У обикновения човек, обаче, 
той пробужда само един смътен инстинкт за свобода, който се 
изразява в бунт срещу всичко, което потиска и ограничава човека. 
Често, при лоши аспекти на Урана, както се изразяват в астрологията, 
индивидите от тоя тип биват крайно своеволни, ексцентрични, резки 
в обноски и постъпки. Мислейки се за свободни, те не мерят ни 
семейни връзки, ни обществени нрави и обичаи, ни нравствен дълг, 
ни юридически закон. В своята най-крайна форма, тук се явява така 
нареченият асоциален тип. Астролозите поддържат, че и в типа на 
диктатора, с неговите изострени лични чувства, с неговото повишено 
самочувство на „водач“, на „силна личност“, чиято воля е закон не 
само за него, аи за всички ония, които води и управлява, е доста 
силно влиянието на Урана. Поне фактите, които ни предлага 
съвременната политическа действителност, потвърждават това. Но у 
тях урановото влияние, пречупено в една силно развита лична сфера, 
се сгъстява и в съчетание с други планетни фактори, дава характерния 
„диктаторски комплекс“. 

Уран, изобщо, има два полюса - единият му полюс лежи в 
областта на космичното съзнание, което носи новото, идейното в 
света; другият му полюс се намира в колективното подсъзнание, от 
което, под неговото активиращо влияние, изпъкват на повърхността 


образи и идеи на минали раси и култури. За погледа на някои 

астролози, диктаторите са само фокуси на една дълга расова 
наследственост. Те са носители на неосъществените, потиснати идеи 
на миналото, които се стремят към осъществяване. Те са фокуси на 
цяла низа поколения, които трябва по необходимост да дойдат до 
логичния край на своята съдба. Разбира се, между индивидуалния 
строеж и съдбата на диктатора и тия на расовия колектив има едно 
съвпадение, което за астрологичната философия е напълно ясно, като 
се има предвид законът за съответствията. 

Споменатите по-горе два полюса на Урана се изразяват 
астрономически във възходящия и низходящ възел на неговата 
орбита. Знайно е, че равнините, в които лежат орбитите на планетите, 
се секат с равнината на еклиптиката, сиреч плоскостта, в която лежи 
земната орбита, в така наречените възлови линии. Възловата линия 
на Урана минава през знаковете Близнаци и Стрелец. Възходящият 
му възел е на около 13:40" от Близнаци, а низходящият - на около 
1340" от Стрелеца. Според астрологията, възходящият възел представя 
полюса, през който се вливат известни космични сили и се 
асимилират, за да се изразят навън. Низходящият възел е полюс на 
дезасимилацията, където става освобождаване на онова, което 
подлежи на разпадане. Първият е свързан с „настоящето“, вторият с 
„миналото“. 

Обстоятелството, че възходящият възел на Урана лежи в 
Близнаци - знак на конкретния ум, на разните видове интелектуална 
и физическа обмяна - показва, че обновителните, творчески сили на 
Урана действуват по интелектуален път, чрез конкретния ум. И 
наистина, силното развитие на съвременната физика, както 
експериментална, така и теоретична, в която господствуваща роля 
играе електричеството, многобройните изобретения, чрез които тази 
енергия биде впрегната на работа за задоволяване практичните 


нужди на живота, новите съобщителни средства - телеграф, телефон, 

радио, бързото развитие на въздухоплаването - това е една огромна 
дейност на човешкия ум, която се разви в сравнително кратко време. 
Цялата тази дейност се разрасна благодарение мощния импулс на 
Урана, под влияние на неговия изобретателен гений. Конкретният 
резултат от бързото разрастване на новите съобщителни средства 
беше едно неочаквано скъсяване на географските разстояния, които 
делят хората на Земята. Днес хората общуват чрез вълните на етера, 
който разнася техните мисли, тяхната музика, с бързината на 
електрическата вълна. Днес няма „далечни“ разстояния - вестта за 
едно събитие, което става в известно място на земята, се предава по 
всички посоки с магична бързина, така че всички хора взимат, ако не 
непосредствено, то поне духовно участие в него. Физически поне, в 
областта на съобщителните средства, в които главен фактор е 
електричеството, разстоянията и границите между хората изчезнаха. 
А тъкмо това носи Уран - освобождаване от всички изкуствени 
граници, както физически, така и умствени и морални, които човек е 
прокарал. Той издига човека в един свят на свободно движение, което 
се извършва не по предварително очертани пътища, каквито са за 
пример шосетата и железопътните линии върху твърдата почва. Той 
издига човека във въздуха, който символизира умствения свят. Един 
прекрасен символ на Урана е аероплана. Както аеропланът носи в себе 
си своите апарати за движение и ориентиране във въздуха, така и 
свободния ум носи в себе си силите и способностите за своя „полет“ и 
за своето ориентиране в оная сфера на умствения свят, където няма 
отъпкани пътища. И както аеропланът лети във въздуха, без да остави 
видима, „лична“ следа, така и свободният ум се движи в умствения 
свят, без да пресича пътищата на другите и без да оставя каква-годе 
„лична“ диря. 

Пътем ще спомена, че интересните теории на математичната 


физика - един от шедьоврите на западноевропейската научна мисъл, 

развитието на неевклидовата геометрия и на геометрията на 
многоизмерното пространство, както и на други клонове от 
модерната математика, които създават едно ново чувство за 
пространството и числата, едно ново виждане на света, се дължат във 
висока степен на урановия импулс. 

Няма да се спирам на известни прояви в изкуството - поезия, 
музика, живопис, които носят явните белези на Урановото влияние, 
не толкова положително, може би, колкото отрицателно. В изкуството 
често се проявява особено ярко ексцентричността, която тази планета 
поражда у някои натури, неспособни да възприемат нормално 
неговите високи трептения. 

За да резюмирам влиянието на Урана върху човешкото 
естество, ще кажа следното: у различните хора тази планета 
действува различно - според степента на съзнанието и душевния им 
строеж. Колкото един човек е по-издигнат умствено и морално, 
колкото по-широко и по-универсално е неговото съзнание, толкова 
по-съзидателно действува у него тази планета на вдъхновението, 
дълбокото прозрение и гениалния полет на мисълта. У хора, у които 
висшето съзнание не е пробудено, които никога не са имали 
проблясъка на космичното, той или остава в латентно състояние, или 
събужда експлозивните и разрушителни сили, събарящи всичко старо 
и назадничаво. 

По времето, когато се разнесе в света „урановата вълна“, 
констатираме едно възраждане и на окултизма с всичките му почти 
течения и школи, които са съществували в миналото. В известен 
смисъл на думата, западноевропейският окултизъм е един вид 
археология - той изрови много съкровища на древната мъдрост, 
изтъкна не преходността на известни принципи, които лежат в 
основата на религиозния опит през всички времена, показа широтата 


и синтетичната мощ на възгледите за Бога, човека и вселената, които 


310 


са имали древните мъдреци и посветени, разбули отчасти тайните на 
античните мистерии, възбуди много въпроси около видимото и 
„невидимо“ естество на човека и света, постави в друго осветление 
проблемата за душата, за безсмъртието, за развоя на човека, в когото 
дремят още много скрити сили. Покрай ценните познания, обаче, 
които имат действителна стойност и могат да послужат като капитал 
за едно ново духовно предприятие, той изрови и сума отживелици, 
сума мумифицирани заблуди и суеверия на миналото. Цялата негова 
археологическа работа изобщо се развива под знака на низходящия 
възел на Урана, който се намира в Стрелеца - знак на отвлечената 
философска мисъл, на религията и етиката. В низходящия възел на 
Урана, където се чува „последната дума“ на едно минало, Уран 
действува пасивно. Затова в окултизма, както и в археологията, 
сравнителното проучване на религията и митологията, които 
получиха особен разцвет по същото време, когато се разрасна и 
окултизмът, ние имаме едно възсъздаване на миналото, един синтез 
на ония религиозни, философски и научни ценности, които то 
създаде. Макар окултизмът да упражни мощно влияние върху 
съвременната мисъл, макар да допринесе твърде много за 
превъзмогване на материалистичния мироглед, макар да раздвижи 
материалистичната научна мисъл, макар да измени умонастроението 
на мнозина учени и да навлезе чрез ред проблеми В официалната 
наука, той все пак не може да се нарече носител на новото в света. 
Новото иде от другаде. То изхожда като една мощна вълна от 
космичния център на живота. То е така мощно, че прониква цялото 
естество на човека, прониква цялата земя и всичко, което живее на 
нея. То разтърсва всичко издъно - народи, общества, с техните 
религии, морал, семейни отношения, социални и политически 
схващания. То изважда на показ всичко дълбоко потаено от миналото 


- и добро и зло. Оттам тоя кипеж Всред човечеството, оттам тия 

стълкновения и борби, в които старото в света се мъчи със сетни сили 
да се закрепи в живота. Това е, безспорно, една грандиозна драма, 
която се разиграва на великата сцена на живота. 

На нас, които имаме високата привилегия да присъствуваме на 
тази грандиозна драма, може да се пожелае едно - да имаме поне 
окото на Урана, което зад видимите символи на събитията, що се 
разиграват на сцената на живота, вижда скритите, разумни сили, 
които ги направляват. Да имаме неговото прозрение, което долавя - 
зад мрака на нощта, която си отива и в която човечеството все още 
блуждае - зазоряването на космичното съзнание, на което той е 


73 
провъзвестник. 

12. Сфера на Нептун 


Откриването на Нептуна на 23 септември 1846 ге един от най- 
познатите примери на научно предсказание. Астрономите Леверие и 
Адамс, изхождайки от пертурбациите на Урана, които не можели да 
се обяснят само с въздействието на известните дотогава планети, 
допуснали съществуването на една нова планета, която трябвало да се 
сметне като виновница за смущенията на Урана. Те предизчислили 
нейното положение и елементите на нейната орбита и съобщили тия 
данни на астронома Галле в Берлин. Той действително открил новата 
планета на посоченото място - наблюдаваното положение на Нептуна 
се отличавало от изчисленото с по-малко от градус. Така броят на 
познатите членове от слънчевата система пораснал с още един. За 
астрономията това е представяло един нов и интересен обект за 
наблюдение и пресмятания, а за астрологията - едно ново неизвестно, 
което е трябвало да се определи чрез ред наблюдения и проучвания. 
Впрочем и астролозите, подобно астрономите-математици, се бяха 
натъкнали на известни „пертубрации“ в живота, на известни явления, 
които не можеха да се обяснят изцяло с влиянието на познатите 
дотогава астрологични фактори. И те чувствуваха, че има негли и 
други членове в слънчевата система, които вече действуват като 
фокуси на известни космични сили. Тези им интуитивни досетки се 
подкрепяха впрочем от окултната наука, която винаги е говорела за 
съществуването на транссатурнови планети. Както и да е, но Нептун, 
след като биде открит, се вмъкна, подобно Урана, в астрологичната 
практика и лека полека неговото тънко, трудно уловимо „влияние“ 
доби по-определен характер. Оказа се, преди всичко, че и новата 


планета, като Урана, е един носител на „пертурбации“, един смутител 

на стария ред. Астрономически, това се изрази между другото и във 
факта, че Нептун наруши Тициус-Бодевия закон за планетните 
разстояния. В астрологичната пък система той се явява заедно с Урана 
(а днес и с Плутона) нарушител на нейната класическа планетна 
седморка. 

Как обясняват астролозите тоя факт, за това говорих вече в 
„Сфера на Урана“. Там споменах също и за това, как схващат 
окултистите връзката между откриването на една нова планета и 
пробуждането на известни сили в съзнанието на човеците, за които тя 
в дадения момент става видима и знайна. Пак там най сетне загатнах 
за това, как се схваща влиянието на една планета, която е 
съществувала и допреди откриването й от астрономите и, 
следователно, не е могла да не влияе по един или друг начин върху 
живота на земята. Обясненията дадени в „Сфера на Урана“ по тия 
въпроси, важат очевидно и за Нептуна, както впрочем и за всяка 
новооткрита планета, каквато е за пример Плутон. 

Ала тия обяснения на окултистите, колкото и да са 
правдопододбни, все пак имат теоретичен, спекулативен характер. От 
чисто научно гледище нас ни интересува въпросът, съществува ли 
съответствие между известни явления в живота, както личен, така и 
обществен, от една страна, и геоцентричните положения на Нептуна 
по еклиптиката - от друга. Астролозите смятат, че след около 
стогодишни наблюдения и изследвания, могат с увереност да твърдят, 
че такова съответствие наистина съществува. В резултат от тия 
наблюдения смята се, че са установени известен род явления, които 
могат да се отнесат към неопределената още, твърде флуидна сфера 
на Нептуна, чиито „влияния. изобщо мъчно се дешифрират. 

И тъй, що представя Нептун, не като небесно тяло - това е от 
вторичен интерес за астрологията - а като „планетен принцип“, като 


фокус на известни космични сили, които функционират в слънчевата 

система? Наблюденията показват, че в своите най-високи прояви 
Нептун е свързан с ония възвишени състояния на човешката душа, 
при които тя се издига до преживяване на космичната любов, на 
онова влияние на индивидуалното съзнание с мировото съзнание. 
При тия състояния, присъщи само на великите мистици, изчезват 
всички граници, що отделят душа от душа, живот от живот. Само при 
тия състояния може да се изпита великото единство на живота. 

Ако преведем терминологията на индуската езотерична 
философия на езика на астрологичните символи, ще трябва да 
свържем Нептун с будическия свят, светът на „Нирвана“. Тъй както 
Уран пък ще съответствува на причинния свят - светът на висшия 
манас. Едва в тоя свят човек разбира, какво е свобода, какво е 
освобождение от веригите на личното съзнание, тъй както в 
будическия свят той постига пълнотата на живота чрез единение с 
Цялото. Ето защо, ако Уран символизира света на свободата и е 
свързан в човешкия живот с ония процеси на освобождаване от 
всички изкуствени ограничения, които сковават човешкия дух и му 
пречат да се приобщи към космичното, то Нептун пък симболизува 
Любовта, която носи единството на живота. Ясно е тогава, защо Уран, 
чието влияние се пречупва по един своеобразен начин в съзнанието 
на обикновения човек, създава типа на революционера, на анархиста 
- човека със силен „инстинкт за свобода“. Ясно е, защо и Нептун, 
чиито тънки трептения, пречупени в съзнанието на хората, създават 
понякога у тях същински хаос, в който също изчезват всички 
различия, но по пътя на разпадането и разрушението, бележи типа на 
религиозния и социален нихилист. И ако проявите на Урана в 
човешкия свят се движат между двата полюса - свободния човек, у 
когото е пробудено космичното съзнание, и асоциалния тип на 
анархиста-терорист, то проявите на Нептуна се движат между 


следните два полюса - мистика, човека на любовта, който съзнава 

единството на живота и работи по пътя на жертвата и безкористното 
служене за неговото осъществяване в живота на човеците, и типа на 
религиозния или политически маниак, който проповядва пълно 
разрушение на тоя „грешен“, респективно „несправедлив“ свят. В този 
долен полюс на Нептуна, който лежи в хаоса, се явяват също така 
ония патологични типове на разните наркотици, които употребяват 
морфий, кокаин и опиум, за да се изтръгнат от тежките вериги на 
този свят и да потънат в света на „далечното“, „безбрежното“, в света 
на неясните видения и смътните сънища, на гибелните, но упоителни 
блаженства. Под знака на злокобното Нептуново влияние попадат и 
ония поети от типа на Бодлера, които търсят „странното“, 
„чудноватото“, „примамното“, „екзотичното“, и които си създават 
чрез упояване на алкохол или наркотични средства свои „рагаЧ15 
агийсев“ - изкуствени райове. Астролозите са констатирали, че 
всички тия отрицателни, патологични прояви се дължат на така 
наречените „лоши аспекти“ на един „зле поставен“ в хороскопа 
Нептун. Поради това някои астролози наричат Нептуна вълшебник, 
магьосник, който създава у хората, неподготвени да възприемат 
неговите високи трептения, всевъзможни илюзии, измамни видения, 
халюцинации. И докато тия нещастници си мислят, че са се 
издигнали в някакви „висши сфери“ на духовния свят, те всъщност са 
попаднали в ония слоеве на подсъзнанието, в които плават 
разпокъсани архаични образи, остатъци от едно праисторично 
минало. На такива патологични прояви най-вече се натъкват 
психиатрите в своите клиники и затова считат за патологични 
всички душевни преживявания без изключение, които попадат в 
„нептуновата сфера“. Но между тия прояви в „тъмния полюс“ на 
Нептуна и чистите и светли преживявания на великите мистици, 


които се издигат до неговия „светъл полюс“, има грамадна разлика. 

Тази разлика, обаче, лекарите- психиатри и въобще официалните 
учени или не схващат, или не желаят да схванат. 

Под силното влияние на „вълшебника“ Нептуна се намират и 
разните „магьосници“, фокусници, илюзионисти, а също и мнозина 
мошеници, които са майстори да оплитат хората в своите мрежи, като 
им създават какви ли не илюзии. 

Дотук бе дума повече за отрицателното, низходящо влияние на 
Нептуна. Неговото възходящо влияние се проявява в едно 
разширение на съзнанието, което наистина става способно да долавя 
повече или по-малко отчетливо трептенията на „будическия свят - 
светът на любовта и единението. Ето защо, у ония, които се намират 
под това Нептуново влияние, интуицията, фините предчувствия, 
тънките долавяния на най-потайни мисли и чувства са силно развити. 
Понеже, от друга страна, чувството за единството на живота се 
проявява с особена сила у тях, те по-чутко от другите долавят да 
трепти единния, общия живот във всичко живо. Ясно е тогава, защо те 
схващат човека преди всичко като душа, като съзнание, а не само 
като личност, принадлежаща към тази или онази обществена среда, 
към тази или онази класа, националност, религия. Тези различия за 
тях не са особено меродавни, макар и да ги имат предвид. Тяхното 
разширено съзнание, което се е издигнало над човешките форми, не 
може да се ограничи в рамките на една религия, на една философия, 
на един тесен научен мироглед, на една социална идеология. Затова 
те са космополити по дух, братя на всички хора по земята, 
независимо от това към коя раса, народ, класа или верую 
принадлежат. Ако са хора със силно развита духовна природа и 
чувствуват нужда да се свържат с някоя среда, те обикновено се 
ориентират към свободните духовни движения, където се култивира 


братското чувство между хората в духа на любовта и свободата. Ако са 

пък социално настроени, тия идеалисти, белязани от Нептуна, се 
ориентират към социализма и по- специално към комунизма. 

Тук му е мястото да отбележа, че комунизмът, към който се 
ориентира обикновено споменатият по-горе социално настроен тип, 
се намира според съвременната астрология под силното влияние на 
Нептуна. Под същото влияние попада, от друга страна, и 
съвременният спиртизъм, към който има по-голямо сродство първият, 
духовно настроен тип. На някои, може би, ще се стори странно, че 
астролозите поставят под знака на една и съща планета две тъй 
различни по характер и по тенденции движения. Но ако се вземе 
предвид общия характер на Нептуновото влияние, така както то бе 
очертано в по-предните страници, ще се види, че тия две коренно 
различни на пръв поглед движения черпят своя импулс от един и същ 
идеен свят, от един и същ източник на сили, само че поляризуват тия 
сили в две различни плоскости. 

Интересно е да се отбележи, че съвременният спиритизъм - 
казвам съвременен, защото спиритични явления и спиритична 
практика винаги са съществували - възникна и се разпространи 
непосредствено след откриването на Нептуна (23 септ. 1846 г.). След 
сензационните спиритични прояви в дома на семейството ГЕох, 
Америка, които предизвикаха масова възбуда в тая страна, 
спиритизмът заля като буйна вълна цяла Америка и Европа. 
Масичките започнаха да танцуват в тъмните стаи, а медиумите - 
необходим фактор за спиритичните явления: разиграване на масички, 
„апорти“, местене или вдигане без контакт на тежки предмети, 
спонтанно издигане на медиума във въздуха или левитация, 
материализации и пр., станаха най-желаните люде. Необикновените 
психични способности на тия субекти в будно състояние, а особено в 
състояние на транс, способността им да изпадат лесно в хипнотичен 


или магнетичен сън, минавайки бързо през разните му фази, редките 

дарби, които се проявяват у тях във високите степени на магнетичния 
сън, като за пример телепатия, ясновидство, психометрия, проникване 
в миналото и предсказване на бъдещето, не можеха в края на 
краищата да не преодолеят скептицизма на официалните учени и да 
не станат обект на научни наблюдения и изследвания. Образуваха се 
дори научни общества, които си поставиха за цел да проверят 
спиритичните явления. Многократните проверки от непредубедени 
учени в разни страни потвърдиха по един недвусмислен начин 
истинността на спиритичните явления. И ако спиритичната теория за 
обясняване на тия явления все още можеше да се оспорва, то фактите, 
които лежаха в нейната основа, не можеха повече да се отхвърлят. 
Резултат от всичко това беше, че тези именно факти, натрупани в 
грамадно количество, пробиха фронта на официалната наука и 
навлязоха в нейните „непревземаеми“ крепости, като създадоха - 
въпреки съпротивата на жреците на материализма - един нов клон от 
психологията: метапсихиката или парапсихологията. Така, от 
мъглявината на спиритизма се излъчи едно ядро от безспорни 
научни факти, които родиха метапсихиката. 

Сам по себе си спиритизмът, макар да претендира, че е преди 
всичко научна доктрина, почиваща на проверени факти, има по-скоро 
характер на масово, религиозно движение. Със своите доказателства, 
че има „задгробен мир“, че има „отвъден свят“, в който пребивават 
душите на умрелите, с възможностите, които откри, да се дохожда 
във връзка с този свят и с душите на заминалите чрез медиумите, със 
заслугата си, че показа наличността на медиумични способности и 
психични дарби у човека, спиритизмът бързо овладя сърцата на 
широките маси, обезверени от религиозния и научен материализъм, 
И въпреки някои заблуди и суеверия, въпреки психичните поражения 
у мнозина верующи, които не можеха да не се породят при една 


такава масова практика на спиритизма, той има безспорната заслуга, 

че повдигна заспалата вяра у хората в безсмъртието на душата и в 
съществуването на духовен свят, а също и заслугата, че стана повод за 
научно потвърждаване на редица „метапсихични“ явления - 
обстоятелство, което ще играе важна роля в бъдещото развитие на 
човечеството. 

Прозорливият читател лесно ще схване „нептуновия- характер 
на тази нова религия: копнежът към „отвъдното“, към света 
наобезплътените духове, жаждата за едно ново откровение, за една 
нова религия, която има универсален, общочовешки характер и в 
която вярата да почива на опит, стремежът да се разбият веригите на 
един сковаващ материализъм, за да се освободи душата и да се 
свърже със своя първоизвор - това са все нептунови прояви. 

Роден при един съвпад на Нептуна със Сатурна в знака 
Водолей - една астрологична формула, която сама по себе си говори 
много на вещия астролог - спиритизмът пое своя път, осеян с борби и 
противоречия, с очарования и разочарования, с проблясъци на 
истината и миражи на илюзията, под знака на „великия Вълшебник“. 
Неговите научни инструменти- медиумите, според изследванията на 
астролозите, също се намират под силното негово влияние - в 
техните хороскопи Нептун обикновено е силен по положение и 
аспекти. Така че в оня комплекс от психични сили и способности, 
които характеризират медиума, покрай Луната и Уран, най-силно 
участие взема Нептун. 

Да минем сега към социализма, респективно комунизма и 
болшевизма. Родоначалник на това политико-социално движение и 
създател на неговата доктрина - на така наречения марксизъм - е 
както се знае Карл Маркс. Един бегъл поглед върху хороскопа на 
последния ни сочи Нептун, ретрограден в съвпад с Урана, също 
ретрограден, в знака Стрелец. Гози съвпад е в квадратура с друг един 


характерен съвпад - между Сатурна и Плутона в знака Риби. Няма да 

се спираме да тълкуваме тази астрологична конфигурация, колкото и 
да е интересна тя, защото ще надскочим целта, която в случая сме си 
поставили - да набележим позициите на Нептуна в хороскопите на 
идеолозите и водачите на комунизма, респективно болшевизма. Ще 
кажем само, че този съвпад в Стрелеца - знак на религията, етиката, 
философията, на йерархичната Юпитерова концепция за социален 
строй - между „революционера“, „реформатора“ Уран и „утописта“, 
мечтателя за нов социален ред Нептун, е израз на оная дълбока 
революционна нужда, която човечеството е изпитвало в оня момент. 
Вярно е, че хиляди и хиляди индивиди по времето на Маркса са се 
родили под същия съвпад. Ала Маркс е бил „избранникът“, уреченият 
от Природата „шап о! дезппу“, както се изразяват англичаните, 
човекът, който е трябвало да стане фокус на набраната революционна 
енергия, напираща да се прояви навън. Присъствието на тия планети 
в интелектуалния, философски знак на Стрелеца - знак на 
доктрините - показва, че революционните идеи е трябвало да се 
оформят първом в стройна доктрина. Този съвпад е в квадратура със 
Сатурна и Плутона в Риби - знак на нашата, християнска епоха и 
последен „ликвидационен“ знак в Зодиака. Сатурн, последна планета 
от „подлунния свят“ на древните, символ на всичко старо, установено, 
излято в строго определени форми, действуващо с автоматизма на 
традицията, е атакуван от трите „ транссатурнови“ планети - Уран, 
Нептун и Плутон. На астролога-съзерцател, който разбира езика на 
астрологичните символи, тази конфигурация-формула: Уран в съвпад 
с Нептуна в Стрелец, в квадратура със Сатурна и Плутона в Риби, 
говори много. 

Всъщност, точният съвпад на Урана с Нептуна се образува 
почти три години по-късно от неточния, формиращ се съвпад на тия 


планети у Маркса. Ала той се случи в Козирога. А за целите на 


природата изглежда че е бил необходим знака Стрелец и посочената 
по-горе конфигурация, която настъпва много рядко и бележи епохи“. 

Без да се спирам на по-нататъшни подробности, ще кажа, че 
Нептун се среща в една типична конфигурация в хороскопите на 
тримата най-видни водачи на революционния комунизъм и на 
болшевишката революция: Ленин, Троцки и Сталин - именно той е в 
съвпад с Марса. Тук ще отбележа, че тъкмо този съвпад на Нептун с 
Марс е астрологичният символ на комунистичното движение. Той 
бележи и неговия борчески, революционен период, а също и 
оформяването му в политически партии, които се стремят към 
завземане на властта. 

И наистина, у Ленина, Сталина и Троцки, които са предимно 
революционери-дейци, а не само теоретици-доктринери, какъвто е 
бил преди всичко Маркс, ние срещаме тоя типичен съвпад като 
техния печат. Но докато у Ленина той е в знака Овен - знак на 
пионерите, организаторите, водачите - у Троцки и Сталин той е в 
Телец - знак на материалното осъществяване. 

В хороскопа на СССР, съставен за момента на неговото 
обявяване, виждаме Нептун, идейният двигател на комунизма, в 
царствения знак на властта - Лъв, в съвпад със Сатурна. Пак един 
интересен астрологичен символ, който бележи момента, в който една 


доктрина, една политико-социална идеология започва да се излива 





74 Интересно е да се посочат някои по-крупни политически събития, станали около 
времето на точния съвпад: Южна Америка се освобождава от игото на Испания, 
Холандия добива своята независимост, Гърция започва войната за освобождението 
си от турско робство, Мексико също получава свобода. При това, в първите 20 
години от Урано-Нептуновия цикъл, който трае 170 години (от съвпад до съвпад) се 
правят най-големите научни открития в областта на електричеството, които едва по- 
късно получават практическо приложение. В тази именно атмосфера са расли Маркс 
и Енгелс, роден две години и някой месец след Маркса. Би било интересно да се 
проследи връзката между тия двама създатели на марксизма, защото, ако Маркс, тоя 
нов Мойсей, представя законодателят и външния оформител на марксическата 
доктрина, Енгелс, чиято роля остава по-скрита, защото е била засенчена от ярката 
фигура на Маркса, е свързан повече с вътрешното и съдържание. |бел. Г. Радев! 

във формите на един държавен строй. Връщайки се към началото на 
комунистичното движение, ще отбележим, че не по-малко интересни 
са астрологичните данни за момента, когато Маркс и Енгелс издават 
своя прочут манифест (близо 2 години след откриване на Нептуна, по 
същото време, когато се появи и спиритизмът). Както са интересни и 
хороскопите на Първия интернационал, на Гретия интернационал и 
пр. ала един подробен астрологичен етюд на комунизма, в лицето на 
неговите създатели и дейци, би представял един значителен том. Тук 
аз само набелязвам твърде бегло известни конфигурации на Нептуна. 
Все пак не ще е безинтересно да изтъкна за ония, които са запознати 
с астрологията, че като се вземе хороскопа на Маркс за основа и се 
суперпозират хороскопите на Енгелс. Ленин, Троцки, Сталин, 
Съветската република и Третия интернационал (по липса на точни 
данни в момента, ограничил съм се с тия хороскопи), ще се окаже, че 
най-голямо натрупване на астрологични фактори (Слънце, Луна, 
планети и асцендент или възходен знак) имаме в знаците Телец и 
Стрелец. На второ място идат Риби - пак Юпитеров знак, какъвто еи 
Стрелец, а на трето - Марсовите знаци Овен и Скорпион. При това в 
Телец се намират Слънцето и Луната на Маркса - астрологичното 
ядро на движението, около което се струпват Слънцето, Меркурий, 
Юпитер и Плутон на Ленина, съвпадът на Марс с Нептун на Сталина 
и неговия Плутон, както и двойният съвпад на Марс с Нептун и 
Плутон у Троцки. Очевидно, Телец - един от икономическите знаци 
на зодиака, знак на производството, се явява един мощен акумулатор 
на енергия, която чрез последователни изпразвания, регулирани от 
така наречените „направления“ на астрологичните фактори и на 
транзитите или преминаванията на планетите през този активен по 
цялата си дъга знак, предизвиква едно насилствено изменение на 
икономическите отношения и на политическия и социален строй в 


Русия. 


В тия бегли бележки относно знака Телец - типичен знак на 
производителните сили в природата - ние искахме да посочим, че 
той особено ярко очертава характера на комунистичното движение, 
което е не само политико-социално, но и религиозно в края на 
краищата. Разбира се, тук религията достига своя най-материален 
израз. При нея „небето“, сиреч блажения живот, и „боговете“, сиреч 
ръководителите на човешките съдбини, слизат на земята, където се 
изразяват като стремеж към материално благополучие за всички на 
почвата на социалното равенство, и в култ към „водачите и 
„героите“. 

Запознатите с окултната история и по-специално с историята 
на така наречения цикъл на Рама, който се е развил под знака на 
Овена и Слънцето, ще си припомнят негли за бунта на масите срещу 
жреците на Рама, повдигнат от Ирщу - бунт, който се е развил под 
знака на Телеца. Ще си припомнят и ще съзрат, може би, интересни 
съответствия с революционните движения на нашето време. 

След всички тия разглеждания, направени с едри крачки, аз 
най-сетне напущам сферата на Нептуна, в която наистина има чудни 


75 
вълшебства“. 





73 Тази статия е поместена в сп. „Житно зърно“, Бр. 9-10, 1939 г. 

13. Нещо за планетата Плутон 


Новооткритият член на нашето планетно семейство - Плутон - 
се движи по самия край на слънчевата система. Гя е деветата голяма 
планета на слънчевата система. Тайните, които са забулвали това 
небесно тяло в първите месеци след неговото откритие, сега са се 
разпръснали до известна степен. Ние сега знаем, че Плутон се движи 
по разтегнат затворен път, доста много наклонен към земната орбита. 
Средното му разстояние от Слънцето е 40 пъти по-голямо от това на 
Земята до Слънцето. Пълното обръщане на Плутона около Слънцето 
се извършва за 250 земни години. Има основание да се предполага, че 
Плутон по масата си е 100 пъти по-малък от съседната Нептун, и 
следователно, 6 пъти по-малък от нашата Земя. Плътността на 
веществата на Плутон ще да е такава, каквато е на Земята. 
Следователно, Плутон и по обема си е 6 пъти по-малък от Земята. 
Накъсо казано, Плутон е почти равен на Марс, ное 1 + 1,5 пъти по- 
тежък от него. Такава е по обем и по плътност крайната планета на 


76 
нашата слънчева система . 





76 Тази статия е поместена в сп. „Житно зърно“, Бр. 5, 1941 г. 

ЧАСТ ПЕТА - 
ДРУГИ СТАТИИ 
НА ГЕОРГИ РАДЕВ, 
СВЪРЗАНИ 
С АСТРОЛОГИЯТА 

1. Из житието на апостола Павла 
(Меркуриански тип) 


А Савел съизволяваше на убиването му. (Деян. 8: 1) 


„Савле, Савле, защо ме гониш?“ (Деян. 9: 4) 


За личността на апостола Павла в християнските Писания 
имаме малко вести. Ала макар и малко, те се считат за достоверни. 

Така, в Послание към Римляни (11 гл. 1 ст.) Павел заявява: „И аз 
съм израилтянин, от семето Авраамово, от племето Бениаминово“. 
Последното пояснение е конкретно - то сочи от кое Израилево коляно 
води потеклото си християнският апостол. 

На друго място (Деяния, гл. 22, 3 ст.) Павел говори за себе си 
така: „Аз съм человек Юдеин, роден в Таре Киликийски, и възпитан в 
този град при нозете Гамалиилови, изучен точно в отцепреданния 
закон“. 

В гл. 23 от Деяния, 6 ст. е дадена още една подробност: „мъже 
братя, аз съм Фарисей, син Фарисеев. Съдят ме за надеждата във 
възкресение на мъртвите“. 

Тая подробност е подчертана още веднъж в 5 ст. гл. 26 от 
Деяния: „Понеже ме знаят отначало (стига само да поискат да 
свидетелствуват), че според най-точното учение на нашата вяра 
живях Фарисей“. 

Това са сведенията, които имаме за ап. Павла относно неговото 
родно място, произход, обществено положение, образование. Смята 
се, че те са излезли от собствената му уста. Резюмирани, те гласят: 

Шаул (Саул, а по гръцка транскрипция Савел) или Павел - 


хеленистична форма на Шаул - е роден в Таре, Киликия. Учил се е за 

рабин” в Йерусалим, в училището на Гамалиеля“. Там е усвоил, 
между другото, и един занаят - тъкане на килими - та като бъдещ 
мисионер, да си вади сам хляба. (В Деянията това е споменато: 20 гл. 
33 ст.) 

Като юдей-хеленист”, той е бил запознат с тогавашната 
култура. А като строг фарисей е преследвал безпощадно християните 
до момента на неговото „обръщане“ по пътя за Дамаск (на 33-та си 
година). 

Какъв е бил външният образ на Павла, не знаем. Да беше живял 
и се подвизавал в наше време, сигурно щяхме да имаме не десетки, а 
стотици негови ликове. И 1 Х от неговите слушатели да имаха 
фотографски апарати, пак щяха да се натрупат купове снимки на тоя 
пламенен говорител - в най-различни пози. 

Една косвена представа за външния вид на Павла може да се 
получи от един пасаж из Деянията (14 гл. 11 ст.) 

В Листра, Павел, придружен от своя съратник Варнава, 
изправил на крака с едно само слово едного човека „немощен в нозете 
и хром от утробата на майка си“. Народът - все езичници - удивен от 


това чудо, започнал да вика: „Боговете, уподобени на човеци, слязоха 





7? Равин - еврейски свещеник. 

?8 Гамалиел (Гамалиил, Гамалиил Първи, Гамалиил Стари) е фарисей, законоучител, 
член на Синедриона, многоуважаван от народа. Гамалиил имал голямо влияние 
между евреите. За него се смята, че е заемал председателската служба в Синедриона 
през царуването на Тиберий, Каия и Клавдий. Учителите на Талмуда казват за него, 
че той е син на равина Симон, и внук на прочутият законоучител Хилел, и че с 
неговата смърт изчезва и славата на Закона. Гамалиил благородно се застъпил пред 
Синедриона, за да избави апостолите от позорна и безчестна смърт и това показва, че 
той е бил надарен с мъдрост и веротърпимост, дори може би е бил и до една голяма 
степен разположен към евангелието - Д.А. 5:33-40. Апостол Павел е считал за голяма 
чест преимуществото си като възпитаник на видния еврейски равин - ДА. 22:3. 
Голямата му известност между еврейските равини от по-късните векове не 
потвърждава християнското предание, че по-късно Гамалиил се е обърнал към 
християнската вяра. 

? Хеленист (НейПешв! - елинист) - специалист по гръцки език, литература и култура. 

при нас“. И наричали Варнава Юпитер, а Павла - Меркурий, „понеже 
той началстваше в словото“. 

Вярването, че Юпитер и Меркурий слизат заедно на земята за 
съвместна работа, е било твърде разпространено в древността. То 
почива на астрологичната традиция, според която Юпитер и 
Меркурий са взаимно допълващи се сили, подобно допълнителните 
цветове на светлината. Понятно е тогава, дето езичниците от Листра, 
които вярвали, че Юпитер и Меркурий слизат дружно между земните 
люде, взели Варнава за Юпитер, а Павла за Меркурия. Навярно, не 
само защото Павел е „началствувал в словото“, а защото Варнава ще 
да е носел явно белезите на Юпитеровия тип, а у Павла ще да са били 
силно изразени чертите на Меркуриевия. Впрочем и от други места 
на Писанието проличава, че Павел ще да е бил не особено висок на 
ръст, пъргав, ловък, подвижен, не само умом, но и тялом. А това са все 
характерни признаци на Меркуриевия тип. Разбира се, типът на 
Меркурия далеч не ще да е изчерпвал сложната личност на апостола 
Павла. Но може да се предполага, че той ще да е бил една от главните 
му съставки. 

Даваме тия „гадания“ за външния вид на Павла не защото туй 
особено ни интересува в случая, а за да допълним оскъдните, 
пръснати тук-там из Посланията на Павла и Апостолските деяния, 
сведения за безспорно интересната личност на най-културния 
апостол. 

Тази тъкмо интересна личност в историята на християнството, 
този Саул или Савел, познат най-вече под името Павел, е преживял 
две особено важни събития, които са изиграли съдбоносна роля в 
живота му. Без съмнение, апостолът, в своя деятелен, пълен с подвизи 
живот, е преживял отпосле и други, не по-малко значителни събития, 


80 
и физически и духовни , ала двете събития, за които е реч, са не само 





80 За пример „възвисяването му до третото небе“ (2, Кор., 12) 

значителни, но и съдбоносни. Те определят един важен завой в 
живота на този изключителен човек, комуто е предстояла важна 
мисия в разпространяване на Христовото учение. 

На тези, именно, събития искаме да се спрем. 

Първото е: убиването с камъни на стареца Стефана, един от 
първите проповедници на новото учение, а същевременно и един от 
първите мъченици на новата вяра. 

Кой е Стефан? - За него се казва, че бил един от седемте мъже, 
„изпълнени с мъдрост и Дух свят“, които били избрани, по съвета на 
апостолите, да присвояват при всекидневното раздаване на 
„потребностите“ в първоначалната християнска комуна. За да 
изпъкне по-ясно образът на Стефана, ще приведа един откъслек из 6 
гл. на Деянията, още повече, че той ни разкрива и причината за 
неговата мъченическа смърт. 

„А Стефан, изпълнен с вяра и сила, правеше големи чудеса и 
знамения всред народа. И повдигнаха се някои от сборището и 
препираха се със Стефана. И не можеха да устоят срещу мъдростта и 
духа, с които говореше. Тогаз подстрекнаха човеци да казват: Чухме 
го да говори думи хулни против Мойсея и против Бога. И подсториха 
народа и старейшините и книжниците, и нападнаха, та го дръпнаха и 
докараха го в съборището и представиха лъжливи свидетели, които 
казваха: Този човек не престава да говори хулни думи против това 
свето място и против Закона. Защото го чухме да казва, че този Исус 
Назарянин ще развали това място и ще измени обичаите, които ни 
предаде Мойсей. И всички, които седяха в съборището, като се 
вгледаха в него, видяха лицето му като лице на ангел“. 

А първосвещеникът попита; „Гака ли е това?“. А той рече: 
„Мъже братя и отци, слушайте!“... 

Препоръчвам на читателите да прочетат защитната реч на 


Стефана, защото е един хубав образец на вехтозаветно красноречие и 

на ораторски похват у старите евреи. Не е важно при това, че 
съчинителят на тази реч е всъщност авторът на Деянията. Може, 
обаче, с увереност да се твърди, че речта на Стефана не се е много 
отличавала от нея, защото във всички подобни библейски речи има 
нещо стереотипно. Те започват изложението си едва ли не от Адама, 
или ако не от него, то непременно ще тръгнат от патриарха Авраама, 
и като преминат през по-главните събития, разказани в Библията, ще 
дойдат най-сетне на предмета. Очевидно, този по-пълен или по-бегъл 
преглед на библейските събития, отразяващи историята на 
Израелския народ, е имал за цел от една страна да припомни 
Свещеното Писание на една невежествена, неграмотна маса, която не 
е знаела четмо и писмо, да повдигне нейното религиозно и 
национално самочувство, а от друга - да представи разглежданото 
събитие като логическа последица от онази низа предопределени 
свише събития, които съставят историята на Израелския народ. 

Отпращам ония, които се интересуват от словата, що са 
държали вехтозаветните „началници народни“ пред множествата, към 
„Неемия“ - една от книгите на Стария Завет, Тя е интересна между 
другото и поради това, че ни дава ясна представа за начините, с които 
са си служили тогавашните водачи народни, за да повдигнат 
религиозното и национално самосъзнание на своя народ, особено в 
дни на общи бедствия и национален упадък. Характерна е в това 
отношение 9 гл. от Неемия. В нея четем, че след като всички 
израилеви синове застанали в продължение на една четвърт от деня, 
та изповядали своите грехове и беззаконията на отците си, 
употребили друга четвърт от деня за четене на Закона. В същата глава 
е дадена една молитва - слово, която е напълно издържана в 
споменатия по-горе стил. 

Но да оставим тия вехтозаветни слова и да се върнем отново 


към речта на Стефана, която е била последната негова реч. Ще 

предадем нейния край, когато тя достига върха на своя патос. 
„Твърдоглави и с необрязани сърца и уши! Вие всякога се противите 
на Светия Дух - както бащите ви, така и вие. Кого от пророците не 
изгониха бащите ви, а още и убиха ония, които предизвестиха за 
идването на тогози Праведника“, на когото вие сега станахте 
предатели и убийци - вие, които приехте закона чрез служение 
ангелско и го не удържахте“. 

Като чуват тия думи, силно разгневени, „скърцащи със зъби от 
яд, те се спущат настървени върху Стефана, извеждат го извън града 
и там го убиват с камъни. Казва се при това, че свидетелите сложили 
дрехите си при нозете на някой си момък на име Савел. „А Савел 
съизволяваше на убиването му“. 

При това, при голямото гонение, което се повдига веднага след 
убиването на Стефана против християните в Йерусалим, той взима 
дейно участие; „А Савел нанасяше голяма повреда на църквата, 
понеже влизаше във всяка къща, влачеше мъже и жени, та ги 
предаваше на тъмница“, както е отбелязано в Деянията. В този си 
гонителски бяс, Павел, който е бил тогава заслепен религиозен 
фанатик и върл националист, отива дотам, че поисква от 
първосвещеника писма до синагогите в Дамаск, за да повдигне 
гонение против последователите Христови, да ги издири и да ги 
докара вързани в Йерусалим. 

Но тъкмо когато вехтозаветната ревност на Павла достига своя 
връх, и той гори от желание да извърши своето пъклено дело, по пътя 
за Дамаск се случва с него второто събитие, на което искам да спра 
вниманието на читателите. В Деянията (9 гл. 3 - 6 ст.) туй събитие е 
предадено накратко така: 

„И на отиване, когато наближаваше Дамаск, внезапно блесна 


около него светлина от небето. И като падна той на земята, чу глас, 





81 Христа. 

който му говореше: Савле, Савле, защо ме гониш? А той рече: Кой си 
ти. Господи? И Господ му рече: Аз съм Исус, когото ти гониш. Не ти е 
лесно да риташ срещу остен. А той разтреперан и смаян рече: 
Господи, що искаш да сторя? И Господ му рече: Стани и влез в града и 
ще ти се каже, що трябва да правиш.“ Сам Павел го разказва много 
по-живо в 22 гл. от същите Деяния, към която отпращаме читателя. 

Съвременните учени, които са склонни в подобен род 
преживявания да виждат все патологични явления, ще кажат 
дълбокомислено, че Павел е станал жертва на една зрително-слухова 
халюцинация. Че има халюцинации, това е факт. Но че всички 
явления от тоя род са все халюцинации, това е голям въпрос. 

Ала както и да обясняваме това събитие, едно е важно - че то е 
било съдбоносно за този млад, високо интелигентен, пълен с енергия 
и воля за работа мъж. След туй преживяване, в съзнанието му 
настъпва коренен преврат, който изменя из основи целия му живот. 
Мощната енергия, която е текла у него, и която се е движила дотогава 
в низходяща посока, изведнъж рязко променя направлението си - то 
става възходящо. 

Павел е останал привидно същия: все същия буден ум, все 
същата висока интелигентност, все същия пламенен темперамент, все 
същата смела и непреклонна воля, все същата енергия, все същия 
мисионерски и организаторски дух, все същата жажда да работи за 
едно общо дело. Но докато преди обръщането си при Дамаск той е 
влагал всичките тия сили и способности за защита на една стара, 
отживяла времето си религия, която само е спъвала развитието на 
човечеството, докато е бранил с кървави средства една мъртва 
традиция, която е обвързвала хората към едно отдавна надживяно 
минало, след „обръщането“ си, той впряга същите тия сили и 


способности, озарени от една нова светлина, оживени от един нов 

дух, в служба на едно велико и светло дело, което разкрива велики 
бъднини на човечеството. 

След обръщането на Павла, и в живота му всичко се обръща, 
приемайки сякаш обратен ход. Докато по-преди той преследваше, 
гонеше, биеше и оковаваше във вериги привържениците на новата 
вяра, сега него преследват, гонят, бият и оковават заради службата му 
на новото учение. Докато по-напред той причиняваше страдания на 
своите ближни заради една своя заблуда, сега нему причиняват 
страдания онези, които лелеят същата заблуда. Докато по-преди 
жертвуваше живота на другите, сега той жертвува живота си за 
тяхното повдигане. 

Ала той носи всичките тия страдания със себеотрицанието на 
истински апостол, с високото морално съзнание, че страда за една 
велика, божествена кауза. 

В лицето на апостола Павла ние имаме един типичен случай 
на едно често наблюдавано обръщане в обратна посока на душевната 
енергия. При това обръщане човек запазва своите сили и способности, 
своя темперамент, своята волева мощ, но ги насочва в друга посока“. 
Така и Павел, от ревностен гонител и рушител на едно дело, става не 
по-малко ревностен негов апостол и съзидател. Вълкът - изтребител 
на овцете се превръща в овчарско куче - пазач на стадото. 

Как става този процес, всъщност е една загадка за 
съвременната психология. Окултната наука, обаче, която познава 
видимият и невидим човек, видимият и невидим за хората свят, може 
да хвърли светлина върху този въпрос. Специално за Павловия 
случай тя дава едно интересно обяснение, което - знам - ще прозвучи 


странно за слуха на ония, които не са запознати с окултните истини. 





за Ето защо се твърди, че един лош човек, който е силно активен в злото, като се 
обърне в пътя на доброто, става също тъй активен и в доброто. Големите грешници, 
когато се пробуди съзнанието им, чрез непрестанно и самоотвержено подвизаване, 
стават големи светии. 


334 


Това обяснение ще ни разкрие и връзката между разгледаните 
по-горе събития в живота на Павла - убиването с камъни на Стефана, 
за което Павел „съизволявал“, и просветлението му по пътя за Дамаск. 
Защото, наистина, външно погледнато, между тия събития няма 
никаква явна причинна връзка. 

Но ако приемем като факт твърдението на окултната наука че 
след убиването на Стефана, неговият дух се е вселил у Павла и че това 
става при просветлението му при Дамаск, връзката между тия две 
събития изведнъж става ясна. Грябваше да умре Стефан телом, за да 
оживее духом Павел. Защото Стефан, въпреки своята мъдрост, 
въпреки силата на своя дух, въпреки безпримерната си вяра и 
самоотверженост, въпреки големите си психични дарби, не е могъл да 
играе сам в изграждането на християнството онази роля, която се е 
налагала от тогавашната историческа действителност. Преди всичко, 
той е бил вече стар. А най-вече, той е нямал ония дълбоки душевни 
връзки, които Павел е имал с тогавашния културен свят. Павел е бил 
не само млад, енергичен, ревностен, пълен с желание да работи, а е 
обладавал и онази широка култура - покрай мисионерските си и 
организаторски дарби - която го е правела годен да стане апостол на 
езичниците. С други думи - да стане апостол на една универсална 
религия, която седи над всякакви верски, национални и расови 
ограничения. 

И тогава силният дух, самоотвержената вяра и волята за жертва 
на първия мъченик за Христовото учение, неговата ясновидска мощ и 
интуиция се съединяват с младата жизнена сила на Павла, със 
смелата му воля, с будния му ум, богат с обективни знания, 
проницателен за проблемите, които са вълнували тогавашните умове, 
способен да се приспособява еднакво към манталитета на светски и 


религиозни хора. Характерен е неговият израз: „С всички всякак, та да 


би някак“. Израз, който говори за един гъвкав характер, за един 
пластичен ум, - способен бързо да се поляризира. 

Ние няма да се спираме повече на въпроса за тоя особен вид 
сътрудничество на две души, което се установява чрез процеса на 
вселяването. Искахме само да изтъкнем, че две на пръв поглед 
отделни събития в живота на един изключителен човек, какъвто 
безспорно е бил ап. Павел, между които не личи явна връзка, 
всъщност са дълбоко свързани. И че онова, което е противоречиво за 
нас - защото какво по-противоречиво от това, да се всели духът на 
Стефана у един човек, който е съдействал за неговото убиване - в 
разумния свят се осмисля по един дивен, макар и непонятен за нас 


83 
начин. 

2. Годината 


Животът започва от малкото - едно семе, един зародиш. 
Столоватият дъб се е зародил и израсъл от един дребен жълъд. 
Ябълката - от малка семка. Малкото - и обикновеното наблюдение ни 
го показва, и научните изследвания в древността и в наши дни ни го 
сочат - е могъщо. Искра огън може да причини грамаден пожар. А в 
атома - според пресмятанията на днешната физика - е скрита 
могъща енергия, ала е свързана в Гордиев възел, та мъчно би могла да 
се развърже. Да се развържеше, би била цял змей, чийто пръстени 
биха опасали цялата земя. И най-великото чудо на Природата е негли 
това - дето може да събира в малкото голямото: и по време, и по 
пространство. 

Човешкият зародиш не преповтаря ли фазите на целия развой 
- не само формите на органическия живот, а и геологическите епохи, 
които са се редували на земята? 

Годината, чийто изгрев е в мига кога Слънцето встъпва в 
Овена, сиреч пролетната равноденствена точка, също започва от един 
зародиш - един огнен импулс. Една искра на първичния Огън. И се 
разраства в организъм. Годината е като живо същество - със своя 
физиономия, със свой характер, свой живот, своя съдба. Година с 
година не си приличат, както ден с ден, както дори миг с миг. 

Разбира се, че когато говорим за година, ние не подразбираме 
една мъртва редица от дни, отбелязани на книжен календар с имената 
на разни светии, царе, мъченици - икони, на които се кланят 
пустоверни люде, които не могат да живеят без идоли. Годината - 
това е един жив органически цикъл на земния живот, който черпи 


соковете си от Слънцето. То е живот, работа на разумни сили - и 

механически, и органически, и духовни. Работа на живи съзнания, 
които образуват по сила и степен един спектър, една дъга, единият 
край на която е в сърцето на земята, а другият - в сърцето на 
Слънцето. 

Годината е един завитък от безкрайната спирала на земния 
живот. Същество, родено от живота на безчетни същества, знайни за 
нас и незнайни... 

Годината се роди, но ив наши дни все още далеч от градове и 
села - далеч от съзнанието на хората - в „пещера“. И само прости 
„овчари“ негли са видели „звездата“ на годината и са отишли да й се 
поклонят и да й дадат дар от сърце: агне непорочно. И неколцина 
мъдреци - тоя път може би повече от трима - които разбират езика 
на звездите, са отишли да видяг новородения отрок, ожиданият нов 
живот, чрез който Бог по веднъж в годината слиза на земята. 

Аз срещнах един от тия мъдреци и той ми описа отрока - 
Година. Показа ми и рожденото му свидетелство: някакъв кръг, на 
който видях нанесени знаковете на зодиака, а в тях планетите на 
нашата слънчева система. То било техните подписи - печати. 

Годината има светли огнени очи - със смел и проницателен 
поглед. Така прям и така смел, че погледне ли някого, който лъже, 
или е с гузна съвест - ще го разтрепери, ще извади на показ всички 
му задни мисли и кроежи - защото ще запретне да чисти не с вода, а 
с огън. Ив него, като спретната чевръста мома, която шета в къщи, и 
съвсем не й е до приказки и задявки - тя ще хвърли безжалостно 
всички партушини и вехтории. Не ще търпи нищо вехто. Който иска 
да гради с вехти греди, с останки, който иска да преправя стари дрехи, 
износени, който иска да кърпи вехтото с ново - ще изпита замаха на 
нейната ръка. И ще види вехториите му да пламтят в огъня. Който 
иска да бъхта стари, отъпкани пътеки, които водят не до изворите на 


живота, а до застояли и почти изчерпани щерни, до плесенясали 

води, в които квакат политически и религиозни жаби, и да носи на 
хората вода от тях - ще се види настигнат от вихър и ще намери 
всички мостове по тия пътища изгорени. 

Дойде ли при нея някой не за работа, а за задявки и 
удоволствия, ще получи такава плесница, че ще му светнат очите: че 
тя не обича помътените от сласт погледи, а ясните, прями, трезви 
взори. Тя ще свърне като светкавица в кабинетите на царе, 
управници, ръководещи, челни люде и на мнозина ще развали 
домашните сметки: тя не търпи лъжа, не търпи нищо старо, не търпи 
кърпеж, не търпи подпори на онова, що вече клони да рухне. Тя носи 
и иска ново, ново! Тя носи инструменти в торбата си и раздава наляво 
и надясно - на всеки, който иска да работи с нея, да оре, да сее да 
гради с „отвее, ъгъл и кръг“. Който иска да чисти извори, да гради 
чешми, да проправя нови пътища до бликащите на воля извори в 
планинските пазви. Който иска да работи - тя му се усмихва, тази 
усмивка ще му влее бодрост - бодростта на ясен, тих зимен ден - 
студен, но добър и здрав, който те кара не да се разполагаш и седиш, 
а да ходиш спретнат, чевръст и да работиш нещо, за да се раздвижи 
кръвта ти. За тия - работните - тази година е благодатна и тя ще ги 
повика след работата на богато угощение. 

„Подсъзнанието - това е душата, съзнанието - това е 
сърцето, самосъзнанието - това е умът, свръхсъзнанието - това е 
човешкият дух - И когато старите гърци са казвали: „Познай себе си“, 
те са се занимавали само със съзнанието и самосъзнанието. - Сега 
Християнската философия се занимава с великото учение на 
подсъзнанието и свръхсъзнанието“. 

3. Метърът - първообраз 


В Бретьой, близо до Севр, има един особен научен храм. В една 
от залите на тоя храм се пази всред пълна тишина, несмущавана от 
суетния житейски шум, една от най-големите научни светини. 
Веднъж в няколко години поклонници от всички страни на света се 
стичат в Париж, за да отидат на поклонение в този храм. Тогава 
железните врати на залата тържествено се отварят, и с помощта на 
твърде деликатни механизми спящото божество се открива и изважда 
на показ. Тутакси започва тържествената церемония: проверка на 
донесените от официалните пратеници нормални метри с 
първообразния метър, по чийто образ и подобие те са направени. 

Това е то светинята, която се съхранява в този храм от 
учредената на 20 май 1875 г. „жреческа колегия“ на „Международното 
бюро за мерките и теглилките“. 

Ще попитате, може би, що представя този научен истукан? 
Чисто и просто един металически прът, чието напречно сечение има 
формата на буквата Х, за да му се придаде по-голяма устойчивост, 
като се опази от изкривяване и огъване. Самият състав на метъра- 
прототип е прост: той представя сплав от 902 платина и 102 иридии. 
Смята се, че тази сплав е неуязвима за действието на въздуха и 
влагата, че притежава, с една реч „вечна неизменност“. Защото, като 
всяко божество, и метърът-прототип трябва да притежава атрибутите 
на божествата - вечност и неизменност. Негли затова и френското 
правителство в декрета си от 25 юни 1800 год., чрез който узакони да 
се приеме за единица мярка една десето-милионна част от 


четвъртината на земния меридиан, измерен по линията Барцелона- 

Дюнкирхен, нарича тази мярка: шеше уга е деви, сир. верен и 
окончателен метър. 

За съжаление, обаче, и това научно божество, като всички 
земни божества, скоро биде развенчано, като биде завинаги лишено 
от своите атрибути: „вечност“ и „неизменяемост“. Вярата в него се 
разколеба затова, защото се разколеба преди това врата в 
неизменността на дължината на земния меридиан, една четиридесет- 
милионна част от който представяше метърът-първообраз. И 
наистина, оказа се, че формата на земята съвсем не е такава 
постоянна величина, както се мислеше. Вследствие на околоосното си 
въртене, земята все повече се сплесква при полюсите. Меридианите, а 
следователно и меридианът, от който води началото си метърът, 
изменят постоянно своята дължина. Ясно е, че и метърът не може да 
се счита за една постоянна, неизменна единица-мярка. Ако след 
дълъг период от време отново се измери дължината на изходния 
меридиан, тя няма да бъде същата, и дължината на новия нормален 
метър ще се различава от тази на досегашния. 

Не само това. Нормалният метър се оказа неточен и по други 
съображения. Астрономът Бесел доказа, че дължината на една четвърт 
от земния меридиан не е десет милиона, а 10,000,856 метра, значи с 850 
метра повече. 

Няма защо да се казва, че неточността на метъра като единица 
дължина води след себе си неточност и на другите мерки, преди 
всичко на марката за тегло. Знайно е, че за единица тежест в 
метричната система е приет килограма, сир. тежестта на дестилирана 
вода при 4 Си 760 мм атм. налягане в обема на един куб, чиито ръбове 
имат дължина 1 дециметър. Пътем ще помена, че единицата мярка за 
тегло, която е в зависимост от дължината, се оказа неточна и по друга 
причина: когато по времето са установявали килограма, не са теглили 


чиста вода, а вода смесена с въздух. Ала опитите показват, че един 

литър свободна от въздух и съвършено чиста вода при «С и 760 мм. 
атмосферно налягане тежи не един килограм, а 0.999973 от килограма. 

Споменавайки тия подробности около установяване точността 
на основните мерки на нашата метрична система, искам да изтъкна 
какви грижи е създало то на учените. Още повече, че туй точно 
определяне представя интерес не само за науката, а и за практичния 
живот, в който на всяка крачка се употребяват мерки и теглилки. Ако, 
следователно, контролните учреждения за мерките и теглилките в 
отделните държави често сверяват своите мерки с парижкия 
първообраз, те правят това не само от теоретичен интерес, а преди 
всичко от чисто практични съображения. Ако се допусне, че метърът 
на една страна се окаже по-дълъг с някаква дребна част от милиметра, 
и че износът на тази страна е значителен, то този малък излишък в 
дължината ще се отрази твърде неблагоприятно върху търговията - 
милиони метри и килограми ще бъдат изнесени даром в другите 
страни! 

Какво е пък значението на точно установената мярка за 
науката, особено в наши дни, когато тя е навлезнала в областта на 
„безкрайно-малкото“, дето се изискват извънредно прецизни 
измервания, всеки може сам да се досети. 

Трябва да кажа, обаче, че нормалният метър, въпреки 
развенчаването му като „точна и окончателна“ единица-мярка, за 
каквато бе обявен с правителствен декрет, не е заменен и до ден 
днешен. Френската академия на науките, след дълги разисквания, 
реши той да си остане и занапред основна мярка. Тя стори това, за да 
се избегнат големите спорове, които неизбежно ще възникнат при 
една евентуална смяна на метра и, главно, поради сериозните 
разстройства, които ще настъпят в цялата метрична система на света. 

Разбира се, това ни най-малко не попречи на учените да 


потърсят все пак една сигурна, „вечна и неизменна“ мярка, на която 

да може винаги да се разчита. Щом земният меридиан, чиято част е 
метърът, се оказа нещо непостоянно, те потърсиха друга мярка. И 
този път те вярват. че са я намерили в светлината. За единица мярка 
учените приеха дължината на светлинните вълни, и, по-специално, 
дължината на вълната на един точно определен спектрален цвят. 

Именно, без да изменят приетия досега нормален метър, 
вместо да го отнасят към една непостоянна величина, каквато е 
земния меридиан, те решиха да го отнесат към единица светлинна 
вълна. С други думи, трябваше да се изчисли какъв брой от един 
определен род светлинни вълни се съдържат в нормалния метър - 
първообраз. Понеже се смята, че дължината на тая вълна остава 
неизменна, чрез нея ще може винаги да се възстановява дължината на 
нормалния метър. 

За такава единица вълна, по предложение на видния 
американски физик Майкелсън, биде приета светлинната вълна на 
червения лъч от спектъра на елемента кадмий. Гози спектър, както е 
известно, съдържа в главната си част, четири линии: червена, зелена, 
синя и виолетова. След дълги и многократни измервания от страна на 
много физици, дължината на единицата вълна от червения лъч на 
кадмия биде задоволително изчислена. 

Оказа се, че в един метър се съдържат 1,553,163.5 вълни от 
червената линия на кадмия. 

За контрола, установи се и отношението на метра към 
дължините на вълните на зелената и синя линии от спектъра на 
кадмия. 

Именно, оказа се, че един метър се равнява на 1,906,249.7 вълни 
от зелената линия на кадмия и на 2,083,372.1 вълни от синята му 
линия. 

С това метърът биде отнесен към светлината - той се превърна 


в определен брой светлинни вълни с определена дължина, считана 

засега като неизменна. Ето през какви перипетии премина 
установяването на нашата западноевропейска единична мярка за 
дължина - метърът. В течение на повече от век будната и 
напредничава научна мисъл не “ престана да търси > едно 
задоволително разрешаване на въпроса за нормалния метър. Тя ни за 
миг не се поколеба да лиши метра, считан отпървом за „точен и 
окончателен“ от неговата неприкосновеност, да му намери 
погрешките и да се помъчи да го изправи и прецизира, като го 
свърже с нещо по-точно и по-неизменно. Научната съвест не търпи 
измамите, и това е, може би, една от най-красивите черти на 
напредничавата научна мисъл. По това тя се коренно различава от 
консерватизма и догматиката на религиозната мисъл и от 
застоялостта на обикновения житейски морал. Рече ли, обаче, човек 
да изтъкне, че много от религиозните и морални мерки, които са 
задоволявали някога религиозната и нравствена съвест на хората, 
днес се оказват незадоволителни; че много от тях отдавна са 
развенчани в съзнанието на най-напредналите хора от своя ореол на 
„вечна неизменност“, защото дават фалшиви резултати в тънките и 
крайно усложнени вече отношения между съвременните хора, 
привържениците на „стария метър“, тутакси ще го обявят за еретик. 
Всъщност, ония човеци, чието нравствено съзнание се е разширило, 
са извършили в моралния ред на нещата онова, що учените 
извършиха в материалния свят - по пътя на вътрешния опит те се 
освободиха от свързаните с относителния земен порядък нравствени 
и религиозни мерки, за да възприемат тънката мярка на „светлинната 
вълна“. И както учените освободиха метра от властта на променливия 
земен меридиан и го свързаха със светлината, така и духовно 
напредналите хора освободиха своята съвест от относителните 
„метрични системи“ на разните религии, за да я съгласуват с 


върховната Правда. 

На тия мисли ни навежда историята на метра-първообраз. 


85 
Защото онова, което става вън, е символ на онова, което става вътре. 





85 
Тази статия е поместена в сп. „Житно зърно“, Бр. 4-5, 1938 г. 

4. Енергията на атома - 
отношения микрокосмос-макрокосмос 


Когато днешният човек чуе нещо за откритията на 
съвременната астрономия, изразени повечето пъти в огромни, 
недостъпни за въображението му цифри, той се и учудва, и 
възхищава, но все пак остава някак равнодушен. Защото какво могат 
да му кажат, да речем, 500-те милиона светлинни години, на които са 
отдалечени, според повече или по-малко хипотетичните изчисления 
на астрономията, последните мъглявини, що може да съзре най- 
голямото астрономично око на днешния свят, 250 сантиметровия 
рефлектор на Маунт Уилсън? И наистина, какво представя един 
човешки живот, чиято продължителност не надхвърля и 100 години, в 
сравнение с тези 500 милиона години, които трябва да пропътува 
светлината с непостижима за нас скорост от 300,000 км в секунда, за да 
достигне тези далечни предели на видимата за нас звездна вселена? - 
Той е по-малък и от миг. 

Когато, обаче, узнае за откритията, които днешната физика 
прави в областта на „безкрайно-малкото“ - атома, те, макар да са 
изразени едва ли не в астрономически цифри, все пак събуждат в 
човека трепета на една смътна надежда - надеждата, че тези цифри 
могат кога да е да се превърнат в реални величини, в реални 
количества. Така, когато съвременната физика твърди, че в 
невъобразимо малкия, недостъпен за човешко око атом, е свързано 
огромно количество енергия, у човека се събужда надеждата, че един 
ден науката все ще намери начин да освободи тази грамадна енергия, 
за да се използува за практичните цели на живота. Човек е така алчен 


за забогатяване! Той с почуда, но и с радост посреща твърденията на 

физиците, че в един грам материя се крие енергия, която е 
предостатъчна да издигне цели тонове тежест на височина, равна на 
тази на Хималаите. Разбира се, той не би се запретнал да върши 
засега такава празна работа, дори и да беше възможно 
освобождаването на интраатомната енергия, защото не е изгодна, 
защото не би му донесла никаква печалба. Друг е въпросът, когато 
съвременната физика чрез своите тъй съблазнителни изчисления му 
разкрие, например, следната възможност: само с 1 кг каменни 
въглища да преплува един параход от 50,000 конски сили от Хамбург 
до Ню-Йорк! Защото, според формулата, която дава Айнщайновата 
теория за потенциалната енергия, що се крие в едно вещество, 1 кг 
каменни въглища може да развие цели 20,000,000,000,000,000 калории. 
От това огромно количество днес могат да се използуват едва 7,000 
калории! Явно е, че ако един ден човечеството сполучи да разтвори 
тоя грамаден резервоар от енергия, какъвто представя материята, ако 
то успее да развърже интраатомната енергия, която поддържа 
устойчивостта и равновесието на онова, що наричаме материя, пред 
него ще се разкрият перспективите на необикновени постижения. Но 
като се има пред вид умственото и нравствено ниво на съвременното 
човечество, едва ли може да се каже, че тия перспективи ще бъдат 
светли. При тия материалистични разбирания, които хората имат за 
природата и човека, при тия груби схващания за живота и неговите 
цели, обладаването на подобни неизчерпаеми източници на енергия 
би било гибелно за тях. Ако те днес се разпореждат така безогледно и 
безотговорно с всички блага на природата, защото я смятат за 
бездушна, мъртва, управлявана от слепи механични закони, ако те с 
такова остървение пробиват земята, за да изсмучат и последната 
капчица петрол, ако те с такова къртичино усърдие се ровят в 
почвата, за да оберат нейните руди, каменни въглища, скъпоценни 


камъни, ако те така безпощадно използуват нейната растителност, 

нейните води, нейните станали прословути днес „сурови вещества“ от 
всички природни царства - и то с главната цел да се въоръжат до 
зъби - какво биха сторили, ако притежаваха огромните запаси на 
скритата атомна енергия? Те надали биха се замислили да дигнат във 
въздуха и цялата земя! С прискърбие трябва да се констатира, че 
голяма част от днешните хора, които в дълбочината на душата си са 
останали езичници, са готови да оберат „майката-земя“, както с 
умиление я наричат техните поети, за да принесат скъпите й дарове в 
жертва на Молоха, така както във време на война принасят на тоя най- 
древен от всички човешки богове скъпоценната кръв на милиони 
хора и плодовете на техния труд. Не мислете, че като споменавам 
думата Молох, си служа с нея като с метафора. Защото Молох и днес е 
жив и си богува. Дори той е много по-мощен, отколкото в миналото. 
И наистина, какво представят десетките деца и юноши, принасяни от 
неговите някогашни жреци като кървава жертва пред страшния му 
изтукан, в сравнение с милионите човешки жертви, които вземат 
днешните опустошителни войни? Днес Молох пак съществува, но 
така преобразен, че съвременните хора, които се отвръщат с ужас от 
тоя кървав езически култ на „далечното минало“, не съзнават, че са 
пак негови служители. Защото Молох днес е една от най-крупните 
организации на земята, която е пуснала мрежите си навсякъде - във 
висшите финансови и стопански среди, в политиката, в армията, в 
религията, в науката. Неговите жреци, много от които са едри 
финансови магнати, ръководители на крупни тръстове, на най- 
мощните финансови и индустриални предприятия, имат своите 
светилища в оръжейните заводи. А поклонниците му - съзнателни и 
несъзнателни - са пръснати навред по света. Те носят печата на 
Каина. И ако съвременните политици и държавници бяха хора 
посветени, ако учените бяха също посветени, те щяха да знаят, че 


„Молох“ е една мощно организирана ложа, широко разпространена 

на земята, по върховете, на която стоят човешки същества с голяма 
интелигентност, знания и опит. Древните, на своя символичен език 
биха ги нарекли „змии“. Те образуват едно от най-мощните оръдия за 
действие на „княза на тоя свят“, за който Христос загатва на своите 
ученици в интимната си мистична беседа с тях през един от своите 
последни дни. 

Ако си позволих да говоря за тия неща, то е, за да покажа поне 
отчасти, как се проектират, в процеса на историческия живот, 
известни форми на миналото - обществени, религиозни, 
психологически - в плоскостта на съвременния живот, какви 
преображения претърпяват и какъв израз добиват. Ако човек не може 
да транспонира миналото в настоящето, ако не може да проследи 
„проекционните лъчи“ на историческите форми, ако не може да 
открие сегашното състояние на тези форми, видоизменени от 
перспективата на времето, той не може да разбере тайната на 
културно-историческия процес, в който действуват все едни и същи 
първични сили. В този смисъл са интересни и древните писания, 
повечето от които са написани на езотеричен език. В този език, който 
има това свойство, че в него може да се върти ключът на окултните 
съответствия, се крият и начините за транспониране на миналото в 
настоящето. Ако тия писания се четат само като сказания на 
миналото, ако не могат да разкрият „грансформационните формули“ 
на културно-историческия процес, те ще си останат за човека само 
сказания, митове, паметници на едно „суеверно“, „преднаучно 
минало“, за каквито мнозина днешни учени ги смятат. 

В страниците на това списание“, аз много често съм наблягал 
върху необходимостта да се познава символичния, езотеричен език, 
на който са написани писанията на древните, особено техните 


„свещени писания“. Защото само по тоя начин могат да се избегнат 





86 Става дума за сп. „Житно зърно“, чийто главен редактор е именно Г. Радев. 

ония жалки недоразумения при тълкуване словесните паметници на 
миналото, в които изпадат повечето днешни учени, които не могат да 
„поляризират“ своя ум, да изменят неговия съвременен „строй“, 
обусловен от днешния мироглед. 

След тия ми думи, може би няма да се стори странно 
твърдението, че древните Посветени са знаели за тая мощна 
концентрация на енергия в материята. Те са забулили тоя факт в един 
от най-драматичните митове на древността, който съществува в разни 
варианти във всички религии - митът за „падналите ангели“. Знайно 
е, че според тоя мит разбунтуваните ангели са били хвърлени в 
„бездната на мрака“, където са били оковани в несломими вериги. 
Едно от съответствията на тоя мит е, именно това свързване в атома 
на > огромно “количество  „интраатомна енергия“, “която В 
Айнщайновата теория се изчислява по невинната формула т.с. В нея 
поне няма ни небесни бунтове, ни падения на ангели, ни страшни 
окови! Тя няма нищо общо, с каквито да било живи същества - това 
са прости измерими величини: т е белег на масата, а се квадрата на 
скоростта на светлината. Това ш, обаче, не е така просто, то има цяла 
история! Най-важното е, че в съвременната физика то изгуби своята 
твърда неизменност и някак оживя - започна да се мени в зависимост 
от скоростта на движението. А с - скоростта на светлината, която 
също си има своята история, е един интересен символ на 
съвременния научен мироглед, защото потвърждава, между другото, 
една основна окултна аксиома: че знанието произтича от 


87 
светлината . 





87 (15 
Тази статия е поместена в сп. „Житно зърно“, Бр. 6, 1938 г. 

5. Покана за записване абонати за библиотека 
„Водолей“. 


Днес никой не смее да пише или говори, каквото му хрумне за 
електричеството да речем, или за строежа на тоя или оня орган от 
човешкото тяло, или дори за обитаемостта на планетите - колкото и 
волен простор да дава последната тема на фантазията. Не смее - 
защото всички тия неща са обект на научно проучване и подлежат на 
научен контрол. Ала за човека, за човешкия характер почти всички се 
произнасят на през ум - защото липсва научен критерий за преценка 
на личните мнения. Мисли се, че няма външни данни, на които да се 
опре изследването, нито сигурна основа, на която може да се изгради 
една обективна наука за четене характера и дори съдбата на човека. 

А всъщност такава сигурна основа има. Тя е самият строеж и 
форма на човека. Неговата глава, лице, ръка, движения и жестове, 
почеркът като разумна система от движения, които оставят 
материални следи, в отличие от другите движения, чиито динамични 
линии се губят безследно за човешкото око след като се извършат - 
туй е все език на природата, чрез който тя пише характера и съдбата 
на човека. 

Без да се впущаме в подробности, ще кажем, че от много 
години насам, след откриване съответствието между формите и 
строежа на човека и неговия характер, се натрупаха сума данни, 
нахвърлиха се общите линии на ред науки като Френологията - наука 
за четене душевните способности, заложбите и характера на човека 
по структурата на черепа. Хиромантия или Хирология с няколко дяла 
- наука за отгатване характера и съдбините на човека по строежа на 


ръката и линиите и знаците на дланта, физиогномия или наука за 

определяне характера по лицето, Астрология - древна наука за 
планетните и изобщо космични влияния върху земята и човека, която 
днес се усилено разработва в Англия, Америка, Франция и Германия, 
Графология - официално призната и прилагана с голям успех наука 
за почерка. 

Тия науки излизат вече от своята емпирична фаза на развой и 
се оформят в стройни системи. На запад има богата литература по 
тях, издават се сума списания, образувани са бюра за практическото 
им прилагане, ав Америка дори има Висше Училище по тия науки. 

У нас, в България, по тези науки има оскъдни сведения - за 
Астрологията се знае по вестниците, за Хиромантията - от 
гладачките циганки, поради което мнозина мислят, че туй е някакво 
циганско изкуство, без дори да предполагат, че светли умове на 
запад, със строга научна подготовка правят своите научни 
изследвания и изграждат с търпеливо усилие основите на Науката за 
ръката. За Физиогномията, Графологията, Френологията също малко 
се знае. 

Понеже тия науки имат практическо значение в живота, 
сметнахме, че е добре да дадем в превод на български език няколко 
хубави съчинения, третиращи горните въпроси. Мислим да издадем 
една Хирология, една Френология, една Физиогномия, по-точно 
Типология или наука за Физиогномичните човешки типове, една 
Графология и една Астрология. 

Нашата мисъл не е да дадем нещо случайно и пазарско, а нещо 
ценно и свързано. Съчиненията, които имаме предвид, са подбрани 
така, че притежават няколко достойнства наведнъж: 

и да бъдат кратки и стегнато написани; 

и да съдържат по възможност повече и сигурно проверени 
данни и упътвания, за да могат веднага да послужат за практично 


използуване. 


Книгите ще бъдат преведени на хубав български език, а не на 
някой от ония преводни жаргони, които пълнят българската преводна 
литература. 

Изданията ще бъдат спретнати и придружени с необходимите 
клишета. Ще излязат на първо време: 

1. Хирология от Вреде; 

2. Четене характера, темперамента и болестните 
предразположения по лицето от Д-р Гастон и д-р Андре Дюрвил; 

3. Астрология от Сефариал. 

Всяка книга ще струва на абонати по 30 лв. Йли трите заедно 90 
лв. Абонирането може да стане поотделно за всяка книга или за трите 
заедно. 

Срокът за внасяне на абонамента е до 1 Януари 1929 г. Или най- 
късно до края на Януари. След тази дата абонамента се увеличава на 
110 лева. Който запише и трите книги може да внесе абонамента и на 
два пъти по 45 лева. 

Всеки, който запише седем (7) абонати получава едно 
безплатно течение. А който запише повече от петнадесет (15) 
получава и един екземпляр от романа „Занони“. 

Всичко се изпраща на адрес: В. Пашов - „Оборище“ Хе 24, 


„с 88 
София, за биб. „Водолей“ 





88 Тази статия е поместена в сп. „Житно зърно“, Бр. 6-7, 1928 г. 

6. Животът на старозаветните 


Ние разделяме хората на четири категории: старозаветни, 
новозаветни, праведни - хора на новите времена, и ученици. Какви са 
били възгледите на хората за живота в миналото, ще намерите това в 
Стария Завет. Какви са възгледите на новозаветните, ще намерите 
това в Новия Завет. 

Вие трябва да имате ясна представа за старозаветния човек, за 
новозаветния, за праведния, сиреч човека на новата епоха, на новите 
времена, за ученика. Това са пътища, фази, през които човек е минал 
и затова ученикът трябва да ги познава. 

Като говорим за богатства, за материални блага в света, 
подразбираме стремежите на известен род хора. Това са 
старозаветните хора. Прави са техните стремежи, затова и Бог им 
дава. Докато са старозаветници, те са в правото си да имат ниви, 
волове, разни видове добитък, рала, мотики - да орат, да копаят 
земята, да се раждат и да се прераждат, да се убиват - всичко могат да 
правят. Това е една обстановка на физическия свят. 

Озлобяват се старозаветните, съблазняват се новозаветните, 
наскърбяват се праведните, а ученикът винаги се радва на 
противоречията, които среща в живота. Гия противоречия са резултат 
на всичките четири вида живот, които текат в човешкия организъм. 
Старозаветният живот тече в жилите на човека, в дебелите му черва. 
Никой не може да се избави от него. Той носи ред противоречия в 
себе си, които не могат да се избегнат. Новозаветният живот тече в 
дробовете, в симпатичната нервна система, в слънчевия възел. 
Животът на праведния обхваща долните пластове на мозъка, а 


животът, който обуславя Пътя на ученика, тече във висшите слоеве на 

мозъка. Той е заел най-хубавото място. Затова този живот представя 
идеалното в човека. 

Из „Пътят на Ученика- - от Учителя 

Надали има нещо по-скучно от това да четеш дългите 
предълги родословия, които се срещат на всяка стъпка в Стария Завет. 
Но докато си мислиш, ме след като си затворил неговите страници, 
ти си се отървал от дългите върволици имена, ето че в първата книга 
на Новия Завет - Евангелието на Матея - налиташ пак на едно дълго 
родословие - това на Исуса Христа. И започва отново монотонното: 
Авраам роди Исаака, Исаак роди Якова, Яков роди Юда и братята му и 
т.н. и т.н. - цели четиридесет и два рода. 

Ония, които познават добре Библията, които са я чели толкова 
много, та я знаят дори наизуст, ще ми възразят, че четенето на 
Исусовото родословие е скучно само за хора, които не са запознати 
със Стария Завет. Ако го познаваха, имената на Авраама, Исаака, 
Якова, Давида, Соломона и т. н. щяха тутакси да извикат във 
въображението им техните образи - те щяха да изпъкнат като живи 
хора, всеки със своя характер, със своята история, разказана така 
просто, но и така живо в Библията. Не отричам, че това възражение е 
право. 

Езотеристите, от своя страна, ще ми припомнят, че това скучно 
за несведущите родословие, което е дадено в първата глава от 
Евангелието на Матея, представя всъщност съкращение на цели 
страници от Стария Завет. То е същинска формула или по-скоро 
окултна скица, по която посветените в езотеричното познание, могат 
да проследят оная линия по плът, по която е дошъл Исус. За тях 
Авраам, Исак, Яков и пр. не са само човешки същества, а и символи на 
космогонични принципи и сили, които движат еволюцията на 


човешкия род и създават цели епохи. Против този възглед на 

адептите на езотеричното познание не мога нищо да възразя, още 
повече, че съм убеден в неговата правота. 

Най-сетне и кабалистите ще потвърдят, че поне за тях няма 
нищо скучно в родословията. Напротив, за тях всяко име е формула, 
която крие дълбоки кабалистични тайни. Числата, които се явяват 
при развиване на родословните дървета, също са за тях ключове на 
тайни. Те ще ни обърнат внимание, за пример, че онзи, който е писал 
родословието на Исуса, ненапразно е разделил четиридесетях и два 
рода на три цикъла от по четиринадесет рода. 

Тия внушения на кабалистите са впрочем напълно понятни. 
Ние не можем да не се съгласим с тях, още повече като си спомним, 
че скучни неща именно защото са неразбираеми, се срещат на всяка 
крачка и в съвременната наука, особено в математиката, която борави 
изключително с формули. Отворете, да речем, Айнщайновото 
съчинение „Математични основи на теорията на относителността“. 
Още в първите страници ще се сблъскате с буквени символи, с разни 
„вектори“, „тензори“, „трансформации“ и пр. и пр. Ако не сте 
математик, какво ще разберете от тия термини, и най-вече от 
буквените символи, с които те са изразени? Разбира се, нищо. И ще 
захвърлите книгата на Айнщайна като нещо непонятно и до немай - 
къде скучно. 

След всичко това, някои, може би, ще ме попитат, защо аз 
собствено се спирам на библейските родословия, и по-специално, на 
родословието на Исуса, което е дадено в Евангелието на Матея. Дали 
нямам намерение да оживя цялата тази мъртва линия от имена, като 
възсъздам образите на техните носители? Не. Или, може би, искам да 
я разгледам като окултна скица, от чисто езотерично гледище. И това 
не. Или, най-после, да разтълкувам кабалистически това сложно 


родословно дърво? Нито това. 


(2) 
«ал 
(е) 


Целта ми е друга - да изтъкна основните, съществени черти на 
старозаветния живот. И понеже този живот е намерил най-типичен 
израз и най-пълно въплъщение у библейските патриарси и техните 
потомци, затова се спирам на споменатата вече родословна линия. 
Разбира се, аз нямам намерение да я разглеждам във всичките и 
точки. Ще се спра само на най-характерните старозаветни типове: 
Аврам, Исаак, Яков, на някои от синовете на последния, а най-вече на 
Йосифа и на Юда. На Юда затова, защото в родословието на Исуса той, 
именно, продължава линията на Якова, а не Йосиф, избраният син, 
„превъзходният между братята“, както го нарича сам Яков. Ще засегна, 
може би, след това още някои важни представители на родословната 
линия, най-вече Давида и Соломона. 

При разглеждане на споменатите библейски типове, аз ще се 
постарая да възстановя техните образи така, както биха сторили това 
добрите познавачи на Библията. Ще зачекна, при това, някои 
езотерични и кабалистични страни, които изпъкват в простите, но 
съдържателни сказания за техния живот. Надявам се, че по този 
начин ще отдам съответната дан както на библиоведците, така и на 
езотеристите и кабалистите, които еднакво тачат Библията като 
съкровищница на мъдрост и житейски опит. 

Главната цел, обаче, както и по-преди изтъкнах, е да дам една 
характеристика на старозаветния живот. Ако този живот беше 
безвъзвратно изчезнал, ако той принадлежеше на едно далечно 
минало, надали би си струвало труда да се занимава човек с него, 
освен от историчен и археологичен интерес. Ала този живот, както е 
изтъкнато това и в мотото на настоящето изследване, и днес 
съществува като едно мощно течение в съзнанието на човека. В 
психиката на съвременния човек прозвучават всеки ден сума 
старозаветни мотиви. Той много пъти потъва и пак изплава от това 


струящо в душевния му живот течение. Но не само това: голяма част 

от съвременните хора, макар и да живеят в една епоха, в която 
действуват мощните струи и на „новозаветния живот“, и на „живота 
на праведните“, и на „живота на ученика“, остават в дълбочината на 
душата си, в основната тенденция на своя живот, същински 
старозаветници. 

Нека пристъпим сега към очертаване архаичния образ на най- 


големия от патриарсите - Авраам. 


Авраам 


За да бъдем верни на стила на Стария Завет, ще дадем една скица на 


неговото родословие. 
Сит 
Ной 

Сим Хам Яфет 


Тара от Ур Халдейски 


я 


Авраам Нахор Аран (Умира преди баща си Тара в Ур Халдейски) 
Мелха Есха Лот 


Ето някои пояснения на горната скица. Сит, това е третия син 
на Адама и Ева, роден след Авела, който бива убит от Каина, без да 
остави поколение. Сит е един вид заместник на Авела („друго семе 
вместо Авела“, както се казва в книгата Битие). Ной е всеизвестният 
герой на сказанието за потопа. Останал едничък жив след това 


страшно бедствие, той ражда трима сина: Сим, Хам и Яфет. По 

линията на Сима се ражда, след девет поколения, Тара, баща на 
Авраама. Така че, ако свържем главните точки, които очертават 
родословната линия на Авраама, ще получим: Сит-Ной-Сим-Тара- 
Авраам. 

От скицата се вижда, че Тара има още двама сина. За техния 
живот и съдба в Библията са дадени много скъдни вести. Малкото, 
обаче, което е дадено, е важно, и затова ще го изтъкна. Най-младият 
син на Тара, Аран, умира преди баща си в родната си земя. Той остава 
след смъртта си един син - Лот и две дъщери - Мелха и Есха. Мелха 
се оженва за Нахор, син на Тара и брат на Авраама. От този брак на 
Нахора с Мелха се раждат осем сина. Последният, Ватуил, е баща на 
Ревека, която ще стане жена на Исака, единственият син на Авраама 
от Сара. Лот, от своя страна, бива взет от Авраама. Гака че енергията 
на рода (Мелха и Лот, чеда на Арана) не се разпилява в странични 
посоки, а се асимилира от другите двама синове на Тара - Нахор и 
Авраам. 

В книгата Битие се повествува, че Тара взима сина си Аврама, 
жена му Сара, и Лота и излиза из Ур Халдейски, за да се посели в 
Ханаанската земя. В Харан, дето се заселват на първо време, 

Тара умира. От този момент собствено започва самостойната 
история на Аврама. Тя започва с един обет на Бога. „И рече Господ 
Авраму: Излез из земята си и из рода си, и из дома бащин си, и иди в 
земята, която ще ти покажа. И ще те направя народ голям; ще те 
благословя и ще възвелича името ти; и ще бъдеш в благословение. И 
ще благословя онези, които те благославят, и онези, които те кълнат, 
ще прокълна. И ще се благословят в тебе всичките племена на 
земята“. 

След този обет на Бога, Аврам напуща Харам заедно с Лота и, 
като скотовъдец, започва истински скитнически, чергарски живот, 


защото е принуден да търси за стадата си все по-хубави, по-обширни 

пасища. Така Аврам стига дори до Египет. Тук го виждаме вече 
твърде забогатял: „и той имаше овци, и говеда, и осли, и раби, и 
рабини, и камили“. Когато напуща Египет, където Аврам е принуден 
да отиде като пришлец поради глада, който настъпва в Ханаанската 
земя, „той е много богат с добитък, със сребро и злато“. Нарочно 
подчертавам причината, която е накарала Аврам да слезе в Египет, 
защото този мотив се повтаря и в по-нататъшната история на 
неговото потомство: Яков със синовете си слиза в Египет, също 
поради глада, настъпил в земите, дето пасли стадата си. 

Макар че причината за слизането им в Египет външно е една и 
съща, в условията на пребиваването им в най-цивилизованата страна 
през онова време, има голяма разлика. Аврам слиза като пришлец в 
Египет, непознат и неизвестен. Той слиза със страх. Защото 
старозаветните нрави, които са съществували тогава, животът му не 
бил твърде сигурен. Ето един малък епизод от пребиваването на 
Авраама в Египет, който е характерен не само в едно отношение. Ще 
го приведа така, както е предаден в Битие: „И когато наближи да 
влезе в Египет, рече на жена си Сара: Ето, зная, че си жена хубава 
наглед. И може би, като те видят египтяните да рекат: жена му е тази; 
и мене ще убият, а тебе ще оставят жива. Кажи, моля, че ми си сестра, 
за да ми бъде добре поради тебе и да се опази животът ми заради 
тебе“. Египетските първенци наистина харесали Сара и я отвели в 
дома на фараона. Последният, поради нея „сторил добро на Аврама“: 
Аврам твърде забогатял. По-нататък се казва, че Господ поразил с 
язви дома на фараона, който узнал истината, върнал Сара на Аврама 
и го отпратил от Египет: „него, жена му, и всичко що имаше“. Така 
Аврам, след като заложи жена си в Египет, отново си я възвръща. Той 
забогатя, но трябваше да заложи жена си: човек трябва да заложи в 
материалния свят, светът на фараона, сърцето си, за да придобие 


материални богатства. Умът и сърцето в този свят живеят разделени. 

И все някой трябва да робува в „Египет“ - или сърцето, или умът - за 
да се избегне смъртта. Аврам започна зле в Египет, но свърши добре, 
благодарение закрилата на провидението. 

Яков слиза с домочадието си в Египет при съвсем друга 
обстановка. Там е Йосиф, продаденият от своите братя любим син на 
Якова, който след многобройни изпити, достига накрай най-високото 
обществено положение в земята на фараоните. С пребиваването си в 
Египет Йосиф е приготвил благоприятни условия за тяхното заселване 
в тази високо цивилизована и плодородна страна, но заедно с това и 
бъдещето тежко робство на еврейското племе. Последното започва 
добре в Египет, но свършва зле. 

Отбелязахме по-горе, че Лот, братовия син на Аврама, живее 
заедно с него и го следва във всичките му пътища. Той също 
придобива много имоти: има овци, говеда и шатри. Естествено е, че 
земята с нейните пасища, с нейните извори и кладенци, става скоро 
тясна за двамата. Между пастирите им започват да възникват разпри. 
Те по необходимост трябва да се разделят, и да тръгнат в различни 
посоки. Тук, при раздялата на Аврама с Лота, изпъкват едни от най- 
красивите черти в характера на вехтозаветния патриарх. Гой дава на 
вечния икономичен въпрос за разпределба на земите с техните 
източници на блага, който въпрос виждаме да възниква тук в 
неговата елементарна вехтозаветна постановка, едно колкото 
безпристрастно, толкова и справедливо разрешение. Ще посоча това 
просто, но правдиво разрешение така, както е предадено в Битие, в 
няколко само стиха: „И Аврам рече Лоту: Да няма препиране между 
тебе и мене, между моите пастири и твоите пастири, защото ние сме 
братя. Не ели всичката земя пред тебе? Моля ти се, отлъчи се от мене: 
ако идеш ти наляво, аз ще отида надясно; ако ли ти надясно, аз 
наляво. Аврам предоставя свободен избор на Лота. Макар че 


последният дължи всичко на нето, Аврам не го насилва, не му се 

налага. Гой е готов да последва решението, което Лот вземе. Мнозина 
„старозаветници“ днес, които имат материални спорове, биха 
завидели на справедливостта, миролюбието, безкористието и 
великодушието на вехтозаветния патриарх. 

В един друг епизод от живота на Аврама, се разкриват нови 
черти от характера му, като се подчертават същевременно и тия, 
които бидоха изтъкнати по-горе. Това, впрочем, не може да бъде 
иначе, защото навсякъде, при всички свои действия, Аврам се 
проявява като цялостен, закръглен в себе си характер - най-пълния, 
най-хармоничния, който ни е завещал Стария Завет. 

Ето епизода. Девет царе - тогавашните царе са владеели по 
един град с околностите му - се опълчват на бой четирима срещу пет. 
Между претърпелите поражение са и царете Содомски и Гоморски. 
Лот, който пребивава в техните предели, бива пленен, а имотът му 
заграбен. Той бива подкарай като роб към пределите на царете- 
победители. Когато вестител съобщава Авраму нерадостната вест, той 
веднага решава да поведе своите обучени раби, родени в дома му, на 
брой триста и осемнадесет, и да се впусне подир неприятеля, за да 
освободи Лота от плен. Благодарение на своето бързо действие, на 
умната си бойна тактика, при която Аврам изпъква като способен и 
смел военачалник, той догонва врага, разбива го и освобождава Лота, 
с всичките му люде и с всичкия му имот. Той възвръща 
същевременно от плен и пълчищата на Содомския цар. Гук, именно, 
при срещата му с този цар, изпъкват с особена сила великодушието, 
благородството и безкористието на Аврама, покрай неговата смелост 
и готовност да защити изпадналите в неволя - черти, които видяхме 
да се проявяват при освобождаването на Лота от плен. Ето оня пасаж 
из 14 гл. на Битие, в който са отразени споменатите по-горе черти: „И 
рече Содомският цар Авраму: Дай ми человеците, а имота вземи за 


себе си. А Авраам рече на Содомския цар: Аз вдигнах ръката си пред 

Господа Бога Вишнаго, Владетеля на небето и земята и заклех се, че 
няма да взема от всичко що е твое, от жица до ремък на обуща, за да 
не речеш: аз обогатих Аврама. Освен онова, което изядоха момците и 
дела на мъжете, които дойдоха с мене, Анер, Есхол и Мамврий: те нека 
вземат дела си“. Този пасаж е толкова ясен, че не се нуждае от 
коментари. 

Ако при сключване на мир съвременните държави - 
победителки биха постъпвали така, както Аврам постъпи със 
Содомския цар, надали щяхме да имаме такива несправедливи мирни 
договори, каквито бяха наложени след миналата световна война. 

В епизода с Лота, Аврам посочва едно положително 
разрешение на вечния спор за земя и за свързаните с нея източници 
на блага. В този със Содомския цар, той дава образец на онова 
поведение, което трябва да държи достойният победител в една война. 
Същевременно тук се изтъква един от важните случаи, при които тя 
неминуемо се налага. Защото в старозаветния живот, войната е една 
неизбежност. Но дали споровете и войните ще се разрешават по 
примера, даден от Аврама или по начина, по който са постъпвали 
повечето стари народи, включително и неговите потомци, това е 
въпрос на съзнание, на вътрешно разбиране. Ние всички достатъчно 
ясно помним ужасните жестокости и изстъпления на недавна 
миналите Балканска и Европейска войни, ясно виждаме и ужасите на 
последната война, за да има нужда да четем описанията на Библията 
за страшните изстъпления, съпътствуващи войните, които са водили 
евреите, както и с околните племена и народи, така и помежду си. 
Няма защо да четем и за опустошителните нашествия на Ниневия и 
Вавилон, за да се отвърнем с ужас от демоничните картини на 
едновремешните войни. Защото и днес, въпреки съществуването на 
някакво международно право, което воюващите погазват на всяка 


крачка в името на произволно издигнатото от тях начало гатзоп Че 1а 

риегге, ние имаме достатъчно поводи да се отвращаваме от 
жестокостта на хората през време на война. 

След победата, която Аврам нанася над Ходолгомора и 
неговите съюзници, при възвръщането си той бива посрещнат в дола 
Сави („който е дол царски“), освен от Содомския цар, още и от 
Мелхиседека, цар Салимски, който е останал неутрален във войната 
между двете коалиции. Ето съответното място от Битие: „И 
Мелхиседек, цар Салимски, изнесе хляб и вино. А той беше свещеник 
на Бога Вишнаго. И благослови го и рече: Благословен Аврам от Бога 
Вишнаго, Владетеля на небето и земята; благословен Бог Вишний, 
който предаде враговете ти в ръката ти. И Аврам му даде десятък от 
всичко“. 

Кой е този Мелхиседек, пред когото и патриархът Аврам 
благоговейно се прекланя, за да получи благословение, чрез 
символите на общение между членовете на Бялото Братство - виното 
и хляба - и комуто той дава десятък от всичко? 

Отворете седма глава от Павловото послание към Евреи, за да 
получите поне едно общо очертание на величествения образ на 
Мелхиседека, може би най-загадъчния и величав библейски образ. Ето 
няколко стихове от тази глава. „Защото този Мелхиседек, цар 
Салимски, свещеник на Бога Вишнаго - той, който се тълкува първо 
цар на Правда, а после и цар Салимски, сиреч цар на Мир - без баща, 
без майка, без родословие, който няма нито начало на дни, нито край 
на живот, но уподобен на Сина Божия, пребъдва винаги свещеник. А 
вижте колко велик бе той, та и патриарх Аврам му даде десятък от 
обирите. Той взе десятък от Аврама и благослови тогова, който имаше 
обещанията. А без всяко противоречие по-малкото се благославя от 
по-голямото. И тук вземат десятък човеци смъртни, а там взема той, 
за когото се свидетелствува, че живее. И така да река, самият Левий, 


който взема десятък, даде и той десятък чрез Аврама; защото беше 

още в чреслата на баща си, когато го срещна Мелхиседек. И тъй, ако 
съвършенството можеше да дойде чрез Левитското свещенство 
(защото народът под него прие закона), каква нужда имаше да се 
издигне друг свещеник по чина Мелхиседеков, а не - по чина 
Ааронов?“. 

Този нов свещеник по чина Мелхиседеков, за когото Павел 
говори, е Исус. Тезата на Павла е ясна: не може да дойде новото в 
света, нито да се подтикне напред развитието на човечеството, ако 
останем в границите на закона и създадената от него обредна религия 
с нейния обикновен свещенически институт - най-обикновени 
смъртни люде, служители на един мъртъв култ. Великият тласък към 
един нов цикъл на развой, към едно истинско повдигане и 
разширяване съзнанието на човека, може да дойде само от великите 
Учители на човечеството, какъвто е бил Христос - „цар и свещеник по 
чина Мелхиседеков. А Мелхиседек - това е един от безсмъртните 
Предци на човечеството, „без начало на дни, нито край на живот“, 
„без родословие“. Това ще рече, че той не е свързан с никой от 
еволюционните цикли на адамичното човечество. Него го няма в 
никоя от дългите родословни линии, като се почне от Адама и се 
свърши с неговите по-далечни потомци. 

Във връзка с изнесеното по-горе, може би, не ще е 
безинтересно да надзърнем в окултната история на онази епоха, така 
както е изнесена от Сент Ив д Алвейдър в неговата обемиста книга 
Мззгоп дез 11 (Мисия на евреите). Сент Ив се спира преди всичко 
надълго и нашироко върху историята на така наречения цикъл на 
Рама, цикъл на Овена или Агнеца (Кат на стар келтски език значи 
Овен). Рама - това е велик религиозен и социален реформатор, 
бележит военачалник и водач на народи (Овен!) от келтски произход. 
Той се ражда в едно време, когато в неговата родина цари пълно 


религиозно, нравствено и социално безначалие. Жреческият институт 

на друидесите (жени- жрици: жертвоприносителки, ясновидки и 
пророчици, обладателки на магията и лечителки) се намира в упадък. 
Тия жрици, от верни тълкувателки на Божия Закон, се превръщате 
извратителки на Истината. Те насаждат у народа хиляди заблуди и 
суеверия, за да удържат на всяка цена свещеническата власт. Но най- 
страшното от суеверията, поддържано от изпадналите в черна магия 
друидеси, е било принасянето на човешки жертви. Изхождащо като 
повеля от храмовете, „по волята на боговете и прадедите“, то е 
опустошавало цвета на келтската младеж - юноши и млади мъже, 
предимно храбри воини. Рама, млад друид, посветен не само в 
науките и изкуствата на друидите, но и в тайните на жреците от 
Черната раса, предприема един смел опит - той си поставя за цел да 
укроти разюзданите страсти, да притъпи борбата за власт между 
двата пола от жреческото съсловие, да възвърне предишното 
равенство на мъжа и жената пред храмовите олтари, в семейното 
огнище и в социалния строй. Опитът му по ред причини не успява. 
Рама бива изправен пред алтернативата: или да подигне гражданска 
война или да се обрече на доброволно заточение. Той избира 
последното. Последван от грамадно множество келти, негови 
привърженици, предимно измежду работническата класа, към които 
се присъединява цветът на другите класи, Рама напуска своята родина 
и започва победоносното си шествие към сърцето на Азия, с крайна 
цел Индия. Ние няма да се спираме на перипетиите на неговия 
грандиозен поход, на войните, които е водил по своя път, докато 
достигне да покори Индия, която се е намирала тогава под 
владичеството на мощната още черна раса. „Рамайана“, грандиозната 
поема на Валмики, е увековечила величествената епопея, която 
представя 4 завладяването на Индия След  разпростиране 
владичеството на завоевателите дори до Египет, Рама се заема с 


организиране на обширните владения в духа на теократичния строй, 

или да употребим термина, с който Сент Ив си служи, в духа на 
Синархичния строй. Няколко думи за този строй. Той почива върху 
съответствието, което съществува между устройството на човешкия 
организъм и социалния организъм, който е очевидно от по-висок ред. 
Тук става реч за съответствие, а не за пълно подобие. Следователно, 
законите, които регулират социалния организъм, схващан като 
биопсихична цялост, са само аналогични на законите, които 
направляват човешкия организъм, без да бъдат напълно тъждествени. 
Без да се спираме на подробности, за които тук не е място, ще кажем, 
че синархичният строй почива върху тройния дележ на организма на 
три главни части (изразен в най-схематична форма): глава, гърди и 
стомах. Това са всъщност три области, включващи разни органи и 
системи, между които съществуват сложни функционални връзки. 

В синархичния строй има една глава, един управителен и 
ръководен принцип, създаващ единство и хармония във функциите 
на социалния организъм. Това е така нареченият от Сент Ив Съвет на 
Бога (Божествен съвет), съставен от корпорацията на посветените в 
малките и големи мистерии, чиито външни, социални функции се 
изразяват в званията на свещеника и учения. Всъщност, това е една 
сложна йерархия от учени, посветени люде, каквито срещаме и в 
египетските храмове, средища на мистериите. Те са познавали 
„волята на Бога“, познавали са оня план, по който човечеството се 
развива при разните условия по място и време. Те са били свързани с 
по-горните йерархии на Великото Всемирно Братство. Ето защо, 
Божественият Съвет, Главата на социалния организъм е можел всеки 
миг да направлява неговия живот съгласно законите на мировия ред. 

Вторият съвет, така нареченият Съвет на Боговете, състоящ се 
от посветените предимно в малките мистерии, е бил свързан с 
функциите на „гърдите в социалния организъм - с целия 


изпълнителен съдебно-административен апарат, във всичките му 

разклонения. От този Съвет на Боговете са изхождали и царете, чиято 
власт тогава не е била наследствена. Царете, следователно са били 
посветени, избрани за такива, след като са издържали успешно 
всички изпити на посвещението. Висш арбитър на всичките им 
действия е бил Божественият Съвет, представител на върховния 
Авторитет, а не на онази принудителна власт, която е отличавала 
всички монархични, олигархични или републикански режими на 
древността, която отличава и съвременните държави. Най-голямото 
нещастие на днешните държави е, че те нямат живи глави, върховни 
арбитри, звена, които да свързват живота на народите с мировия 
живот, държавния строй - с великия строй на Мировата държава, 
управляващите - с ония йерархии от разумни същества, които се 
занимават с управата на целия космос. Затова животът на 
съвременните държави, възглавявани от непосветени хора, без връзка 
с космичния свят, издигащи понякога личната си воля над всеки 
авторитет, често идва в разрез с мировия живот и неговите закони. 
Ролята на върховен авторитет, арбитър или поне регулатор на 
социалния живот не може да бъде играна от религията, която в наши 
дни е дошла до пълен упадък, който се изразява в разпадането на 
единната Църква на отделните национални църкви - едно чисто 
езическо състояние, когато отделните племена са имали свои 
племенни богове. 

Идването на великите Учители на човечеството, без да 
споменаваме работата на пророците, религиозните и социални 
реформатори, които само подготвят пътя на Учителите, е именно едно 
велико духовно предприятие на Невидимия Свят, целящо да свърже 
отново хората с Бога, с космичното Съзнание, с великия миров ред на 
така нареченото от Христа „Царство Божие“. Затова те създават нови 


епохи, нови култури. 

Да се спрем най-сетне в няколко реда и на така наречения 
Трети Съвет, представящ икономическия, стопанския живот, свързан 
със стомаха. Тук основна клетка се явява семейството, устроено 
съобразно с ония природни закони, които лежат в основата му. 
Общините, с тяхното доста сложно устройство, характеризират 
напълно функциите на Третия Съвет. Всички съвети са били тясно 
свързани помежду си чрез ония > естествени функционални 
зависимости, които съществуват във всеки жив организъм. Така за 
пример, при избора на цар са участвали и трите съвета. Индивидът, 
който подлежал да бъде избран за цар, преди да надене короната, е 
трябвало, както споменахме и преди, да мине през изпитите на 
„Съвета на Боговете“, както и през тия на „Божествения Съвет“. 
Ставайки цар, той е бил, тъй да речем, свръхличен представител на 
Трите Съвета, изпълнител на един кодекс на народно и 
международно право, почиващо на Правдата, срещу който кодекс той 
не е могъл да действа по личен произвол. 

Синархичният строй на Рама, след като просъществувал 
няколко хилядолетия, накрай се разпада поради така наречения 
разкол на Иршу (3200 г. пр. Хр.). Иршу въздига отново женското 
начало, чиято емблема се явява венериният знак на Телеца. А с това 
започва пак старата история на нескончаеми борби, политическа и 
религиозна анархия, каквито видяхме да царуват и при разюзданата 
власт на друидесите в древна Келтия. Великият религиозен синтез, 
който характеризира цикъла на Рама, се разпада на отделни култове, 
предимно фалически; мощният съюз от държави, подчинени на 
Синархичния строй - на отделни държави, в които се възцарява 
принудителната власт, чиито носители се явяват най-вече монарсите. 
Така се явяват една по друга на историческата сцена мощните древни 
държави Асирия, Вавилон, Персия, Рим, които се развиват под знака 


на Телеца и вървят по пътя на „Немрода-: пътя на тигъра. Ето тия 

пасажи от Мойсеевата книга Битие (гл. 10; 8, 9 ст.), преведен от Сент 
Ив с по-голямо приближение до езотеричния смисъл, скрит в тия 
стихове, който определя характера на оня политически режим, който 
Мойсей изразява идеографично с иерограмата „Немрод“. 

„Арбитралната власт (власт, в която царува авторитетът като 
върховен арбитър, Б. пр.) бива заместена от произволната власт (по 
френски: агигаре, която дума Сент Ив противопоставя на „агъйтаГ., Б. 
пр.), чието име е път на тигъра, Немрод - цезаризмът.“ 

„Този вид политически строй господствува над държавите чрез 
военното насилие, както северният полюс  господствува над 
планетата.“ 

„В този строй, управляващият полюс, личната, произволна 
власт, водеща към безначалие, се опълчи срещу Царството Божие 
срещу оня социален строй, който, в устройството си, е едно 
отражение на |ЕУЕ в човешкото царство.“ 

„Оттам сравнението; Немрод, произволната, лична власт, е 
пълна противоположност, антипод на Мировия ред; тя пречи ликът 
на Йеве да се отрази в социалния строй на човечеството“. 

През тези, именно, времена, които се намират под знака на 
Немрода, когато разколът на Иршу е обхванал всички страни, в 
Халдея, пъшкаща под властта на „Гелеца“, възниква движението на 
Абрамидите или Неорамидите. Из средите на Халдейското жречество, 
вярно на традициите на Рамовия цикъл, ала подтиснато от 
произволната политическа власт, изхожда едно движение на 
синтетично посвещение, което има за цел да приведе отново 
народите към древната социална синтеза. Видяхме как е хроникирано 
това в Битие: Гара със сина си Аврама, със Сара жена му, и с Лота 
напуща Ур Халдейски, за да търси нова земя, в която да осъществи 
целите на ордена. Именно, Аврам е (името му съдържа изцяло 


йерограмата „Рам“), комуто е възложена тази мисия. Струва ми се, не 

е излишно да спомена, че от езотерично гледище, човекът Аврам се 
явява въплъщение на един космичен принцип - специфичен 
принцип на социалната организация, чието начало започва от 
създаването на един род, и след като мине по сложните пътища на 
диференциация и подбор, завършва с една напълно организирана 
социална общност. Аврам, от друга страна, е символичното име на 
един орден, на едно окултно движение. Гой е глава на една колегия от 
посветени. И тази глава на ордена на Неорамидите, бъдещ патриарх и 
родоначалник на един „избран народ, се прекланя благоговейно пред 
Мелхиседека, представител на великия религиозен и държавен синтез 
на > Рамовия цикъл, за да получи неговото > благословение 
(„посвещение“). Ето връзката, що свързва движението на Абрамидите, 
и специално Аврама, с цикъла на Рама и със социалното учение на 
древната Синархия. Това е един символ на приемственост при 
предаване Учението на Великото Всемирно Братство, което Аврам е 
призван да възстанови в една нова форма на земята, чрез своето 
потомство - чрез един народ, който се ражда из неговите чресла. 

Чрез тия бегли вести, които окултната история, така както е 
предадена в Мисията на Евреите, ни дава, става ясно това, което личи 
с прозрачна яснота и в самия символичен текст на Библията: че 
всички нови религии, всички нови култури, с тяхната многосложност, 
възникват чрез мощния дух на някой велик посветен, на някой 
представител на Великото Всемирно Братство, което е движело, 
движи и ще движи еволюцията на земното човечество. 

Аврам, патриархът на „избрания народ, бащата на 
„верующите“, е именно такъв посветен и такъв представител на 
Великото Всемирно Братство. 

Затова, макар и животът му да се излива във формите на 


вехтозаветния живот, макар да създава едно поколение, в което този 


живот се диференцира във възходящо и низходящо направление, той 
стои над него. 


89 
Следва 





89 Тази статия, поместена в сп. „Житно зърно“, Бр. 4,5 иб, 1940 г. намира място в 
Астрология поради две основни причини: едната е чисто астрологична - споменава 
се за т.нар. цикъл на Рама (Овена), в който се заражда Синархичния строй; другата е 
по-скоро емоционална и възпоминателна - следващият брой (7-8) на сп. „Житно 
зърно“ е посветен на преждевременното заминаването на Георги Радев (22 юли 1940 
г.) и така „Животът на старозаветните“ остава с отворен финал... 

ПРИЛОЖЕНИЕ - 
ФИЗИОГНОМИЯ 
ОТ ГЕОРГИ РАДЕВ 


1. Встъпителни думи 


Всички хора, към които и слоеве на обществото и да 
принадлежат, каквито и да са: учени или неуки, образовани или 
безкнижни, неволно се занимават с психология. Връзките им с 
околните, общуването им с тях, налага това. И понеже повечето пъти 
в отношенията им с другите се преплитат техните чисто материални 
интереси - най-важното за съвременния човек - те без да щат, стават 
„психолози - мъчат се да отгатнат с какъв човек горе-долу имат 
работа, да прочетат скритите му помисли, да проникнат с една реч в 
„душата“ му. 

Ала хората са слаби психолози. И никъде може би не 
съществува такъв произвол, както в преценката на вътрешното, 
душевното. Всеки съди напрезум хора и неща. Често за пример някой 
говори за някого нещо - с умисъл или без умисъл - и понеже 
вътрешния живот на човека е скрит, хората които много-много не му 
мислят лесно хващат вяра на думите му. Днес никой не смее да 
говори каквото му хрумне за електричеството например или за 
строежа и функциите но тоя или оня орган в човешкото тяло, защото 
те са станали обект на научно изследване и като такива подлежат на 
научен контрол. Но за психичното, онова което не е „обективно“ 
дадено, сиреч което не се вижда с плътско око, ни се пипа с ръка 
всеки лесно се произнася и брътви каквото му скимне - няма строго 
научни мерки, с които да се мерят нещата, нито научен контрол, 
който да ограничи този неук произвол. Тук именно трябва да дойдат 
на помощ ония науки, които могат да ни дадат един обективен 
критерий за изучаване психичното съдържание на нещата. Трябва да 
дойдат на помощ френологията, физиогномията, хиромантията, 


графологията, които както знаем почиват на един общ принцип: че 

всички форми - каквито и да са те - са материален израз на ония 
сили, които действат в съзнанието. Тия сили - каквито и да са те, 
разумни или механични - се изявяват чрез тия форми, те са техния 
език. Този тъкмо жив език на природата изучават тия науки. Така за 
пример френологията изучава конструкцията на черепа, неговите 
издатини, неговите очертания и по тях разчита характера на човека, 
неговите качества, неговите заложби, неговите възможности. Тя 
избира практична база на своите изследвания именно черепа, защото 
върху него се проектира динамичното действие на мозъчните 
центрове. Мозъкът на всеки човек си има свой строеж, който отговаря 
точно на структурата на неговия душевен живот. Тая структура 
външно се изразява чрез действието на мозъчните центрове (не само 
физиологичните, които са единствено известни на съвременната 
наука, а и психичните, които са именно обект на френологията) чрез 
ония динамични напрежения, които те упражняват върху черепа, и 
които постоянно го моделират. Външните форми следователно са 
само превод но оня жив език, на който творческите сили в природата 
говорят. 

Човешкото лице, което е предмет на физиогномията за 
мнозина е може би само сляпа игра на случайни съчетания, един 
резултат от действието но физиологични процеси. Но защо има 
такова шеметно разнообразие от лица? Защо лицето на маймуната да 
речем се тъй отличава от това на човека? Трябва да си много тъп, за 
да не можеш да схванеш прозрачната мисъл на природата. 

Че има физиологични процеси, които моделират лицето, така 
е, но и друго е така: че тия процеси са функционално свързани с 
психичните, които действат в една по-вътрешна, по-дълбока сфера на 
живота. Тези именно зависимости се мъчат да открият и установят 
физиогномистите. После, отде накъде са тия линии по дланта на 


човешката ръка? Да бяха само някакви ГЪНКИ, образувани при 

свиването на ръката лесно е обясним техния произход (чисто 
механически! Биха възкликнали с радост ония „учени“, чиято „мисъл“ 
всъщност е само едно „механическо“ пълзене по кората на живота). 
Но не са една две гънки, а цяла мрежа от линии, така характерни за 
всеки индивид, че всеки малко-много мислещ човек би се замислил, 
преди да отсече изведнъж, че „хиромантичните гадания“ са нелепица. 
Друго: имате два индивида от една и съща раса, еднакви на ръст, 
изобщо с една и съща костна конструкция, която напоследък в 
науката се констатира при изучаване на расите, но се отличават един 
от друг по дължината на показалците да речем. Проста случайност, 
ще възкликнат някои. Ала случайностите са само за невежите. За 
разумния човек няма случайности. Колкото и дребни да са наглед 
нещата, те си имат своя смисъл. За оня, който знае е достатъчна само 
„една случайност“, за да разбули динамизма на един сложен, ала 
скрит процес. На истинския учен му трябва само една част от нещо, за 
да го реконструира. Мнозина с учудване споменават за редкия дар на 
големия естествоизпитател Кювие”: от една кост на някое допотопно 
животно да възстанови целия му скелет. Ако окултната наука твърди 
- колкото и парадоксално да изглежда това за повърхностния ум - че 
по един камък само посветеният може да разчете цялата история на 
земята, цялата онази верига от състояния през които тя е минала в 
своя космичен развой. Тъй както и по геометричната структура на 
една снежинка адептът може да изследва какъв род сили - живи и 
разумни, а не механични само, както си мислят съвременните люде - 
са действали, когато тя се е образувала и ред други работи. 

В това няма нищо за учудване, ако си спомним, че и 


човешкият ембрион синтетично преповтаря всички фази на развитие, 





20 Жан Леополд Никола Фредерик Кювие (1769-1832)), известен като Жорж Кювие, е 
френски натуралист и зоолог. 

през които е минал органичния живот на земята, па дори преповтаря 
и самите геологични периоди, както твърди биолога Яворски. 

Повечето хора - съвсем несъзнателно - прилагат на практика 
физиогномията. Всеки един, който иска да разбере с какъв човек има 
работа, неволно спира поглед на лицето му, та по израза поне да 
долови нещо. Често ще чуеш за пример някой да казва: „ги на тоя 
човек вяра не хващай, не виждаш ли какви хитри очи има - на четири 
играят“. „Хитри очи“, „играят на четири“ - това са все изрази на 
наивния човешки опит, на наивното човешко наблюдение, което 
разбира се не почива на обективни и строго научни изследвания. Но 
има мнозина писатели - тънки психолози - които, без да са 
изучавали специално физиогномия, четат по лицето като по жива 
книга най-малката гримаса, един бегъл поглед, един едвам доловим 
трепет им разкрива цял един свят, отваря им вратата за вътрешния 
мир на човека. Изобщо, за да стане човек майстор в тия науки, трябва 
да притежава богат психологичен опит, да има силно развита 
психологична интуиция. 

Физиогномията, заедно с останалите практични психологични 
науки има светло бъдеще. Тяхната голяма стойност в психологията 
преди всичко, която - сериозно и обективно погледнато - е още в 
своите наченки, па и в други области но живота и науката, започва 
лека-полека да се съзира от просветените умове на запад, и днес, 
уверено може да се каже, няма сериозен човек, стига да не е 
предубеден, който да не вижда нейната правдивост. 

И всички онези, които мислят, че преди да оправят света с 
празни приказки и декламации, трябва да разберат себе си и света в 
неговите дълбоки прояви, за да работят не като слепи роби на случая, 


а като съзнателни същества, трябва да отворят умовете си за 

светлината на тия науки, защото те ни водят към себе си и през себе 


91 
си в света, за разумна работа в него, а не за суетен шум. 





91 
Тази статия е поместена в сп. „Житно зърно“, Бр. 1, 1926 г. 

2. Елементи на живата геометрия 


Лицето е най-изразителното в човека. Искаш ли да опознаеш 
някого, да го запомниш, неволно спираш поглед на лицето му. Дори 
когато човек си представя някого - той си представя преди всичко 
лицето му. 

Лицето наистина е образ на човека. Живо огледало, на което се 
отразява целият му душевен живот. Динамично поле, на което се 
проектира вътрешното движение на силите. И в моделирането на 
лицето взимат участие всички органи на тялото: и мозъка и 
кръвоносната система и стомаха и черния дроб. Следователно лицето 
е една жива картина, която постоянно трепти и се изменя, и по която 
ние можем всеки миг да наблюдаваме, като в огледало, функциите на 
организма и душевните процеси. И като познаваме ония тънки 
зависимости и съответствия, които съществуват между кои да било 
органи на човешкото лице, с други думи, като знаем къде се 
локализира действието на отделните органи в лицето, ние ще можем 
всеки миг да четем състоянието на организма, особено от болезнени 
разстройства. Ясно е следователно, какво огромно значение може да 
има лицето като диагностичен апарат. От друга страна, всяко 
вълнение, всяка страст, всяка емоция, па дори и най-малките душевни 
движения се изразяват върху лицето и непрекъснато го деформират. 
При разгневяване, при уплаха, при радост, при обезсърчаване, при 
съсредоточена мисъл, при напрегнато внимание, при всяко 
преживяване, с една реч в лицето стават известни промени, които 
моделират непрестанно човешкият облик. И наистина, когато за 
пример човек се разгневи, настъпва обикновено един буен прилив на 
кръв в лицето му, която подхранва известни органи; известни 


мускули дохождат в особено напрежение, а знайно е, че от туи 

неизбежно произтичат известни промени в електро-магнетичните 
течения в лицето и те остават своя отпечатък. Защото всички енергии 
в природата имат морфологична способност, сиреч способност да 
създават форми. Спомнете си звуковата енергия, която образува 
такива чудни форми, или образите на магнитните полета! 
Следователно, многократното повтаряне на едни и същи състояния 
налага известен ритъм на живата материя, която образува лицето, 
очертава известни линии, по които силите се движат и кристализират 
известни строго определени форми. Тези форми съставят оня жив 
геометричен език, по който опитния физиогномист може да чете 
характера на човека. 

Забележително е и това, че сетивните органи на всички почти 
чувства: очи, уши, нос, уста се намират на лицето. А те са прозорци 
на човешката интелигентност, пътища по които света влиза в ума на 
човека. Не е безинтересно да се спомене и това, че най-тънкият пък 
осезателен апарат - ръката е обект на една друга наука: 
хиромантията. И не непразно хироманти и физиогномисти се мъчат 
да открият ония тънки съответствия между ръката и лицето - две 
аналогични изображения, които се проектират едно в друго по 
сложни математични пътища. Но това изобразяване на едното силово 
поле в другото, както и въпроса за окултната връзка между 
душевните способности и органите като техни проекции е проблема 
на бъдещето. За пример факт е, че човешкият интелект може да се 
изследва като чрез жив апарат по носа - това физиогномичният опит 
отдавна е установил. Но как се е проектирал интелектът чрез носа - 
това е един дълбок въпрос, който изисква по-други познания и 
методи, отколкото тези, с които днес разполага човека. Изследването 
по необходимост трябва да премине в известни по-вътрешни - 
невидими за ограничения човек - полета, в които може да оперира по 


строго опитен път учения изследовател - ясновидец, адепт. 

Без да се впуща за сега човек в тези дълбоки области - които 
му се струват хипотетични по простата причина, че е сляп за тях - 
съвременната физиология изобилства с данни, с които може да се 
даде достатъчна научна > обосновка на иначе очевидните 
физиогномични твърдения. Още повече, че има достатъчно набран 
емпиричен материал. До сега във физиогномията се е следвал този 
чисто емпиричен път, просветлен от интуитивното прозрение. Но 
физиогномията може да се положи и на здрава научна основа, като се 
сведат нейните основни положения към науката за живите форми, 
или както ние я наричаме Живата Геометрия. 

Без да се впущаме в подробности по този въпрос, който 
изисква и по-друга подготовка, па освен това излиза из тесните 
рамки на настоящия очерк, ние ще изложим някой общи положения. 

Обикновено физиогномията делят на два по-големи дяла: 

1. Физиогномия, която изучава лицето в цялото му 
многообразие и сложност, в спокойно състояние. С други думи тя се 
стреми да опознае основната конструкция на лицето, онова, което 
бавно или никак не се мени. 

2. Патогномия - изучаване на лицето в състояние на 
деформация под влиянието на страстите, на душевните движения 
изобщо. 

Първата част изучава по-специално общата форма на лицето, 
после отделните му части: чело, вежди, очи, нос, уши, уста, брада с 
всичките им подробности и нюанси, разбира се от чисто 
физиогномично гледище. 

Втората част се занимава с техните промени откъм форма и 
цвят. Защото цветът на лицето, както и на отделните органи е един от 
характерните му признаци, който сам за себе си дори представя цял 
език. Изучаване бръчките на челото, което нЯкОИ наричат 


метопоскопия, бихме могли да отнесем към тази втора част. Понеже 

първата задача на физиогномията налага едно по-подробно 
изучаване на формите, които в края на краищата се свежда към 
техните геометрични първообрази, ние ще разгледаме тук от 
психологично гледище някои основни линии, които влизат в състава 
на почти всички форми. 

Правите линии изразяват сила, мъжество, прямота, ясен и 
спокоен поглед върху нещата (когато са хармонично съчетани). 

Кривите линии изразяват общо взето, пасивност, гъвкавост, 
мекота, женственост. 

Трябва, обаче да се обръща внимание на > тяхната 
хармоничност. Защото има криви линии хармонични, и криви 
дисхармонични. Колкото една крива по се приближава да кръга или 
до овала толкова повече тя изразява склонност към спокойствие, 
равновесие и хармония. В характера на един индивид, у когото 
преобладават тия линии име нещо меко и хармонично. 

Вдлъбнатите линии в лицето са по-дисхармонични от 
изпъкналите. За пример нос, чийто контур очертава една хлътнала 
линия, която се почти заличава, изразява слаба интелигентност, 
липса на твърдост, устойчивост в характера, посредствен ум. 

Леките, извилисти” (вълнообразни) линии са белег на 
деликатност и грация. 

Наопаки, начупените линии, които се пресичат рязко и грубо, 
вместо да се преливат една в друга чрез хармонични кривини, са 
израз на грубост, импулсивност, буйност и сприхавост. Те показват 
често разрушителни склонности у индивида, у когото преобладават. 
Изобщо, колкото една линия е по-рязка, колкото по-внезапно се 
спуща в лицето, или се спира като прекъсната - толкова по-силна 
склонност към суровина, твърдост и необмислена прямота в 


действията изразява тя. 

Извилист - от рус. вълнообразен, криволичещ, змиеобразен. 
382 


Правилните и пълно очертани форми са белег на великото и 
възвишеното. 

Тъпите, тежки и сякаш едвам скицирани форми са признак на 
рудиментарното и грубото. 

Линиите са изрез и на темпераментите. Така за пример 
флегматичния темперамент се характеризира с широки, обли линии, 
отпуснати и халтави. 

Вдлъбнатит и набръчкани линии са характерни за 
меланхоличния темперамент. Правите и пълно очертани линии, 
пълните кривини, са типични за сангвиничния темперамент. 

Изпъкналите пък, остри и ръбати линии и форми са 
характерни за холеричния нрав. 

Общото очертание на лицето попада обикновено под следните 
три вида главни форми: 

Кръгла - признак на пасивност, женственост (действащи като 
живи сили в природата), крушообразна (триъгълна) - характерна за 
чисто интелектуалните натури, квадратна или четвъртита - 
характерна за деятелните, волеви натури. Ще се ограничим за сега 
само с тия общи указания, макар линиите да разкриват едно широко 
поле за изследване. Да се изследват всички подробности в очертание 
на линиите, да се установят техните психологични резултати в 
сложните, производни линии - това са все въпроси, които изискват 
специално третиране. Особено е интересно проучването на линиите 
като пътища на планетните течения, нещо което ни позволява да 
направим една астрологична класификация на линиите и формите. 
Но и туй, което даваме по-горе е достатъчно за добиване един общ 
поглед върху нещата. То може да се приложи към всички части и 
органи на лицето - чело, вежди, нос, уши, уста, брада и пр. 

Друг един въпрос във физиогномията е въпросът за 


пропорциите на лицето и неговите части. Всяка една част, след като 

бъде подробно разгледана сама по себе си, трябва да се постави в 
съотношение с другите, за да се види, какво е нейното място в общата 
конфигурация и да се съпостави с нормите. Ето защо изолираното 
разглеждане на една част на лицето, колкото и да е изразително само 
по себе си, не може да ни позволи да теглим известни крайни 
заключения. Ние трябва внимателно да  проследим всички 
съотношения, които съществуват между отделните части - и тук 
лежи, според нас, всичката тънкост и трудност на изследването - и 
чак тогава да направим нашите изводи. Изобщо, заключенията трябва 
да вървят по посока на резултантните. 

Физиогномията изисква от една правилно построено лице 
трите му главни части: чело, нос и брада да бъдат равни. Това е една 
от основните норми. Всяко отклонение от нея говори за известно 
нарушение в равновесието между трите области на душевната 
дейност: умствена (чело и нос), сърдечна (страни и нос”), волева 
(брада). Друга една норма е: дължината на веждите да е равна на 
дължината на носа. Същата дължина трябва да има и ухото. 
Следователно, трябва да имате следното равенство: 

дължината на вежда - дължината на носа - дължината на ухо. 

Носът играе роля на основна мерна единица. 

Това са норми, по които трябва да бъде построено идеалното 
човешко лице. Явно е следователно, че отклонението от тези норми и 
величината на това отклонение ще ни посочи известни дефекти в 
една или друга област на характера. 

Понеже целта на този очерк е само да скицира методите на 
изследване, ние не ще се спираме върху учението за ъглите, които се 


образуват при теглене на прави линии от един орган да друг - 





23 Носът участва и в двете области. В това лежи неговото съществено отличие и 
неговата голяма важност във физиогномическото изследване. За него ще дадем по- 
нататък един по-подробен етюд. 

учение, което представя една от най-важните части в живата 
Геометрия. 

За пример ъгъла, що сключва контура на носа с 
перпендикуляра спуснат от върха му към устата е една от важните 
мерки за определяне степента на човешката интелигентност. 
Изобщо, колкото носа е по-стърчащ, сиреч колкото е по-голямо 
отклонението му от перпендикуляра, толкова интелигентността е по- 
слаба. 

След тия общи бележки които ни дават само една схема на 
физиогномията, редно би било да се пристъпи към проучване на 
отделните физиогномични обекти: чело, вежди, уши, очи, нос, уста, 
брада, зъби, косми и пр. Ние обаче ще сторим това само за носа по 


94 
съображения, които ще изложим в идния брой < 





24 Тази статия е поместена в сп. „Житно зърно“, Бр. 2, 1926 г. В следващи броеве 
няма статии на Г. Радев, посветени на физиогномията. През 1936 г. излиза неговата 
книга „Лица и души“, с която по-нататък продължава изложението. 

3. Наука за човешката физиономия 


Хората обвиняват Бога, че Той ги оставил в тъмнина; също 
така Го упрекват за Неговото мълчание. Те никак не са прави: Бог е 
говорил много и много е писал. Но хората са глухи и слепи; те не 
чуват и не виждат и, което е най-лошо, те не искат нито да чуват, 
нито да виждат. 

Природата - ето книгата, в която Бог е записал своите мисли; 
тази книга, ако би могъл човек да я чете, би могла да му даде чудни 
познания. Но уви! Кой мисли за това? Човек ходи надлъж и нашир по 
земята; той среща безброй множество форми, числа и цветове, без да 
подозира, че във всяка форма, във всяко число и във всеки цвят е 
скрита истина, мисъл на Божеството, проявлението на които е видимо 
за човека, защото всяка форма има значение: тя е изражение на 
известна идея. 

Ние виждаме външната страна, образите на нещата - форми, 
числа и цветове, а идеите на тези образи изчезват от нас. 

Природата говори постоянно. Тя е няма само за лекомислените 
и повърхностни умове. Всичките органи, даже най-скритите и най- 
дълбоките, проявяват навън своите усещания. Съществува постоянна 
обмяна между духа и тялото; удивително съответствие, постоянна 
беседа, която става от външното към вътрешното, тайната на която, за 
нещастие, е неизвестна и неясна за хората. 

Това е езикът, който ние искаме да разкрием чрез няколко 
определени и достъпни за всеки ум принципи. Различните 
изражения на лицето съставляват езика на душите, а различните 


интонации и изменения на гласа образуват неговата музика. 


386 


Бог е дал средства на човека да познава вътрешния мир по 
външното изражение, и по такъв начин да се издигне до знанието на 
първата и най-възвишена от науките, която се състои в умението да 
се чете в душите, както простият човек чете в книгите. 

Тази наука се придобива чрез знанието на физиономическата 
клавиатура - инструмент толкова фин, с такава поразителна 
чувствителност и такава чудна правдивост, че той моментално да 
възпроизвежда не само нашите физически усещания, но даже най- 
неуловимите наши нравствени впечатления, дори до изразяване на 
най-съкровените мисли. 

Ние всички сме призвани да четем и разбираме 
физиономическия език. Великата книга е постоянно отворена пред 
нашите очи. Несъмнено, това изкуство има своите трудности и 
предполага в читателя щастливи способности, проницателен и 
наблюдателен ум. Но всеки, който би желал да се въоръжи с твърда 
воля и да се отдаде на сериозна работа чрез изучаване и наблюдение, 
той би могъл да преодолее всички препятствия, да възтържествува 
над всички затруднения и, без съмнение, ще достигне до лесно и 
бързо четене по човешките физиономии. 

Науката за човешката физиономия принася несъмнена полза. 
Тя позволява на този, който се занимава с нея, с един поглед да 
забележи всички характерни признаци, присъщи на известен 
индивид; тя позволява изобщо да се определи душевния склад, 
характера, степента на дарбите, зрелостта на ума, доколкото всичко 
това се открива чрез особеностите на физиономията. 

Да се отличи добродетелта от порока, честността от 
безчестието, искреността от лицемерието, да се познае благородното 
сърце, готово да ни услужи, както и да се познае покварената душа, 
която се готви да ни излъже - това е целта на тази наука. И тази цел е 


достатъчно прекрасна и велика, за да се стремим да я достигнем, като 

се посвети малко от скъпото ни време за изучаване на 
физиогномиката, което е колкото интересно, толкова и полезно. 

Велико нещо е да изучаваш хората, но преди всичко трябва да 
изучим нас самите. Да проникнем търпеливо и искрено в нашата 
собствена личност, в нашето сърце, в нашите страсти, в нашите 
усещания, в нашите чувства и в нашите впечатления. Такова 
познание на нашето вътрешно същество ще удовлетвори двояка цел: 
научна и морална. 

Научната цел ще бъде постигната, ако от познанието на 
самите нас ние можем да се издигнем до познанието на другите. 
Колкото до нравствената цел, ние ще я постигнем, ако се 
възползуваме от изследванията, направени над нашите страсти и 
пороци, за да ги владеем и да ги задушаваме. Колкото по-добре 
познаваме нас и другите, толкова по-ясно ще ни бъде разбрана тази 
чудесна тайна, която свързва Създателя с неговото творение. 

Най-големите изменения, които > стават в човешката 
физиономия, в благоприятен или неблагоприятен смисъл, зависят от 
добродетелите, страстите и пороците. И, наистина, под влиянието на 
постоянното благоразумие и добродетелите, човешката фигура има 
отпечатък на спокойствие, тишина и ясност и добива изражение на 
блаженство и съвършена хармония, която представлява особена 
красота. Напротив, под влияние на страстите и  пороците 
физиономията се гърчи, обезобразява се; чертите на лицето, 
нарушили своята хармония, придобили и запазват известни 
изразителни движения, които, в очите на дълбокия и тънък 
наблюдател, означават неспокойна душа и болезнени пертурбации, 
които нарушават нравствеността. Но тези промени носят частен, а не 
коренен характер; физиономията се видоизменя в някои части, при 
което цялата съвкупност, т.е. типът остава без изменение, тъй като 


никакво влияние не е в състояние да измени първичния тип на 

индивида. Подобно преобразование би могло да произлезе само 
вследствие реконструкция в положението на костите на лицето. 
Наистина, типичната форма прекарва важни видоизменения, даже 
пълно преобразование, минавайки от род в род през дългия ред на 
поколенията; но това е работа на времето и на цели векове, а не на 
внезапни преходи Природата обикновено действува правилно и 
постепенно, нещо повече, тя действува материалистически правилно 
по пътя на аналогията, а не по каприз. По този начин, 
четириъгълният тип може прекрасно, след вековна еволюция и 
преходи, да се преобрази в овален; ето защо, известен телесен образ 
или семеен тип се видоизменя много бавно и никога не се 
преобразява до неузнаваемост, ако това не е резултат от прекратяване 
на рода и расата, и то в продължение на цели векове. Природата е 
дълбок геометрик: всичките нейни операции се основават на 
геометрията и на числата. Във всички свои създания тя действува 
геометрически и математически; никога тя не създава тип, всичките 
части на който да не са в пълно съгласие. 

Човешкото лице съдържа в себе си всички геометрически 
фигури; този, който наблюдава с голямо внимание и умее да чете 
езика на природата ще ги открие без голям труд. Личният тип 
определя формата на тялото; ако типът е четириъгълен, всичко ще 
бъде четириъгълно; ако е кръгъл, всичко ще бъде кръгло и т.н., тъй 
като всяко нарушение в общата хармония произхожда от безпорядъка 
и изопачаването, предизвикани от ненормални и външни причини. 

Всяка човешка глава се свежда към една от живите 
геометрични фигури: четириъгълник, кръг, овал, триъгълник и конус. 
Това са петте основни типа на човешкото лице и съставляват една от 
октавите, на които е построена физиономическата доктрина и 


система. 

Типичният характер и неговите физиогномически показания 
се видоизменят различно, според темперамента и по съвсем особен 
начин според асоциацията на някои могъщи фактори, КОИТО 
произвеждат големи промени в геометрическите типове и които му 
налагат отличителен характер. 

Всеки тип съдържа скрити способности, инстинкти и страсти, 
КОИТО действуват или бездействат, които се възбуждат или се 
неутрализират според това, доколко съвместният темперамент се 
съгласува с типа”. 

Когато темпераментът не се съгласува с известен тип, тогава се 
явяват неправилности и странности в характера, мании, противоречия 
в чувствата, в желанията, постъпките и вкусовете, оттука произлизат 
разните ексцентрични индивидуалности, оригинални, фантастични и 
несвършени умове. 

Когато има връзка между типа и смесения темперамент, (напр. 
сангвинико-меланхолически или др. комбинации), елементите на 
които не се съгласуват помежду си, това несъгласие довежда до 
конфликт между характера и умствените способности. Тогава човек 
мисли по един начин, а постъпва иначе; неговите постъпки са 
непоследователни. Такъв човек проповядва > деятелност, а сам 
бездейства. Друг говори само за нравственост, а пък не само че не е 
нравствен, но често в постъпките си е най-безнравствен. Някой 
проповядва хуманност, а сам е скъперник, груб, и рядък егоист. Друг 
говори за мъжество, пък той сам трепери и бяга при най-малка 
опасност. Такива противоречия съвсем не означават двойственост, 
лицемерие или глупости, най-често тук има несъгласие и конфликти 
между характера и умствените способности. 

Освен геометрическите форми на типовете и темпераментите, 


които указват голямо влияние върху физическия и морален живот на 





23 Тази статия е поместена в сп. „Житно зърно“, Бр. 1, 1928 г. 

човека, трябва да се спомене и влиянието на планетите: Сатурн, 
Юпитер, Марс, Венера, Аполон (Слънце), Меркурий, Луна и Земя. 
Тези осем планети притежават физическите и нравствени особености 
на различните планетни типове. Те представляват една серия на 
физиономическата октава, на която се основава тази доктрина и от 
която произлиза нейната научна система. 

Когато казваме, че този тип е сатурновски, разбираме, че той 
физически и нравствено принадлежат към родовия тип на Сатурн. 
Когато определяме някого под название юпитеров и сатурнов 
(влияние и на двете планети), искаме да кажем, че този тип 
физически и нравствено е съвкупност на юпитеровия и сатурновия 
род. 

Често пъти индивидът представлява съединение на три 
планети, понякога, макар и много рядко, се явява и четвърта. Тогава 
имаме личност, сложният нравствен характер на която представлява 
видими противоречия поради разните елементи, които се 
надпреварват да образуват единство на нейния физиогномически 
тип. Най-рядко се среща чист, т.е. прост тип. Ако се намери такъв, той 
определя личност, която рязко се отличава, както в добро тъй и в 
лошо отношение. 

Всяка планета има свое добро или лошо влияние върху човека. 

Като имаме пред себе си физиономията с нейната 
геометрическа форма, необходими е да се разгледа тя във всичките й 
подробности и да се проучи всека черта поотделно, като не се 
изпущат общите > физиогномически > сведения, получени > от 
индивидуалния тип. Чертите на лицето и отделните части са букви и 
думи, които образуват изречението на физиономическия език, който 
дава много ясно определение за индивидуалния тип. 

От всички части на лицето челото изисква особено специално 


внимание и дълбоко изучаване. Разгледано изцяло, то открива 

общата нравственост и индивидуален характер; разгледано в 
подробности, то показва силата, слабостта, добродетелите, пороците и 
инстинктите на човека. Челото има грамадно значение при 
наблюдението. То показва големи или малки умствени способности, 
спокойствие или неспокойствие на душата, мъдрост или безумие, 
невинност или разврат; най-после, то носи неизгладимите знаци на 
жизнените бури, радости, скърби, а също така и знака на щастието и 
нещастието. 

Всеки безпорядък и всяко несъгласие във физиономията, които 
се изразяват в неправилност на чертите, означава сериозни умствени 
несъвършенства, или големи недостатъци в характера и даже големи 
пороци. “Това, „разбира се, се “отнася към 8 природните 
физиогномически неправилности, а не към болезнените или 
случайни ненормалности. 

Веждите, очите, носът, устата, брадата - имат също голямо 
значение при четене на човешката физиономия. Формата, местото, 
дължината, големината им имат специално значение за даден тип. 

Като образец на физиогномическо наблюдение ще дадем два 


типа - един мъжки и един женски: 


а. Овален удължен мъжки тип. 


Овален удължен мъжки тип - с влияние на планетите Слънце, 
Меркурий и Сатурн. Такъв тип има тънки и благородни черти. 
Черепният свод е висок, челото - красиво, продълговато, прекрасно 
оформено, гладко и малко дръпнато назад. 

Веждите му са слабо извити, тъмни, меки, гъсти. Очите му са 
длъгнести, умерено вдлъбнати, много живи, тъмносиви със златисти 
точици. Погледът му е замислен и дълбок; горните клепачи са доста 
дебели, добре очертани и засенчени с дълги ресници. Носът му е 


дъгообразен, правилно очертан и на края изящно стеснен; ръбът на 

носа е рязко очертан; ноздрите - дълги, добре закръглени. Устата 
доста малка и нежна, правилно очертана, с малко подигнати ъгли; 
устните тънки, твърди и гладки; брадата малко четириъгълна, 
прекрасно очертана. Бузите добре очертани; кожата на лицето мека, 
тънка и гладка с матов цвят; косата тънка, къдрава, кестенява, със 
златист оттенък. Гласът му - пластичен, звучен; походката му плавна 
с достойнство, която внушава уважение. 

Тези черти показват човек, умствените способности на когото 
го издигат в първите редове. Отличава се с необикновени 
способности, проницателен ум, богато въображение, със смели и 
дълбоки идеи. Като писател, той няма равен на себе си; той е 
забележителен като велик художник. Благородното му и нежно сърце 
е всякога пропито с меланхолия и тъга. 

Той е изкусен дипломат, забележителен държавен мъж; има 
големи политически планове и обширни замисли; партизанин на 
мъдрата, широка и честна политика, той не одобрява и презира 
низките средства и околните пътища. Надарен с силна воля, той е 
непоколебим в своите мнения и принципи. Ревниво пази своята 
независимост и обича свободата. 

Той не обича да ласкае, имайки съзнание за своето 
достойнство и заслуги; пред никого не превива гръб. Не може да бъде 
сразен от враговете си. Той стъпва смело в борбата и с риск да изгуби 
свободата си, задържа се на политическото поприще със своето смело 
и остро осъждане силните на деня. 

Дълбоко предан на отечеството си, той мечтае само за неговото 
щастие и величие. Той не е обикновен честолюбец; неговото 
честолюбие е благородно и гордо. Той е справедлив, честен и 
безкористен. Религиозен е по разсъдък и по чувство. Неговата дружба 
е дълбока, продължителна, но много рядко интимна. Любовта му - 


сантиментална, поетична - е повече на въображението, отколкото на 

чувствата. Обича разкоша и блясъка; не ламти за богатство, неговата 
щедрост е благородна, великодушна и царствена Има много 
почитатели, но и много врагове, които му завиждат повече на ореола 
на неговия гений, отколкото на обожанието от почестите. Едни го 
ласкаят, други го ненавиждат. Съдбата му е много променлива; 
достигнал до най-високите почести, той ту доброволно ще се отказва 
от тях, ту ще ги губи, благодарение на несправедлива немилост, 

Краят на неговата кариера ще завърши със скърби и големи 
нещастия, но неговата мъжествена и горда душа няма да се 
разколебае от ударите на съдбата, нито от човешката несправедливост 
и неблагодарност. Той ще пренася страданията си с необикновено 
величие и с религиозна покорност; ще умре тихо, с наслада за по- 


добър живот. 


Ъ. Овален продълговат женски тип. 


Овален продълговат женски тип с влияние на планетите 
Венера, Меркурий и Луна. Този тип се отличава с чудесна красота; 
чертите на лицето са тънки и много правилни; очертанията на лицето 
са чисти, изящни, меки и грациозни; черепът висок, челото голямо, 
прекрасно, благородно, гладко и необикновено спокойно. Веждите са 
руси, ясно очертани, малко извити, тънки, меки и гладки; очите - 
големи, прекрасни сини, ясни, украсени с дълги златисти ресници; 
погледът - девствен и ангелски; съвсем бела конюнктива; тънки 
клепачи; носът - пропорционален, тънък, правилен, изящен, малко 
дъгообразен, прав и тънък на края. Ноздрите - продълговати и 
изящни; устата - малка, прекрасно очертана; розови устни, тънки, 
много добре окръглени и с необикновена прелест; малка брадичка 
тънко очертана и особено красива. Цвят на лицето е като бела лилия; 
великолепна кожа, мека, нежна и много тънка; златоруса коса, мека 


като коприна и къдрава; тънка и грациозна шия, ослепително бяла. 


394 


Рамене - тесни, грациозни и възхитителни; има много грациозно 
телосложение; жива, скромна и много лека походка; нежен глас със 
сребрист тембър. Тези черти показват младо момиче, много 
впечатлително, с приятно и просто държане, необикновено 
привлекателно. 

Тя е вежлива, много сърдечна, чувствителна, предана и обича 
да прави добро на другите. Има нежно, великодушно и състрадателно 
сърце; тя е търпелива, покорна и много кротка. Боязлива, скромна, 
замислена, меланхолична и мечтателна, тя страни от светските 
удоволствия и вълнения. Обича спокойния прост и тих живот; за нея 
семейният живот е плен с прелести, с своето благонравно влияние, тя 
внася в него мир и щастие Нейната целомъдрена красота покорява 
всички. Тя е сантиментална, поетична и обича да прекарва цели 
часове в съзерцание на луната. Чистото и звездно небе извиква 
нейния възторг; в опиянението на своя възторг, тя се пренася в 
небесните сфери. Обича също да се скита в тайнствените гори и да 
бяга по зелените и весели ливади. 

Злото няма място в сърцето й. Нейната душа никога не се 
омрачава от лоши мисли Набожна от сърце, нейната вяра не знае 
съмнения, а молитвата й е смирена и пълна с вяра. 

Това е една откровена и искрена душа, която не знае нито 
хитрости, нито лъжа. Много търпелива и кротка, тя се отличава със 
състрадание, милосърдие, чувствителност и благородство. Чувствата 
й пълни с благородство и достойнство; тя умее да внушава уважение 
към нейната личност. Много малко й трябва, за да бъде щастлива Тя е 
добродетелна по природа и прави добро без никакво усилие. Има 
живо и богато въображение, остър и наблюдателен ум По природа е 
поетеса, артистка и музикантка по вдъхновение. Притежава силно 
предчувствие и тайна интуиция, даже в висша степен ясновидство. 


Също така е предразположена към екстаз и видения. Най-после има 

щастливо и благотворно влияние на другите В нея няма нищо земно. 
Тя преминава по тази долина на сълзите, злобата и поквареността, 
без да се оскверни от нищо земно и без да опита вредните 
наслаждения и горчиви разочарования. Преждевременно грабната от 
смъртта из обятията на своите близки, тя заспива вечен сън, 


И 96 
прекрасната и душа се издига в небесните селения. 





96 Тази статия е поместена в сп. „Житно зърно“, Бр. 2, 1928 г. 

4. Общо описание на петте геометрически 
типове. 


а. Четириъгълен тип. 


Четириъгълният тип означава енергична, рязка и много 
упорита натура, твърдост на характера, който достига до 
непреклонност и може да се изрази даже в грубост. Индивиди от този 
тип се отличават с решителни идеи, те са резки в своите съждения. 
Постоянно критикуват идеите на другите, но не обичат да критикуват 
техните възгледи, наклонни са да натрапват своите възгледи на 
другите. У тях особено е развит практическия смисъл. Позитивизмът 
на техния ум унищожава силните пориви на ума, на които понякога 
те са способни. Техният систематически склад ги кара да правят 
всичко по мярка и по компас. Особено удоволствие изпитват да 
разглеждат и изследват нещата от всички страни, като се интересуват 
да знаят техните причини, ровят се във всички въпроси и дълбоко 
проникват в тях, Най-неразрешимите въпроси са предмет на 
способността им към наблюдение и анализ. Благодарение на 
търпението, упорството и прилежанието, което имат, те постигат 
своите намерения. Грудът и препятствията не ги отчайват, напротив, 
тяхната енергия се увеличава от препятствията, на които се натъкват. 
Способни са към ерудиция, към точните науки, философията и 
математиката. Но отсъствието на въображение и неспособността към 
идеализъм ги прави неспособни за изкуство. Ако, обаче, изкуството 
се отнася към практически занаяти, те са способни изобретатели на 
машини и много изкусни механизми; ако някога култивират 
изящните изкуства, те са всякога реалисти и понякога идеалисти. 
Имат способности към архитектурни работи и ако се посветят на това 


изкуство, техните произведения лесно се познават по строгостта, 


397 


солидността и простотата, които са техни характерни признаци. При 
други условия те ще приложат своите интелектуални способности в 
областта на агрикултурните науки. 

Тяхната скептическа и съмняваща се натура ги води към 
материализъм; те са повечето неверующи, но ако вярата им просвети 
душата, религията им се основава на такива принципи, които от 
нищо не се колебаят, и тя достига до аскетизъм и суровост. Този тип 
се среща често между калугери (монаси), които водят строг живот. 
Техните характерни преобладаващи черти са любов към собственост и 
силна наклонност към скъперничество. Егоисти по природа, те не са 
нито чувствителни, нито състрадателни, нито снизходителни. Те са 
по-скоро справедливи, отколкото великодушни, и интересът играе 
голяма роля в услугите, които правят на другите. У тях умът 
управлява сърцето; също така не са достъпни и на чувството любов. 
Имат бурни страсти и макар да са енергични в удовлетворение на 
плътските си желания но по-далеч от това не се простира тяхната 
любов; тя у тях е само едно материално чувство. Честолюбието е 
силно развито и често изнемогват в стремеж към богатство, но никога 
не се мъчат за любов. Те не са много общителни и лесно понасят 
самотията; обаче, те ценят семейния живот, особено обичат своите 
деца и проявяват даже към тях слабост, особено ако те (децата) нямат 
здрава костна система и са сангвиници. 

Хората от този тип живеят дълго, ако преобладава костната 
система. 

Ако детето има такъв тип, от много рано трябва да му се 
внушават религиозни и нравствени принципи, за да се попречи на 
лошите инстинкти и да се запази животът му от престъпления. 
Такива натури трябва да се укротяват и ръководят с желязна ръка и 


твърд характер. 

В низките слоеве на обществото, хора от този тип са груби, 
резки, неделикатни, материалисти, цинични, у които физическата 
сила замества справедливостта. Само грубата сила им прави 
впечатление и може да ги укроти; под влиянието на страстите и 
користолюбието, техните диви инстинкти могат да се проявят даже в 
опит за убийство. Затова, в интереса на обществото, необходимо е да 
се употребяват най-големи усилия за морализирането на тези 
индивиди, от най-ранната възраст, чрез религиозното чувство. 

Възрастните хора от този тип мъчно се превъзпитават; трябва 
да се възпитават поне от техните користолюбиви инстинкти, като се 
основават работнически класи, които биха им давали пари в аванс, за 
да поощряват техните занаяти, и по този начин да си осигуряват 
средства за някаква собственост. По такъв начин, по честен начин 
може да се даде пълно удовлетворение на техния инстинкт: любов 


към собственост. Чрез труда те ще се поправят и облагородят. 


Ъ. Триъгълен тип. 


Този тип означава странен и фантастичен характер, капризна 
енергия, която се проявява в потоци и избухвания, но у които няма 
последователност. Индивиди от този тип постъпват по-скоро под 
импулса на внезапен каприз, отколкото под влиянието на рефлекс. Те 
бързат да изпълнят своите планове, без да дочакат пълното им 
узряване. Тишината и търпението, с които се отличава концепцията 
на техните намерения, са в рязък контраст с онази обърканост, която 
те внасят в тяхното практическо осъществяване. Те са предпазливи, 
хитри, полъгват, ловко измислят разни разкази и са изкусни 
разказвачи. Надарени са с остър ум, те са много находчиви във 
възраженията; те са задирчиви , насмешливи, бъбриви, присмехулки, 
но тяхната веселост е измамлива и повърхностна, тъй като в душата 


им се мъчи от силна меланхолия, освен това, често ги мъчи вътрешна 

тревога, душевна празнота и силно угнетяване на духа. Пориви на 
енергия и ентусиазъм се сменят бързо с общ упадък на силите. 
Любовта им към чудесното често пъти е в борба с наклонността към 
съмнение и скептицизъм, и религиозните стремежи често се смесват 
с някакви материалистични тенденции; те се колебаят постоянно в 
нерешителност между спиритуализма и материализма, увличайки се 
ту от едната, ту от другата системи, като възприемат впечатления от 
тези противоречиви идеи и са в голямо затруднение да застанат на 
определена почва в това отношение. Няколко време те се предават с 
жар на убеждения, които после оставят, за да се предадат на 
убеждения, съвършено противоположни на по-раншните им 
възгледи. Горещи пропагандатори на доктрини, които са усвоили, те 
водят ожесточена борба с противниците си и няма жертви, които те не 
биха понесли, за да възтържествува делото, което защитават. Техният 
дух на противоречие отива дотам, че упоритостта им се увеличава 
толкова повече, колкото повече препятствия срещат по пътя на 
реализирането на техните намерения. Въображението у тях е много 
развито спрямо здравия разсъдък, макар че като ги слушаш, ще 
направиш противоположни заключения. По-силни в теорията, 
отколкото в практиката, те постъпват прибързано. Не им липсва нито 
прозорливост, нито проницателност, а умът им проявява трескава 
деятелност. Техните сложни способности са много разнообразни и 
често противоречиви: те са и мечтатели, и мислители, и идеалисти, и 
реалисти. Систематическият и изобретателен ум ги прави еднакво 
способни към точните науки, но в тях има същевременно и склонност 
към утопия. Те са разположени към лицемерието, с което често водят 
борба. Разположение имат също към кражба и, ако то детската възраст 
не се ограничат и освободят от нея, впоследствие ще се отдадат на 
тази страст. Непокорни по природа, те не понасят никаква 


дисциплина, заради свободата, те са готови да направят всичко в 

света, а робството за тях е най-голямото зло. Подозрителни и тирани 
в своята привързаност, те нямат ни почивка, нито спокойствие от 
любовта, която за тях е извор на грижи, огорчения и измяна. Обичат 
пътешествията и Харесват живот пълен с приключения. Повече смели 
и ловки, отколкото щастливи в предприятията си, те спечелват 
богатствата си с голям труди с още по-голям труд ги задържат. 
Техният странен и раздразнителен характер ги прави много 
нещастни, също така и онези, които живеят с тях. Често пъти развалят 
другарските си отношения, поради дребнава придирчивост. Навикът 
да се подиграват и критикуват им навлича много врагове. Способни 


са на оскърбления, и тяхната задирчивост често ги заплашва с дуел. 


с. Кръгъл тип. 


Хората от този тип се отличават с голяма инициатива и голяма 
енергия. Постоянно да действат и произвеждат - ето основната черта 
на тяхната индивидуалност. Сприхави и сърдити, на тях им липсва 
хладнокръвие. Хора на делото, бърже минават от думи към дела, 
нямат време да обмислят своите решения. Едва се зародил някой 
проект, те вече бързат да го изпълнят. Но тази разпаленост, която 
проявяват им пречи да постигнат целта и напразно изразходват 
своята енергия и трескава дейност. Дето трябва смелост и бързо 
действие, там успехът им е сигурен. Те са умни, но живостта, с която 
бързат да изкажат мислите си, често е причина за това, че те се 
изказват преди да са си уяснили работата. У тях размишлението 
върви сред действието, поради което често се разкайват за постъпките 
СИ. Съжденията, им, прибързани, много често са неверни. Мъжество 
леко проявяват, но е кратковременно и дохожда до безразсъдност. Те 
не се съмняват в успешния изход на работите си, но явят ли се 
пречки, у тях няма нито нужната ловкост да ги премахнат, нито 


упорство да ги преодолеят и така често се > разочароват. 

Непредвидливостта и неблагоразумието им причиняват много грижи 
и ги поставят в големи затруднения. Те проявяват неспособност към 
всичко, което изисква бавно, спокойно и последователно действие. 
Рязката откровеност им вреди много. Наклонни да господстват над 
другите, те не понасят никаква власт над себе си. 

Макар че придават голяма цена на парите, обаче, те са 
способни на благородство и разточителност. Те имат ред в своите 
неща, но съвсем не се придържат в реда на своите всекидневни 
житейски работи, макар че искат да имат порядък в тях. Те държат 
здраво своите права и са готови всякога да ги защитават. Техният 
практичен, позитивен и реалистичен ум не разбира нищо от поезия и 
чувства “Техните  артистически способности са по-скоро 
подражателни, отколкото творчески, макар че в занаятите проявяват 
изобретателност. Те са способни към едра търговия и особено като 
посредници. Общителни и експанзивни са до обмисленост и рязкост. 
Те обичат да бъбрят, стига разговорът да е разнообразен, свободен и 
весел. Техният ум е язвителен и доста лекомислен; обичат шеги, 
каламбури; малко способни са за сериозност. Големи поклонници на 
комфорта и трапезните удоволствия; те са лакоми и весели трапезни 
събеседници; леките и вакхически песни са им особено любими. По 
природа леко се увличат в крайности; силно развита чувствителност; 
те живеят почти изключително с чувствата; големи поклонници са на 
любовните отношения, стига да не им причиняват стеснения или 
грижи. Дохождайки във всичко до крайност, те се отличават със силна 
ненавист и любов. Хитростта и дипломацията у тях са по-скоро идеи, 
отколкото действителност. Ревниво ценят своя авторитет и се грижат, 
щото и другите да го уважават; не могат да понасят, ако ги наругаят 
по някакъв начин. Независими в своите семейства и в делата си, те 
обикновено се съветват със своята особа. Умеят да внушават страх и 


подчинение. Те са много честолюбиви, тщеславни, благодарение на 

което дават силен отпор на препятствията, или когато им правят 
забележки. Тяхната дребнавост ги прави да избухват при най-малката 
обида. Проявяват голяма чувствителност, когато им се окаже 
внимание и нежност. Техният бурен гняв стига до лудост. С голям 
труд се владеят и леко стават роби на своите горещи страсти, и тогава 


97 
те лесно могат да изгубят здравия смисъл. 


9. Овален тип. 


Хората с овален тип се отличават с голяма подвижност и много 
развита впечатлителност. Извънредната гъвкавост на тяхната натура е 
лишена все пак от еластичност, необходима за реакция, и често те са 
слаби да реагират против лични тенденции. Те живеят в постоянна 
неустойчивост, сменяйки често своите идеи, желания и вкусове. 
Капризни до крайност, те не се задоволяват напълно от нищо, защото 
са ненаситни в желанията си. Стремежите така бързо се менят, че те 
се задоволяват от тях само във фантазията си, която има широки 
граници. В постъпките си действат под влияние на каприз, по 
импулс, каквото им хрумне, без да мислят за последствията от 
постъпките си. Започват обикновено много работи, без да свършат ни 
една. Техният жив ум и талантливост им позволяват да вършат 
всичко лесно, в общи черти, но непостоянството и неспособността им 
към усидчива“ работа им пречат да свършват работата си до край. Те 
са много слабохарактерни, макар да проявяват нещо като характер. 
Упорство и настойчивост са неизвестни за тях, но пък мъчно можеш 
да ги въртиш,както би изглеждало, защото са много упорити и имат 
дух на съпротива; по такъв начин те се изплъзват от игото, което 
искат да им наложат и при това се преструват, като че ли се 


покоряват. Боязливи и непостоянни във всичко, те бързо възприемат 





97 
Тази статия е поместена в сп. „Житно зърно“, Бр. 5, 1928 г. 
98 
Усидчив (от рус.) - търпелив, прилежен, усърден. 

чужди впечатления, без да ги задържат. Недостатъчно разсъдливи, 
лесно могат да изпаднат в непоследователност. Лениви към 
физическа работа и недостатъчно храбри, те са разположени към 
страх. Добродушни на вид, те хитруват и лъжат. Независими до 
крайност, те лесно се сдружават, но не се привързват. Романтически 
със своите привързаности и по природа любещи, те са в същото време 
много капризни и много лекомислени. Ге живеят повече с мисълта 
си, отколкото с чувствата, и много обичат приключенията. 

Умът им е лек, изпитателен, фантастичен, изобретателен в 
разкази и повърхностен. Те са  мечтателни, “идеалисти, 
спиритуалисти, на вдъхновението, ентусиасти съзерцатели, мистици, 
но те не обичат порядъка и нищо не разбират в практическия и 
положителния живот; затова са лоши практици. Те никога не 
изпълняват обещанията си, макар че са готови на дума всичко да 
направят. 

Имат силно религиозно чувство, което лесно минава в 
мистицизъм; техните религиозни идеи са много екзалтирани и 
неверотърпими. Дух на прозелитизъм” преобладава в тях. Те са 
склонни към религиозни системи, често между тях се срещат 
основатели и преобразуватели на религии. 

Предразположени са към всякакъв род привидения;имат 
особени способности към тайните науки, имат развита интуиция и 
дивинация; имат също така необикновени предчувствия, тайнствени 
внушения и пр. Техният ум е такъв, че те по-скоро угадават, 


отколкото знаят нещо. 

Прозелитизъм е течение в религията което се стреми да разпространи и разпростре 
своето учение и да привлече, т.е. да обърне в лоното на своята вяра хора извън 
паството си. 

е. Конусообразен тип. 


Хората от този тип имат силно развит смисъл; здравият 
смисъл е тяхно природно качество и е една от най-главните сили на 
тяхната индивидуалност. Те са позитивисти по природа. У тях няма 
силно въображение, тъй че не са нито художници, нито поети, нито 
идеалисти; това са реалисти в пълния смисъл на думата. Те имат 
някаква тънкост на ума и голям такт; но техният ограничен разум не 
излиза от областта на положителното и познатото. Изпълнени от 
тщеславие и от своята личност, те се вслушват в своите речи, обичат 
да позират, желаят да ги забелязват и да се прочуят за важни особи. 
Под маската на добродушие те скриват много извъртване, хитрост и 
дипломация. Те са консерватори, привърженици на авторитета; хора 
на сметките и експлоататори. Не са хора на инициатива и работа и 
затова са безгрижни, апатични, лениви, слабохарактерни и 
нерешителни. Всичко ново ги смущава и им задава страх, защото 
преди всичко те се стремят към наслаждения, без никакви сериозни 
грижи. Техният егоизъм се крие под маската на филантропия. Не 
обичат да се задява тяхното благородство. Изпитват ужас пред всяко 
кръвопролитие. Уважават много човешката личност и придават 
голямо значение на честта и общественото мнение. Честолюбиви и 
лукави (подлизурко) те обичат да се показват пред публика, да 
председателстват събрания, стига да не ги застрашава някаква 
опасност, защото са големи страхливци и треперят за живота си. 

Те са весели, общителни, обичат общество, празници, шеги, 
представления и семейни удоволствия. Обикновено те са слаби 
родители, които обаче, понякога се скарват на децата си. 

Те са тънки гастрономи и често много лакоми. Разположени 
към чувствена любов, стига да не им причинява грижи и несгоди; 
избягват грижливо всички страдания и огорчения. Любов към 


порядъка и редовният живот са техни достойнства. Обичат страстно 


405 


парите и успяват да натрупат големи богатства. Те са изкусни 
администратори, а личната им организация ги прави способни към 


редакторски, банкови и финансови операции. 


Е; Форма характер на очертанията. 


Формата и характера на очертанията заслужават особено 
внимание, защото те причиняват видими изменения в 
индивидуалния тип, според това, дали те са кръгли, четвероъгълни, 
възлести, ъгловати, тлъсти, или костеливи. 

Четериъгълните очертания показват енергия, > твърдост, 
непреклонност, устойчива воля, упоритост, позитивизъм и сметка. 

Ъгловатите очертания показват твърдост, егоизъм, злоба, или, 
поне, “| нечувствителност; упорство „тирания, | неумолимост; 
настойчивост до крайност, жажда към почести и любов към парите. 

Възлестите очертания показват сприхавост, дързост, гняв, 
рязкост, силни страсти, странност, безразсъдство, смелост, мъжество в 
постъпките и недостатък в умереността. 

Острите очертания показват хитрост, тънкост, лицемерие, 
лъжа, раздразнителност, подвижност, инициатива и вдъхновение. 

Кръглите и гъвкави очертания показват добродушие, 
спокойствие, нерешителност, откровеност, доброта и понякога слабо 
сърце, чувственост, липса на такт, небрежност, лакомство, 
бързопреходни страсти и гняв. 

Меките и отпуснати контури показват крайно слаба воля и 
характер; пасивна апатична, много ленива натура; мекост в чувствата, 
недостатъчна жизнена енергия, инертност в страстите, освен 
деятелност в стомаха. 

Но формата и характера на очертанията имат още и други 


> 100 
особени значения, в свръзка с рода на типа, с които те са свързани . 





199 Тази статия е поместена в сп. „Житно зърно“, Бр. 6-7, 1928 г. 

101 
5. Предислов към книгата „Лица и души“ 


Когато Леонардо да Винчи, знаменитият творец на „Тайната 
вечеря“, е скитал по цели дни из шумните пазари на Флоренция, за да 
търси типове наподобяващи на образите на апостолите, така както те 
вече са живеели в неговото творческо въображение, той е наблюдавал 
и търсел като емпирично-интуитивен физиогномист. 

Такива са и всички даровити художници-портретисти, 
даровитите скулптори, даровитите режисьори. Що ръководи един 
знаменит режисьор при създаване на разните сценични образи? 
Безспорно, неговата физиогномична интуиция. Може ли един 
режисьор да извади на сцената един Хамлет тлъст, мазен,у коремест, 
с подпухнали от пиянство и гуляи очи, в какъвто вид се явява пред 
нас необузданият гуляйджия, безгрижният веселяк и чревоугодник 
Фалстаф “7? И можете ли да си представите из чувствената уста на 
този тлъст и червендалест Фалстаф да излязат трагичните думи „Да 
бъда, или не“, които се отронват от тънките устни на бледия принц 
Датски? Вроденият у всеки човек физиогномичен усет би се 
инстинктивно разбунтувал против една подобно пародия или просто 
би накарал и най-обикновения зрител да избухне в смях при този 
ярък контраст. При това, за да схване, че не може душата на Хамлета 
да говори през устата на един Фалстаф, съвсем не е необходимо да 
знае нещо от Кречмеровата класификация на човешките типове, 
според която Фалстаф би бил причислен към  пикническия 


конституционален тип, а Хамлет - към тоя на шизоидите, или от 





101 Книгата „Лица и души“ е издадена от библиотека „Житно зърно“ през 1936 г. 

02 „Фалстаф“ е опера, композирана от италианския композитор Джузепе Верди. През 
1890 г. Верди се запознава с либретото на Ариго Бойто „Фалстаф“ по сюжет на 
Шекспировата комедия „Веселите уиндзорки“. Действието се развива в Уиндзор, 
Англия, по време на царуването на Хенри ГУ в началото ХУ век. 

класификацията на психофизиогномиста Карл Хутер!“”, според която 
Фалстаф би попаднал под стомашния натюрел, аналогичен на 
пикничния конституционален тип на Кречмер“, а Хамлет - под 
чувствителния или психичен натюрел, или най-сетне от по- 
подробната класификация на Емил Петерс”, който би вмъкнал 
Фалстафа в групата на стомашно-чувствения тип, а Хамлета - този на 
мозъчно-духовния. 

Разбира се, този смътен физиогномичен усет, вроден в човека, 
не е още прояснено физиогномично знание. Ала благодарение на 
него човек е доловил дълбоката истина - че физиогномичното е израз 
на душевното. 

Тази, именно, емпирична истина си бе поставил за цел да 
изнесе Лафатер“, бащата на съвременната физиогномика. 
Несъмнено, във „Физиогномичните фрагменти“ на Лафатер няма 
наука в съвременен смисъл на думата, ала те са богати с верни 
наблюдения, прояснени от тънки интуитивни прозрения. И ако Гьоте 
е виждал Истината, която се крие в емпирично-интуитивните 
физиогномични открития на Лафатера, то е, защото е имал 
прозрението на гениалния човек, който вижда истината 
непосредствено, без да се нуждае от доказателства. Впрочем и сам 
той, като естествоизпитател, е работил повече физиогномически, 
отколкото аналитично-описателно, идвайки до своите изводи не по 
пътя на едно методично изследване, а по пътя на имагинативната 


интуиция. Затова негли естественонаучните му идеи, предварили с 





03 Карл Хутер (1861-1912) - немски учен, който разработва доктрина по физиономия 
и френология. 

04 Ернст Кречмер (Бгоз: Кгезсттег - 1888-1961) е немски психиатър и психолог, 
професор в университета в Тюбинген. 

09 Вероятно става дума за РгоЕ Ог. Еп! Ребегв, който през 1898 г. в Берлин издава 
Пег спеетзепе Рпузо!огиз пп зеше опешаПзспеп ОБегвейтпреп. 

09 Йохан Каспар Лафатер (овапп Сазраг Гауаег - 1741,-1801) -- швейцарски 
писател, богослов и поет. 

десетки години изводите на естествоизпитателите, са останали 
неразбрани от тогавашните учени, които се отнесли с насмешка и 
към физиогномиката на Лафатера. 

Такава насмешка или по-скоро високомерие личи и в наши 
дни и в критиките, които Кречмер и неговият привърженик фон 
Рутковски“” отправят към ученията на така наречената от тях - не без 
известен презрителен акцент - „Популярна физиогномика“. 

Може би Кречмер да е прав в известно отношение, когато 
критикува французкото учение за конституционалните типове и 
темпераментите така, както то се е сложило в течение на около един 
век от Ростан“ (1826 г.) до Сиго“” (1908 - 12 г.) и Тошаз де Тговубуге 9 
). Може да е прав, като намира, че е премного схематичен техния 
дележ на хората на „мозъчен“, „мускулен“ и „стомашен“ типове, но 
тоя дележ все пак почива на верни единични наблюдения. Може да е 
прав най-после, когато изтъква, че тия верни сами по себе си отделни 
наблюдения, както сам признава, се вмъкват насилствено в 
изкуствени схеми, построени по умозрителен път, а най-вече поради 
това, че се установява една твърде повърхностна връзка между тяло и 
душа, която „със своята простота отблъсква психиатрично 
школувания лекар“. 

В едно само може да се упрекне автора" на „Кбгреграш пп 
Спагакег“ (Строеж на тялото и характер) - че със своята остра 
критика на ученията на „популярната физиогномика“ той иска да 


издигне китайска стена между „научната медицина и психиатрия“ и 





07 Лотар Щенгел фон Рутковски (1908-1992) - немски лекар, поет, привърженик на 
чистата нация. 

08 Вероятно става дума за Гбоп Гошв Возап (1790-1866) френски интернист 
(специалист по вътрешни болести) 

0 Клод Сиго (Сацфе Зрап4 - 1862-1921) е френски лекар, учен в областта на 
морфопсихологията. 

0 Ро П-г Кгевсртег. Ге ЕгапгвИсве Копзиишопз ша Тепрегатешешенге. 
ГашЪис дег спагакгегооте уоп Еп! Ойиг, 1929, 6 Вапа. |бел. Г. Радев!| 

Става дума за Ернст Кречмер 

„популярните физиогномични системи“, които са разпространени в 
широки среди и принасят значителна полза на широките маси. Този 
тъкмо упрек към Кречмера и фон Рутковски хвърля популяризаторът 
на Хутеровата психофизиогномика Амадеус Купфер““. В полемичната 
си книга „Учението за трите типа“ на Карл Хутера (1880 - 1912), 
сравнено с това за трите конституционални типа на проф. др 
Кречмер (1921 - 1929), Купфер брани преди всичко преднината, която 
има, и по време, и по идеи, създателят на учението за трите първични 
натюрела, както и научно-биологичната основа на този троен дележ, 
който почива на клетката с нейните три зародишни листа ?). 

И наистина, трябва да се признае, че учението за трите 
натюрела на Хутера: хранителен или стомашен, двигателен или 
деятелен и чувствителен или психичен не е лишено от научна основа. 
То всъщност е най-ценното от цялата психофизиогномика на Хутера, 
който с титаническа амбиция е искал да обхване всички проблеми за 
и около човека. Понятно е тогава, дето неговата голяма амбиция на 
създател и пионер, въплъщавана днес от неговите последователи, се е 
сблъскала с амбицията на Кречмера, „психиатрично обучения лекар“, 
който иска да мине за родоначалник на една „научна“ класификация 
на конституционалните човешки типове, в която наивния емпиризъм 
на „популярната физиогномика“ е негли преодолян. 

Нас не ни интересуват споровете за първенство и за научна 
стойност на ученията на поменатите по-горе школи. Защото, ако е 
въпрос за първенство, ще трябва да кажем, че идеята за тоя троен 
дележ е прастара. Тя не принадлежи ни Хутеру, ни Кречмеру. Тя се 
съдържа, между другото, в ония три основни качества на 


субстанцията, за които се говори в индуската философия: Ташаз 





П? Амадеус Купфер издава своята книга „Стшфареп дег МепзспепКепишия“ 


(Принципи на човешкото познание) през 1925 г. 
Из 

Виж върху натюрелите моите статии: „Два натюреля“ - сп. „Житно зърно“ година 
ТХ кн. Ти „Гретият натюрел“ - год. ГХ, кн. 2/3. |бел. Г. Радев! 

(инерция), Кауаз (сила, страст) и ЗаЧуа (ритъм, хармония). В 
съществуването на тия три качества е намирал своето философско 
оправдание кастовият дележ на Браманска Индия. Същите тия три 
качества намират отзвук в „трите основни физиологични сили“ на 
Шопенхауера, за които той говори в книгата си „Арцопзшеп гг 
ГеБепзууезней“ (Афоризми за житейската мъдрост) - именно 
възпроизводителна сила, проявена в следните физиологични 
процеси: ядене, пиене, храносмилане, почивка и сън; раздразнителна 
сила, която намира своето задоволство в ходене, пътуване, скачане, 
танцуване, „атлетични > състезания; чувствителност, създаваща 
склонност към мислене, чувстване, към научна и художествена работа 
- поезия, музика, ваятелство, четене, философска размисъл. 

Споменавам за тия неща, за да подчертая едно - че след 
богатите и пълни с полезни внушения наблюдения на 
физиогномисти и френолози, след придобивките на биологията, 
психологията на подсъзнанието и на психопатологията, идеята за 
физиогномичното си е пробила доволно сигурен път в науката. В 
резултат на това, днес всяко живо същество и по-специално човекът, 
се схваща като биологична цялост, от телесните му и душевни черти, 
намиращи се в известно съответствие, което именно интересува 
характеролога. Наблюденията показват, че хората, въпреки голямото 
разнообразие, което цари между тях, се рвазпадат на ограничен брой 
основни морфологични типове. Този възглед се налага все повече и 
повече в ония отрасли от науката, които боравят с биопсихични 
единици, с живи същества, предимно с човека. 

Зоологията, в това отношение, може да послужи като 
прекрасен пример. Когато един зоолог, истински натуралист, каже 
„тревопасно“ или „хищник“, той не подразбира под тия думи само 
сбор от мъртви морфологични белези, празни форми, а един 


определен душевен комплекс, който седи зад тях. Защото най- 

простото наблюдение показва, че чрез приспособяването, което не е 
само механичен фактор в развоя на живите същества, а едно чисто 
жизнено, вътрешно ориентиране към условията и средата, цялата 
форма на едно животно се нагажда според душевните му нужди. Тя 
цяла е израз на душата му. 

Така стои въпросът и с характерологията. Кога характерологът 
твърди, че известен индивид попада под тоя или оня морфоложки 
тип, той подразбира под това един определен душевен комплекс, 
който тъкмо го интересува. За него формите, външните черти, са само 
символи, зад които се проявява един характер, една душа. 

Разбира се, че с установяване на биопсихичния тип, към който 
един човек попада, работата на характеролога ни най-малко не се 
свършва. Защото учението за типовете, наричам го с едно общо име 
типология, без да изброявам разните тиположки класификации, 
които почиват на по-друга основа от поменатите вече класификации 
на Сиго, Хутер, Кречмер и Петерс - ни дава само една твърде обща 
преценка на Барйиза на даден индивид. При това, чисти типове на 
практика рядко се срещат. Хората са все смес от повече типове. И 
тъкмо тук, при разграничаване съставките на сместа, при определяне 
на тяхното прогресивно или регресивно влияние, на тяхното 
хармонично или дисхармонично съчетание, се таи изкуството на 
типолога-характеролог. Очевидно, това не е една проста и шаблонна 
работа, както мнозина могат да си помислят. Тя изисква 
физиогномически обучено око, изисква и психологичната интуиция 
на проникновения познавач на човешката душа. Тя изисква една 
особена способност, която е дар негли само на майсторите- 
портретисти - способността на мигновения синтезиращ анализ. 
Какво подразбирам под тоя привиден парадокс, оставям читателите 


сами да се досетят. 


Подробното характерологично изследване на човека не се 
изчерпва с типологията, сиреч с едно общо определяне на типа на 
Хутеровска или Кречмерова смисъл на думата. То се интересува от 
по-тънки подробности, които се разкриват при разчитане и 
характерологично тълкуване на формите, в които се явяват отделните 
форми на човешкото тяло и най-вече главата, лицето и ръката. 
Формата и строежът на главата, челото, веждите, очите, носът , устата, 
брадата, ушите - всичко това представя отделни обекти на едно 
подробно характерологично изследване. 

За вещия характеролог всичко у човека говори: и глава, и лице 
с всичките му части, и мимика, и жестове, и движения, и говор, и 
тембър на гласа, и походка. 

Очевидно, в основата на физиогномичното изследване на 
човека лежи идеята, че формите са ония видими символи, чрез които 
душата се изявява. 

Ето защо физиогномиката може да се нарече морфология на 
органичното, живото, на онова, което е единство от тяло и душа. 

Всъщност и науката, която изследва външната действителност, 
която открива и привежда в система известни природни закони и 
причинни закономерности, не е нищо друго, освен морфология на 
механичното, на протяжното. 

Така схваща физиогномиката и Освалд Шпенглер“. За него 
историческото изследване на дадена култура, на даден културно- 
психичен тип, е чисто физиогномична задача. 

Културите, според Шпенглера, са организми, които си имат 
своя душа и свое тяло. Душата, в историческия процес на своето 
съществувание, се стреми да осъществи своите идеи, своите 


вътрешни възможности, да обективизира своите преживявания в 





"4 Освалд Шпенглер (1880-1930) е немски философ и историк, един от 


основоположниците на философията на културата. 

царството на протяжното. Душата и за Шпенглер, както и за Бергсон”, 
е вечно творчество, вечна непрекъсната дейност. Плод на тази 
дейност са всички ония културни прояви, които се изливат във форми 
с определен, типичен за дадена епоха стил, и които в своята 
съвкупност образуват физиономията на тази култура, нейния видим 
образ. Религия, наука, изкуство, техника, политически и стопански 
строй са резултат от вътрешната дейност на душата на дадена 
култура. И тъкмо нейното единство определя единството на формите, 
които в своята съвкупност определят физиономията на културата. 

Следователно, работата на култур-философа, досущ както и на 
физиогномиста-характеролог, е да проникне чрез съзерцаване на 
видимите форми - съвкупност от символи, образуващи „тялото“ на 
културата - във вътрешната, творческа същина, душата, която се е 
изявила чрез тях. 

Очевидно, това не е един разсъдъчен процес, чрез който ние 
познаваме само видимостта на нещата, а чисто интуитивен процес, 
който се опира на една символика, съществуваща в цялата природа. И 
ако ние разбираме тази символика, то е защото ключовете за нейното 
разгадаване са вложени в нашата душа. Интелектът може да ни 
запознае с това, какво представляват нещата, ала само интуицията 
може да ни разкрие какво те означават. 

Споменавайки за Шпенглера, исках да изтъкна, че идеята за 
физиогномичното > дотолкова силно заляга в съзнанието на 
съвременните хора, че физиогномиката започва да разширява своя 
обсег, издигайки се в метод на културно-историческо изследване. И 
наистина, всеки, който пристъпи към разгадаване характера и съдбата 


на живите организми, на съществата, които са не само тяло, но и 

Анри Бергсон (1859-1941) е френски мислител, една от най-изтъкнатите фигури в 
европейската философия, особено влиятелен през първата половина на 20 век, 
Нобелов лауреат за литература през 1927 година. 


ЕЕ: 


душа, чрез живата органична аналогия, а не чрез логиката на 
протяжното, мъртвото и механичното, по необходимост преминава от 
аналитичното разчленяване, от мъртвите интелектуални схеми, от 
механичната систематика към живата физиогномика. 

Физиогномиката е наука за живите, съзнателни единства от 
тяло и душа, наука за съществата, а не за нещата. 

Засягайки въпроса за характера на физиогномиката, аз трябва 
тутакси да прибавя, че настоящата книга не си поставя за цел да 
изложи някаква физиогномична система, нито пък да разисква 
въпроса за научната постановка на физиогномичната проблема. Но 
тъй като в нея са съпоставени образи на хора и са обрисувани техните 
характери по правилата на физиогномичните съответствия, трябва да 
се даде оня ключ, чрез който тия тълкувания са направени. Този 


именно ключ се дава в следната глава. 


НХ 

6. Ключ за характерологично тълкуване 
формите на главата и лицето 


Характерологичните портрети, които са нахвърляни в следната 
глава, почиват на съвместното разглеждане и тълкуване формите на 
черепа и лицето. Ще дам - без какви да било теоретични обяснения - 
един ключ за характерологично тълкуване на тия форми. Този ключе 
съставен според най-достоверните придобивки на френологията и 
физиогномиката - ония придобивки, които са > намерили 
потвърждение в опита на многобройни изследователи, предимно 
практици. 

Поменавайки думата френология, мнозина, може би, които са 
чели или слушали нещичко за нея, ще възразят, че тезата на 
френологията, от гледище на съвременното състояние на науката, е 
оспорима. Съветвам ги, обаче, да не бързат да отхвърлят тази млада 
наука. Нито нея, нито физиогномиката. Ако пък много жадуват за 
„научна достоверност“, нека се поровят в литературата по тия въпроси 
- и нека бъдат уверени, че много работи ще им станат ясни, ала и 
много работи още повече ще се затъмнят. За неща, които се намират 
още в процес на оформяване, които още с мъка се изтръгват из хаоса 
на емпиричния опит, просветляван от време на време от 
проблясъците на интуицията, по-мъдро е да има човек отношението 
на един Гьоте, за което бе дума и в предговора. Той е виждал 
истинното, ценното в наблюденията и интуитивните отгатвания на 
Лафатера. Виждал е истинското, ценното и във френологичното 


116 
учение на Гал . За това свидетелства както кореспонденцията му, 





16 Д-р Франц Йозеф Гал (Егапх Гозерн СаП - 1758-1828). 

така и сбирката човешки черепи в Гьотевия музей във Ваймар, по 
които още личат явни белези от неговите френологични занимания. 

Ключът, който давам тук, има за цел да открехне вратата, зад 
която трепти цял един свят от физиогномични съответствия. Да 
открехне тази врата, за да се привлече погледът към красивия свят на 
физиогномичната символика. 

Такава е и целта на тази книга - да спомогне на окото да се 
научи поне от малко-малко да вижда физиогномически. 

Така, както са поставени в нея образите на видни люде, 
изпъкват ярко известни особености в техните физиономии, които 
мигом се хвърлят на очи. Разтълкувани с помощта на този ключ - 
доколкото това е възможно по мъртви фотографии - те ни довеждат 
до съответни особености и в характерите, и в душевните им прояви. 
Особености, които намират действително потвърждение в живота и 
делата на тия знаменити люде. 

Формата и конфигурацията на черепа зависи от строежа на 
мозъка. Мозъкът - заключителен орган и регулатор на всички 
биологични процеси, които се извършват в тялото, съдържа и 
органите на душевната дейност: умствени способности, чувства и 
сили. 

Според > френологията, тия органи, чиито динамични 
напрежения оформяват черепа, са разпределени в мозъка така, както е 


посочено на Фиг. 1. 





Фиг. 1 


. Полов нагон 

. Детелюбие 

. Дружелюбие 

. Домовитост 

. Концентрация 

Смелост 

. Разрушителност, нападателност 


. Охота, апетит, 


юю ле лво в в 


. Любостежание, пестеливост 
10.Стриктност 

11.Страх 

12.Желание за одобрение, тщеславие 
13.Себеуважение 


14.Твърдост 


15.Съвест 

16.Надежда 

17.Вяра 

18. Подражание, възсъздаване 

19. Благоговение Любов към Бога 

20.Милосърдие 

21.Идеалност > (естетично, художествено чувство, „чувство 
съвършенство) 

22.Строителност 

23.Чувство за великото, грандиозното, възвишеното 
24.Прозрение, интуиция 

25.Любознателност, отзивчивост 

26.Сравнение 

27.Причинност (логика, умозрение) 


28. Веселие, хумор, схващане контрастите 


Е Събитност, памет за събития 
| Индивидуалност (наблюдение) 
Г Локалност, памет за места 

Е Форма 

5 Величина 

М” Тегло, тежест 

С Цвят 

О Ред 

КМ Симятане, изчисляване 

Р Реч 

А Съпружност 

В 


Желание за живот 

От тази фигура е ясно, че в предната част на главата, сиреч 
челото, са локализирани интелектуалните способности на човека. В 
предно-горната и коронна част на главата са локализирани 
моралните - алтруистични и религиозни чувства. В горно-задната 
част са локализирани центровете на личните чувства. В долно- 
задното част са локализирани половия нагон, семейните и 
обществени чувства, а в страничните области около ушите, са 
локализирани самосъхранителните, разрушителни и стопански 
нагони, с една реч всички ония склонности, които са свързани с 
„борбата за живот“. 

Ясно е, че развитието на едни или други центрове, 
разпределени на отделни групи, ще окажат влияние върху формата и 
конфигурацията на черепа. 

Последните ни са дадени геометрическки - в най-общи 
очертания - чрез три сечения - анфасно, профилно и по основата на 
черепа - от очите към задната част на главата. С други думи, за да 
узнаем общата форма на главата, трябва да я погледнем анфас, в 
профил и отгоре. 

1. Анфасното сечение, сиреч лицето, ни дава - чисто 
геометрически погледнато - два елемента, които имат важно 
физиогномическо значение: лицевия контур и мерките височина и 
широчина на лицето, респ. главата. 

1. Контурът на лицето може да се схематизира главно в две 
форми - четириъгълник и овал. 

Четириъгълникът (с разновидности квадрат, трапец с голяма 
основа горе или долу, при брадата), в органическата геометрия, 
символизира силата, енергията, мъжкото активно начало. По 


начупена линия се движи органическото електричество. 

Овалът (диференцирана форма на кръга) символизира 
чувството, интелигентността, интуицията, въображението, женското 
начало. По крива линия се движи органическият магнетизъм. 

2. Височината на лицето, респ. главата означава духовната 
дейност, взета в най-широк смисъл. Широчината - материалната 
дейност, в най-широк смисъл на думата. 

Забележка: Височината на главата, както ще видим, играе 
важна роля. Тя определя ориентировката - духовна или материална - 
на индивида или полето, в което упражнява своята дейност 
брахицефалният и долихоцефален тип. 

П. Профилът е един от най-характерните елементи в лицето 
на човека. Той определя индивидуалната физиогномична „линия на 
индивида. 

Според това, дали в профилното очертание изпъква линията на 
челото, на носа, на устата или на брадата, или най-после имаме 
равномерно развитие на тия части, различаваме: 

1. Челен профил - мислители-доктринери, идеолози-утописти, 
фантасти, едностранчиви умове. Тия люде схващат всичко под 
умствен ъгъл - и хора, и неща. Колкото долната част на лицето е по- 
слабо развита, толкова схващанията им са по-откъснати от 
действителността, по-химерични. 

2. Носов профил (носът изпъква за сметка на челото и брадата) 
- себелюбиви натури със силен природен ум и силни страсти, 
амбициозни и властолюбиви, които обичат да налагат своите лични 
разбирания. 

3. Устен профил (издадени бърни, издадена напред уста) - 
превес на чувственото и животинското. 

4. Браден профил - брадата изпъква за сметка на носа и челото 


- превес на волята и физическата дейност. 


5. Правилен профил, при който само носът и устните, 
обикновено горната, излеко изпъкват. Той е характерен за 
уравновесените, хармонични натури, у които мисли, чувства и 
постъпки действат в съгласие. 

Ш. Основното сечение ни дава две главни форми на черепа, 
според които в антропометрията хората се разпределят на два главни 
типа - брахицефален и долихоцефален. 

1. Черепът на брахицефалния тип е развит нашир - по посока 
на оста, що минава през ушните отвори. Формата на сечението клони 
в най-общия случай на кръг. 

Основни черти: Брахицефалният тип е статичен и 
консервативен. Той се стреми към уседнал живот. Той се установява, 
укрепява, обгражда. Той обработва, култивира, събира и съхранява. 
Със силно развито чувство за собственост и силен инстинкт за живот, 
той обладава същевременно и силни самосъхранителни нагони. 

Геометричен символ на брахицефалния тип е кръгът - 
затворена фигура, в която имаме равномерно проектиране от един 
център, сиреч „себето“, субекта, по посока на един ограничен по 
големина радиус. Това е оня „кръг на дейност“, онова поле, което 
подлежи на обработване, докато се изчерпят всичките му 
възможности. 

2. Черепът на долихоцефалния тип е развит надлъж, по посока 
на предно-задната ос. Основни черти - динамичен, прогресивен. 
Стремеж да се прояви навън, да излезе от себе си, да прокара своето, 
да го наложи. Той се движи напред, като увлича и другите - изважда 
ги от тяхното състояние на покой, динамизира, организира ги и ги 
увлича след себе си. 

Геометричен символ на долихоцефалния тип е правата линия - 
стремителното движение в една посока, към една цел, по най-късия 


ПЪТ. 

От съвместното действие на двата типа се явява спиралното 
движение - закон на радииращата творческо-съграждаща енергия в 
света, на еволюиращия живот. 

3. Главни разновидности на двата типа. Погледнат отпред, 
черепът както на брахицефалния тип, така и на долихоцефалния тип, 
се явява в две разновидности - висок и нисък. 

Брахицефален тип с нисък череп - > материалистична, 
себелюбива натура, склонна към стопанско-практична дейност. 
Стремеж към трупане на частна собственост, към материален 
предобив. Изключителна грижа за материалното. Тип на еснаф - 
трудолюбив, пестелив, консервативен. Тесен кръгозор - и материален, 
и духовен: ни широка предприемчивост с голям размах, ни полет на 
мисълта. В най-грубата си форма, той се явява образец на плебей. 

Брахицефален тип с висок череп - спада към по-висок културен 
уровен. 

Високоглавият брахи-тип с добре развито, пластично чело е 
изобщо тип на мислител (философ, учен). Той изследва, проучва, 
обмисля, разсъждава, претегля и критически преценява. Повече 
мислеща, отколкото деятелна натура. 

Високоглавият брахи-тип с добре развита коронна част на 
главата, дето са локализирани религиозните и морални чувства, е 
изобщо човек на вътрешния, духовен живот, на вътрешното 
вдълбочаване и съзерцание. При добре развито чело, особено в 
горната част” - имаме мислител-идеалист, моралист, който се 
вдълбочава в етични и религиозни проблеми. Според развитието на 
едни или други мозъчни центрове, имаме или чисто духовно- 
мистични натури, или поети, или учени, или моралисти, естети и г. 


Нн. 





17 Виж Фиг. 3, представяща челото. |бел. Г. Радев! 

Долихоцефалнит тип с ниска глава е тип на активния, 
импулсивен материалист. Подтикван от своите инстинкти, от своя 
двигателен натюрел, той лесно се поддава на масовата психоза на 
страстите. Масов тип. 

Долихоцефалният тип с висока глава притежава голямо 
духовно напрежение. Според това дали е развита предимно предната 
част на главата, сир. челото, коронната част или задната част, ще 
имаме следните три разновидности: 

а) Рационалист, със студена, трезва и логична мисъл, който се 
стреми на всяка цена да прокара известни идеи, да ги наложи в 
живота, да зарази с тях и други. Ако коронната част на главата е слабо 
развита, за него няма тайни, няма висша действителност, вън от тази, 
която е дадена на неговия логически разсъждаващ интелект, който 
всичко вмъква в сухи, логически схеми. Понеже и задната част на 
главата, областта на виталните нагони, обикновено е слабо развита, 
той не може да чува „гласа на тъмния инстинкт“, гласа на виталното, 
жизненото, първичното. 

Ь) Поетично-мистически настроеният идеалист, който е готов 
да проповядва своите идеи, да ги излее навън чрез слово и дело, да 
възпламени и другите с тях, най-сетне - да се самопожертва за тях. 

с) Двигателният тип, който е извор на непрекъсната и 
енергична телесна дейност, на физическо движение и активност 


118 119 120; 
(полярните изследователи Амундсен , Свердруп , Расмусен“). 





. Руал Амундсен (1872-1928) е норвежки полярен изследовател. Той ръководи 
първата експедиция, преминала през Северозападния проход около Северна 
Америка, както и първата експедиция, достигнала до Южния полюс. 

19 Ото Нойман Кноф Свердруп (1854-1930) е норвежки полярен изследовател, 
кавалер на ордена „Св.Олаф“ за изследването на Канадския арктичен архипелаг. 

20 Кнуд Юхан Виктор Расмусен (1879-1933) е гренландски (датски) антрополог и 
полярен изследовател. Смятан е за първопроходец на научното изследване на 
ескимоските бит и култура. Той е първият, прекосил Северозападния проход с 
кучешки впрягове. 

Забележка: Даденото дотук е твърде общо и схематично. 
Указани са само най-едрите линии. Различните разновидности, в 
които се явяват брахицефалният и долихоцефалният тип - възходящ 
и низходящ, зависят от развитието на едни или други мозъчни 
органи, от тяхното съчетание и групиране. Последното тъкмо дава 
ония характерологични резултанти, които определят проявата на 
индивида по сила, големина и направление - в качествен смисъл на 


думата. 


7. Лице 


Ако главата е основният капитал на човека, сиреч 
съвкупността от всички негови заложби с всичките им възможности, 
лицето е оня капитал, който се намира в обращение. Онова, което е 
скрито в мозъка, се проявява в лицето в живи, пластични форми. То 
добива облик, физиономия, затова лицето е образ на личността, на 
частично проявения човек. 

В лицето се отразява цялото биопсихично същество на човека. 
Тялото, с всички негови вътрешни органи, въздейства върху лицето 
чрез симпатичната нервна система и химизма на кръвта; външния 
свят - чрез сетивата, чиито органи се намират на лицето, действа 
върху последното посредством мозъка; сам мозъкът, като сложен 
възприемателен апарат на всички видове космични вълни - от 
видимия за нас и невидим свят - действа непосредствено върху 
лицето чрез нервите, които движат лицевите мускули. 

Ето защо, лицето е проекция чрез мозъка на целия човек. 

Пластика на лицето. Има лица с едро отсечени, ъгловати 
форми, образувани от изпъкнати линии и ръбати повърхнини. Те 
показват енергия, проекционна мощ, воля за проява. Срещат се у 
активните, динамически натури, които се стремят да изпъкнат сред 
общата маса, да си проправят път, да се проявят. Ако формите са 
силно обособени и добре моделирани, показват творчески, силно 
индивидуализирани натури. 

Изпъкналите линии и повърхнини изобщо са активни и 
изразяват вътрешно напрежение. Те пръскат навън енергията, чийто 


източник е вътре в човека, в неговата личност. 


Лица със слабо диференцирани форми, които сякаш се сливат с 
общата маса на лицето, са типични за хора със слаба 
индивидуалност, които се сливат с общата маса или поне не 
надхвърлят средното ниво. Такива лица имат китайците или въобще 
представителите на жълтата раса: косо разположени малки очи, 
полускрити зад тясната цепка на клепачите, твърде отдалечени от 
един сплескан и сякаш размазан нос, тънки устни. Характерната 
група очи-нос-уста изпъква слабо и сякаш се разлива в едно широко, 
индиферентно лице. Безлични натури, без творческа воля, затворени 
в себе си, ала физически издържливи и обладаващи голямо търпение 
и физическа енергия - нещо, за което говори голямото разстояние на 
групата очи-нос-уста от лицевия контур. Широко лице - широка 
строителна площ, ала незначителни архитектурни постройки - слаб 
стремеж на духа да покори инертното същество, да преодолее 
неговата съпротива и да излее своите идеи в мощни, силни форми, 
носещи индивидуален отпечатък. 

Лица с добре диференцирани, фини и красиво моделирани 
форми, в които преобладават кривите линии и повърхнини, меките 
извивки и дъги, са характерни за чувствителния, психичен натюрел. 
Това са хора на чувството, интуицията, въображението. Ако 
преобладават леко изпъкналите криви линии, това показва, че имаме 
пред себе си натури с активен вътрешен живот, който те искат да 
предадат не чрез пряко, волево въздействие, не по пътя на борбите и 
стълкновенията, а чрез излъчване на душевна енергия, която се 
излива в меки и пластични форми на умствена, волева и сърдечна 
дейност. 

При преобладаване на вдлъбнатите линии, които показват 
напрежение отвън - от света към човека, имаме пасивни, 


възприемчиви натури и слаба волева реакция. 


Правите линии и плоскостите, които преобладават у някои 
лица, показват равновесие, спокойствие, трезви мисли, чувства и 
постъпки. Хора с праволинейна структура са „границата“, към която 
се стремят двата противоположни типа - „изпъкналият“ и 
„вдлъбнатият“. 

Забележка: Хармоничните лица показват едно равномерно 
разпределение на правата, изпъкнала и вдлъбната линии. Те, обаче, 
се срещат рядко. 

Културната зрелост на един индивид, основният стремеж на 
душата, възходящ или низходящ, добива върху лицето геометричен 
израз в един характерен тригъгълник, който се образува, като 
съединим мислено зениците на очите (основа на триъгълника) със 
средата на горната устна. 


а 8 


Фиг. 2 


Ако отсечката ав е по-къса от ас и вс, имаме превес на 
духовното над материалното начало; умът, разумното начало, 
започва да оказва все по-силно влияние и да ориентира стремежа на 
душата. Ако отсечката ав е по-дълга от ас и вс, имаме превес на 
материалното начало - животинското, инстинктивното, взема 
надмощие. Затова у такива натури (Нерон, Робеспиер, Дантон и 
други, господства в края на краищата разрушителната стихия. При ав 


равно на ас, респ. вс, имаме изобщо индиферентни натури. А при ав 

много по-къса от аси вс - натури, крайно едностранчиви в своето 
умствено развитие, дори фанатични. 

Ще се спрем сега - много бегло - върху отделните части на 
лицето: чело, вежди, очи, нос, уста, брада и ухо, които със своя строеж 
и моделировка, със своето разположение в лицето, определят 


ВСЪЩНОСТ физиономията на човека. 





Фиг. 3 


Е- форма; 1- големина (размер); 2 - Тегло (тежест, равновесие); 
3 - Цвят; 4 - Ред; 5 - Смятане; 6 - памет за места, 7 - време; 6 - тон 
(музика); 9 - памет за факти (събития); 10 - наблюдателност; 11 - 
причинност; 12 - сравнение; 13 - интуиция, прозрение, идеация; 14 - 


веселие, учтивост. 


Челото е израз на интелектуалния живот на човек. Фиг. 3 
показва разпределението на мозъчните центрове, свързани с разните 


умствени способности. От нея се вижда, че в долната част на челото 

(над веждите), са локализирани центровете на възприятията и 
наблюдението, с една реч способностите на предметния ум. В 
средната (центровете 6, 7, 8, и 9) - представните центрове, паметта - 
събирателните умствени способности. В горната - мисловните, 
разсъдъчни центрове (11, 12). Ав най-горната (|, 13, 15) - творческото 
въображение (идеация), интуицията, прозрението, идейната мисъл, 
отличаваща гениалния ум. 

Веждите показват как се трансформира умствената енергия в 
мозъка и резултата от тази трансформация. Дебелите вежди са 
признак на енергията на низшия, обективен ум. Тънките вежди 
показват, изобщо, интуиция - превес на субективния ум. Дъговидни 
вежди - като огънатите клони на старо дърво - оформени възгледи, 
улегнал ум с установени, старчески въззрения. Прави вежди - трезв, 
разсъдлив ум, претеглящ нещата като с везни. Буйни вежди - 
агресивна умствена енергия, холеричен нрав, избухване на страстите; 
разумът се бори с нагона (Ницше, Толстой). 

Очите са сами по себе си цял свят, който изисква специално 
проучване. Ненапразно ги наричат огледало на душата. Поради 
тяхната сложност, кратките и бегли указания, каквито биха могли да 
се дадат тук, ще бъдат почти безпредметни. При разглеждане, обаче, 
на лицата в следната глава, ние ще се спираме в отделни случаи на 
очите, нагледно дадени в образите, за да изтъкнем някои 
характерологични особености на окото. 

Носът - това е телесен представител на човешката личност, на 
личния аз у човека. Той показва целокупната проява на човека като 
личност, като самосъзнателно същество, отличаващо се от животните 
по своя интелект и воля. Носът дава мярката на човешката 
интелигентност по качество и интензивност. 

Нормалният нос по дължина трябва да се равнява на челото и 


брадата. Носният ръб, хребена, който придава на профилния контур 

такъв изразителен вид и представя волевия момент в строежа на носа, 
трябва да е добре очертан. При това той не трябва да бъде много 
широк, нито много тесен. Носните крила и особено линията, която 
очертава ноздрите, трябва да бъде добре изразена. Ноздрите, свързани 
с емоциите и чувствените желания - със света на устата, трябва да 
бъдат нормално развити, нито много широки и разтворени, което 
означава чувственост, похотливост и страст, нито много тесни, което 
означава слаба жизненост, слабо възприемане и отдаване на 
жизнената струя. Ясно е от последното, че широчината на носа зависи 
от чувствата. Тя представлява емоционалният момент в строежа на 
носа. 

Носът, като всички лицеви и изобщо телесни форми, минава 
от едро отсечените, масивни и мъжествени форми през средно 
развитите, по-подробно моделирани форми към фино, подробно и 
изящно моделираните форми. Какъв е символичният език на тези 
форми, видяхме това при разглеждане на лицето. 

Ще дадем тук само няколко общи изречения из 
физиогномичния език на носа. 

Гърбавияг, заорлен нос, означава активен ум, склонност към 
подчертаване на своята личност и лична амбиция. 

Вдлъбнатият нос означава податливост на чувства и 
настроения, променчивост, повърхностно мислене. 

Ако при това е къс и чип, вирнат нагоре, това означава 
душевна незрелост, празно любопитство. 

Правият нос държи златната среда между двата вида носове. 
Обективна, самоуверена мисъл. 

Късият нос означава слаба интелигентност, липса на 
самостойна, самоуверена мисъл и на онази последователност, която 
придава разумността. Податливост на временни > насторения, 


сприхавост (при съответни ноздри). 

Дългият, масивен нос, особено ако е с добре очертан ръб, 
означава самоувереност и самомнение на човек, който се мисли за 
авторитет. Характерен за деспотичните натури. 

Широк ръб - отгоре до долу - означава сила и самоувереност в 
проявите както в умствено, така и в сърдечно и физическо 
отношение. 

Тесен ръб - по-деликатна, по-изтънчена проява на личността, 
но и по-слаба. 

Леко заорлен нос с тесен, но добре очертан ръб, е характерен за 
ония люде, които имат развито чувство за форма, развит художествен 
усет. 

Устата е свързана с проявата на чувствата и желанията. 

Нормално развита уста: големина, равна на носа и ухото (в 
нормално лице); горна устна, добре моделирана, излеко прихлупваща 
долната (превес на висшите, духовни чувства, умствен контрол над 
желания и емоции, активност); долна устна (възприемащата, пасивна 
част на устата) доволно месеста и сочна, с хубава линия, нито дебела 
и отпусната, нито тънка и суха; устните излеко допрени една до 
друга, спокойно, без напрежение. 

Отклонения. 

Голяма уста с дебели бърни - чувственост, животински 
апетити. Голяма уста с тънки устни - сърдечна сухота (форма без 
съдържание). 

Малка уста с тънки устни - слаба, оскъдна чувствителност 

Стиснати устни - потискане, подпушване на чувствата. 

Отпуснати устни, хлабави или полуразкрехнати, при пълна и 
издадена долна устна, която е свързана с телесните, чисто чувствени 
преживявания, показват пасивно отдаване на всички чувства, желания 


и апетити, които възникват у човека. 

Брадата показва физическата проява на волята, физическата 
сила и изпълнителна мощ на индивида. 

Добре оформената нормална брада, хубаво изваяна, с 
хармонично преливаща се впадина под устните и издигнатина към 
върха, не е ни издадена напред, ни полегнала назад. Челюстите не 
изпъкват, нито образуват резки ъгли, които придават грубо 
четвъртита форма на долната част на лицето. 

Издаде ли се брадата напред, изпъкнат ли челюстите, това 
наистина е признак на голяма физическа енелгия, но тази енергия се 
проявява импулсивно, безогледно и често дори брутално. Силата 
преминава почти винаги в насилие, волята - в своеволие. 

Хлътне ли брадата назад, изгуби ли нормалните си размери, 
това е признак на слаба физическа сила и издръжливост, на слаба 
съпротивителна мощ, с една реч - на слабоволие. 

Дължината на брадата показва изпълнителната мощ на волята. 
Широчината - нейната съпротивителна мощ. 

Ухото показва впечатлителността на човека, както и неговата 
обхода. 

На Фиг. 4 и 5 са дадени едно нормално развито ухо и едно 
изродено, грозно ухо. 

В нормалното ухо всички части са добре оформени и 
моделирани. Това е ухо на човек, умствено активен (горната част на 
ухото добре развита), с богата чувствителност (средна част) и 
физически дееспособен и здрав (долна част „висулката - сочна, 
месеста, охранена). 

Забележка: Слабо развита висулка е винаги признак на слаба 
жизнеспособност, на оскъдна жизнена сила. Такива хора трябва да 
живеят трезв и умерен живот. Никакво пилеене на физическа и 


чувствена енергия. 

Ухото на фиг. 4 - уродливо и грозно, каквото е ухото у скотски, 
престъпни натури, показва душевна тъпота и невъзприемчивост за 
всичко възвишено и благородно. Това е ухо на един брутален човек- 
звяр, на един асоциален тип. 

Големи уши, хубаво оформени и красиво моделирани, 
показват богата възприемчивост и впечатлителност. Такива уши на 


една благородна глава говорят за богат вътрешен живот, темперамент, 





щедрост (при специално устройство). 

Големи уши, но грубо моделирани и грозни, дори и у 
сравнително интелигентни натури, говорят за липса на култура и 
душевно благородство, на такт и обхода. В тия натури винаги в края 
на краищата изпъква вулгарното, грубото. 

Малки красиви и деликатни уши, каквито се срещат най-вече у 
жените, говорят за богата, но сдържана чувствителност. Деликатна, 
отзивчива, красива обхода. 

Малки, но добре оформени и лошо моделирани уши, са 
признак за душевна незрялост, ограничена впечатлителност и 
възприемчивост. 

Накрая ще посоча още един характерен признак на ушите - 
тяхната отдалеченост от главата. 

Уши, прилепнали до главата показват миролюбие, слаба 
агресивност, съобразяване с общоприетия ред. 

Уши, щръкнали, поради силното напрежение на мозъчното 
електричество, показват агресивност, борчески склонности, стремеж 


към промени, към преобразувания. 








Дали тази агресивност ще се изрази в разрушителност, както у 
престъпния тип, даден на Фиг. 6 или ще се изрази в един нормален 
стремеж към реформи и нововъведения, които са плод на една здрава, 

ЕА 121 
енергична дейност, както у Форд (Фиг. 7), това зависи от 


целокупното устройство на главата. 





21 Хенри Форд (1863-1947) е американски инженер и предприемач, основател на 


автомобилната корпорация „Форд“. 

8. Лица и души - Гьоте и Ницше 


Гьоте 


Наричали са го Олимпиец - Ваймарският Аполон Волфганг. Не 
само заради неговата снажност, заради неговата внушителна 
външност и блестящите му очи, излъчващи магнетичен блясък. А 
най-вече заради това, защото са чувствали, че неговия Аполоновски 
вид е израз на една царствена натура - цялостна и хармонична. 

И наистина, в Гьоте, който е схващал всичко в света като 
проява на живата, Първична светлина - даз ОтПсБ!, последната се е 
въплътила в една от най-висшите си човешки форми, познати в 
западно-европейската култура. И както живата светлина, вечният 
извор на всичко, което е станало, става и ще става, поддържа 
вътрешното единство на света в множеството на неговите външни 
форми, така и хармоничният дух на Гьоте е изразил своето единство в 
чудната хармония на неговата външна форма, и най-вече във 


формите на главата и лицето, издържани в Аполоновски стил. 

Вижте неговата царствена глава - по устройство на черепа тя е 
смесена и клони към сфероидния долихотип. (виж Ключа). 

Лицето, в което е въплътен класическият канон на правилност 
и хармония - равни по дължина чело, нос и брада - издава една 
необикновена пластика на формите. Големите, изразителни, красиво 
моделирани органи на лицето показват културна зрелост на една 
душа, която иска и може да прояви в завършена форма своя богат 
вътрешен живот. Линиите на тия органи, покрай красивите и 
спокойни криви, има и нещо ъгловато и изпъкнало, което се дължи 
на силно изразената костна структура - един от елементите на 
двигателния, деятелен натюрел. Заоблената като свод глава, високото 
и просторно чело, силно диференцираните форми, напоени с жизнен 
магнетизъм и нервна сила, блестящите очи, излъчващи светлина, 
говорят за силното развитие на чувствителния или психичен 
натюрел, а добре изваяните бузи, запазили своята красива заобленост 
дори на старини, нормалната шия и добре развитата висулка на ухото 
- месестата долна част - издават здраво и нормално развитие на 
стомашния натюрел. Трите натюрела показват едно пропорционално 
развитие, което е така характерно за хармоничната конституция на 
този рядък човек. 

Разгледайте красивото, изваяно сякаш чело на Гьоте. То е 
синтетично - отдолу то се ограничава от хубаво извитите веждни 
дъги, над които са разположени, без да изпъкват рязко, центровете на 
наблюдателния ум. Тази част на челото постепенно се прелива към 
средната и се заобля в спокойния свод на горната част, която полягя 
излеко назад - признак на творческа въображение и полет на 
мисълта. У Гьоте еднакво е бил развит и наблюдателния ум на 
естествоизпитателя, какъвто той впрочем е бил, и логично- 
аналитичния ум (център на причинността и център на сравнението), 


и имагинативно-съзерцателния ум (най-горната част на челото), така 

характерен за гениалните творци. Ала трябва да отбележим, че 
центровете на логично-аналитичната мисъл (вж. Фиг. 2) не показват 
особена изпъкналост (сравни с челото на Канта!) ( Те дори се 
преливат към най-горната част, която показва слаб наклон назад 
(въображение). Очевидно, умствената енергия не достига особена 
концентрация в областта на аналитичната мисъл - тя „сублимира“ в 
по-горното поле на умствена дейност, където е областта на идеацията. 
И наистина, за Гьоте е така характерна неговата имагинативна 
интуиция. Чрез нея и благодарение на нея, той е схващал живата 
природа като цяло, схващал е единството на привидно различните 
форми (за това говорят неговите натуралистични изследвания), 
схващал е - зад и свръх откъслечните факти, с които борави 
интелекта - зад откъслечните явления на проявеното, великото 
единство на онова, което се проявява. Него го привлича преди всичко 
„даз Уегдепде, пс! даз Сеууогдепе“ - проявяващото се, не проявеното. 
Оттам Гьотевия пантеизъм, проникнат от дълбоко религиозно 
чувство (красиво развита коронна част на главата). Разбира се, 
неговото пантеистично религиозно чувство не е могло да се затвори в 
тесните рамки на църковното верую, на което той е бил решителен 
противник. 

Ето какво ни гивирят красиво построената глава и лице на 
Ваймарския Аполон Волфганг Гьоте. В него е намерило едно от 
завършените си въплъщения аполоновското начало, взело решително 
надмощие в неговата хармонична натура - нещо, което не е могло да 
стане у Ницше, у когото е взело решителен превес Дионисовското 
начало. 

Що представляват тия две начала? - Ще отговорим с думите на 
Ницше, който добре е схарактеризирал физиологическите и 


психологични прояви на тия две начала и е показал тяхното действие 

в гръцката култура - едничката, която най-добре е познавал - 
посочвайки поредната им смяна в хода на нейното развитие. 

Под дионисовско начало Ницше подразбира стремежа към 
единство, отъждествяване с природата, възвръщане към нейното 
тъмно лоно. „Го е, казва Ницше, едно екстатично „да“ пред цялостния 
характер на живота, който си остава вечно същ, макар че природно се 
мени. То е едно съзвучие с пантеистичната симфония“. 

Под аполоновско начало се подразбира индивидуализиращото 
начало, самосъзнателния стремеж към усъвършенстване. Той е онова, 
което опростява, отлива в завършена форма, онова, което е ясно, 
типично; онова, което организира, което пробужда самосъзнанието у 
човека, което поражда у него стремеж към познание и нравствено 
съвършенство. 

Ницше вижда въплъщение на дионисовското начало в така 
наречения от него интуитивен тип. Ала неговият интуитивен човек 
би трябвало да се назове по-скоро инстинктивен, защото се движи 
изключително в тъмната сфера на виталните нагони. Ето образа му: 
той мрази ясното, “определеното, затвореното във > форма, 
абстрактното. Той няма социално чувство и социална предвидливост, 
ала притежава силно развито чувство за красота, творчески и 
музикален инстинкт. Гой се стреми към преливане, към заличаване 
на личните и обществени граници чрез вакхическото опиянение. 
Ницшевият дионисиец е едно инстинктивно животно, което страда, 
но не се учи от своя опит. Той вика, бунтува се и разрушава. Той се 
опиянява и в опиянението си достига апотеоза на „енергията“ в 
импулсивния жест, танца, несвързаното, напевно брътвене - 
глосолалията. 

Изследвайки древногръцката култура, Ницше успя да схване 
аполоновското начало с двете му течения, които той нарича 


„аполоновско“ (дорическо) и  „сократовско“. Изхождайки от 

космобиологичната формула на зодиака, аз ще ги наричам слънчево- 
марсово течение и слънчево-юпитерово. Политически, в древна 
Гърция, те са се изразили в аристократично-милитаристична Спарта 
и в демократична Атина. 

Какъв е  аполоновският  (аполоново-марсовият) строй? 
Държавата като цяло е основата на обществения строй. Държавен ред, 
наложен отвън от едно силно, милитаристично малцинство и изкован 
с огън и меч. Прослава на войната. Религиозно освещаване на расовия 
империализъм. Покоряване на другите „по-низши раси“ с огън и меч. 
Казармена дисциплина на гражданството. Военен стоицизъм и 
спартанщина. Физическо възпитание, спорт и състезание. Това е един 
подобрен, аристократично-милитаристичен и стоически 
империализъм. 

Преведете на съвременен език горното, и вие ще откриете 
идеологията и практиката на съвременните диктатури, с техния 
авторитарен режим, с техния милитаризъм, с техния расизъм и расов 
империализъм, с техния спартански стоицизъм при колективни 
предприятия. 

Сократовско-аполоновият тип, (слънчево-юпитеровият тип) 
според Ницше, е разсъдъчен. Нему му липсва художествено чувство и 
интуиция. Той е трезв, обича реда, закона, нормата - социална и 
нравствена. Когато страда, не роптае, не се вбесява и не руши, а се 
самообладава и понася стоически страданията (Сократ!). Той умее да 
се учи от своя опит. 

Ницше, комуто липсва хармонията и целостта на Гьоте, макар 
и да съзнава, че това са две велики начала, които действат съвместно 
в природата, не можа да ги хармонизира в себе си - у него те 
постоянно се бореха. Любовта му, обаче, бе постоянно насочена към 
Диогена и към Аполоново-марсовото течение. Тях той се помъчи да 


обедини и въплъти в тях Свръхчовека. 

Затова цялата му омраза и разрушителна ярост се изля върху 
сократовско-християнската цивилизация, чието социално 
въплъщение “ представят | съвременните “демокрации, “| върху 
аполоновско-юпитеровото течение. Той не можеше да прости на 
Сократа - син на Аполона и баща на стоицизма, както той го нарича 
- проповедника на омразната нему „зорргозше“, задето даде, 
приспособи (типична функция на Юпитера, добре отгатната от 
Ницше) аполонизма към разбиранията и нуждите на масите, на 
плебеите, като разруши по такъв начин милитаристичната 
обществена йерархия, необходима, според него, за създаване на гения, 
на Свръхчовека. 

Ето как у Ницше се бореха дионисовското - аз го наричам 
лунно течение - и аполоновското - аз го наричам слънчево течение. 
Той ги схвана като сили в техните физиологични и психологични 
действия, схвана отражението им в изкуството, но не можа да ги 
разбере ни цялостно, нито в техния космически аспект. 

Защото Луната, която на символичния език на Посветените, 
означава една от великите космобиологични сили, има две течения: 
едно Марсово, което функционира в Скорпиона, („дионисовско“, 
Каиновско течение) и едно Юпитерово, което функционира в Риби 
(религиозно-етическо течение - „Авел“. Това е така нареченият 
„Триъгълник на водата. - „великите мирови води“. 

Слънцето също има две течения - едното Марсово в Овена, 
другото - Юпитерово в Стрелеца. 

Ницше, у когото се пробуди лунно-марсовото, „дионисовско“ 
течение - цялата онази стихия от подсъзнателни магични сили - не 
можа да ги овладее в себе си чрез слънчево-марсовото течение и да 
стане „Заратустра“ - маг. Той беше много слаб и нестроен за това. 
Тъкмо затова негли той не можа да схване космичния аспект на тия 


две начала, на които аполоновското съзерцание и сепическо 

спокойствие, от една страна, и дионисовският екстаз, от друга, са само 
отражения в биопсихичната сфера на човека. За него, който нямаше 
проблясъка на Космичното съзнание, пробудено у гениите, у 
великите Посветени, аполоновското съзерцаване на архетипите биде 
сведено до една поетична халюцинация, а дионисовският екстаз, 
който у хората с пробудено космично съзнание се явява като 
мистично единение с Цялото, се явява само един поврат към хаоса на 
природните елементи, към сферата на първичните витални нагони, 
корени на живота в материалния свят. 

Напротив, Гьоте, който се издигна до слънчевия, аполоновски 
пантеизъм, в противовеск на дионисовския хаотичен пантеизъм, към 
който Ницше така неудържимо се стремеше, можа поне в ония 
мигове, в които умът му е достигнал най-високия си полет, да прозре 
в света на архетипите („светът на майките-идеи“ - Фауст Пч.). От този 
свят е произтичало дълбокото му убеждение за смисъла на човешкия 
живот, който се състои в това - да развива човек вложените у него 
заложби от живата, единна Природа чрез дейност (Та) - не 
разрушителна, а творческа, съграждаща. 

Ницше - този несъзнателен посветен, когото сполетя в по- 
тежка форма съдбата на Глиндона (виж романа „Занони“ от Булвер 
Литон), остана преди всичко отрицател и разрушител. 

Гьоте получи слънчевия ореол на гения. 

Ницше не можа да получи огнения печат на мага. Той си 
остана само един злочест пророк на диктатурата. 


Да видим сега, как ни се рисува той физиогномически. 

Ницше 





Още от пръв поглед се вижда, че лицето на Ницше не внушава 
ведрото спокойствие и хармония, които се излъчват от лицето на 
Гьоте. 

Вижте високото му просторно чело, което полита стремително 
нагоре, като поляга излеко назад (признак на силно развито 
въображение и творчески ум). 

Надолу то се спуща „скалисто“ над очите и свършва с буйни, 
космати вежди. Центровете над веждите, сиреч центровете на 
наблюдателния, конкретен ум, са силно развити. Те са истински 
акумулатори на възприятия и образи в челото на Ницше. 

Като се имат предвид буйните, космати вежди които показват 
натрупване на електричеството на обективния ум, може да се 
предвиди силната склонност на Ницше да въплъщава и най- 
отвлечените идеи и мисли в конкретни, ярки, цветисти образи, да ги 
облича в плът и кръв. Веждите ясно показват как се трансформира 
енергията при този процес - с електрическа интензивност и 
напрежение. Затова от стила му често изскачат електрически искри, 


проблясват светкавици, пръскат се фойерверки от ярки образи и 

метафори. Не се доближавайте до веждите на Ницше - в тях съска 
неговата змия, страхотният Хайазй на кабалистите. 

Ала неговата змия не пълзи по земята и не се храни с пръст. 
Защото орелът му, чийто поглед изнича из неговите очи, и чиито 
„крила“ са разперени в горните части на челото му - творческото 
въображение, се спуща стремглаво към земята, грабва неговата змия 
(познанието на неговия обективен ум) и я изкачва във висините на 
въображението, след като кацва за някой и друг миг по стръмните 
върхове на неговия философско-спекулативен ум (центровете на 
причинната мисъл, на логиката, умозрението у Ницше са добре 
сформирани - нещо, което личи добре в други портрети, където е 
фотографиран в профил). 

Ницшевият орел не обича да се застоява твърде в своето гнездо 
всред мъчно достъпните канари на абстрактната мисъл - той обича да 
вие мощни и широки кръгове в просторните висини, дето няма 
„очертани пътища“, както на земята, няма дори стръмни пътеки, 
както в планината на отвлечената мисъл. И ние често се дивим на 
шеметните спирали, които описва неговата „змия в устата на 
неговия „орел“. 

Оттам у Ницше тази ненавист към затворените, строго 
логически системи, към логически пълзящата мисъл - по гладки, 
отъпкани от валяка на логиката пътища - към логическата 
аргументация и доказателства. Неговата динамична мисъл се излива 
- не защото е бил болен, както някои твърдят, та е нямал време да се 
съсредоточи - в афоризми, наместо в последователни разсъждения. 
Дори чисто философските му размисли се стремят да се „разтворят“, 
да се изпарят в света на визионерското му въображение. 

В челото на Ницше изпъква с особена сила центъра на тона - 
музиката. Позната е неговата голяма музикалност, която е имала една 


характерна особеност - у него музиката е възбуждала цветни образи 

и видения. Ницше е имал така нареченото цветно чуване, което е 
частен случай от онази вътрешна връзка, що съществува между 
възприятните и представни центрове на отделните сетива. 

Това, което констатирахме у Ницше при мислите и идеите, се 
повтаря и при музиката - всичко в този визионерски ум се превръща 
в образи, метафори и видения. 

Погледът на Ницше може да се характеризира най-добре с 
думите на Едуард Шуре който го е видял на един от Вагнеровите 
спектакли - „око на остър наблюдател и на фанатичен визионер, с 
поглед почти винаги враждебен“. 

Минавайки към носа на Ницше, ще обърна внимание на една 
характерна особеност - преходът между челото и носа показва една 
силна > вдлъбнатина. (вдлъбнатите линии са „емоционални“, 
изпъкналите - „волеви“, активни! Хребетът на носа показва как се 
излива, как се изразява навън мисълта, която се оформява в челото). 
Всичко онова, което се е зародило и оформило в неговия ум, не може 
да се излее гладко и непосредствено, а на скокове, с големи вариации 
в интензивност и скорост. У Ницше имаме истински „водопади“ на 
мисълта. При това то се изразява не чисто интелектуално, а добива 
емоционален оттенък. С други думи, изразяват се не самите мисли, а 
преживяванията, които те будят. Ницше не наблюдава, за да обсъди и 
прецени наблюдаваното, да го обмисли и да тегли двоите изводи. Той 
вижда непосредствено, изведнъж, мислите му се мигом обобщават. 
Той ги преживява и изразява тъкмо своите преживени мисли. Оттам 
този субективизъм в мисълта му, в която звучат силни емоционални 
тонове, разразяват се дори афективни бури! 

Ницше не е хладен мислител - аналитик, който със 
статистични данни на ръка, подобно социолозите, да речем, се опитва 
да предсказва бъдещия развой на събитията по закона на 


вероятностите. Той вижда, преживява и пророкува. Той не се мъчи да 

ни убеди с цифри, или с логични аргументи, а се стреми да 
въздейства чрез мощните внушения на своята ярка, цветиста и 
образна мисъл. 

Друго, което се хвърля силно на очи в лицето на Ницше, са 
неговите буйни, рунтави мустаци и голямата, масивна брада. Брадата 
на Ницше просто тегне в лицето му. Тези рунтави мустаци и вежди - 
остатък по гладкото лице на човека от косматото животно - така 
характерни за грубата сила на мъжа, показват колко е бил силен у 
Ницше „косматият Исав“, който върви по пътя на Каина. 

Психологичната транспозиция на тази яка, волева, безпощадна 
брада в неговия умствен свят - където е центърът на тежестта на 
неговата проява като личност - образува оня комплекс от сили, които, 
заедно с енергията на силно развитите центрове около ушите 
(борчество, разрушителност, агресивност), определят в съзнанието му 
психологичния характер на оня двигател на живота, който според 
Ницие, се явява „волята за мощ“. 

Ницше преживява брадата си в умствения свят като „воля за 
мощ“ - основен закон на Свръхчовека, ключ за трансформиране 
енергията на живота. Волята за мощ е онова начало, според което 
Ницше преоцени всички ценности. Тя е оста, около която се върти 
неговия Неегдеп-тога!. 

„Що е добро?“ - пита той. - Да бъдеш храбър. „Що е добро“? - 
Всичко, което укрепява волята за мощ у човека. 

„Що езло?“ - Всичко, което произтича от слабостта. 

Ето ви брадата на Ницше и неговите Тарас Булбовски мустаци! 
Но те не се проявиха като деятелни сили у него във физическия свят - 
много е слаба долно-задната част на главата му (сферата на виталните 


сили и нагони). 

У Ницше не можа да добие жизненост, да се облече в плът и 
кръв, да се осъществи в дело онова, което живееше в неговата 
раздвоена между „Дионис“ и „Аполон“ душа. 

И трагизмът на този човек се е състоял негли в това, че не е 
могъл да бъде на дело онуй, което така страстно е желал да бъде. Това 
е било така през целия му живот, още от дете. Целият живот на този 
човек е бил постоянно разпокъсван от противоречия. Още като дете, 
той е копнеел да бъде като другите деца - палав, буен игрив, ае бил 
толкова деликатен и нежен, така благовъзпитан, че не е могъл да се 
отдаде безгрижно на детските лудории. 

По-после, през време на студентството си, към 18 години, 
когато става атеист, той иска да се отдаде на волния живот на 
студентите - на песни, вино и жени, но неговата аскетическа, 
пуританска по наследство натура, неговата склонност към самота и 
размисъл, го е отблъсквала от „вакхическия живот на буйната 
младост, който той толкова много и под разни форми е възпявал. 

Искал е да следва медицина, а го е влякло към музиката. Искал 
е. отбивайки своята военна повинност, да изпита суровата 
дисциплина и спартанския живот на казармата, а поради заболяване, 
напуща казармата и следва... филология. 

И по-после, през време на войната, когато му се удало да види 
ярки картини на марсовска мощ, и енергия (но не на бойното поле, а 
на улиците на града!), той, поради късогледство, става... санитар. 
Вместо, значи, да върти в ръка меч, чийто образ е живеел с такава 
ярка сила в неговото марциално, военолюбиво въображение, той е 
трябвало да носи на ръката си знака на Червения кръст. Каква ирония 
на съдбата! Как го е преследвало това вродено у него чувство на 
състрадание, (предно-горната част на челото му изобщо е добре 


развито), което той с такава демонична мощ иска да изтръгне из себе 

си, защото смекчава коравината, яростта и жестокостта на „волята за 
мощ“. 

Наместо човек на делото, към което практически се свежда 
неговата философия, той е станал професор по филология в Базел - 
„книжен червей“. Оттам, „от разстояние“, той е можел да наблюдава и 
да се възхищава от държавническата дейност на Бисмарка, железния 
канцлер, който е разрешавал въпросите не с афоризми, а с огън и меч. 

Колко е копнеел да бъде бакхически грешник този целомъдрен 
- по уверенията на неговите близки приятели - човек с пуританска 
нравственост! 

И можете да си представите, как иронично са звучали в ушите 
му думите на генуезците „П Ззашо“ - светецът - когато е минавал по 
улиците на Генуа, през време на своето пребиваване в Италия, за да се 
лекува - този вечно терзан от болести певец на ликуващата 
жизнерадост, на кипящата мъжествена сила. 

Ц бапо - в мига, когато той е носел в душата си образа на 
Свъхчовека. 

И прав е американският професор по философия МП ОПшаш, 
когато казва за Ницше, че е носел душа на девойка под бронята на 
воин. 

Своето разклатено здраве, своя вроден песимизъм, своето 
трагично раздвоение Ницше е искал да превъзмогне не чрез светлата, 
самоуверена мощ на  Аполона -  себевластието, висшето 
самосъзнание, а чрез опиянението - дионисовският екстаз. Ала този 
екстаз развърза в душата му тъмните сили на подсъзнанието - оная 
бездна, дето се таят всички магични сили, отблясъци от които имаме 
не само в неговото визионерство и миротворяща фантазия, аи в 
магичната сила на неговото слово. Той развърза цялото негово 


минало, всички сили на онова, което е бил. Тези сили изригнаха у 





2 Уилям Джеймс Дюрант (1885-1981) е американски писател, историк и философ. 

него с вулканична мощ, като напукаха-устроената му земя“ - неговия 
мозък. 

Той видя своя „възврат“ но неговият „възврат“ бе по-скоро 
поврат към далечното минало - античното пред-Христово минало. 
Миналото на древните маги, на Силните, чийто символичен образ се 
явява Свръхчовека - Заратустра. 

А този Заратустра, въплъщение на волята за мощ, беше оня 
дух на диктатурата, който намери своя вещател и пророк в лицето на 
Ницше. 

Ницше действително бе пророк. 

И като всеки пророк, той стана изкупна жертва на своето 
пророчество. Под мощния напор на колективния дух на „Волята за 
власт“, неговата нервна система не можа да издържи - вулканът 
изригна с демонична сила, освети небето на западно европейската 
мисъл с ярки блясъци, ала засипа под жежката лава и пепел самия 
пророк. 


Ницше полудя. 


9. Кант и Бергсон - Гороз 1 В105 





Онова, което най се хвърля на очи в лицето на Канта, е 
неговото чело. То се издига високо, почти отвесно, разширява се 
значително в горната част, дето изпъкват с особена сила центровете 
на причинното мислене, на логиката, анализа. Отвесното чело на 
Канта, с почти праволинейна структура, е белег на неговата чисто 
абстрактна, студена, обективна мисъл, в която личността на 
мислителя сякаш е някъде далеч, сякаш се губи. Знайно е от 
геометрията, че правата може да се сматря (разглежда) като граница, 
към която клони кръга, когато центърът му се стреми към 
безкрайност. Тази е скритата идея на всички праволинейни форми, 
които се срещат в природата, както неорганична, тъй и органична. В 
криволинейните форми, конструктивните центрове са по-близо, „на 
крайно разстояние“. Психологически това означава, че мисълта е по- 
субективна, мотивирана от по-близки фактори - личността на човека 


или обществото, от „крайния. видим свят. 

У Канта, що се отнася до челото, тази физиогномична формула 
намира блестящо потвърждение. Надали има мислител - говоря за 
западно-европейския културен цикъл - у когото логичният анализ, 
отвлечената мисъл, умозрението да е достигнало по-голяма 
концентрация и сила. Неговата мисъл кристализира в строги 
геометрически форми (още седна последица от > „отвесното 
направление и праволинейната структура , така характерна за 
кристалите!) 

Ето защо, надали е имало мислител, по-пригоден от него, да 
анализира и изследва, по чисто умозрителен път, природата и 
структурата на разума, проява у човека на мировия Логос. 

Кант пребивава почти изключително в света на чистия разум. 
И той схваща последния като източник на познание, добито извън и 
свръх всякакъв сетивен опит. В този дух той сам определя задачата си 
в своята „Критика на чистия разум“. „Въпросът, който си задавам, е, 
що може да извърши разумът, като се отстрани всичкия материал на 
сетивния опит и без негово посредство“. 

Той се домогва да открие ония общи истини, към които се 
стреми човешкият разум, и които едничко могат да го задоволят. 
Ония истини, които носят характер на вътрешна необходимост, които 
произтичат от вътрешната структура на самия разум, които са ясни и 
сигурни сами по себе си, верни и независими от всякакъв сетивен 
опит, верни преди опита, верни а рпоп. 

Със своя мощен аналитичен инструментарий, Кант преброди 
цялото чело - цялата интелектуална лаборатория на човека. И дойде 
до извода: 

„Усещанията са организирани дразнения. Перцепциите - 
организирани усещания. Понятията - организирани перцепции. 


Науката - организирани понятия. Мъдростта - организиран живот. 


Ще рече, това начало, което организира и координира, което 
твори форми и закони, е Разумът, чиято структура у човека съвпада 
със структурата на мировия Разум - Логоса. 

Космосът - устроеният свят - е в нашия ум, онова начало, 
което организира, устройва и урежда. Чистият разум, обаче, не може 
да прозре върховната същина на нещата - нумените. Той схваща 
само феномените - явленията, т. е. проявеното битие. 

Ето защо, вътрешната същина на живота, която привлича 
човешкото сърце, е недостъпна за чистия разум - той е свободен и да 
я приеме, и да я отхвърли. Тя, обаче, е достъпна, според Канта, за 
вътрешното схващане, за интуицията. Така Кант идва - в своя трактат 
за Практичния Разум, до моралното чувство, което е вродено у човека 
и, следователно, не произтича от опита. Така той идва до прочутия 
„категоричен императив - абсолютен и независим от опита - 
незиблема основа на неговата етика на дълга. Така той идва до 
понятието за безсмъртието и до Бога. (Обръщаме внимание върху 
онази област от главата на Канта, дето са моралните чувства, и 
особено на силно развитата съвест - морална есенция на дълга!). 

Този скромен на вид и безобиден професор от Кьонигсберг 
написа най-смелата си книга, така, както са му диктували неговият 
разум, неговата съвест и нравствен дълг, на 79-тата си година: 
„Религията извън границите на чистия Разум“. В нея той въстава 
смело против > богословски и църковен > обскурантизъм и 
политическото насилие, които често си подават ръка, за да подтискат 
„стадото“. 

В тази книга излиза наяве скритата духовна мощ на този 
гений на умозрението, който дръзна, така тихо и спокойно - в 
абстрактната сфера на чистия разум - да разруши богословските и 
схоластични идоли на човечеството. Затова, негли Хайне го нарича 


по-страшен от всички палачи: „Какъв рязък контраст между външния 

живот на този човек и неговата мисъл, от която тръпне и се гърчи цял 
свят! Ако жителите на Кьонигсберг знаеха това, те биха изпитвали 
пред него страхопочитание много по-голямо, отколкото пред кой да е 
палач. Ала тия прости хорица са виждали в неговото лице само един 
професор по философия. И когато в определения час той е минавал 
покрай тях, те приветно са го поздравлявали, като са поправяли 
същевременно часовниците си.“ 

За Хайне, Кант е един своего рода палач. А за Ницше, той е 
„великият китаец от Кьонигсберг“. Не за това ли, че той остави да 
изкристализират най-ясно формите и законите на аполоновско- 
юпитеровото („сократовско“) миросъзерцание в сферата на Сатурна? 
А може би и затова, че не е могъл да понася студената светлина на 
Кантовия Логос, той, който така магнетично се е привличал към 


тъмния, но топъл полюс на Биоса. 


Бергсон 





Един типичен представител на чувствителния, психичен 


натюрел: яйцевидна форма на главата, погледната анфас. Тънка, 

изящна костна структура - едра кост нийде не избива рязко и 
ъгловато, ни се чувства напрежението на мускул, както у двигателния 
натюрел. Нос и брада добре развити, но без да изпъкват напред. 
Кожата е нежна, деликатна. 

У Бергсона - фигура тънка, изящна и стройна - особено 
характерно е развита горната част на главата - тя се издига като 
красив, яйцевиден свод, изящно заоблен. Кривите линии на жизнения 
магнетизъм оглаждат навред ъглите. Сравнете челото и коронната 
част на главата у Бергсона (криволинейна структура, наподобяваща 
горната част на яйце) и у Канта - (праволинейна структура; челото 
може да се затвори в „сатурновския“ трапец), и вие ще схванете 
разликата в морфологичните прояви на „Логоса“ и „Биоса“. 

Ясно е, че силата на хора, принадлежащи на тоя натюрел, не е 
нито в масата и тежестта на тялото, нито в яката костна система, нито 
в напрежението и двигателната енергия на мускулите. Тя се крие в 
тяхната нервна система, където е натрупана много нервна енергия, и 
се излъчва чрез погледа, говора, леките изящни движения >). Това не 
е силата на един интелектуален Голиат, а на един Давид. Тъкмо тия 
метафори употребява един американски философ, като казва за 
Бергсона: „Гози Давид бе предназначен да убие страхотния Голиат на 
материализма“. Първият камък, който този Давид хвърли срещу 
материализма, беше насочен против интелекта - цар и законодател 
на материалистичния мироглед. Интелектът, казва Бергсон, по 
същество е материалист. Той борави с материята. неговата цел е 
утилитарна. Той не може да схване същината, онова, което 
непрекъснато се проявява - той схваща само проявеното застинало 
битие. Интелектът е един фотограф на непрекъснатия поток на 


живота - той снема само отделни негови гледки, мъчейки се да 





123 
Виж моята статия „Гретият натюрел“, спис. Житно зърно, год. ГХ, кн. 2/3. |бел. Г. 


Радев| 
459 


възстанови по такъв начин цялото. Той схваща непреривния процес 
на живота като редица отделни състояния, без да може да схване 
свързващата тъкан на нещата, истинското траене, живото време, 
което образува същинският им живот. Животът сам по себе си не е 
редица от материални форми, а творческа еволюция, която вечно се е 
проявявала и вечно ще се проявява в безброй форми, свидетелстващи 
за великото разнообразие на Духа. Затова животът не е съставен от 
физико-химични елементи, тъй както и кривата не е образувана от 
безкрайно малки праволинейни отсечки, на каквито интелектът за 
удобство я разлага. Със своя праволинеен аршин - едничката му 
мярка - той  тангира последователно отделни точки ОТ 
„криволинейния жизнен поток, без да може да се потопи в него и да 
изживее неговия жизнен устрем (Г ап уйа!). Но ако интелектът не е в 
състояние да улови същината на живота, живия устрем на 
творческата еволюция, няма ли в човека нещо, което може да ги 
улови? Има, казва Бергсон, и това е интуицията - прякото схващане, 
прозрението, вътрешното приобщаване към живота. 

Благодарение на интуицията човек схваща, че всичко живо е 
съзнателно, и че по начало - съзнанието е коекстенсивно на живота. 
Той схваща, че ние, по същина, сме ум, не материя. Време - не 
пространство. Творческа дейност - не пасивни състояния. Свободен 
избор - не механизъм. При интуицията ние чувстваме присъствието 
на ума, при интелекта ние идваме до понятието за тъждественост на 
ум и мозък, до понятието, че мисълта е танц на молекулите на 
мозъка. Ала умът, казва Бергсон, не е тъждествен с мозъка, както 
текущата вода - реката, е нещо различно от нейното корито, макар да 
следва неговите лъкатушки. Съзнанието също тъй е различно от 
организма, който го оживява, макар, че може да изпитва, да 


преживява неговите промени. 


Следователно, като напуснем света на миханиката и 
математиката (математизмът, конструктивния геометризъм на 
Кантовата мисъл) и преминем към живота (Бергсон се вдълбочава 
предимно в биологията), трябва да се позовем на чувството за живота, 
а то е интуицията. Нейните корени са в сферата на виталните 
инстинкти, ала тя не е инстинкт. Така Бергсон идва до светлия полюс 
на Биоса, дето се ражда интуицията, и дето пред него се разкрива 
картината на творческата еволюция и се чува пулсирането на 
жизнения устрем. В сиянието на този полюс той вижда истинската 
същина на мистицизма, истинския образ на великите мистици, чийто 
вътрешен живот той се е опитал да разбере и разкрие в своята книга 
„Двата извора на морала и религията“. В нея той говори за отворената 
и затворена системи в религията и морала - за морала на писаните 
закони и религията на догмите и обредите, които се родеят с 
интелекта, и за морала на неписаните закони и мистичното чувство 
на единение с космичния живот и съзнание, които се родеят с 
интуицията и са достояние на истинските мистици. В светлината на 
това разбиране, последните не са психопати, и преживяванията им не 
са патологични явления, както си мислят ония учени, които не могат 
да се издигнат над плоскостта, в която оперира интелектът. Наистина, 
има и патологични явления в областта на мистиката, ала те се дължат 
на неправилните превръщания на енергията, що изтича от тъмния 
полюс на Биоса, както това бе у Ницше. В светлия полюс на биоса 
всичко е здраве, вечна младост и красота. Ала, за да се издигне човек 
до света, дето сияе светлината на този велик полюс на живота, трябва 
да има поне челото и главата на Бергсона - един философско- 
мистичен ум, който мисли като еволюционист. 

Стилът на Бергсона принадлежи на същата сфера - той не 


застива в абстрактни понятия, схеми и дефиниции, а разцъфва В 


образи, метафори и символи. Оживен от тънки сравнения и аналогии, 
езикът на Бергсона илюстрира по-скоро, отколкото доказва. 

Неговият стил е блестящ, ала той не ни поразява с 
фойерверките и ярките светкавици на парадокса, както Ницшевият. 
Той ни прониква със своята мека, животрептяща светлина, в която 
трептят многоцветни образи И СИМВОЛИ. 

От отделни точки в гъвкавата линия на неговата мисъл се 
разпространяват светлинни вълни, които оживяват в хиляди багри, 


предаващи най-тънките отсенки на мисълта и интуицията. 


10. Айнщайн и Едисон 


Айнщайн 





В челото на Айнщайна се хвърля силно на очи широкото 
пространство между веждите, дето е центърът на наблюдението (10, 
Фиг. 3) - обектива на оня многосложен фотографски апарат на 
наблюдателния ум, който е локализиран над веждите. Всичко, което 
той фотографира - форма, големина, размери, положение, наредба, 
брой - тук се обединява в пластични образи. Математичният ум на 
Айнщайна (силно развити центрове на логиката и анализа, съчетани 
с центъра на числото, който у Айнщайна се прелива към центъра на 
тона и този на времето), отличаващ се с творчески полет на 
въображението (широко чело горе, което в профил показва слаб 
наклон), пренася „фотографираното“ от обективния свят в царството 
на анализа, където то губи своето многообразие и предметност, за да 
се превърне в математически абстракции, в система от функционални 


числа и диференциални уравнения. 

Чрез своя мощен  математичен инструментарий, чийто 
„физически“ обектив е в посочения център, умът на Айнщайна се 
домогва да достигне света на инвариантите, на най-общите, 
неизменни закони, които управляват физическия свят. 

В своите философско-математически изследвания Айнщайн 
измени Нютоновското понятие за времето. Той го „релативизира“, 
вследствие на което физическият свят изгуби своята твърдост и 
придоби нещо живо, подвижно, молюскообразно. И все пак, за да го 
направи измерима величина, той трябваше да го геометризира - в 
Айнщайновата теория на относителността, физическото време се 
явява като четвърто измерение на един четириизмерен време- 
пространствен континуум. Интересно е да се отбележи факта, че 
времето играе важна роля както във философията на Бергсона, така и 
в теорията на Айнщайна, макар схващанията на единия и на другия 
да се различават съществено. 

Математиците-теоретици са своего рода ясновидци. Със 
сложния апарат на математичния анализ, съставен от формули, те 
проникват в света на многоизмерното пространство и долавят 
скритата хармония на числата. Отвърнат ли, обаче, око от обектива на 
математичния апарат, който им разкрива чудната феерия на 
геометричните пространства и числата, те сами не знает „реално“ ли 
е или „имагинерно“ онова, което са съзерцавали. Айнщайн също не 
може да каже това, но все пак изповядва, че докосвайки се до тоя свят 
на числата, в душата му се пробужда „космичното религиозно 
чувство“.(Обръщам внимание върху лицето на Айнщайна, чиито 
форми са смекчени от една тънка чувствителност, а също и на косата 
му - еманация на мозъка - излизаща не право и остро, а леко 
накъдрена - още един признак на емоционалната му натура). 

Ето защо, създателят на релативната теория, способен на най- 


проникновения математичен анализ и на онази най-отвлечена от 

всички видове умствена дейност, при която умът мисли чрез 
математични символи, е способен същевременно да преживява 
абстрактните откровения на математичното съзерцание. 

„Да знаеш, че съществува нещо, което е непроницаемо, да 
дойдеш до най-дълбокото разбиране и най-пленителната красота - 
това познание и това чувство - ето що наричам аз истинска 
религиозност. В този смисъл, и само в този, аз принадлежа към най- 
дълбоко религиозните хора в света.“ (Меш М/ейньпа“). 

Така говори за своята религиозност  космополитът, 
човеколюбецът и миролюбец Айнщайн, който остави едни от най- 
дълбоките изследвания върху материята и законите на физиката в 


наши дни. 





Ако Айнщайн е един изобретател на математични апарати, 
състоящи се от формули и числа, ако той е един строител на теории, 
Едисон е изобретател и строител на веществени апарати, 
предназначени да уловят и оползотворят за чисто практически цели 


силите на този свят и най-вече електричеството, което и теорията 





24 Аеп Ешаеш - Меш УУейъпа (Моят мироглед) - Апзегдат, Опепдо Уепас, 1934 
-Тешеп. 

признава за основа на материалния мир. Без да се впущам в подробен 
анализ на благородното лице и глава на великия изобретател, ще 
посоча, преди всичко, силно развития център на строителността (виж 
Фиг. 1). Забележителни са също центровете на логичната, аналитична 
мисъл, така наречените центрове на причинността. 

Очите на Едисона, благородната пластика на формите на 
лицето, красивото развитие на предно-горната и коронна част на 
главата, дето са хуманните и морални чувства, говорят ясно за 
духовната издигнатост на гениалния изобретател. Тези чувства и 
способности са го привличали към света на неизвестното и 
неоткритото те са му вдъхвали вяра, че то съществува и че може да се 
открие, да се конкретизира и приложи в живота - в ония форми, в 
които неговият ум е можел най-ясно да ги схваща, и по оня път на 
изобретател и строител, който е бил за него път на най-малката 


съпротива. 

14. Вагнер и Шуберт 





В заоблената глава на Вагнера, принадлежаща към смесения 
тип, в широко откритото му горе чело се крие голяма морфогенна 
плодовитост, голямо богатство от идеи. Прави впечатление 
необикновената пластика на органите та лицето - признак на зряла 
индивидуалност - и силната им костна структура белег на един волев 
и деятелен натюрел, на един холеричен нрав, на една енергична и 
динамична натура. Изпъкналите форми говорят за стремеж да 
въплъти във форма онова, което мисли и преживява. 

В масивния, заорлен нос (воля за власт, за мощ, за 
утвърждаване на своята личност), в едро моделираната, яка и 
издадена напред брада, която показва повече устрем и импулсивност, 
отколкото упорно търпение, се чете сила, бойкост, енергия, смелост и 
изпълнителна мощ. Изпълнителната мощ на волята се потвърждава и 
от широкото му лице, в което групата очи-нос-уста, сама по себе си 
така ярка, е на значително разстояние от лицевия контур. 


С една реч, всичко у Вагнера показва воля за творческа проява. 

Цялата натура на Вагнера, така, както е изписана по неговата 
глава - творческа, енергична, патетична и героична - е намерила 
ярък израз в неговата музика. 

Оставете да прозвучи това лице, и вие ще чуете мощните 


съзвучия на неговите музикални драми. 


Шуберт 





Сравнете образа на Вагнера, създателят на музикалната драма 
- могъща, мъжествена, патетична, с грандиозна и замашна 
конструкция - и образа на Шуберта, ненадминатия творец на песента, 
на прочутия Пей? - лирична, нежна, засягаща най-интимните 
струни на сърцето. 

Докато у Вагнера преобладава двигателният, деятелен натюрел 
(едра кост, рязко очертани, изпъкнали форми), примесен с 
чувствителния (заоблени линии на черепа и по-скоро изпъкнали 
криволинейни, отколкото ръбести и отсечени форми и линии), у 
Шуберта преобладава стомашният натюрел (като основа) с надмощие 


на чувствителния (мекота на форми и линии, дребна кост, липса на 





193 ед - (нем.) песен, вероятно става дума за прочутата Серенада на Шуберт. 

напрегната мускулатура и силно развита костна система). Вагнер има 
предимно  нервно-жлъчен, Шуберт - предимно лимфатично- 
сангвиничен темперамент. 

Всичко в неговото лице е женственост, мекота, чувство. Лицето 
му - в противовес на мъжествения израз на Вагнеровото лице - има 
дори детски израз. Мекотата се чете и в очите му, но особено в устата 
му. Устата на Шуберта е характерна: пълни, сочни устни, но изящно 
моделирани. Белег на богати чувства, които се движат в широк 
регистър, те показват от една страна чувственост, желание да се 
вкусят соковете на живота, да се изпитат всички удоволствия и 
наслади, от друга - стремеж към лирично излияние в художествени, 
изящни форми (виж красивата им линия и моделировка). Особено 
красиво моделирана е у Шуберта горната устна, свързана с по- 
висшите емоции. Че тия лирични преживявания се изливат в музика, 
в песен, това се дължи на силно развитата музикална способност у 
Шуберта, която е намерила такъв ярък израз в челото му (вж. центъра 
на тона). 

Още едно сравнение между Вагнера и Шуберта. Докато устата 
на лиричния, отдаващ се на чувства и настроения творец на Педа е 
сочна, нормално голяма и с меко прилепващи устни, у Вагнера тя е 
сравнително малка, със стиснати устни - признак на концентрирана, 
дори > подтисната чувствителност, която се съсредоточава в 


определени обекти. 


12. Ибсен и д Анунцио - север и юг 


Ибсен 





Ибсен спада към високоглавия брахитип с добре развита 
коронна част на главата, със силно развито чело - мислител- 
идеалист, моралист, който се взълбочава в социални, етични и 
религиозни проблеми (виж Ключа). 

Като се има предвид силно развитата лицева система (едра 
кост и пластично оформени органи), квадратната енергична брада с 
яки челюсти, широка и масивна (упорита воля и търпение, енергия и 
постоянство), като се има предвид явното господство на челно- 
теменния свод и брадата, които сякаш подтискат и изместват групата 
очи-нос-уста, доста отдалечена от лицевия контур, като се има 
предвид най-после голямата уста с тънка горна бърна, която 
неумолимо >“ подтиска > долната устна > (подтиснати “ чувства), 
образувайки една линия с повиснали краища, изразяваща горчивина, 
неудовлетвореност на чувствата и песимизъм - ресно е да се разбере 
суровата, северняшка натура на големия драматург. (Сравни образа на 
Вагнера, създател на музикалната драма, и този на драматурга 
Ибсен). 

Всичките борби на неговите прадеди - и външни, със суровата 
природа, и вътрешни, с животинските и чувствени страсти - са 
отразени в това лице и в тази глава. (Виж съюза на черно-теменната 
част с брадата против средната част на лицето - емоционалната 
душа!). И всичкият този опит на прадедите е пренесен вътре в 
душата. Оттам и гордата, сурова и неумолима догматична 
неумолимост на този човек, който, след като се е издигнал до 
абстрактното съзерцаване на вечнитеи норми - категорически 
императивни като у Канта - се заема да ги проповядва чрез театъра. 
Водил сурова борба със стихиите у себе си, превъзмогнал своите 
слабости с цената на много лични жертви, достигнал вътрешната 
свобода на творческата и самоотговорна личност, той отрича правото 
на обществото, сковано от предразсъдъци, душевно хилаво и 
лицемерно, да му налага своя образ на живот. 

Ала този борец против обществото (Народен враг“), този 
суров проповедник (Бранд), този горд строител (Майстор Солнес““), 
след упорита борба, свършва пак с гордо отдръпване в себе си, с едно 
своего рода индивидуалистично отшелничество: „Най силен е човек, 


129 
когато е сам“ (Джон Габриел Боркман ). 





26 „Народен враг“ (на норв. Еп ГоЖевепде) - пиеса на Х. Ибсен, написана през 1882 


г. 
27 „Бранд“ (на норв. Вгапд) - пиеса на Х. Ибсен, написана през 1865 г. 

28 „Майстор Солнес“ (на норв. Вугтефег Вотезз) - пиеса на Х. Ибсен, написана през 
1892 г. 


2 „Тобп Сабпе! Вогкшап“ е предпоследната пиесата Х. Ибсен , написана през 1896 г. 

Д Анунцио”" 


ада 





Високоглав долихотип -# > поетично-интуитивен | вид. 
Чувствителният натюрел преобладава с примес на двигателен. Като се 
имат предвид очите, изпълнени с южна, съзерцателна нега и 
характерната, типично сладострастна уста, изразяваща изтънчена 
сласт (пълни и месести устни, но с тънък рисунък, полуразкрехнати, 
за да вкусят насладата нежно, меко и все пак лакомо), като се имат 
предвид развитите наблюдателни и литературни способности, 
яйцевидния долихоцефален челно-теменен свод, лесно може да се 
открие финия поет на сладострастието, във всичките му гами, 
съставени от емоционални тонове, във всичките му отсенки и 
преливи. Ако то достига това богатство у ДАнунцио, ако е обгърнато 
с пъстроцветното, ефирно було на поетичното съзерцание, ако 
достига до едно, своего рода, еротично визионерство, това се дължи 
на посочения по-горе челно-теменен свод, където са скрити всичките 
му психични апарати за поетично-мистична сублимация на 


еротичните преживявания. 





130 Габриеле д Анунцио (1863-1938) е литературният псевдоним на Гаетано Рапаниета 
(Саетапо Карагпейа) - италиански поет, писател, журналист, декадент и близък до 
фашисткия режим на Мусолини. 


468 


Един друг аспект на този поет-монах, сладострастен и 
авантюрист: силно развитите лични чувства и особено тщеславието 
(горно-задна част на главата), дългият, прав, с широк хребет нос, долу 
чувствен, издадените, малко брутални челюсти на почти квадратната 
брада (нападателна бойкост, импулсивност и фанатично упорство), 
големите, но малко груби уши (рязка, властническа и малко 
насилническа обхода) - всичко това са белези на един фанатичен, 


суетен и властолюбив авантюрист. 

13. Лилиенкрон и Новалис 


131 
Детлев фон Лилиенкрон 





Ето ви една здрава, жизнена натура, пуснала дълбоки корени в 
тучната почва на виталните нагони. Това квадратно лице - белег на 
енергия и здрав реализъм, тия сочни, месести бузи, тази двойна брада 
(признаци на стомашния натюрел, на пикническия 
конституционален тип), показват изблик на жизнена сила, буен 
кипеж на желания и страсти, които търсят пълно и непосредствено 
задоволяване. Гази глава и това лице искат не философствуване, не 
абстракции, не романтични блянове, а реалния живот с всички негови 
всекидневни радости и наслаждения. Ге карат човека да се гмурне във 
вълните на живота и да черпи с пълни шепи неговите земни блага. И 
затова ние виждаме отпървом този енергичен и жизнерадостен човек 
в армията. Той се бие в Чехия и Франция, ала бива ранен и изваден от 
строя. Така бъдещият поет попада във вълните на живота, които са го 


блъскали най-немилостиво. Ала ни житейски бури, ни мизерия и глад 





В! Детлев фон Лилиенкрон (1844-1909) с цяло име Фридрих Адолф Аксел барон фон 


Лилиенкрон, е немски поет, белетрист и драматург. 

са могли да подтиснат и помрачат неговата жизнерадост. И като 
лирически поет, какъвто той отпосле става, Лилиенкрон възпява пак 
така непосредствено, каквато е и цялата му натура, радостта от 
живота, простия, всекидневния, обикновен, но тъй желан живот. 
Твърде често неговата жизнена натура го води сред природата, който 
той обича и възторжено възпява. И за скърбите си пее Лилиенкрон, и 
за всекидневните си неволи, но не трагически и меланхолично, а с 
един всепобеждаващ хумор. 

Ала и другаде го води неговата кипяща, несдържана природа 
на дионисиец - не философстваща като Ницше, а натурален - към 
свърталищата на моряците, където той обича да присъства на 


жертвоприношенията на бога Дионисий-Бакх. 


Новалис 





Ярък контраст на „сочния и порочния Лилиенкрон“, както 
сполучливо го нарича Пенчо Славейков, представя Новалис - един от 
най-нежните поети на ранната романтика. Женственото му лице, с 
детински невинен израз (особено очите - очи на бляна и кротката 
мечта), тънките вежди, доста отдалечени от очите (интуиция), тясната 


му, слаба брада (слаба физическа сила и издръжливост, слаба 


вегетативна енергия и телесна съпротива”) - всичко това показва 
една деликатна и крехка натура, един женствено нежен, чувствителен 
натюрел, изтъкан сякаш от лунни лъчи. 

Необладаваща достатъчно енергия, за да се бори с грубата 
действителност, неговата нежна, романтична душа се рее към 
царството на бляновете,дето цъфти „синия цветец-. Той копнее за 
онова, което „не живее на земята, за святото, което носи утеха и тихо 
примирение“. 

Любовта му към жената е чисто платонична - тя разцъфва в 
бледите цветя на тихия копнеж и бляна. А у Лилиенкрона - там 
бушува преди всичко чувствената любов, елементарния полов нагон, 
който се стреми към спонтанно задоволяване. 

Ако Лилиенкрон, напоен с енергията на топлия, но тъмен 
полюс на Биоса (лунно-марсовото течение, което се стреми към 
Венера), е поет на волната, спонтанно бликаща жизнерадост, на 
онова, което живее на земята, Новалис - крехко въплъщение на 
Бляна, у когото действа лунно-юпитеровото течение, унасящо душата 
към царството на вярата и бляна, е поет на нежната романтика, на 


онова, което „не живее на земята“. 





32 Новалис е умрял на 29 години. |бел. Г. Радев! 
472 


14. Хинденбург и Амундсен 


Хинденбург? 


+ 





Хинденбург цял може да се схематизира в квадрати - 
морфологичен символ на енергията Типовете с квадратна 
морфология са атлети на силата. У бележития германски пълководец 
ще изтъкна само три центъра, които изпъкват особено силно в 
неговото чело - този на смятането, (непосредствено над външния 
край на веждите (вж. Фиг. 2), този на паметта за места (географска 
способност) и този на паметта за факти, събития - историческата 
способност. В равномерно-широките форми на лицето се чете 
хладнокръвие. Широката и масивна брада, както вече неведнъж 
изтъкнах, говори за упорна воля и непоколебимост. Това е брада на 
импулсивните борчески натури (виж Вагнер, чиято брада е също 
четвъртита, но е силно издадена напред), а на хора волеви - 
издръжливи и търпеливи, способни на упорити и продължителни 


усилия. Това широко, масивно лице с квадратна брада, говори за як 





33 Паул Лудвиг Ханс Антон фон Бенекендорф унд фон Хинденбург, познат като 
Паул фон Хинденбург (1847-1934) е германски маршал и държавник, президент на 
Германия в периода 12 май 1925 - 2 август 1934 г. 

гръбнак и голям телесен потенциал. Корените на този характер се 
спущат дълбоко в почвата на реалния, материален свят. Един типичен 


реалист. 


Амундсен 





Докато линиите на лицето на Хинденбурга са прави, трезви, 
хладнокръвни, и формите - статични, линиите в лицето и 
долихоцефалния череп на великия полярен изследовател са мощно 
изпъкнали, напрегнати и динамични. Едро отсечените форми на 
лицето, дълбоките бразди по него - резултат на мускулни 
напрежения, са така характерни за неговия двигателен натюрел“. 

Докато у > Хинденбурга има нещо от  мудноста и 
съсредоточеността на дебнещия хищник, у Амундсена има нещо от 
острата проницателност и стремителния полет на граблива птица. 

Ако Хинденбург е образ на съсредоточена енергия и хладна 
пресметливост на тактик, Амундсен е образна двигателната енергия и 


на смелия устрем на подвига. 





134 
Виж моята статия „Два натюрела“ в спис. Житно зърно, год. ГХ, кн. 1. |бел. Г. 

15. Толстой и Ленин 


Толстой 





В главата и лицето на Яснополянския пророк няма ни следа от 
структурната коректност, що се чете в образа на Канта, да речем. 
Формите са мощни, ала някак широки и разляти. Вижте носа на 
Толстоя - този характерен Толстоевски нос, широк при корена, с 
широк хребет, но не костелив и изпъкнал, или източен в корава 
линия, а някак мек. Най е характерна, обаче, долната част на носасъс 
своята разливна широта. Правило във физиогномиката е, че колкото 
повече носът се разширява, толкова повече сърцето се проявява. При 
хубава моделировка на самия нос и добре развита коронна част на 
главата, това показва изобилни и благородни чувства. Като говорим 
за разширяване, подразбираме не затлъстяване и подпухване - това 
са анормални явления, а разширяване, при което ноздрите и крилата 
на носа са добре оформени и моделирани. И ушите на Толстоя са 
такива - големи, с едри линии, ала добре построени. В тях (това се 
вижда от други негови портрети), личат ония белези, които са 


типични за така нареченото темпераментно и щедро ухо. Не им 

липсват и признаците на борческа импулсивност - нещо, което личи 
и в буйните вежди на мужик, които засенчват ясните, добри очи на 
Толстоя, и в широките му, пръхтящи от благородно негодувание 
ноздри. 

Ала този широк нос и тия щедри и темпераментни уши, 
заедно с устата, в която има черти на онаследени силни чувствени 
апетити - да не беше силно развитата му морална природа (темето), 
будния му реалистичен ум и висшите естетични способности на 
велик художник на словото - биха накарали тази изобилна, 
излиятелна, експанзивна натура да живее с широк замах, 
разточително и безразборно. 

Такъв човек би пропилял всичките си сили и в края на живота 
би завършил жалко. Особено като се има предвид, че онази област от 
главата > (непосредствено над центровете на > борчество и 
разрушителност), дето са икономическите заложби у човека - 
любостежание, пестеливост, а също и скритността е слабо развита. 
Липсата на любостежание у Толстоя го накара, подтикнат от висши 
нравствени подбуди, да се обяви против частната собственост и да 
раздава. А липсата на скритност, при неговата силно развита съвест, 
подкрепена от останалите висши морални чувства - най-вече 
религиозното му чувство - обяснява неговата „Изповед - една от 
най-откровените, искрените и чистосърдечните. 

Животът на Толстоя, както животът на всеки пророк, беше 
личба на това, което ставаше и имаше да става в душата на 
славянството и по-специално - в Русия. Той показа чрез своя живот 
как трябва славянството и руският народ да разрешат своята задача, за 
да се подготвят за култулната мисия, която ги очаква. Пътят, който 
той показа, беше съзнателната жертва, не чрез насилие, а доброволно. 

Толстой се отказа сам - чрез вътрешна работа, чрез вътрешни 


преобразявания в себе си - и от клерикализма (властническото 

църковничество), и от милитаризма (насилието в държавния строй), и 
от капитализма (своята частна собственост), и от социализма като 
форма на една класова диктатура. Може би във външните жестова, с 
които той прояви своите разбирания, да има нещо „неуклюжее“, както 
биха се изразили русите, може в тях да има нещо мужишко и наивно, 
нещо хаотично и рудиментарно, ала не трябва да се забравя, че 
Толстой беше пророк, а всички жестове на пророците имат 
символично значение. Зад тия символични жестове се крият 
неоформените още сили на славянската душа, които се рват към 


проява. 





Русите не разбраха гласа на своя пророк, нито дълбоката 
символика на неговите замашни, ала тромави жестове - на 
разрушение и на съграждане. Така те дойдоха до Ленина. Пред нас е 
портретът му. Нека го оживим чрез описанието от натура, което дава 
на Ленина Джон Реед, очевидец и свидетел на октомврийската 
революция: „Ниска, набита фигура, голяма, кръгла, плешива глава, 
хлътнала в раменете, малки очи, чип нос, широка брада...Широката 
му уста, която изглежда, че се усмихва, се отваря съвсем, когато той 


говори,гласът му е рязък, но не неприятен - той сякаш е загрубял от 


477 


дългогодишни речи; този глас тече монотонен и равен - струва се 
човеку, че може да не спре никога...“ 

Друго се хвърля на очи в този образ: изпъкналите, полегати 
вежди - белези, тъй характерни за монголския расов тип. И наистина, 
твърди се, че бащата на Ленин бил от чувашки произход - малко 
финско-монголско племе край средна Волга, обкръжено от руско 
население. Изхождайки именно от потеклото му, някои искат да 
обяснят неговия азиатски деспотизъм, забулен зад замашни 
социални жестове“. Без да се преувеличава расовият елемент, който 
заедно с натюрела и темперамента, дава характерния отпечатък на 
индивидуалната физиономия на човека и определя биопсихичния 
тип, може да се каже едно: изпъкналите скули, както у монголските 
племена, са безспорен признак на голяма физическа и душевна 
издръжливост, а веждите на Ленина, така напрегнати и изопнати 
нагоре, „показват едно безспорно влияние на мозъчното 
електричество, струпано в центровете на борческите, разрушителни и 
самосъхранителни нагони около ушите. Оттам тази хладна жестокост 
във възгледи и похвати. 

Характерни са челото и черепът на Ленина - те ясно издават 
диалектичната мощ на неговия ум, абстрактния теоретик с 
конструктивно въображение (широка и отворена горна част на едно 
отвесно чело), който създава своите планове трезво, обмислено, със 
статистични данни на ръка, (отвесно чело, със силно развити 
центрове на логичната, аналитична мисъл). 

Характерно е, освен това, горно-задната част на главата, дето са 
центърът на твърдостта и центровете на личните чувства - там 
мозъкът показва голяма концентрация, и черепът се издига 
значително (нещо, което личи ясно в профилните му портрети). 

Този човек, наистина е обладавал голяма твърдост на характера 


- нещо, за което свидетелстват целият му живот и дело. Ненапразно 

на 33-тата си година той става водач на „твърдите“ - привърженици 
на социалната революция и диктатурата на пролетариата. 

Брадата му - широса и енергична, признак на твърда воля и 
постоянство, заедно с доктринерското му чело се съюзяват - доктрина 
и воля, ум и безскрупулна сила - срещу носа и очите (душевното, 
емоционалното и личното), за да ги подтиснат безсърдечно. В 
средната част на лицето (емоционалната) са и издадените скули, 
които при стисване на челюстите, изпъкват ъгловато. Оттам негли 
неговата Робеспиеровска външна коректност и оня своеобразен 
аскетизъм, онази сухота и безсочност, която неговите биографи 
изтъкват. 

Може противниците на болшевишката идеология да наричат 
Ленина - този осъществител на пролетарската диктатура - 
политически илюзионист, може да го наричат деспот с азиатски 
манталитет. Едно обаче те не биха могли да му отрекат - неговата 
последователност като характер, като човек. Той не е демагог. Не е 
отвътре един, отвън - друг. Твърд, суров, дисциплиниран, 
трудолюбив и енергичен, фанатично отдаден на една доктрина и на 
едно дело - неговият живот е изгорял на жертвеника на тази 
доктрина и на това дело. Ленин е такъв, какъвто е, преди всичко в себе 
си и към себе си. Той върви по пътя на Правдата, на силния, твърд 
принцип. 

Ленин беше психическият акумулатор на онази енергия на 
негодувание, събрана в душата на подтиснатите маси, която - като не 
можа да се трансформира по пътя, указан от Толстоя, - изригна 
стихийно и разрушително, като породи катастрофални обществени 


земетръси. 

16. Гладстон и Клемансо 


Гладстон (Пе ргап 014 шап?) 





„Беше ли Гладстон - пита един англичанин - такъв велик 
човек, за какъвто светът го смяташе?“ И отговаря: „Който не е имал 
възможност да почувства непосредствено силата на тоя пленителен 
човек, не може да отговори на този въпрос. Наистина, повече от всеки 
друг британски държавник, той направи от англичаните истински 
демократичен народ. Повече от всеки друг той им даде възможност да 
се възпитат демократически. Всеобщо признато е, от друга страна, че 
той е бил един от най-големите финансови министри на Англия. Ала 
истинското величие на този рядък общественик е могло да бъде 
почувствано негли в ония мигове, когато той се е движел между 
своите сънародници, когато е заставал лице с лице срещу 


множествата и ги е държал прехласнати с часове чрез мощната магия 





139 Великият старец. Българите, за да изразят своята почит към него, биха го нарекли 
Дядо Гладстон. |бел. Г. Радев| 

на своето слово, пледирайки за някоя благородна кауза, скъпа на 
душата му“. 

И наистина, за да прецени човек истински общественика - 
оратор или артиста, трябва да ги види или чуе непосредствено. 
Поетът, писателят, художникът, скулпторът, изобретателят не се 
нуждаят от това - те оставят своите произведения и чрез тях живеят в 
душите на бъдещите поколения. Ораторът и артистът обаче - 
истински диригенти на магнетизма на масите - създавайки 
произведенията си в момента, въплъщавайки ги в живо слово, не 
могат да ги предадат на бъдещето, защото те сами са в известен 
смисъл своите произведения. 

Все пак, макар да нямаме пред себе си живия човек, а само 
един мъртъв портрет, една моментна снимка на една жива форма, 
която е трептяла от живот и движение, ние ще се опитаме да 
отбележим някои характерни черти от неговата физиономия, 
показващи тенденциите на един живот, на едно съзнание. 

Един бегъл поглед върху главата на Гладстона показва 
следните > особености: силно развит обективен ум (челото, 
непосредствено над веждите) - нещо, което е придало практична 
насока на умствената му дейност. Задната част на главата, дето са 
локализирани семейните и социални чувства, е също добре 
оформена. В коронната и предно-горна част на главата - областта на 
моралните чувства - личат най-вече религиозното чувство и 
милосърдието, онова чувство на любов и участие в съдбата на хората, 
което се проявява вън от всякаква национална, класова или верска 
принадлежност. Развитото себеуважение и съвест са придавали на 
Гладстона онова чувство на лично достойнство, което го е отличавало 
през целия му живот, онази честност и правдивост, която е 
свойнствена на истинския английски джентълмен. Характерен е в 


това отношение един случай от неговия политически живот: въпреки 

голямата си обич и възхищение от Пийла - един от големмите 
тогавашни държавници - той се оттегля от кабинета му, понеже Пийл 
е предложил една мярка против ирландците, която не била в съгласие 
с ония възгледи, що изказвал в книгата си за държавата и църквата. 
Неговата честност и добросъвестност не му са позволявали да участва 
в един кабинет, поддържащ политика, противна на неговите 
възгледи. 

Горната част на челото - центровете на логиката, на 
философската и спекулативна мисъл - не показват особено развитие 
у Гладстона. Очевидно, умът му не се е отличавал с философска 
глъбина и широк кръгозор в света на отвлечената мисъл - нещо, 
което се е отразило в религиозните му и богословски възгледи. Ала 
затова пък, обективният, практичен ум, с емпирично-интуитивно 
направление, така характерно за английския манталитет, е бил 
отлично развит у него. Той е, който му е давал ясен поглед за 
практичната действителност. 

Липсата, обаче, на философска широта, се е замествала у 
Гладстона с оная широта и универсалност, която придават моралните 
чувства. Последните, заедно с практичния му ум и добре развитите 
обществени чувства, опр(еделят етично-хуманното направление на 
неговата обществена дейност. 

И наистина, до старини се е борил най-самоотвержено за по- 
големи политически и духовни правдини на ирландците. Застъпвал 
сее - словом и делом - за всички подтиснати и онеправдани народи, 
в това число и българския, като е динамизирал със словото си 
английското обществено мнение и го е пхревръщал в една мощна 
сила срещу политическата тирания. Всичко това му е създало име на 
един от най-демократичните, най-благородни и човеколюбиви 
общественици, на един мъдър държавник, който, без да накърни 


политическите и стопански интереси на своята страна, е издигал в 

известни моменти последната до степен на мощна покровителка на 
слабите народи. 

Всички съвременници отдават влиянието на Гладстона не само 
на блестящите му финансови способности, не само на неговия 
политически либерализъм, и безкористното му служене на народа, не 
само на неговото човеколюбие, а и на неговата рядка ораторска дарба. 
Речите на Гладстона - ив парламента, и вън, всред народа - свободно 
са се движили в целия регистър на ораторското изкуство. Стилът му 
от самосебе си е следвал неговата тема. Но ако неговото слово е 
оказвало такова могъщо влияние, то е най-вече затова, защото е било 
една жива струя, която се е изливала от цялата му душа, едно 
магнетично излъчване на цялата му натура - честна, правдива и 
хуманна. 


, 136 
Клемансо - Пе Прге 





физиогномичният усет на народа, който често прибягва до 


известни сравнения из животинското царство, за да фиксира в един 





36 Жорж Клемансо (1841-1929) е френски политик и журналист, дългогодишен водач 
на Радикалната партия. За жестокия си характер и непримиримостта си към 
политическите си противници получава прозвището „тигъра“( Ге Поге). 

познат образ своите смътни долавяния за естеството на един човешки 
характер, на една душа, безспорно е улучил, като е нарекъл именития 
французки държавник Клемансо - тигър. Образът му е твърде ясен, за 
да има нужда от оправдание на това прозвище. Без да описвам 
подробно типа, ще отбележа един характерен признак в главата на 
Клемансо - отсъствието на милосърдие (центъра на милосърдието, на 
хуманните и висши социални чувства у него е неразвит). 

Затова пък и брадата, и скулите, и веждите, и очите, и 
издутините зад ушите достатъчно характеризират този „тигър“ в 
политиката. Безспорно, французите няма никога да забравят, че този 
„тигър“ стана за тях и „баща на победата“, извоювана с цената на 
толкова жертви. Когато през ноември 1917 година - време, усилно за 
французите - Поанкаре”? повика на власт омразния нему Клемансо, 
той го призова, защото знаеше, че Клемансо е едничкият човек, който 
можеше да съкруши духа на пораженството („е девазте“), що се 
ширеше всред французите и да възбуди отново у тях волята за 
победа. Чрез ограничения на народните свободи, чрез строг надзор 
върху печата, чрез възбуждане на съдебни процеси срещу 
„пораженците“ - привърженици на едно мирно споразумение между 
воюващите страни, той сполучи да възпламени патриотическия дух 
на французите. Жертвите - морални и материални - той не жалеше, 
защото за всичко щеше да плаща Германия С този дух на 
безпощадност и жестокост към сломения противник, този диктатор 
на Франция пристъпи към конференциите за мир (от 18.1.1919 год. 


като техен председател), дето се ковяха мирните договори. 





37 Жул Анри Поанкаре (1854-1912) е френски математик, физик, философ и теоретик 


на науката, един от най-значимите математици на 20 век. 

Резултатът е знаен - Клемансо „тигърът унищожи 
„Уилсоновите 14 точки?“ и с това отби „гладстоновската правова 
тенденция, която искаше да си проправи път в международната 
политика. Моралът на силата, на животинското юмручно право, взе 
решително надмощие над морала на правото и човещината. 

Историците ще има някога да преценят > обективно 
последиците от това. Съвременните народи, обаче, ги преживяват. 
Искам да изтъкна само едно: Клемансо беше акумулатор на 
французката омраза и желание за мъст, които французите хранеха 
срещу германците, след  френско-пруската война. В един 
благоприятен за тях исторически момент тази енергия избухна. 

В европейските държави винаги са се борили, борят се и сега, 
два морала - моралът на силата и този на правото. В лицето на 
Гладстона и Клемансо ние имаме две „чисти“ изражения на тия две 
схващания. Казвам „чисти“, защото между тия два полюса се колебаят 
ония политически тенденции, на които главната черта е лицемерието 
и политическият опортюнизъм. 

Гладстон - великият старец и Клемансо - тигърът: два 
символични образа на две течения, на два принципа, които работят в 
човешките общества. Защото работят и в човека. А работят у него, 
защото работят откак свят светува и в живата природа. 

Да ги видим на работа у други двама обществени дейци - 


Мусолини и Ганди. 





38 През 1919 г. президентът на САЩ Удроу Уилсън (1856-1924) обявява пред 
Мирната конференция в Париж своята програма за мир и самоопределение на 
народите с прословутите си „14 точки“. 

17. Мусолини и Ганди 


Мусолини 





Речем да де схематизираме лицевия контур на Мусолиниевата 
глава, ще видим, че той е съчетан от две фигури: частта на лицето от 
брадата нагоре до очите може да се затвори в квадрат, над който се 
издига яйцевидната линия на черепа. В самото лице, квадратът 
тутакси се хвърля на очи: двете силно издадени скули образуват 
горните два върха на квадрата, а изпъкващите ъгли на челюстите - 
долните. 

Видяхме в „Ключа, що представя квадратът: той е 
морфологичен символ на мъжествената сила, на енергията. Чисто 
квадратна морфология има Херкулес Фарнезки - класическият 
образец на атлета на силата. Овалът е морфологичен символ на онази 
интелигентна сила, която действа чрез лъчение. Психологичните й 
съответствия са интелигентността, интуицията, въображението. 


Овалът представя хомогенното и цялостно развитие. 

Най-одухотворен израз типът с овална морфология е получил 


В образа на Аполона. Физическата му разновидност е въплътена в 


статуята на дискобола, метателят на диск - типичен атлет на 
скоростта. 
В своя череп - долихоцефален, с овална морфология, 


Мусолини е „Аполон“. В лицето, респективно брадата - с квадратна 
морфология - той е „Херкулес“. Или, да се изразим с езика на 
астрологичната символика, Мусолини е слънчево-марсов тип. 

И действително, ако разгледаме хороскопа му, ще видим, че 
той е роден под знака на Скорпион - марсов знак. Слънцето се 
намира в зенита, в своя собствен знак Лъв - царствения знак, в 
съединение с Меркурий, планета на интелекта Сам Марс, 
символизиращ индивида, се намира в меркуриевия знак Близнаци - 
знак на обективния ум, в съединение със Сатурна, планета на 
концентрацията, сгъстяването, в съединение и с Лената. Последната, 
свързана с паметта, с асоциативните процеси на представите, с 
фантазията, в случая се явява истински интелектуален медиум, който 
възприема всички флуктуации на онова поле, дето > става 
разпространението и обмяната на всички конкретни форми на 
мисълта. Тя е особено възприемчива за теченията на Марса (борбата) 
и тия на Сатурна (традиционното, установеното, даденото, 
придобитото от опитана миналото). Тази позиция на Луната обяснява 
идеологичните колебания на Мусолини преди създаването на 
фашизма и, най-вече, неговата умствена гъвкавина и подвижност. 

Следователно, като се има предвид влиянието на Слънцето 
(придаващо овална морфология) и посочената по-горе позиция на 
Марса, ясна е силно интелектуализираната форма на главата. 
Слънцето моделира в „овален стил“; Марс, чиито силови линии са 
„огънати“ от  детайлизиращото влияние на  Меркурия и 


прецизиращото влияние на Сатурна, Все пак строи в „квадратен стил“. 

В образа на Мусолини всичко това ясно личи. Веждите, 
марсови сами по себе си, следват челните дъги над очите, изваяни от 
„Слънцето“. Очите, които показват активността на > мозъка, 
умствената, душевна сила, имат нещо от магичния обайващ поглед 
на Скорпиона, от проницателността и остротата на Марса, от 
строгостта на Сатурна, но също така - и то в голяма степен - от 
магнетичната сила на Слънцето. Оттам магнетичната власт на този 
поглед, който, съчетан с речта и жестикулациите на този голям 
оратор, просто завладява тълпите със силата на хипнотично 
внушение. 

Носът е също добре моделиран, устата - малко голяма и 
безсочна - тоже. Дори и брадата - най-пресилено развитата част на 
лицето, която нарушава неговата съразмерност - и тя показва 
известна моделировка (виж трапчинката под устата), без която тя би 
била явно брутална. 

В черепа на Мусолини най-развита е горно-задната част, дето 
са локализирани личните чувства (центърът на себеуважението, 
личното достойнство и независимостта, центърът на тщеславието, и 
този на твърдостта - най-мощна опора на волята). Като съединим 
върха на главата (центъра на себеуважението) с върха на брадата, 
получаваме волевата ос на главата, която у Мусолини е особено дълга. 
И наистина, в сравнение с емоционалната ос, що съединява предно- 
горната част (центъра на милосърдието) с долно-задната (домашните 
и семейни чувства), тя е много по-дълга”. Като че ли цялото естество 
на дучето се върти около тази ос. Енергията, съсредоточена в горно- 
задната част на мозъка - енергията на гордата, самосъзнателна и 
самоуверена личност, която съзнава своята вътрешна мощ, протича 


по посока на тази ос до другия й полюс- брадата, която представя 





139 в с 
иж моята статия „Две оси в главата на човека , спис. „Житно зърно, год. Х, кн. 


718. бел. Г. Радев! 

изпълнителната воля, проявена във физическия свят. Така, както е 
построена, тя ясно показва, че обладателят й при прокарване на 
своите идеи, не ще се поколебае да прибегне до грубата, физическа 
сила, до насилието, нито ще се подвоуми да съкруши всеки едного, 
който би се съпротивил на неговата експанзивна воля за власт. 

Да обобщим тия данни, като прибегнем до астрологичната 
символика. Слънцето - това е висшият аз у човека, неговата 
индивидуалност. То “придава на > Мусолини такова > гордо 
самосъзнание. То, и по положение, и по сила, прави от него един 
център, около който се върти една „планетна система“, сир. един 
държавен строй. 

Слънцето - принцип на хомогенното и цялостно развитие 
(идеята за тотален строй!) - не създава специалисти. Но ония, които 
са белязани от неговия печат и принадлежат към по-горен уровен, 
обхващат и разбират всичко, благодарение на широката си 
интелигентност. Трезви и скромни в интимния си живот, вън, в 
обществото - те обичат царствения блясък и церемониалната 
тържественост. В съзнанието на тия натури (Слънце в Лъв) ясно 
изпъква проблемата: „Аз и света“. Това са два полюса. Ала важно е 
отношението между тях. Туй отношение у разните хора е различно. У 
Мусолини то може да се изрази чрез Ницшевата формула: „Воля за 
мощ“. Това е така, защото доминанта на този характер остава Марс. 
Спомнете си, че Мусолини е роден под Скорпиона. У типовете от 
висшия уровен, родени под този знак, имаме една магическа 
овладяна воля, вътрешно себевластие, вътрешна волева мощ, която се 
проектира навън по пътя на личното влияние. Скорпион, прям, 
критичен, проницателен и дори цинично откровен - мрази всичко 
фалшиво, лукаво, хитро и скритно; всичко, което се пречупва, огъва и 
пълзи. Защото е слабо. В своя скептицизъм към хората, към техния 


обществен живот, с всички ония лицемерни хитроумия на една 


489 


безпринципна дипломация, типовете, родени под Скорпиона, 
предпочитат > грубата, но > откровена сила. Ала, „отричайки 
несъвършените, колебливи прояви на правното начало в 
международните отношения в лицето на една шепа хора, тия натури 
често изпадат в погрешката да отричат и самия принцип. У 
Мусолини, който от Слънчевата сфера, хомогенна и целокупна, 
поляризира в края на краищата само токовете на Марса - 
динамичните, екзекутивни сили в природата, волята за борба под 
всички форми и във всички полета - това отрицание дори носи 
отпечатъка на песимизъм. Той сякаш не вярва, че в света един ден ще 
настъпи друг строй, който ще почива не върху морала на силата, а 
върху морала на Правото и Любовта. 

И действително, у него Марс е съчетан със Сатурна - с онова 
сечение от неговата сфера, в което лежи придобитият опит, 
традицията, всичко солидно, установено, „кристализирало в 
определени форми, но твърде често проникнато от старчески 
скептицизъм. Отъждествявайки се психологически с него, той затваря 
душата си за всичко ново, струящо, трептящо от живот и движение. 

Марс - автоматизмът на механичното, въпреки своята 
динамика, Сатурн - автоматизмът на старостта, на формата, лежат в 
основата на неговата държавна практика. 

Сатурн, съчетан с Марса“, носи този студен деспотизъм, тази 
казармена дисциплина, тази непреклонност и суровост, това 
безпощадно съкрушаване на всичко, което иска да излезе вън от 
установената система, кристализирала по посока на ония силови 
линии, които една властна, диктаторска воля е създала. Същото 
съчетание носи самотност, затвореност в себе си, недоверчивост и 


необщителност. То създава и оня своеобразен спартанки стоицизъм, 





40 Виж моите статии „Сферата на Марс“, спис. Ж. 3. Год. Х, кн. 2/3 и „Сферата на 


Сатурн“, спис. Ж. 3., год Х, кн. 4/5. |бел. Г. Радев! 

който се отличава с трезвост и самодисциплина. Сатурн, въпреки 
своята любов към личната свобода, може да си налага - по свое 
убеждение - най-сурова дисциплина и най-строги режими. 

И тъй, у Мусолини се взаимопроникват две сфери - марсова и 
слънчева. На това взаимопроникване се дължи създадения от него 
фашистки строй на авторитарната държава, чиито основни черти 
изтъкнахме при разглеждане на Ницше - идеолог и пророк на 
диктатурата. 

Мусолини - това е един магнит от калена стомана, намагнитен 
от електрическите токове на „слънцето“. Той създаде около себе си 
мощното магнитно поле на един строй, по чиито силови линии се 
нареждат механически „стърготините - човеци“. По индукция, той 
създаде и други магнити, около които се развиват аналогични полета, 
видоизменени от влиянието но средата. 

Носител на идеите на аполоново-марсовото течение, за което 
бе дума по-преди, Мусолини се явява отявлен враг на демократично- 
парламентарния строй, на аполоново-юпитеровото течение, на 
„сократовската“ етика, чийто характерен представител в наши дни се 


явява Ганди. 


Ганди 





Той го носи в себе си този „сократовски“, стоическо- 
християнски морал, който намери своето естествено положение у 
Толстоя, у когото се обогати чрез 2000 годишния опит на 
християнската култура. „Не противи се злому!“ Така странно звучи 
тази формула в ушите на милитаристичния Запад, и така непонятно. 
Ницше би се презрително изсмял на този „морал на робите“ и би 
стрелнал неговия съвременен проповедник с някой язвителен 
афоризъм. А Мусолини би отговорил - не с афоризъм - а с някоя 
гръмка войнствена реч, произнесена от някой танк. Ала старият 
Диоген, да беше жив, би разбрал. Би разбрал дори и генерал Кутузов, 
победителят на Наполеона, чрез... „тактическо отстъпление“. Защото 
Ганди следва техния метод - и той „тактически отстъпва“ пред 
съвременната цивилизация на машината, мотора, танка. И прибрал се 
като Диогена в своята „бъчва“, със своята „кратунка- и своя чекрък, 
той се съпротивлява... на мощния, машинизиран, моторизиран Запад. 
Смешно, нали? Един чекрък срещу едно електрическо динамо! И 
смешно, и така наивно, като мужишки тромавите жестове на 


самоотричане у  Толстоя. Гандиевите похвати приличат на 

Толстоевите. Диогеновски въззрения на отшелници, на пустинници и 
аскети! Но тъкмо тук седи оригиналността на Гандиевия опит - той 
иска да въздигне в колективен метод на действие оня метод, който са 
прилагали досега само отделни единици - великите подвижници на 
духа. Като че ли, след единичните вътрешни победи на толкова люде 
на духовния подвиг - ив индуската, и в християнската култура - има 
вече натрупан известен духовен потенциал, достатъчен, за да 
динамизира волята на такъв род подвиг на цели колективи. Може би 
опитът на Ганди да излезе несполучлив, но той е един опит, пръв по 
рода си на обществена почва. Най-малкото, той е един показалец за 
съществуването на този ценен потенциал, за който споменах по-горе. 

В образа на Ганди - набръчкан, мършав - личат следите на 
силни вътрешни борби за себепревъзмогване (виж „Автобиографията 


41 
). Тия щръкнали уши, сочещи бореца, реформатора (виж 


на Ганди! 
„Ключа“), тоя широк и месест долу нос, тая уста с повиснала долна 
бърна, носят явните белези на сума наследствени утайки. Къде са 
неговите средства за борба? Вгледайте се в челото и най-вече в 
коронната част на главата, където центърът на религиозното чувство 
се издига като хълм. Всичко в тази фигура говори за една упорита, 
гъвкава, жилава натура. Като съзерцавате образите на Ганди и 
Мусолини, спомняте си притчата за митаря и фарисея, два основни 
типа в човечеството, които Христос е нарисувал само с по няколко 
щриха, ала със замаха на гениален художник. Митарят, като Ганди, е 
имал много грехове и пороци, но една последна добродетел - 
смирението, сир. великата способност да се смалява, да се редуцира в 
семе, годно за бъдещо развитие. Фарисеят, със завършени и добре 
моделирани форми, като Мусолини, е имал много ценни качества, 


много способности и дарби, но и един последен порок - гордостта. 

Дано Дучето - подразбирам Западът - превъзмогне последния 
си порок. И дано Ганди - Изтокът - стане истински Махатма чрез 
сетнята си добродетел. 


От това Изтокът и Западът само ще спечелят. 

